
Introducere 


A gândi şi a scrie o lucrare „legată” care să cuprindă mai multe 
teme ce par la prima vedere fără legătură între ele poate fi, încă 
de la început, un demers sortit eşecului. A aduce aceste teme în 
contextul unui anumit spaţiu (în cazul de față, România) 
îngreunează și mai mult munca autorului. Aceste temeri le-am 
avut şi noi atunci când ne-am hotărât să scriem o carte în care 
să fie abordate teme diferite ce pot constitui singure subiectele 
unor lucrări individuale. Cu atât mai mare a fost dificultatea 
noastră cu cât limbajul folosit (de multe ori format din termeni 
consideraţi de la sine ca fiind opuși: Est-Vest, Orient-Occident, 
tradițional-modern etc.) a trezit de-a lungul timpului și 
continuă să trezească dacă nu temeri, cel puţin suspiciuni. 

Ținând cont de aceste date, demersul nostru se doreşte a 
fi o introducere în analiza temelor propuse şi o încercare de a 
prezenta din punct de vedere ortodox aceste subiecte dezvoltate 
de-a lungul timpului de teologi autorizați şi care preocupă orice 
creștin ortodox din timpurile noastre. Astfel, munca noastră s-a 
întins pe parcursul mai multor ani în care am încercat să 
dezvoltăm, în diferite publicaţii din ţară şi străinătate, aspectele 
pe care le prezentăm în lucrarea de față. 

Deşi temele sunt diferite (ciocnirea civilizaţiilor, 
pluralism, globalizare, cultură, etnicitate, naționalism, 
drepturile omului, migrație, educaţie, dialogul interreligios) 
există o legătură între ele prin faptul că încercăm să ne 
raportăm la aceste subiecte din punct de vedere ortodox pentru 
a oferi răspunsuri şi soluţii problemelor cu care se confruntă 
creștinul ortodox al sec. XXI în lumea în care își trăiește viaţa 
de zi cu zi. Şi cum în această lume el conviețuiește alături de 
alți oameni de credințe şi ideologii diferite, dialogul 
intercreştin şi interreligios ocupă locul esențial, fie că se 

desfăşoară în cadrul restrâns al prietenilor şi apropiaților, fie în 
cel mai larg al societăţii în general. 

La posibilitatea şi necesitatea acestui dialog ne-am 
gândit atunci când ne-am aplecat asupra unor teme de mare 
interes pentru lumea contemporană. Despre această necesitate 
vorbeşte și Enciclica Sfântului şi Marelui Sinod din Creta din 
anul 2016: „Biserica manifestă sensibilitate faţă de cei care au 
întrerupt comuniunea cu ea şi interes faţă de cei care nu înţeleg 
glasul ei. Conştientă că ea reprezintă prezenţa vie a lui Hristos 
în lume, Biserica transformă iconomia dumnezeiască în fapte 
concrete, prin toate mijloacele disponibile, pentru a oferi o 
mărturie vrednică de crezare a adevărului, în rigoarea (acrivia) 
credinţei apostolice. În acest spirit al înţelegerii datoriei de a 
mărturisi şi de a oferi, Biserica Ortodoxă a atribuit 
întotdeauna o importanţă majoră dialogului, în special cu 
creştinii eterodocşi. Prin intermediul acestui dialog, restul lumii 
creştine cunoaşte mai bine Ortodoxia şi autenticitatea tradiției 
ei. De asemenea, cunoaşte că Biserica Ortodoxă nu a acceptat 
niciodată minimalismul teologic şi nici nu a permis contestarea 
tradiției dogmatice şi a etosului ei evanghelic. Dialogurile 
intercreştine funcționează ca o oportunitate pentru Ortodoxie 
de a-şi prezenta respectul față de învăţătura Părinților şi de a 
oferi o mărturie vrednică de crezare a tradiţiei autentice a 
Bisericii celei Una, Sfântă, Sobornicească şi Apostolică. 
Dialogurile multilaterale purtate de Biserica Ortodoxă nu au 
însemnat, nu înseamnă şi nici nu vor însemna niciodată un 
compromis în materie de credință. Aceste dialoguri sunt o 
mărturie despre Ortodoxie, întemeiată pe mesajul evanghelic 
«veniți şi vedeţi» (loan 1, 46) că «Dumnezeu este iubire» (| 
Ioan 4, 8). În acest duh, Biserica Ortodoxă din întreaga lume, 
fiind manifestarea Împărăției lui Dumnezeu în Hristos, trăieşte 
întreaga taină a  dumnezeieştii iconomii în viața ei 
sacramentală, centrată întotdeauna pe Sfânta Euharistie, în care 
ne oferă nu o hrană perisabilă şi stricăcioasă, ci însuşi Trupul 

dătător de viaţă al Stăpânului, «pâinea cea cerească», «care 
este leacul nemuririi şi doctorie pentru a nu muri, ci a trăi 
veşnic în Dumnezeu prin lisus Ilristos, curăţire care 
depărtează răul» (Sfântul Ignatie Teoforul, Epistola către 
Efeseni, XX, PG 5, 756). Sfânta Euharistie constituie nucleul 
central al funcţionării sinodale a trupului eclesial, precum şi 
confirmarea autentică a ortodoxiei credinţei Bisericii, după 
cum propovăduieşte şi Sfântul Irineu de Lyon: «Învățătura 
noastră este în acord cu Euharistia, iar  Euharistia 
adevereşte învăţătura noastră» (Împotriva ereziilor, IV, 18, PG 
7, 1028). Vestind Evanghelia la toată lumea, după porunca 
Domnului, «Şi să se propovăduiască în numele Său pocăinţa 
spre iertarea păcatelor la toate neamurile» (Luca 24, 47), 
avem datoria ca pe noi înşine şi unii pe alții şi toată viaţa 
noastră lui Hristos Dumnezeu să o dăm şi să ne iubim unii pe 
alţii, mărturisind într-un gând «pe Tatăl, pe Fiul şi pe Sfântul 
Duh, Treimea cea deofiinţă şi nedespărțită». Adresând acestea 
în Sinod către fiii Preasfintei noastre Biserici Ortodoxe din 
întreaga lume, precum şi întregii lumi, urmând Sfinţilor Părinți 
şi rânduielilor sinodale de a păstra credința primită de la 
părinţii noştri şi de «a ne angaja în facerea de bine» în viaţa 
noastră cotidiană, cu nădejdea «invierii de obşte», slăvim 
Dumnezeirea în Trei lpostasuri cu cântări dumnezeieşti: 
«Părinte Atotţiitorule şi Cuvinte şi Duhule, Fire ceea ce eşti 
una în trei Ipostasuri, mai presus de fiinţă şi de Dumnezeire. 
Întru Tine ne-am botezat şi pe Tine Te binecuvântăm întru toți 
vecii» (Canonul Paştilor, cântarea a 8-a)”. 

Pornind de la aceste remarci, sperăm ca lucrarea de față 
să reprezinte un început în aprofundarea temelor tratate şi în 


analiza altora de un real interes pentru creştinul sec. XXI. 


1 „Enciclica Sfântului şi Marelui Sinod”, <http://basilica.ro/enciclica- 


sfantului-si-marelui-sinod/>, accesat: 30.11.2018. 

Ciocnirea civilizaţiilor — adevăr sau mistificare? 


În anul 1993, Samuel Huntington publica articolul „The Clash 
of Civilizations?” („Ciocnirea civilizaţiilor?”) în revista 
Foreign Affairs”, trezind discuţii aprinse în întreaga lume. Mai 
târziu, politologul american avea să noteze în legătură cu 
ecourile produse în urma acestei apariții: „Oamenii au fost 
impresionați, intrigaţi, ultragiaţi, speriaţi şi aduşi în stare de 
perplexitate de argumentul meu potrivit căruia dimensiunea 
centrală şi cea mai periculoasă a politicii globale pe cale de 
apariţie va fi conflictul între grupuri ce aparţin de civilizaţii 
diferite. Orice altceva a mai făcut acest articol, în mod sigur el 
a călcat pe nervi persoane aparţinând tuturor civilizaţiilor”. 

La trei ani distanţă, în anul 1996, autorul publica 
celebra carte ce excludea din titlu semnul întrebării, primind 
adaosul „refacerea ordinii mondiale”: The Clash of 
Civilizations and the Remarking of World Order (Ciocnirea 
civilizaţiilor şi refacerea ordinii mondiale). Cartea, tradusă în 
mai multe limbi şi devenită best-seller, a stârnit controverse şi 
mai aprinse, pornind de la tema centrală: „Atât viitorul păcii, 
cât şi cel al Civilizației depind de înţelegerea şi cooperarea 
dintre liderii politici, spirituali şi intelectuali ai marilor 
civilizaţii ale lumii. În ciocnirea civilizaţiilor, Europa şi 
America vor sta împreună sau vor fi separate. În marea 
ciocnire, «adevărata ciocnire» globală între Civilizație şi 
barbarism, marile civilizaţii ale lumii, cu bogatele lor realizări 
din domeniul religiei, artei, literaturii, filosofiei, ştiinţei, 
tehnologiei, moralității şi compasiunii vor sta de asemenea 


> SAMUEL P. HUNTINGTON, „The Clash of Civilizations?”, în: Foreign 
Affairs, Vol. 72, No. 3, 1993, pp. 22-49. 

3 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, traducător: Radu Carp, prefaţă: Iulia Motoc, Ed. Antet, Bucureşti, 
1998, p. 11. 

împreună sau vor fi separate. În era pe cale de a se naşte, 
ciocnirile dintre civilizaţii reprezintă cele mai mari amenințări 
la adresa păcii mondiale, iar o ordine internațională bazată pe 
civilizații este cea mai sigură pază împotriva războiului 
mondial”.* 

În analiza sa, Huntington avea în vedere căderea 
blocului comunist din Europa de Est şi încetarea Războiului 
Rece, evenimente care au condus la schimbări majore în rândul 
multor popoare. În aceste condiţii, „politicile globale încep să 
se reconfigureze de-a lungul liniilor culturale (...). În lumea 
posterioară Războiului Rece, steagurile contează, asemenea 
altor simboluri ale identităţii culturale, printre care cruci, 
semilune, chiar obiecte de acoperit capul, deoarece cultura 
contează, iar identitatea culturală reprezintă ceea ce este cel 
mai mult încărcat de semnificaţii pentru majoritatea oamenilor. 
Aceştia descoperă identități noi, însă adeseori vechi care duc la 
războaie noi, însă adeseori vechi şi mărşăluiesc sub steaguri 
noi, însă adeseori vechi care duc la războaie cu duşmani noi, 
însă adeseori vechi”. Cei care îşi caută identități noi pornind 
de la elementul etnic ajung să se duşmănească cu alți oameni 
prezenţi în liniile ce separă marile civilizaţii. 

După terminarea Războiului Rece, politica locală se 
bazează pe politica etnicităţii, în timp ce politica globală se 
întemeiază pe politica civilizaţiilor. Astfel, conflictele nu vor fi 
între diferitele clase sociale, ci între popoare ce aparţin 
culturilor lumii. Cele mai mari conflicte sunt cele care se 
produc de-a lungul liniilor de falie dintre civilizaţii. „În lumea 
posterioară Războiului Rece, cultura este o forță ce deopotrivă 
divide şi unifică. Popoare separate de ideologie însă unite prin 
cultură se unesc (...). Timp de patruzeci şi cinci de ani Cortina 


+ SAMUEL P. HUNTINGTON, Ciocnirea civilizaţiilor şi refacerea ordinii 
mondiale, pp. 479-480. 

5 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, pp. 25-26. 

de Fier a fost principala linie de diviziune în Europa. Această 
linie s-a mişcat câteva sute de kilometri mai la est. Ea este 
acum linia ce separă popoarele creştinătăţii occidentale, pe de o 
parte, de popoarele musulmane şi ortodoxe, pe de altă parte”.€ 
Potrivit lui Huntington, lumea în care trăim este definită 
prin opt civilizaţii mari care interacționează pornind de la 
modelele culturale ce le caracterizează: sinică (civilizația 
chineză), japoneză, hindusă, islamică, ortodoxă, occidentală, 
latino-americană, africană (posibilă). În zilele noastre statele se 
definesc pornind de la termenii civilizației, cooperând cu state 
ce au culturi similare sau comune, intrând în conflicte cu cele 
de culturi diferite. În aceste condiţii, istoria umanităţii este o 
istorie a civilizaţiilor, iar civilizaţia este o realitate culturală, 
chiar dacă au existat voci, mai ales în Germania, care au 
separat cultura de civilizaţie. Atât civilizația, cât şi cultura se 
referă în general la modul de viaţă al oamenilor, civilizația 
fiind „un mare document de cultură”. „Totuşi dintre toate 
elementele obiective care definesc civilizațiile, cel mai 
important este, în mod frecvent, religia, aşa cum subliniau 
atenienii”.! O civilizaţie este cea mai întinsă entitate culturală, 
astfel încât „fiecare civilizaţie se vede pe ea însăşi ca fiind 
centrul lumii şi îşi scrie istoria ca pe drama centrală a istoriei 
umane. Acest lucru a fost poate mai adevărat în ceea ce 
priveşte Occidentul decât pentru alte culturi. Totuşi, asemenea 
puncte de vedere monocivilizaționale au o importanţă şi o 
utilizare scăzută într-o lume multicivilizațională. Savanţii 


civilizaţiilor au recunoscut de mult acest truism”.5 


$ SAMUEL P. HUNTINGTON, Ciocnirea civilizaţiilor şi refacerea ordinii 
mondiale, pp. 36-37. 

7 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 59. 

3 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 78. 

Expresia „civilizaţie universală” se referă mai ales la 
lumea occidentală. Unul dintre argumentele importante care 
indică naşterea unei civilizaţii este procesul de modernizare ce 
începe în sec. al XVIII-lea şi se caracterizează prin 
industrializare, urbanizare, alfabetizare, educaţie, bogăţie, 
mobilizare socială, structuri ocupaţionale complexe şi 
diversificate. Totuşi ar fi o greşeală să se identifice civilizația 
modernă cu cea occidentală şi viceversa, deoarece 
caracteristicile principale ale Occidentului prin care se 
diferențiază de celelalte civilizații (moştenirea clasică, 
catolicismul şi protestantismul, limbile europene, separarea 
autorităților spirituale şi temporale, supremaţia regulii de drept, 
pluralismul social, colectivităţile reprezentative, 
individualismul) sunt premergătoare modernizării sale. 
Niciunul dintre aceşti factori nu a fost specific doar 
Occidentului, însă combinaţia lor a dat calitatea specifică 
acestuia. „Aceste concepte, practici şi instituţii au fost pur şi 
simplu mai răspândite în Occident decât în alte civilizaţii. Ele 
formează cel puţin o parte a nucleului esențial continuu al 
civilizației occidentale. Ele sunt ceea ce este occidental dar nu 
modern pentru Occident. Ele sunt de asemenea în mare măsură 
factorii care au autorizat Occidentul să ia conducerea, 
modernizându-se pe ei înşişi şi modernizând lumea întreagă”.? 
Reacţiile împotriva occidentalizării nu au întârziat să apară şi, 
de-a lungul timpului, au existat societăți non-occidentale care 
s-au modernizat fără a renunţa la propria cultură şi la tradiţiile 
indigene, deşi au adoptat la scară largă valorile, instituţiile şi 
practicile occidentale. În schiţarea raportului dintre Ortodoxie 
şi lumea occidentală, Samuel Huntington insista asupra ideii că 
naţiunile ortodoxe nu sunt parte a civilizației occidentale. 
Pornind de la faptul că diferenţele la nivel politic şi economic 


” SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 105. 

între civilizaţii îşi au bazele în diferitele lor culturi, lumea 
ortodoxă s-ar apropia mai mult de cea musulmană. 

În prima parte a sec. al XX-lea se afirma din ce în ce 
mai des că modernizarea va duce la dispariția religiei ca 
element semnificativ al existenţei umane. În a doua jumătate a 
aceluiaşi secol s-a văzut că, deşi modernizarea s-a răspândit la 
nivel global, s-a produs o redeşteptare, tot globală, a religiei, 
numită „la revanche de Dieu” („revanşa lui Dumnezeu”). 
Principala cauză a acestui reviriment a fost, surprinzător pentru 
unii, tocmai modernizarea. Astfel, „renaşterea religioasă 
pretutindeni în lume constituie o reacție împotriva laicizării, 
relativismului moral, nepăsării de sine şi o reafirmare a valorii 
ordinii, disciplinei, muncii, ajutorului reciproc şi a solidarităţii 
umane. Grupurile religioase răspund nevoilor sociale ignorate 
de birocraţia statală. Aceste nevoi includ ajutorul serviciilor 
medicale şi spitaliceşti, grădiniţe şi şcoli, îngrijirea bătrânilor, 
asistență promptă în cazul catastrofelor naturale sau de alt tip, 
prosperitate şi sprijin social în timpul perioadelor de privaţiuni 
economice. Prăbuşirea ordinii şi a societăţii civile creează 
goluri ce sunt umplute de grupuri religioase, adesea 
fundamentaliste. Dacă religiile tradiționale dominante nu ies în 
întâmpinarea nevoilor emoţionale şi sociale ale 
dezrădăcinaţilor, alte grupuri religioase o fac şi în acest proces 
ele extind religia în viaţa socială şi politică”.10 Indigenizarea şi 
renaşterea religiei sunt fenomene globale, în timp ce mişcările 
de renaştere religioasă din timpurile noastre sunt antilaice, 
antiuniversale şi, dacă nu sunt creştine, sunt antioccidentale şi 
se opun modernismului. 

În noua ordine globală care s-a născut, statele de nucleu 
ale marilor civilizaţii au luat locul celor două puteri din timpul 
Războiului Rece (SUA şi Rusia), care erau principalii poli de 
atracție pentru alte ţări, producându-se astfel schimbări 


1 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 142. 

importante mai ales în civilizațiile occidentală, ortodoxă şi 
sinică. 

În ceea ce priveşte Europa, discuţiile s-au purtat de-a 
lungul timpului în legătură cu identificarea şi trasarea 
granițelor continentului, mai ales în partea de Est, pornind de la 
dorinţa şi necesitatea integrării anumitor state în UE şi în 
NATO. „Cel mai evident şi pătrunzător răspuns la aceste 
întrebări este dat de marea linie istorică ce a existat timp de 
secole şi care separă popoarele creştine occidentale de cele 
musulmane şi ortodoxe. Această linie datează de la divizarea 
Imperiului Roman în secolul al IV-lea şi de la crearea 
Imperiului Sfânt Roman în secolul al X-lea. A fost aproape 
neschimbată de cel puţin cinci sute de ani. Începând din 
nord, linia se întinde de-a lungul a ceea ce sunt acum 
frontierele Finlandei, Rusiei şi ale statelor baltice (Estonia, 
Letonia şi Lituania), prin vastul Belarus, prin Ucraina, 
separând greco-catolicii de ortodocşi prin România, separând 
Transilvania, cu populaţia ei maghiară catolică, de restul ţării şi 
prin fosta Iugoslavie, de-a lungul frontierei ce separă Croaţia şi 
Slovenia de celelalte republici. Desigur, în Balcani, această 
linie coincide cu divizarea istorică între imperiile austro-ungar 
şi otoman. Aceasta este frontiera culturală a Europei şi în lumea 
posterioară Războiului Rece; ea este, de asemenea, frontiera 
politică şi economică a Europei şi a Occidentului. Paradigma 
civilizaţională produce astfel un răspuns bine conturat şi evident 
la întrebarea cu care se confruntă vest-europenii: unde se 
termină Europa? Europa se termină acolo unde creştinătatea 
occidentală se termină şi încep Islamul şi Ortodoxia. Acesta 
este răspunsul pe care vest-europenii doresc să-l audă, pe care 
îl sprijină, majoritatea dintre ei sorto voce şi pe care numeroşi 


lideri intelectuali şi politici l-au aprobat explicit”.!! 


!! SAMUEL P. HUNTINGTON, Ciocnirea civilizaţiilor şi refacerea ordinii 
mondiale, pp. 231-232. 

Unii cercetători au arătat că Europa Centrală cuprinde 
teritoriile fostului Imperiu Habsburgic, Polonia şi estul 
Germaniei, în timp ce Europa de Est cuprinde regiunile 
dezvoltate sub egida Bisericii Ortodoxe: Bulgaria şi România, 
spre Marea Neagra, şi părțile europene ale fostei Uniuni 
Sovietice. Această separație se poate vedea, după aceiaşi 
cercetători, şi în felul în care au progresat ţările centrale față de 
cele estice după căderea blocului comunist, ajungându-se până 
la o linie ce separă zonele catolice şi protestante de cele 
ortodoxe, creându-se astfel o adevărată falie culturală. Acest 
criteriu a devenit şi unul de integrare în structurile europene, 
iar Huntington dădea, în anul 1996, mici şanse României şi 
Bulgariei să devină membre depline ale UE în comparaţie cu 
țările central-europene. Aceleaşi criterii au stat pentru un timp 
şi la primirea acestor state în NATO. Totuşi, în această schemă 
există şi două excepţii: Grecia, ţară non-occidentală („este, de 
asemenea, o anomalie, oufsider-ul ortodox din organizaţiile 
occidentale”), şi Turcia, ţară musulmană. !? 

Rusia reprezintă un caz aparte, greu de încadrat într-o 
anumită structură. De asemenea, greu de încadrat erau şi multe 
ţări desprinse din fosta Uniune Sovietică (exemplul Ucrainei). 
„John Morrison remarca faptul că relaţia ruso-ucrainiană este 
pentru estul Europei ceea ce este relația franco-germană pentru 
Europa Occidentală. Întocmai cum cea din urmă stă la baza 
nucleului Uniunii Europene, cea dintâi reprezintă nucleul 
esenţial al unităţii în lumea ortodoxă”.15 

Huntington vedea relaţiile viitoare dintre state şi 
grupurile ce aparţin diferitelor civilizaţii ca fiind antagonice, 


'2 În legătură cu România şi Bulgaria, în ceea ce priveşte aderarea la UE şi 
NATO, realitățile istorice au fost cu totul altele decât cele prezentate de 
Huntington în anul 1996. Astfel, cele două ţări au aderat la NATO în 2004 
şi la UE în 2007. 

15 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 246. Este de analizat şi această afirmaţie a lui Huntington în 
lumina ultimelor evenimente referitoare la relaţia dintre Rusia şi Ucraina. 

soldându-se cu războaie. Liniile sau faliile cele mai violente 
sunt între adepții Islamului şi vecinii ortodocşi, hinduşi, 
africani şi creştinii occidentali, la nivel „micro”, iar la nivel 
„macro” între societățile musulmane şi asiatice, pe de o parte, 
şi Occidentul, pe de altă parte. „Este posibil ca cele mai 
periculoase ciocniri ale viitorului să apară din interacțiunea 
aroganţei occidentale, intoleranţei islamice şi a afirmării 
asiatice”.!* În cele din urmă, „civilizațiile sunt ultimele triburi 
umane şi ciocnirea civilizaţiilor reprezintă conflictul tribal pe 
scară globală”. 15 

Mai mulți cercetători occidentali au încercat să 
argumenteze faptul că Occidentul nu trebuie să aibă probleme 
cu Islamul, ci doar cu islamiştii extremişti violenţi. Însă, 
„patrusprezece secole de istorie demonstrează contrariul. 
Relaţiile între Islam şi Creştinism, deopotrivă ortodox şi 
occidental, au fost deseori furtunoase. Fiecare a fost Celălalt al 
celuilalt”. 1 Islamul este singura civilizaţie care a ameninţat 
periculos şi a pus la îndoială supremaţia Occidentului de cel 
puţin două ori: în 1453 (căderea Constantinopolului) şi în 1529 
(asediul Vienei). Cauzele conflictelor dintre creştini şi 
musulmani nu se găsesc în cruciadele din sec. al XII-lea şi nici 
în fundamentalismul musulman al sec. al XX-lea, ci provin 
„din natura celor două religii şi a civilizaţiilor bazate pe ele”.!” 
Pe de o parte, conflictul a fost provocat de diferenţele dintre 
cele două religii (raportul dintre religie şi politică), iar, pe de 
altă parte, de similitudinile dintre ele (amândouă sunt religii 
monoteiste, universale, misionare). „Problema fundamentală a 


+ SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 265. 
5 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 304. 
S SAMUEL P. HUNTINGTON, Ciocnirea civilizațiilor şi refacerea ordinii 
mondiale, p. 307. 
7 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 309. 

Occidentului nu este fundamentalismul islamic, ci Islamul, o 
civilizație diferită ai cărei membri sunt convinşi de 
superioritatea culturii lor şi sunt obsedaţi de inferioritatea 
puterii lor”.18 

Un caz elocvent în susţinerea tezei lui Huntington este 
reprezentat de războiul din Bosnia, care a fost un adevărat 
război al civilizaţiilor. „Cei trei participanţi primari proveneau 
din civilizaţii diferite şi erau aderenţi la religii diferite. Cu o 
excepţie parțială, participarea actorilor secundari şi terțiari a 
urmat exact acelaşi model civilizațional. Statele şi organizaţiile 
musulmane s-au raliat cu bosniacii musulmani şi s-au opus 
croaților şi sârbilor. Ţările şi organizațiile ortodoxe i-au 
sprijinit pe sârbi şi s-au opus croaților şi musulmanilor. 
Guvernele şi elitele occidentale i-au sprijinit pe croaţi, i-au 
criticat aspru pe sârbi şi au fost în general indiferenți față de 
musulmani sau le-a fost teamă de aceştia. Pe măsură ce 
războiul continua, ura şi clivajele între grupuri se adânceau, iar 
identitățile lor religioase şi civilizaţionale se intensificau, cel 
mai frecvent în rândul musulmanilor. În general, lecţiile date 
de războiul bosniac au fost, în primul rând, că participanţii la 
războaiele liniilor de falie pot conta pe primirea de ajutor care 
poate fi substanţial de la ruda lor civilizațională, în al doilea 
rând, că un asemenea ajutor poate afecta semnificativ cursul 
războiului şi, în al treilea rând, că guvernele şi popoarele ce fac 
parte dintr-o civilizație nu risipesc sânge şi comori pentru a 
ajuta pe cei dintr-o altă civilizaţie să lupte într-un război al 
liniilor de falie”.!9 

Atacul de la 11 septembrie 2001 a părut unora şi 
continuă să pară şi în zilele noastre o imagine a confruntării 
dintre  militanţii musulmani  fundamentalişti şi cultura 


18 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, p. 321. 

19 SAMUEL P. HUNTINGTON, Ciocnirea civilizaţiilor şi refacerea ordinii 
mondiale, pp. 431-432. 

occidentală ce îşi are originea în Creştinism, cele mai dese 
cuvinte folosite în acele zile şi în cele următoare fiind „jihad” 
şi cruciadă”. În acelaşi timp, atacul a fost perceput ca o 
validare a tezei „ciocnirii civilizaţiilor” formulată de 
Huntington cu doar câţiva ani înainte. Din acest moment, 
religia a devenit motiv de discuţie în cadrul majorității 
întâlnirilor internaționale, indiferent de tema abordată. Lumea a 
început să se gândească tot mai mult la problema violenţei ce 
reprezintă o pată neagră pe imaginea istoriei recente. Aceste 
teme au fost abordate în cadrul mai multor dezbateri la care au 
participat lideri religioşi din întreaga lume care au venit cu 
răspunsuri conform propriilor tradiții la problemele ridicate de 
noile realităţi.” 

În aceste condiţii, ideile cuprinse în cartea lui 
Huntington au provocat discuţii aprinse la nivel global. Chiar şi 
autorul a fost surprins de felul în care argumentaţia lui a fost fie 
susținută, fie atacată. Paradoxul a apărut atunci când cei care 
s-au văzut a fi „fotografiaţi” în teoria lui Huntington s-au întors 
împotriva acesteia. Au fost şi unii autori care au considerat că 
aceste idei trebuie să fie examinate şi să se acţioneze astfel 
încât teoria să nu devină realitate. Politologul american a fost 
preocupat în primul rând să găsească argumente care să susțină 
realitățile şi realizările actuale, împotriva formelor care o 
ameninţă, nefiind compatibile cu aceasta. Cei care au privit 
pozitiv provocarea au propus soluţia dialogului interreligios şi 
intercultural, accentuând faptul că realitatea multiculturală şi 
plurireligioasă modernă nu exclude pe nimeni care doreşte să-şi 
manifeste propriul mod de viaţă. Drepturile omului şi respectul 
față de ceilalți sunt valori ale lumii moderne, permițându-le 
oamenilor să se exprime în felul în care aleg sau gândesc. În 


% KONRAD RAISER, „Violence and Religion in Pluralistic Societies”, în: 
The Orthodox Churches in a  Pluralistic World. An Ecumenical 
Conversation, Edited by Emmanuel Clapsis, WCC Publications, Geneva, 
Holy Cross Orthodox Press, Brookline, Massachusetts, 2004, pp. 90-91. 

cele din urmă, teoria propusă de Huntington nu a condus la 
autocritică, ci la argumente apologetice agresive. 

Unul dintre reproşurile aduse acestei teorii a fost acela 
că ignoră posibilităţile reconcilierii, care are la bază, în primul 
rând, iertarea creştină. lertarea şi reconcilierea sunt cele două 
elemente pe care Creştinismul le accentuează în mod deosebit 
în procesul promovării păcii între oameni, indiferent de religia 
căreia îi aparţin. În tratarea acestei teme trebuie pornit de la 
realitatea omului ca fiinţă personală ce se deschide celorlalți 
oameni, creaţi şi ei după chipul lui Dumnezeu. Iertarea şi 
reconcilierea îşi găsesc bazele în învățătura antropologică cu 
referire la crearea omului după chipul lui Dumnezeu şi la 
mântuirea tuturor în lisus Hristos, Fiul lui Dumnezeu întrupat. 
Astfel, toate se reînnoiesc în Biserică, Trupul tainic al 
Domnului.?! Biserica ocupă un loc important în construirea 
unei societăţi trainice, rol ce îi este atribut de Dumnezeu prin 
faptul că aici sunt aşteptaţi şi primiţi toţi cei care îşi manifestă 
această dorinţă. 

Într-un studiu despre locul pe care îl ocupă Biserica în 
lumea postcomunistă, Christos Yannaras opunea rolul Bisericii 
creştine realităţilor concrete ale acestei lumii. Astfel, Biserica 
trebuie să răspundă necesității umane celei mai adânci, 
transcenderea morții fiind singura care se opune 
consumismului specific societății actuale. „O înţelegere 
obişnuită a rolului Bisericii în lumea postcomunistă necesită 
criterii care ne permit să discernem realitatea Bisericii în mod 
empiric şi să o distingem de imitații”. În vederea 
recunoaşterii autenticităţii bisericeşti trebuie avute în vedere 


2! RODNEY L. PETERSEN, „Forgiveness and Reconciliation in Christian 
Theology. A Public Role for the Church in Civil Society”, în: The Orthodox 
Churches in a Pluralistic World. An Ecumenical Conversation, pp. 110-129. 
2 CHRISTOS YANNARAS, „The Church in the Postcommunist World”, 
în: International Journal for the Study of the Christian Church, 3:1, 2003, 
p. 32. 

două criterii: proclamarea victoriei asupra morţii şi cadrul 
instituțional care asigură unitatea şi continuitatea autenticității 
ecleziale în istorie, adică succesiunea apostolică. Realitatea 
empirică a naturii Bisericii este cuprinsă în fiecare persoană 
umană care se află în relație cu alte persoane. 

O analiză a lumii occidentale actuale scoate în evidenţă 
faptul că „marxismul modern sau materialismul capitalist 
istoric este un produs intrisec al dezvoltării revoluţiei 
metafizice a Iluminismului — şi al civilizaţiei noi pe care a 
fondat-o”.25 În cartea sa, Samuel Huntington a pornit de la 
două civilizaţii europene pe care le-a prezentat gata formate, 
ambele cu baze religioase şi cu rivalități evidente care s-au 
observat mai întâi în diferenţele acumulate de-a lungul timpului: 
pe de o parte, societăţile întruchipate de tradiţiile religioase 
catolică şi protestantă, iar, pe de alta, societățile ce aparţin 
Creştinismului ortodox şi Islamului. În demersul său, autorul a 
ignorat însă multe realităţi specifice Europei. El a descris 
civilizațiile ortodoxă şi islamică ca fiind adevărate pericole 
pentru civilizaţia occidentală, nefiind în stare să asimileze 
realizările modernităţii occidentale: prioritatea absolută a 
drepturilor individuale, a liberalismului politic şi angajarea 
exclusivă a raționalismului funcțional în vederea creşterii 
productivităţii. „Este destul de clar faptul că, criteriile lui 
Huntington cu privire la diferenţa culturală între tradițiile 
religioase europene sunt rezultatul rebeliunii anti-religioase 
europene. Drepturile individuale, liberalismul politic, 
raționalismul utilitar, dezvoltarea economică şi progresul sunt 
cele mai reprezentative rezultate ale filosofiei Iluminismului şi 
sunt produse ale insistenţei zeloase europene moderne asupra 
naturalismului ca substitute pentru ontologia, cosmologia şi 


2 CHRISTOS YANNARAS, „The Church in the Postcommunist World”, 
p. 36. 

antropologia creştină”. % Astfel, politologul american a 
accentuat şi a impus în demersul său materialismul istoric ca 
propriul criteriu în vederea determinării diferenţelor culturale 
reprezentate de tradiţiile religioase europene rivale. „În cele din 
urmă, Huntington, neintenționat şi chiar inconştient, are 
dreptate: dacă vorbim despre «rivalitate» culturală între 
catolicism/protestantism şi Ortodoxia răsăriteană, sau între 
materialismul istoric şi Biserică, ne referim la aceeaşi realitate 
socio-istorică”.2 

În cadrul studiului întreprins de Huntington trebuie 
analizată şi realitatea după care Occidentul de astăzi se 
caracterizează prin supremaţia nihilismului metafizic şi 
materialismului istoric. În acest context, diferenţele, iar nu 
rivalitățile dintre cele două tradiţii, occidentală şi ortodoxă, 
pornesc de la două paradigme diferite ce le definesc. 
„Incapacitatea” Ortodoxiei de a asimila paradigma culturală 
occidentală, în ciuda eforturilor sale, nu constituie o rivalitate, 
deoarece Ortodoxia are ca prioritate promovarea relaţiilor 
interpersonale faţă de accentul pus în lumea occidentală pe 
disciplina individuală. 

Realitatea de astăzi arată faptul că rolul confesiunilor 
creştine în lumea postcomunistă este unul marginal, viaţa 
religioasă fund limitată la viaţa privată caracterizată prin 
individualism. În zilele noastre se adânceşte din ce în ce mai 
mult criza culturală ce poate fi depăşită doar prin relaţiile de 
comuniune dintre oameni. Trebuie să existe o conlucrare 
intensă în vederea îndepărtării pericolului individualismului 
prin care se pierde calitatea umană. Oamenii trebuie să se 
reintegreze în viața comunitară a parohiei şi eparhiei, trecutul 
recăpătându-şi astfel caracterul viu pentru orice realitate 


2 CHRISTOS YANNARAS, „The Church in the Postcommunist World”, 
pp. 36-37. 

25 CHRISTOS YANNARAS, „The Church in the Postcommunist World”, 
p. 37. 

personală nouă, deoarece viaţa eclesială oferă comuniunea 
personală. 

Într-o analiză a locului Ortodoxiei în lumea occidentală 
contemporană, Mitropolitul loan Zizioulas sublinia importanţa 
conştientizării faptul că în acest moment o mare parte a lumii 
este dominată de cultura şi civilizația occidentală, prezente în 
toate sectoarele vieții oamenilor. Superioritatea din punct de 
vedere politic şi economic a impus ţările occidentale ca modele 
pentru alte ţări din lume. În contextul actual, Ortodoxia trebuie 
să-şi prezinte etosul, iar nu să se transforme într-o religie 
„exotică” care să se plieze pe nevoile unor comunităţi restrânse. 
Răspândirea credincioşilor ortodocşi în lumea occidentală a 
avut loc mai ales după Revoluţia din Rusia şi după cele două 
Războaie mondiale. Astăzi se poate vorbi de un număr mare de 
ortodocşi care trăiesc în Occident, ceea ce presupune o 
responsabilitate crescândă a Bisericii Ortodoxe. În același timp, 
trebuie să se întărească ideea că misiunea ortodoxă în lumea 
occidentală depăşeşte simplul prozelitism. În acest sens, 
Ortodoxia trebuie să-şi definească rolul şi locul în lumea de 
astăzi, care îi cuprinde pe toţi oamenii şi întregul cosmos. Rolul 
Ortodoxiei în Europa şi în lume este mult mai important decât 
acela de a reduce misiunea Bisericii la convertirea cât mai 
multor oameni. 

Ortodoxia trebuie să-şi prezinte etosul în faţa valorilor 
culturale şi religioase occidentale. Ortodocşii care trăiesc în 
alte teritorii decât cele în care s-au născut pot şi trebuie să 
interpreteze şi să prezinte lumii ceea ce ei înţeleg prin cuvintele 
„occidental” şi „vestic” şi să realizeze punți de legătură între 
credinţa ortodoxă şi cultura occidentală. Trebuie urmat drumul 
Sfinților Părinţi ai Bisericii, cei care au ţinut cont de 
provocările culturale ale timpurile lor, reuşind să transforme 
lumea greco-romană după învăţătura evanghelică. Ortodoxia în 
Occident este chemată să facă exact acelaşi lucru pentru 
timpurile prezente: să abordeze şi să rezolve nevoile actuale ale 

oamenilor pornind de la propria tradiție religioasă. Aceste 
probleme devin problemele tuturor, indiferent de locul în care 
trăiesc sau de unde vin oamenii. 

Cele mai mari semne de întrebare apar atunci când frica 
de celălalt se identifică cu frica de alteritate, aceasta fiind, de 
fapt, o suprapunere a diferenţei şi diviziunii. În aceste condiţii 
existenţele oamenilor sunt identificate cu diviziunile dintre ei, 
apărând tot felul de împărțiri: state, cluburi, frăţii sau 
confesiuni. „Când diferenţa devine diviziune, comuniunea nu 
este nimic altceva decât un aranjament pentru coexistența 
paşnică”. % Ea devine un interes parţial care se poate 
transforma în conflict ce porneşte de la confuzia realizată între 
diferenţe şi diviziuni. 

Având exemplul Sfinţilor Părinţii, şi în special al 
Sfântului Maxim Mărturisitorul, se poate vorbi de dimensiunea 
cosmică a realității. Cosmosul este împărțit în diverse părţi, 
rezultat al apariției morții în urma păcatului strămoşesc. 
„Moartea există deoarece comuniunea şi alteritatea nu pot 
coincide în creație. Existenţele diferite devin existenţe 
îndepărtate: pentru că diferenţa devine diviziune, distincția 
devine distanță”. * Conform învăţăturii Sfântului Maxim, 
diferența trebuie menţinută. Însă diviziunea reprezintă 
pervertirea diferenţei şi, în cele din urmă, conduce la moarte. 
Prin coroborarea diferenţei şi diviziunii se ajunge la moarte, de 
aceea iadul este văzut ca izolarea supremă faţă de celălalt. „Nu 
putem rezolva această problemă prin etică. Avem nevoie de o 
nouă naştere. Aceasta ne conduce la eclesiologie”.7% 

Discuţia despre Biserică şi despre rolul ei în societatea 
contemporană devine astfel esenţială. „Biserica este o 


5 Metropolitan JOHN ZIZIOULAS, „Communion and Otherness”, în: Sr. 
Vladimir's Theological Quarterly, 38, no. 4 (1994), p. 350. 

1 Metropolitan JOHN ZIZIOULAS, „Communion and Otherness”, 
pp. 350-351. 

5 Metropolitan JOHN ZIZIOULAS, „Communion and Otherness”, p. 351. 

comunitate care trăieşte în istorie şi, prin urmare, în starea de 
existență căzută în păcat. Toate observaţiile în legătură cu 
dificultatea reconcilierii comuniunii cu ceilalți în cultura 
noastră sunt aplicabile în acelaşi timp şi vieţii Bisericii. Păcatul 
ca frică şi respingere a celuilalt este o realitate trăită şi în cadrul 
Bisericii. Biserica este compusă din păcătoşi şi ea împărtăşeşte 
în întregime dimensiunea ontologică şi cosmică a păcatului 
care este moartea, ruperea comuniunii şi, în final, diastasis 
(separarea şi descompunerea) existenţelor”.2” Pentru ortodocşi, 
principala caracteristică a Bisericii rămâne însă metanoia, adică 
schimbarea minţii prin pocăință. Eclesiologia ortodoxă, 
pornind de la sfinţenia Bisericii, nu trebuie să ajungă la 
triumfalism, ci la compasiune şi metanoia profunde. În 
mărturisirea de astăzi, Ortodoxia trebuie să vorbească despre 
adevărurile pe care le-a propovăduit începând cu epoca 
apostolică: credinţa în Sfânta Treime (modelul prin excelenţă al 
comuniunii interpersonale), credinţa în Domnul nostru Iisus 
Hristos (oamenii sunt creaţi după chipul lui Dumnezeu şi sunt 
chemaţi să ajungă la asemănarea cu El în Hristos, Fiul lui 
Dumnezeu întrupat, Imaginea Tatălui ceresc), credinţa în 
Duhul Sfânt (Cel Care realizează koinonia, comuniunea 
supremă), învățătura despre Biserică (Trupul tainic al 
Domnului în care se reface legătura dintre oameni şi 
Dumnezeu prin Sfintele Taine). Toate acestea stau la baza 
raportului dintre comuniune şi alteritate. În discuţiile actuale 
despre rolul Ortodoxiei în Occident trebuie să se pornească de 
la persoană şi personalism, aşa cum sunt înţelese din punct de 
vedere ortodox: alteritatea în comuniune şi comuniunea în 
alteritate, lhbertate şi creativitate în acelaşi timp. 

În zilele noastre, comuniunea cu ceilalţi este destul de 
dificilă nu numai în afara Bisericii, ci şi în interiorul ei. 
Ortodoxia oferă răspunsuri la întrebările actuale ce gravitează 
în jurul raportului dintre comuniune şi alteritate, răspunsuri ce 


% Metropolitan JOHN ZIZIOULAS, „Communion and Otherness”, p. 351. 

vin din viaţa eclesială. Aceste adevăruri trebuie să fie 
propovăduite şi în lumea occidentală, bazându-se pe un anumit 
fel de viață reprezentat de existenţa ortodoxă autentică. 
„Ortodoxia este prezentă în Europa Occidentală nu pentru a 
face prozelitism sau pentru a impresiona şi a «fermeca» cu 
aspectul său «exotic». Este acolo ca o sămânță care trebuie să 
fie plantată în solul culturii occidentale, ca o parte integrală şi 
organică a ei, să ajute Europa Occidentală să dobândească şi să 
trăiască comuniunea cu celălalt într-un mod personal, pe baza 
viziunii existenţiale trinitariene, hristologice şi euharistice. 
Aceasta se poate întâmpla doar printr-un proces încet, o 
prezenţă «kenotică» şi o integrare genuină. Se poate întâmpla 
doar printr-o cooperare strânsă şi creativă şi printr-un dialog 
sincer cu creştinismul şi cultura occidentală”. 

Biserica se află pe cale spre Împărăţia lui Dumnezeu 
fără a se identifica cu ea, fiind în continuă mişcare 
transformatoare. „Biserica, în calitatea ei de comunitate 
eshatologică şi euharistică îndreptată spre viitor, nu-şi 
dobândeşte fundamentul (Vr6oraon) îndeosebi din ceea ce este 
sau din ceea ce i s-a transmis în trecut ca structură sau ca 
instituţie, ci mai ales din ceea ce se va întâmpla în Eshaton. De 
aceea, pe de o parte, Biserica devine progresiv Împărăţia lui 
Dumnezeu, pe când, la polul opus, identificarea Bisericii cu 
Împărăţia lui Dumnezeu nu doar obiectivează pe cea de a 
doua, ci şi preschimbă Biserica într-un organism încremenit, o 
formă statică sau structură instituţională, un aşezământ al 
istoriei, într-un sistem compozit închis care absolutizează 
semnificaţia trecutului în detrimentul viitorului şi al prezenţei 
Duhului Sfânt”! 


30 Metropolitan JOHN ZIZIOULAS, „Communion and Otherness”, 
pp. 360-361. 

31 PANTELIS KALAITZIDIS, Ortodoxie şi modernitate. O introducere, 
Traducere din neogreacă de Florin-Cătălin Ghiţ, Prefaţă de Radu Preda, 
Ed. Eikon, Cluj-Napoca, 2010, pp. 31-32. 

Pornind de la aceste aspecte eclesiologice, trebuie 
subliniat faptul că a considera culturile şi civilizațiile Estului şi 
Vestului ca fiind fără legătură sau ca neputând converge 
niciodată într-un mod creativ reprezintă, în cele din urmă, o 
abordare simplistă. Orice generalizare în istorie este simplistă, 
fie că susţine sau combate teoria „ciocnirii civilizaţiilor”. Este 
mai important să se analizeze posibilitățile îmbogăţirii 
reciproce între diversele culturi şi civilizaţii decât posibilele 
ciocniri dintre ele.“ Acest lucru se poate realiza numai în 
Biserică, Trupul tainic al Domnului, în care sunt chemaţi, 
aşteptaţi şi încorporaţi toți oamenii indiferent de rasă, sex sau 
religie, dacă răspund pozitiv chemării Mântuitorului nostru 
Isus Hristos, Fiul lui Dumnezeu întrupat „pentru noi oamenii 
şi pentru a noastră mântuire”. 


% His All Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, Doubleday, New 
York, 2008, pp. 214-215. 

Pluralismul (sub toate formele sale) este strâns legat de ideea 
de globalizare, împreună reprezentând unele dintre cele mai 
mari provocări ale timpurilor noastre. Pluralismul, cu 
implicațiile lui în viaţa de zi cu zi, cu avantajele şi 
dezavantajele pe care le-a adus de-a lungul istoriei recente, „nu 
este o ideologie, nici o nouă teologie universală şi nici un 
relativism libertin. Mai degrabă, pluralismul este un proces 
dinamic prin care ne angajăm unii cu alţii în şi prin diferenţele 
noastre cele mai adânci”.** De-a lungul timpului, pluralismul a 
căpătat mai mult o latură ideologică, fiind din ce în ce mai greu 
de observat şi de definit. 

Din punct de vedere religios, pluralismul se referă atât 
la pluralismul religiilor, realitate prezentă în întreaga lume, cât 
rezolvarea problemelor pe care le ridică viaţa oamenilor. 
Pluralismul este strâns legat de sistemele şi regimurile 
democratice actuale care accentuează în mod deosebit 
libertatea şi egalitatea, integrând diversităţile şi divergenţele de 
toate nuanțele. 

În zilele noastre o societate mono-etnică sau mono- 
confesională nu mai este posibilă, lumea fund mult mai 
deschisă decât în trecut. În legătură cu aceste realităţii, Biserica 
Ortodoxă a susținut dintotdeauna libertatea persoanei umane, 
respectul față de legile statului, a încurajat acţiunile care susţin 
pacea în fiecare loc de pe glob şi, de asemenea, a cultivat 
importanţa pe care particularităţile le ocupă în regiunile în care 
trăiesc populaţii diferite. Orice formă de izolare sau de 
excludere a unei persoane sau grup de persoane din viaţa 


3 DIANA L. ECK, „The Christian Churches and the Plurality of Religious 
Communities”, în: The Orthodox Churches in a Pluralistic World. An 
Ecumenical Conversation, p. 19. 

publică reprezintă o renunțare la caracterul misionar al 
Bisericii. 3+ Implicarea Bisericilor Ortodoxe în organizaţiile 
mondiale actuale întăreşte ideea că ortodocşii pot şi trebuie să 
participe la acţiunile comune pe care le ridică astăzi societatea 
pluralistă contemporană, trebuind să formuleze un răspuns 
comun la diversele probleme ce se ivesc. 

Noţiunea de „globalizare” a început să fie folosită din 
ce în ce mai mult începând cu ultima parte a secolului trecut, în 
special cu referire la dezvoltarea tot mai mare a proceselor 
socio-economice şi culturale din lume, fiind strâns legată de 
răspândirea instituţiilor democratice. „Globalizarea a devenit 
noțiunea, conceptul, cheia principală cu care înţelegem 
tranziția societăţii umane în mileniul al treilea”.%5 Aceasta a 
determinat apariţia unor noi structuri sociale şi a unor 
modalități noi prin care statele şi comunitățile etnice şi 
religioase interacționează. Nu de puţine ori aceste realităţi au 
condus la acţiuni de ostilitate din partea anumitor persoane sau 
chiar comunităţi întregi care au văzut în fenomenul globalizării 
elementul de risc şi ameninţarea cea mai mare la adresa 
propriei identități. 


1 EMMANUEL CLAPSIS, „The Challenge of a Global World”, în: The 
Orthodox Churches in a Pluralistic World. An Ecumenical Conversation, 
p. 48. 

355 EMMANUEL CLAPSIS, „The Challenge of a Global World”, p. 51. 
„Termenii mondializare, globalizare, (mondialization, globalization) au 
căpătat un sens special şi rezumă tendinţele şi evoluţiile dinamice care 
caracterizează ultimul sfert al celui de-al doilea mileniu. Mai ales în spaţiul 
economic, termenul defineşte un proces în acord cu care economiile 
diferitelor ţări se integrează într-un sistem economic mondial, printr-o 
concentrare a producţiei mondiale, a comerțului şi informării în anumite 
centre. Internaţionalizarea care urmează contribuie la o interdependență 
crescândă între societăţi” (f ANASTASIOS YANNOULATOS, Arhiepiscop 
al Tiranei şi a toată Albania, Ortodoxia şi problemele lumii contemporane, 
Traducere de Drd. Gabriel Mândrilă, Pr. prof. dr. Constantin Coman, Ed. 
Bizantină, Bucureşti, 2003, p. 215). 

Procesul globalizării este ambivalent prin natura sa, 
putând fi atât potenţial bun pentru umanitate, cât şi un posibil 
dezastru. Tocmai în această posibilitate dublă stă dialectica sa. 
De-a lungul timpului, creştinii au manifestat nu de puţine ori 
dificultăţi în acceptarea acestei ambivalenţe. Însă realitatea 
înconjurătoare şi viaţa actuală trebuie privite în perspectivă 
eshatologică, numai astfel putându-se îndepărta provincialismul 
şi confesionalismul, precum şi „miturile moderne” ale societăţii 
globalizate care vede totul în termeni individuali. Viziunea 
eshatologică este răspunsul plin de optimism dat de creştini 
lumii actuale lipsită de încredere şi optimism.“ 

Efectele pozitive, cât şi cele negative ale globalizării, se 
referă la viaţa economică, socială şi politică, fără a neglija 
transformările din domeniile cultural şi religios. Între efectele 
pozitive se evidenţiază: dezvoltarea şi progresul tehnologiei, 
schimbul bunurilor şi realizările remarcabile din toate 
domeniile, facilitatea comunicării între oameni, combaterea 
anumitor maladii la nivel global, limitarea analfabetismului, 
repoziţionarea rolului femeii şi tineretului în societate, 
libertatea gândirii, promovarea democraţiei, apropierea dintre 
popoare etc. Între efectele negative se numără: prăpastia dintre 
țări, care se adânceşte pe zi ce trece, decalajul economic, 
numărul din ce în ce mai mare al persoanelor care trăiesc la 
limitele sărăciei, catastrofele ecologice la nivel mondial, 
dezvoltarea criminalităţii şi a corupției, nerespectarea 
libertăţilor fundamentale ale omului şi, nu în ultimul rând, „noi 
mari migrări ale forței de muncă şi noi valuri de emigranţi şi 
refugiați economic inundă ţările europene. Şomajul sporeşte 


35 JOHN CHRYSSAVGIS, „Orthodox Spirituality and Social Activism: 
Reclaiming Our Vocabulary — Refocusing Our Vision”, în: The Orthodox 
Churches in a Pluralistic World. An Ecumenical Conversation, p. 133. 

amenințător şi în multe ţări se dezvoltă în mod periculos 
xenofobia şi antisemitismul”. 

În cadrul sociologiei religiilor, noţiunea de 
„globalizare” a început să fie folosită odată cu publicarea 
articolelor lui Roland Robertson, pentru care acest fenomen 
reprezenta o „comprimare a lumii”: un proces de accelerare 
declanşat în urma întâlnirii dintre culturi, popoare şi civilizaţii 
în sensul în care lumea este „în scădere”. Această interpretare 
era o alterativă la teoria care punea semnul egalității între 
modernitate şi universalitate, între secularism şi convergenţa 
interculturală. S-a ajuns până la a se vorbi, în termeni de 
opoziție, de „globalizarea religiei” versus „globalizare şi 
religie”. Indiferent de răspunsurile care s-au dat acestor 
probleme, nu s-a putut nega impactul globalizării asupra 
religiei. În acest context, reprezentanţii diferitelor tradiţii 
religioase au ales una dintre cele două alterative: să adopte 
strategii de apărare culturală sau să opteze pentru cele de 
angajament activ în procesul globalizării. 

Chiar dacă se respinge sau nu globalizarea, tradițiile 
religioase trebuie să recunoască impactul pe care acest 
fenomen îl are asupra lumii în ansamblu şi asupra fiecărei 
persoane în particular. Una dintre schimbările esenţiale pe care 
le-a adus globalizarea a fost legată de „de-teritorizarea”, 
urmată de „re-teritorizarea” lumii întregi, cu un impact puternic 
asupra religiilor care nu se mai găsesc răspândite doar în 
anumite teritorii din lume, lipsind din altele. 

În ultimul timp, în discursul despre raportul dintre 
„global” şi „local” s-au formulat şi teorii care propun 
înlocuirea termenului „globalizare” cu cel de „glocalizare”. 
Aceasta este o consecinţă sau chiar o alternativă la realitățile 
actuale. Nu de puţine ori noul concept a fost văzut ca 
înlăturând tensiunea dintre local şi global, fiind astfel propus 


31 TANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 221. 

pentru a face vizibilă dualitatea procesului. Aspectele locale şi 
globale sunt prezente deopotrivă în viaţa contemporană, 
viitorul nemaifiind un simplu produs prezis de forţe la nivel 
„macro” şi nici de organizaţii şi indivizi la nivel „micro”. 

Glocalizarea a acumulat o serie de elemente dinamice 
religioase, între care se numără: răspândirea religiilor pe toate 
continentele, localizarea, de-teritorizarea şi re-retorizarea lor, 
precum şi hibritizarea ulterioară. În centrul acestui edificiu se 
găseşte confirmarea faptului că toate culturile lumii nu sunt 
izolate sau „autentice”, ci rezultatul proceselor continue de 
hibritizare şi de încorporare a itemilor culturali împrumutaţi din 
alte părţi. În cele din urmă, globalizarea include multiple 
glocalizări: religia este tematizată alături de particularitatea 
locului. Astfel se poate vorbi de caracterul „global-local” sau 
„glocal” al religiei.5* 

Susţinătorii termenului „glocalizare” văd în el un 
argument în favoarea definirii relaţiei dintre religie şi 
globalizare ca o întoarcere „glocală”, având diferite variante de 
îmbinare a „localului” cu „globalul”: vernacularizare (îmbină 
universalismul religios cu o anumită limbă, aşa cum s-a 
întâmplat cu limbile greacă şi latină în Creştinism şi cu limba 
arabă în Islam; vernacularizarea este asociată de obicei cu 
imperiile istorice); indigenizare (îmbină universalismul religios 
cu particularismul local prin adoptarea ritualului, expresiei şi 
ierarhiei religioase într-o specificitate a particularismului etnic; 
indigenizarea este asociată adesea cu supraviețuirea etică şi 
culturală); naționalizare (este considerat elementul esenţial al 
instituţiilor religioase; în acest sens este emblematică Biserica 
Angliei, nu departe situându-se Bisericile Ortodoxe); 
transnaţionalizare (reprezintă o altă față a naţionalizării 
globale, fiind legată mai ales de fenomenul migraţiei, care s-a 
răspândit în lumea ortodoxă înainte şi după căderea blocului 


33 VICTOR ROUDOMETOF, „Forms of Religious Glocalization: Orthodox 
Christianity in the Longue Duree”, în: Religions 5, 2014, p. 1020. 

comunist din Europa de Est, fenomenul fiind legat de lumea 
diasporei). 

Pornind de la aceste observaţii, în interpretarea 
diferiților cercetători ai fenomenului, relația dintre religie şi 
globalizare poate fi reformulată pornind de la glocalizare, cu 
referire la interacțiunea dintre culturile locale şi religiile lumii. 
Însă nu este clar cum transnaţionalitatea poate fi o formă a 
glocalizării atâta timp cât prima presupune multiple locaţii şi 
multiple referințe culturale. Astfel, la caracteristicile 
glocalizării se poate adăuga şi ideea de „autohtonism”.* În 
această interpretare, Biserica Ortodoxă este apropiată rar de 
ideea de inovaţie, cât mai ales de cea de conservatorism. Partea 
inovatoare a Ortodoxiei ar consta în reinterpretarea creativă a 
Tradiţiei pentru lumea modernă, mai ales cu referire la 
fenomenul migraţiei şi la diferitele situaţii concrete pe care 
acesta îl ridică în faţa oamenilor. 

Un moment important în analiza locului şi rolului 
globalizării în viaţa creştinilor a avut loc la Adunarea Generală 
a Consiliului Mondial al Bisericilor (CMB) de la Harare 
(1998), atunci când s-a ridicat problema felului în care se 
raportează creştinii la fenomenul globalizării. Odată cu Harare, 
creştinii de toate confesiunile au înţeles importanţa 
provocărilor globalizării şi au reflectat asupra modului în care 
trebuie transmis mesajul evanghelic în lumea contemporană. 
La această Adunare Generală participanţii au recunoscut faptul 
că globalizarea este un fapt de viaţă şi au întărit ideea că acest 
fenomen trebuie analizat printr-un efort comun. Şi în cadrul 
acestor discuţii ortodocşii au avut contribuţii importante, 


% VICTOR ROUDOMETOF, „Forms of Religious Glocalization: Orthodox 
Christianity in the Longue Duree”, pp. 1024-1029. 

+0 MARIA HÂMMERLI and JEAN-FRANCOIS MAYER, „Introduction”, 
în: Orthodox Identities in Western Europe. Migration, Settlement and 
Innovation, Edited by Maria Hămmerli and Jean-Frangois Mayer, Ashgate 
Publishing Limited, Dorchester, 2014, p. 20. 

abordând în mai multe rânduri problemele strigente ce urmau 
să fie analizate.*! 

În legătură cu fenomenul globalizării, un punct de 
vedere ortodox a fost formulat un an mai târziu, în cadrul 
întâlnirii de la Davos, de către Patriarhul Ecumenic Bartolomeu 
I, care a subliniat ideea că Bisericile creştine au generat un alt 
mod de globalizare, legat de expresia „ecumenicitate 
spirituală”. Aceasta diferă de fenomenul globalizării, deoarece 
se bazează pe dragostea frățească şi pe respectul persoanei 
umane, în timp ce globalizarea urmăreşte unirea tuturor 
culturilor într-una singură în acord cu cei care au o poziție de 
influenţă asupra celorlalte persoane.“ Procesul prin care se 
urmăreşte unirea tuturor într-un singur mod de a gândi nu poate 
fi acceptat din punct de vedere creştin, idee întărită şi de 
Arhiepiscopul Christodulos care sublinia faptul că, prin 
fenomenul globalizării se urmăreşte crearea unei noi ere în care 
toţi oamenii vor fi la fel. Este vorba de exarcerbarea 
sincretismului la scară mondială, cuprinzând toate religiile, 
culturile şi tradiţiile istorice. % În această interpretare, 
globalizarea a devenit un fenomen mondial cu implicaţii mai 
mult negative asupra oamenilor." 


+1 Turn to God, Rejoice in Hope. Orthodox Reflections On the Way to 
Harare. The report of the WCC Orthodox Pre-Assembly Meeting and 
selected resource materials, Edited by Thomas FitzGerald and Peter 
Bouteneff, World Council of Churches, Geneva, 1998. 

+ „Moral Dilemmas of Globalisation: Address Given by His All Holiness 
The Ecumenical Patriach Bartholomew at the 1999 Annual Davos meeting 
of the World Economic Forum”, <https://www.patriarchate.org/lecture/- 
/asset_publisher/4xqHyd1IywNL/content/moral-dilemmas-of-globalisation- 
address-given-by-his-all-holiness-the-ecumenical-patriarch-bartholomew- 
at-the-1999-annual-davos-meeting-of-the-world-e>, accesat: 30.11.2018. 

% CHRISTODOULOS Archbishop of Athens and All Greece, Rooting of 
Joy and Hope. The Word and Role of Orthodoxy in the European Union, 
Athens, 2001, p. 14. 

+ EMMANUEL CLAPSIS, „The Challenge of a Global World”, p. 55. 

Una dintre cele mai dese critici aduse fenomenului 
globalizării este legată de promovarea şi favorizarea intereselor 
economice ale anumitor ţări occidentale, conducând spre o 
unificare şi uniformizare a culturilor în funcţie de anumite 
planuri. Deşi globalizarea creează o reţea de interacțiune între 
culturi fără a conduce la realizarea uneia singure în care să se 
regăsească amestecate elemente eterogene, totuşi acest proces 
poate afecta culturile tradiționale conducând nu la distrugerea 
sau limitarea lor, ci la întrepătrundere şi la mutații culturale. 
Culturile tradiționale sunt cuprinse de lumea globalizată într-un 
proces complex şi dialectic ce constă în reconfigurarea lor atât 
în contact cu alte culturi, cât şi între ele, atunci când, în acelaşi 
teritoriu, se întâlnesc idei şi forme de viaţă diferite. Acest 
proces complex poate duce fie la distrugerea culturilor 
tradiționale, fie la întrepătrunderea lor cu elemente din culturile 
unor populații mai puţin dezvoltate din punct de vedere 
economic, politic, social sau cultural decât modelul occidental. 

Pe de altă parte, globalizarea nu este mereu atât de 
„globală” precum lasă acest termen să se înţeleagă. Ea este mai 
mult exclusivă şi parohială. Sunt anumite sectoare în care 
societatea noastră este mai mult transnațională decât o arată 
denumirea ei generică de „globală”. $ În acest context, 
ecumenicitatea spirituală pe care o cultivă creştinii ortodocşi se 
referă la unitatea fiinţelor umane într-o legătură de dragoste şi 
cooperare, dincolo de bagajul rasial şi etnic. Dragostea 
depăşeşte toate graniţele şi se referă la toate persoanele, 
indiferent de religie, deoarece toţi oamenii sunt creaţi după 
chipul lui Dumnezeu. Din acest punct de vedere, 
ecumenicitatea Ortodoxiei diferă radical de ceea ce reprezintă 
fenomenul globalizării privit mai ales din punct de vedere 
economic: dragostea se bazează pe iubirea reciprocă dintre 
oameni, în timp ce fenomenul globalizării are în vedere în 


% His All Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, p. 154. 

primul rând economia, conducând la nivelarea conştiinţelor în 
vederea obținerii avantajelor economice. Privind asupra felului 
în care este văzută globalizarea în zilele noastre, se poate spune 
că dezvoltarea economică în particular şi globalizarea în 
general şi-au pierdut valorile atunci când s-au centrat pe binele 
câtorva în detrimentul celorlalți. Astfel, globalizarea poate fi 
văzută ca o sabie cu două tăişuri." 

Pornind de la aceste observaţii, trebuie subliniat faptul 
că Biserica Ortodoxă nu se opune progresului economic care 
serveşte umanităţii ca întreg. Însă, deşi în zilele noastre 
globalizarea este înţeleasă adesea în termeni economici, 
Mântuitorul nostru lisus Hristos ne învaţă că nu numai cu pâine 
se va hrăni omul.“ Pentru aproapele nostru, pâinea îşi pierde 
valoarea materială şi se încarcă cu valoare spirituală, 
ajungându-se astfel la transcenderea realității economice 
actuale care poate deveni astfel un servant al umanităţii." 

Aceste idei au fost reluate şi aprofundate la Marele şi 
Sfântul Sinod din Creta din anul 2016, atunci când Biserica 
Ortodoxă s-a aplecat asupra impactului fenomenului 
globalizării asupra lumii contemporane: „Ideologia 
contemporană a globalizării, care este impusă tacit şi se 
extinde rapid, provoacă deja şocuri puternice în economie şi 
societate la scară mondială. Impunerea acesteia a creat noi 
forme de exploatare sistematică şi de nedreptate socială, a 
planificat neutralizarea treptată a impedimentelor din partea 
tradițiilor naţionale, religioase, ideologice, precum şi a altor 
tradiții. Aceasta deja a condus la slăbirea sau chiar la 
degradarea totală a realizărilor sociale, desigur, sub pretextul 
unei nevoi de reconstruire a economiei mondiale, lărgind, 


+ His All Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, p. 162. 

+7 Matei 4, 4. 

% His All Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, pp. 159-160. 

astfel, distanţa dintre bogaţi şi săraci, dinamitând coeziunea 
socială a popoarelor şi alimentând noi focare de tensiune 
globală. Împotriva omogenizării nivelatoare şi impersonale 
promovată de globalizare, precum şi împotriva extremelor 
naționalismului, Biserica Ortodoxă propune protejarea 
identităţii popoarelor şi întărirea identităţii locale. Ca exemplu 
alternativ pentru unitatea umanității, ea propune organizarea 
articulată a Bisericii pe baza egalității Bisericilor locale. 
Biserica se opune amenințării provocatoare asupra omului 
contemporan şi a tradiţiilor culturale ale popoarelor, pe care o 
implică globalizarea şi principiul «autonomiei economice» sau 
al economismului, adică autonomizarea economiei faţă de 
nevoile vitale ale omului şi transformarea ei într-un scop în 
sine. Biserica propune o economie viabilă, fundamentată pe 
principiile evanghelice. Astfel, călăuzită de cuvântul Domnului 
că «nu numai cu pâine va trăi omul» (Luca 4, 4), Biserica nu 
corelează progresul umanităţii doar cu creşterea nivelului de 
trai sau cu dezvoltarea economică, în detrimentul valorilor 


duhovniceşti”.* 


% Într-o societate globală, orientată către «a avea» şi către individualism, 
Biserica Ortodoxă Sobornicească evidenţiază adevărul vieţii în Hristos şi 
conforme lui Hristos, concretizate în mod liber în viaţa cotidiană a fiecărui 
om prin lucrările sale «până seara» (Psalmul 103, 23), prin care acesta 
devine împreună-lucrător cu Părintele cel veşnic — «impreună-lucrători 
suntem cu Dumnezeu» (L Corinteni 3, 9) — şi cu Fiul Său, «Tatăl Meu până 
acum lucrează şi Eu lucrez» (loan 5, 17). Harul lui Dumnezeu sfinţeşte prin 
Duhul Sfânt lucrările mâinilor omului, care împreună-lucrează cu 
Dumnezeu, descoperind în acestea afirmarea vieţii şi a comuniunii umane. 
Aici se încadrează şi asceza creştină, care se diferenţiază fundamental de 
orice ascetism dualist, care îl îndepărtează pe om de viață şi de 
semeni. Asceza creştină şi înfrânarea, care îl leagă pe om de viaţa 
sacramentală a Bisericii, nu privesc doar viaţa monahală, ci caracterizează 
viaţa eclezială în toate manifestările ei, ca mărturie tangibilă a prezenţei 
duhului eshatologic în vieţuirea binecuvântată a credincioşilor”. („Enciclica 
Sfântului şi Marelui Sinod”, <http://basilica.ro/enciclica-sfantului-si- 
marelui-sinod/>, accesat: 30.11.2018). 

Începând cu Iluminismul, care a influenţat toate 
sectoarele vieţii, s-a ajuns în perioada globalizării actuale la 
înlocuirea lui Dumnezeu transcendent cu „supraputerea 
mondială secularizată, care şi ea este transcendentă pentru 
țările şi societățile umane luate fiecare în parte şi pentru 
membrii lor. Astfel, întreaga lume occidentală, care odinioară a 
îmbrăţişat creştinismul, continuă să păstreze principii creştine 
secularizate, care absolutizează relativul şi duc la totalitarism 
mondial, pentru că nu au o legătură reală cu Hristos, Dătătorul 
libertăţii”. 50 În această situație produsă de fenomenul 
globalizării, statul se apropie de propria dispariţie, lăsând locul 
unor centre supranaționale ce controlează totul la nivel 
economic, informaţional, al opiniei publice etc. Statul nu mai 
are puterea şi nici mijloacele de a crea o societate potrivită 
pentru cetăţenii săi. „Prin promovarea globalizării şi prin 
transferarea drepturilor şi a atribuţiilor naţionale centrelor 
supranaţionale se estompează diferențierile locale şi sunt 
promovate tendințele de omogenizare. Sunt înlăturate 
obiceiurile locale şi sunt introduse altele, fără legătură sau chiar 
potrivnice tradiţiilor societăţilor locale”. 5! Acest lucru a 
provocat Biserica pe două paliere: să acţioneze pentru unitatea 
tuturor oamenilor şi să salveze specificitatea fiecărei persoane 
umane şi identitatea acesteia. „Astfel himera actualei 
globalizări aduce în prim plan adevărul universalităţii, adevăr 


care exprimă natura Bisericii”.5? 


50 Prof. Dr. GEORGIOS MANTZARIDIS, Morala creştină. II. Omul şi 
Dumnezeu. Omul şi semenul. Poziţionări şi perspective existențiale şi 
bioetice, Traducere de Diacon Dr. Cornel Constantin Coman, Ed. Bizantină, 
Bucureşti, 2006, p. 345. 

5 Prof. Dr. GEORGIOS MANTZARIDIS, Morala creştină. II. Omul şi 
Dumnezeu. Omul şi semenul. Poziţionări şi perspective existențiale şi 
bioetice, p. 350. 

* Prof. Dr. GEORGIOS MANTZARIDIS, Morala creştină. II. Omul şi 
Dumnezeu. Omul şi semenul. Poziţionări şi perspective existenţiale şi 
bioetice, p. 350. 


34 


Ortodoxie, pluralism şi globalizare 


Pornind de la aceste remarci, în perioada globalizată în 
care trăim se ridică voci care cer ca Biserica să se adapteze 
timpurilor moderne şi să răspundă cerințelor omului 
contemporan. Astfel, s-au promovat teologii care să 
corespundă necesităţilor actuale, având însă o existență de 
scurtă durată, deoarece aveau un caracter selectiv, oprindu-se 
doar la imanent. De asemenea, au pus un accent deosebit pe 
problemele sociale fără să mai facă vreo referire la Crucea şi 
Învierea Domnului. „Prin globalizare se promovează deja 
sincretismul religios, iar problemele sociale capătă o nouă 
înfăţişare. Globalizarea economiei în societatea actuală este 
direct legată de globalizarea exploatării celor slabi din punct de 
vedere economic de către cei tari din punct de vedere 
economic. La rândul ei globalizarea exploatării acesteia duce la 
globalizarea reacției celor slabi. În acest climat apare şi 
globalizarea terorismului, care provoacă mai apoi globalizarea 
măsurilor şi normelor de siguranţă. În modul acesta este 
promovată globalizarea puterii politice, care îşi însuşeşte şi 
promovează supraputerea mondială. De altfel, însăşi această 
supraputere se îngrijea mai de demult să promoveze 
globalizarea ei şi să dicteze celorlalte state, indirect sau direct, 
politica pe care acestea să o urmeze”.55 

Dincolo de aceste critici şi de multe altele aduse 
fenomenului globalizării, trebuie să se accepte faptul că 
efectele globalizării se resimt peste tot, de la cele mai simple 
acte şi nevoi ale omului până la cele mai complexe acţiuni ale 
sale. Provocările cu care se confruntă Biserica nu sunt neapărat 
în a vedea şi preveni părţile negative ale globalizării, ci în a-i 
sublinia valorile şi a le întrebuința în mod pozitiv. Lumea 
pluralistă nu trebuie văzută ca un obstacol pentru Ortodoxie, ci 
ca o oportunitate în sensul în care Biserica este provocată să-şi 


5 Prof. Dr. GEORGIOS MANTZARIDIS, Morala creştină. II. Omul şi 
Dumnezeu. Omul şi semenul. Poziţionări şi perspective existențiale şi 
bioetice, p. 357. 

mărturisească învățătura proprie, pornind de la cuvintele 
Sfântului Apostol Pavel: „Căci deşi sunt liber faţă de toţi, m- 
am făcut rob tuturor, ca să dobândesc pe cei mai mulți; Cu 
iudeii am fost ca un iudeu, ca să dobândesc pe iudei; cu cei de 
sub Lege, ca unul sub Lege, deşi eu nu sunt sub Lege, ca să 
dobândesc pe cei ce sunt sub Lege; cu cei ce n-au Legea, m-am 
făcut ca unul fără lege, deşi nu sunt fără legea lui Dumnezeu, ci 
având legea lui Hristos, ca să dobândesc pe cei ce n-au Legea; 
Cu cei slabi m-am făcut slab, ca pe cei slabi să-i dobândesc; 
tuturor toate m-am făcut, ca, în orice chip să mântuiesc pe unii. 
Dar toate le fac pentru Evanghelie, ca să fiu părtaş la ea”. 
Această abordare poate fi catalogată drept „pluralism personal” 
şi reprezintă o analiză pozitivă a pluralismului specific 
Imperiului Roman din primul secol creştin, cu referire directă 
la evrei şi la păgâni. Apostolul neamurilor se referă la 
binecuvântările Evangheliei care privesc mântuirea tuturor 
oamenilor, temă actuală şi în timpurile noastre. „Aceasta este 
provocarea unei societăţi pluraliste pentru Biserica Ortodoxă: 
să întâlnească lumea contemporană precum Sf. Pavel l-a urmat 
pe Hristos, Dumnezeu Care S-a făcut fiinţă omenească. Cu cât 
vom realiza mai multe întâlniri pluraliste în favoarea 
Evangheliei, cu atât vom avea mai multe oportunități pentru a 
deveni toate pentru toți oamenii, în sensul Sf. Pavel, 
împărtăşind din binecuvântările Evangheliei”.55 

Mântuitorul nostru lisus Hristos a trăit într-o societate 
pluralistă, care nu era în acord cu cerinţele şi aşteptările 
evreilor. Ţara sfântă era sub conducerea Cezarului, cu evrei 
elenizaţi, saduchei conservatori, cu neamuri străine şi romani 
cuceritori, toţi trăind laolaltă în acelaşi teritoriu. Populaţia era 
amestecată, se vorbeau mai multe limbi, iar libertatea de 


54 ] Corinteni 9, 19-23. 

55 Archbishop DEMETRIOS of America, „The Orthodox Churches in a 
Pluralistic World. An Ecumenical Conversation”, în: The Orthodox 
Churches in a Pluralistic World. An Ecumenical Conversation, p. 4. 

mişcare şi dreptul de a cere egalitatea tuturor erau respectate. 
În această lume pluralistă s-a răspândit Vestea cea Bună şi tot 
aşa se poate răspândi şi în zilele noastre, în societatea 
postmodernă actuală, asemănătoare din multe puncte de vedere 
cu cea din primul secol creştin.56 

Exemplul cel mai semnificativ în acest sens este cel din 
ziua Cincizecimii, atunci când Sfinţii Apostoli au vorbit 
neamurilor în limbi, fiind plini de Duhul Sfânt. 57 Acest 
eveniment rămâne paradigmatic pentru felul în care Vestea cea 
Bună poate fi înrădăcinată în culturile şi limbile pământului. 
Rolul Bisericii nu este de a crea o anumită cultură, ci de a arăta 
că Hristos poate fi primit în oricare limbă şi în orice cultură, 
indiferent de timpul istoric în care trăim. „Ecumenicitatea este 
în sângele ortodocşilor, care este purificat neîncetat de sângele 
lui Hristos, Izbăvitorul lumii. În locul unei mondializări care 
transformă popoare şi oameni într-o masă utilă doar scopurilor 
economice ale unor oligarhii anonime, trăirea şi viziunea 
ortodoxă propun şi cheamă la efortul pentru o comunitate de 
iubire. A fi creştin autentic înseamnă a crede acolo unde totul 
pare fără de speranţă. Deoarece se sprijină pe certitudinea că, în 
cele din urmă, Altcineva reglează evoluţia universului, «Cel ce 
este şi Cel ce a fost şi Cel ce vine, Cel Atotputernic» (Apoc. 1, 
8). A fi creştin autentic înseamnă a trăi cu certitudinea că o 
comunitate mondială de iubire a persoanelor libere este idealul 
pentru care merită să te lupţi, înseamnă a acţiona creator în 
spaţiul propriu într-o perspectivă mondială şi a răspunde 
responsabil datoriei concrete, având ca orientare şi scop al 


vieţii Infinitul — pe Dumnezeul lubirii”.5$ 


55 Archbishop DEMETRIOS of America, „The Orthodox Churches in a 
Pluralistic World. An Ecumenical Conversation”, p. 7. 

5 Faptele Apostolilor 2, 1-4. 

55 HANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 237. 

După Învierea Sa din morţi, Mântuitorul Iisus Hristos le 
spune Sfinţilor Apostoli să rămână în Ierusalim până Se va 
pogori Duhul Sfânt. “ Era important ca ei să rămână în 
Ierusalim până la Cincizecime, însă după acest moment nu se 
mai poate vorbi de această cetate ca centru al lumii, ci în 
perspectivă  eshatologică, ca Noul lerusalim, un oraş 
multinațional %, reprezentând întreaga creaţie reînnoită de 
Domnul Hristos. Termenul grec „oikoumene” este folosit de 
câteva ori în Noul Testament“! cu referire la partea de lume 
locuită (după modelul greco-roman al timpului), pentru ca în 
Epistola către Evrei Sfântul Pavel să-l întrebuinţeze cu 
referire la întreaga creaţie sau la lumea renăscută ce avea să 
vină.65 

Din punct de vedere ortodox, această analiză nu este un 
îndemn la pasivitate în istorie, ci la implicare activă şi creativă, 
umanitatea fiind chemată să realizeze întâlnirea dintre creație şi 
Dumnezeu, să participe la ridicarea civilizaţiilor umane în 
Trupul Domnului şi să lupte pentru îndepărtarea răului din 
istorie. O adevărată persoană (ecumenică) este chemată să 
întruchipeze în întreaga sa viață actualitatea momentului 
euharistic. Fiecare persoană, fiecare naţiune, fiecare civilizație 
şi fiecare perioadă sunt chemate să fie transformate în Sfânta 
Euharistie. Orice de-universalizare, ca modalitate de a sta 
deoparte de privirea eshatologică, nu este bună. Pentru 
ortodocşi, nu mai există un anumit centru sfânt, toate locurile 
din lume fiind la fel de sfinte, deoarece sfinţenia, odată cu 


5 Fapte 1, 4-5. 

60 Apocalipsă 21, 24. 

SI Matei 24, 14; Luca 2, 1; Fapte 19, 27; Romani 10, 18. 

2 Evrei, 1, 6; 2,5. 

5% ATHANASIOS N. PAPATHANASIOU, „Anchored in the Future. 
Globalization and Church Consciousness: An Orthodox Perspective”, în: 
The Ecumenical Review, 56, 2/2004, pp. 229-230. 

Hristos, poate exista oriunde există credinţă şi întâlnire 
euharistică la Sfântul Altar.5 

Biserica şi lumea nu sunt două entități ontologice 
diferite, ca şi cum una ar fi făcută din materie „sfântă” şi alta 
din materie „rea”. Din perspectivă creştină, întreaga lume, fără 
excepţie, este concepută ca o creaţie a lui Dumnezeu, Singurul 
necreat. Astfel, scopul lumii este să devină trup al Fiului în 
mod liber. Această invitaţie nu vine din această lume: „Dacă vă 
urăşte pe voi lumea, să ştiţi că pe Mine mai înainte decât pe voi 
M-a urât”.% Omul răspunde acestei invitaţii ca o aventură a 
libertăţii în istorie. În această perspectivă, Biserica este acea 
parte din lume care a răspuns invitaţiei, o altă parte a lumii 
nerăspunzând încă. Opoziția dintre Biserică şi lume menţionată 
în Biblie“ nu este una ce se bazează pe natură, ci pe alegere şi 
orientare. Acesta este şi argumentul pentru care Biserica se 
roagă încontinuu pentru viaţa întregii lumi şi pentru 
recapitularea tuturor în Hristos." 

Limbajul eclesiologic în sine este întotdeauna o 
invitaţie. Întâlnirea personală este în Adevăr, atât timp cât 
Adevărul nu este ceva, ci Cineva: Hristos Însuşi. Teologia nu 
este un tratat despre Dumnezeu, cât o invitație la Trupul Său. 
Prin urmare, până la finalul istoriei Biserica nu are dreptul să se 
oprească să invite creaţia lui Dumnezeu la comuniunea cu 
Acesta. Discuţia dintre Biserică şi lume nu poate fi oprită. 
Nimeni nu poate pune un sfârşit înaintea sfârşitului final. 
Mesajul Bisericii rămâne acelaşi, dar fiecare limbaj este 
chemat să devină carne, pentru ca mesajul salvării să fie posibil 
în fiecare societate, în fiecare naţiune şi în fiecare epocă. 


% ATHANASIOS N. PAPATHANASIOU, „Anchored in the Future. 
Globalization and Church Consciousness: An Orthodox Perspective”, p. 230. 
S% Joan 15, 18. 

5 Joan 15, 18-20; 16, 33; I Corinteni 3, 19; Galateni 6, 14. 

S$7 ATHANASIOS N. PAPATHANASIOU, „The Language of Church and 
World. An Adventure of Communication or Conflict?”, în: The Ecumenical 
Review, 51, 1/1999, p. 41. 

În contextul actual, nicio societate nu mai poate să se 
izoleze, să devină o insulă între alte insule, deoarece fenomenul 
globalizării s-a răspândit peste tot. Spaţiul în care trăim este 
universal, astfel încât nicio societate nu poate să fie indiferentă 
la ce se întâmplă în lume, fiind afectată direct sau indirect de 
schimbările din alte teritorii. Fenomenul globalizării a făcut ca 
orice comunitate locală să fie o comunitate pluralistă. Astfel, 
Biserica trebuie să se adreseze acestei societăți globalizate. 
Devine astfel o provocare extraordinară pentru Ortodoxie felul 
în care înţelege să vorbească omului contemporan. Pornind de 
la principiile creştine, problema esențială rămâne modul în care 
se va face trecerea de la comunitatea umană în general la 
comuniunea de iubire care îi cuprinde pe toți oamenii, natura 
înconjurătoare şi întregul Univers, fiind plinătatea creației lui 
Dumnezeu. 

Unul dintre punctele importante care explică 
deschiderea Ortodoxiei faţă de fenomenul globalizării şi 
pluralism este conceptul de „persoană”, cu referire la 
disponibilitatea totală a fiinţei umane către toți oamenii, 
dincolo de individualismul egoist. Lumea modernă tinde tot 
mai mult să reducă persoana umană la caracteristicile ei 
exterioare (rasă, sex, clasă socială etc.), aceasta fiind o 
abordare reducţionistă care mai mult desparte oamenii decât îi 
uneşte. Cea mai importantă „trădare” a globalizării este că 
ignoră conceptul de „persoană”. În acelaşi timp, este şi o 
provocare în vederea unei analize atente a acestui principiu şi 
al implicaţiilor lui asupra lumii contemporane. Globalizarea 
pune un accent deosebit la nivel instituțional, lăsând de o parte 
persoana şi libertatea, pentru asigurarea securităţii. S-a ajuns 
astfel până la sacrificarea persoanei în favoarea esenței, a 
substanţei. Ortodoxia se referă însă neîncetat la unicitatea 


5 GEORGIOS I. MANTZARIDIS, „Orthodox Observations on Peace and 
War”, în: Just Peace. Orthodox Perspectives, Edited by Semegnish Asfaw, 

persoanei umane, ceea ce face ca fiecare persoană să fie în 
legătură cu toate celelalte, create după chipul lui Dumnezeu şi 
tinzând spre asemănarea cu El. Unicitatea nu împarte oamenii 
în grupuri diferite, ci îi uneşte într-o comunitate liturgică. 
Astfel, conceptul de „persoană” este de o importanţă capitală în 
gândirea ortodoxă şi se găseşte cel mai bine întruchipat în 
figurile sfinţilor, cei care cuprind întreaga umanitate. Ei pot fi 
numiţi „persoane globale”, fără de care globalizarea rămâne 
doar o realitate contrafăcută.“ 

Şi în lumea globalizată actuală, ca şi în trecut, Biserica 
Ortodoxă a subliniat şi continuă să sublinieze valoarea 
persoanei umane. Drepturile individuale, aşa cum sunt văzute 
astăzi, în ciuda multor elemente pozitive, desfigurează adesea 
adevărul specific persoanei, deoarece persoana umană este 
văzută dincolo de individualitate şi de drepturile individuale. 
Fiind creat după chipul lui Dumnezeu şi tinzând spre 
asemănarea cu Acesta, omul trebuie să îmbrăţişeze întreaga 
umanitate. Acest adevăr se găseşte în Sfânta Treime, acolo 
unde fiecare Persoană divină, fără a-Şi pierde particularităţile, 
deține întreaga Dumnezeire. Realitatea fiecărei persoane 
umane trebuie văzută în perspectiva îndumnezeirii, idealul 
Ortodoxiei. 

Învățătura creştină a propovăduit adevărul după care 
întreaga existență stă în grija lui Dumnezeu, sacrul fiind 
prezent activ în toate sferele realităţii. Modernitatea a schimbat 
rolul şi locul sacrului, mai ales prin fenomenul secularizării, 
conducând la privatizarea religiei, la trecerea ei spre marginea 
societăţii.  Secularizarea a pus un accent deosebit pe 


Alexios Chehadeh, Marian Gh. Simion, WCC Publications, Geneva, 2012, 
p. 124. 

5 GEORGIOS I. MANTZARIDIS, „Orthodox Observations on Peace and 
War”, p. 125. 

70 GEORGIOS I. MANTIZARIDIS, „Orthodox Observations on Peace and 
War”, pp. 126-127. 

individualism, viaţa nemaifiind privită ca un tot unitar. S-au 
dezvoltat astfel o multitudine de credinţe şi ideologii, 
ajungându-se la o fragmentare a valorilor umane. În cele din 
urmă, religia a ajuns să fie trecută în teritoriile marginale ale 
vieţii omului contemporan şi ale societăţii în general. Astfel, 
Biserica este îndepărtată din viaţa socială a comunităţii. 
Fenomenul secularizării îl acaparează din ce în ce mai mult pe 
omul modern, bazându-se pe un antropocentrism egocentric ce 
neagă adevărurile transcendente. „E vorba de un nou tip de 
«erezie», care alterează sensul lumii şi al omului, fiind nevoie 
de o analiză profundă, evaluare şi confruntare”.”! 

Există şi interpretări ortodoxe care scot în evidenţă 
valorile pozitive ale secularizării, văzută în acelaşi timp ca 
„fiica Atenei şi a Ierusalimului. Efectele sale benefice sunt 
evidente. Eliberarea de sub tutela clericală a permis, în 
Occident, explorarea universului fizic şi a psyche-ului 
omenesc. În domeniul artei, au înflorit pictura şi muzica. 
Durata vieţii a crescut, la fel şi numărul oamenilor, femeia s-a 
emancipat, iar planeta s-a unificat prin formarea a ceea ce 
Teilhard de Chardin numea «noosferă». Cultura europeană 
apare astăzi drept prima cultură deschisă din istorie, având 
tendinţa de a recapitula toate artele şi miturile umanităţii, fără 
altă filosofie implicită decât o filosofie a celuilalt acceptat în 
alteritatea sa”.'? Ar fi periculos pentru creştini să sublinieze 
doar aspectele negative ale secularizării în scopul denunțării 
lor. „În lumea secularizată, care va dura fie şi numai ca meterez 
împotriva asaltului fanatismelor, se regăsesc multe urme ale 
rădăcinilor ei greceşti şi biblice. Respectul față de celălalt, 


71! ANASTASIE YANNOULATOS, Misiune pe urmele lui Hristos. Studii 
teologice şi omilii, Traducere din limba greacă Diac. Dr. Ştefan L. Toma, 
Ed. Andreiană, Sibiu, 2013, p. 90. 

2 OLIVIER  CLEMENT, Adevăr şi libertate. Ortodoxia în 
contemporaneitate. Convorbiri cu Patriarhul Ecumenic Bartolomeu 1, 
Traducere: Mihai Maci, Ed. Deisis, Sibiu, 1997, p. 135. 

libertatea spiritului, tot ce are mai bun democraţia pluralistă 
(căreia îi pot fi create şi alte forme decât acelea, adeseori 
compromise, ale societăţilor occidentale), toate acestea, spunea 
Bartolomeu I, se înrădăcinează în revelaţia biblică a persoanei 
şi în distincţia făcută de Hristos între Împărăţia lui Dumnezeu 
şi aceea a Cezarului. Societatea secularizată nu este deci 
străină, nouă creştinilor, şi trebuie să încercăm să o re-orientăm 
din interior”.75 În cadrul acestei interpretări, secularizarea apare 
ca o pavăză în fața fanatismelor care, prin războaie religioase, 
au condus la apariţia acestui fenomen în epoca modernă. În 
mijlocul acestor realităţi, vocile ortodocşilor trebuie să insiste 
pe sublinierea importanţei „sfinţeniei vieţii în perspectiva crizei 
spirituale, ce caracterizează civilizația modernă. Confuzia între 
libertate şi viaţa libertină duce la creşterea criminalităţii, a 
distrugerii şi a profanării lucrurilor demne de cinste şi la 
dispariția respectului față de libertatea aproapelui şi faţă de 
sacralitatea vieţii. Tradiţia ortodoxă, fiind formată prin 
experienţa practică a adevărurilor creştine, este purtătoare de 
spiritualitate şi de caracter ascetic, ce trebuie evidenţiate şi 
promovate în mod special în zilele noastre”."* 

În discuţiile despre modernism şi postmodernism, 
teologii ortodocşi au accentuat importanţa comuniunii divino- 
umane. Felul în care Ortodoxia înţelege comuniunea divino- 
umană conduce spre o judecată prin care se susține un spațiu 
democratic şi secularizat dincolo de formulările existente. 
Acest suport pentru democraţie şi secularizare nu înseamnă o 
aprobare a unui individualism excesiv sau a unui secularism 
ideologic. Celor care susţin că în aceste forme Dumnezeu nu 
există, li se răspunde că Dumnezeu se manifestă mai mult în 


73 OLIVIER CLEMENT, Adevăr şi libertate. Ortodoxia în contemporaneitate. 


Convorbiri cu Patriarhul Ecumenic Bartolomeu 1, p. 138. 

spaţiile care se prezintă într-un mod superficial ca fiind ateu. 
Pentru ortodocşi, principiul comuniunii divino-umane nu se 
negociază nici în modernitate, şi nici în postmodernitate sau 
dincolo de ea. Aceasta este contribuţia substanţială care se 
poate aduce dialogului ecumenic. „Prezenta distanță dintre 
creştinismul apusean şi cel răsăritean este percepută ca fiind 
generată de atitudinile lor față de ceea ce este numit 
modernitate”. În urma unei analize asupra urmărilor pe care 
le are ateismul asupra lumii, postmodernismul poate fi 
interpretat ca o negare a Adevărului. Însă nu trebuie pus 
semnul egalităţii între felul în care este văzut postmodernismul 
în lumea creştină apuseană şi mediul cultural post-comunist 
răsăritean. „Secularizarea acceptată în Vest ca o evoluţie 
normală a fenomenului religios a venit spre Răsărit ca o 
respingere radicală şi destructivă a religiei, adică ateismul 
materialist. Bisericile Ortodoxe din ţările ex-comuniste se 
includ într-o tendință globală a postmodernismului prin 
practica unei opoziții mhiliste violente între cultura bizantină şi 
ideologia comunistă (marxismul este de asemenea un copil al 
Iluminismului apusean). Rezultatul este o altă versiune, una 
străină, o formă hibridă a postmodernismului de rând cunoscut 


în bisericile apusene ca separare între politică şi religie”."7 


75 ARISTOTLE PAPANIKOLAOU, „Orthodoxy, Postmodernism, and 
Ecumenism: The Difference that Divine-Uman Communion Makes”, în: 
Journal of Ecumenical Studies, 42:4/2007, p. 543. 

75 ION BRIA, „Postmodernismul: O chestiune misiologică în curs de 
dezvoltare”, în: ION BRIA, Sfudii de misiune şi ecumenism, Editori şi 
coordonatori: Pavel Aurel şi Daniel Buda, Traducere din engleză de Daniel 
Buda, Studiu introductiv: Pavel Aurel şi Daniel Buda, Ed. ASTRA 
Museum, Sibiu, 2013, p. 193. Pentru prima dată articolul a apărut în: 
International Review of Mission, 86, 343, 1997, pp. 417-423. 

7 ION BRIA, „Postmodernismul: O chestiune misiologică în curs de 
dezvoltare”, pp. 193-194. 

În aceste condiţii se vorbeşte despre o „erupție a 
pasiunii religioase” în epoca modernă şi contemporană ', 
această perioadă fiind mai religioasă decât oricare alta din 
istorie. În realitatea religioasă globală actuală există două 
excepţii: prima se referă la vestul şi centrul Europei, numit şi 
„eurosecularitate”””, fiind una dintre caracteristicile esenţiale 
ale culturii europene moderne; a doua caracteristică ţine de un 
argument sociologic legat de transformarea secularismului într- 
o ideologie contemporană. În analiza acestei situaţii trebuie 
pornit de la faptul că principala caracteristică a modernităţii 
este pluralismul sub toate aspectele sale, pluralismul religios 
devenind parte a procesului globalizării. Chiar dacă se poate 
vorbi de globalizare şi în trecut, se poate observa totuşi că 
procesul actual al fenomenului a atins un nivel pe care nu l-a 
avut niciodată. 

Deşi religia a fost marginalizată, devenind un fel de 
„afacere privată”, există numeroase discuţii şi abordări care 
privesc importanța pe care aceasta trebuie să o aibă în 
societatea modernă. S-au creionat păreri referitoare la 
necesitatea religiei pentru societate, ajungând până la o 
„funcție civică”. Cu toate acestea, religia nu trebuie să facă 
ceea ce se aşteaptă de la ea din punct de vedere ştiinţific, 
economic, cultural, sau ceea ce aşteaptă statul să facă pentru 
cetăţeni din punct de vedere politic şi social. Rolul religiei este 
de a schimba conştiinţele oamenilor indiferent de sectoarele în 
care aceştia activează. Astfel, religia poate participa activ la 
viaţa publică a credincioşilor. „Caracteristica determinării 
individuale, iar nu comunitare, este direct legată de emergenţa 
subiectului şi a individualităţii care a avut loc prin excelenţă în 
timpurile noi şi este considerată, prin urmare, parte integrantă a 


75 PETER L. BERGER, „Orthodoxy and Global Pluralism”, în: 
Demokratizatsiya, 13, 312005, p. 438. 
7 PETER L. BERGER, „Orthodoxy and Global Pluralism”, p. 438. 

modernităţii”. 5 Numai începând cu modernitatea se poate 
vorbi de subiect şi de individualitate, individul căpătând 
valoarea conştiinţei proprii, căpătând o mare autonomie faţă de 
comunitate. Îndepărtându-se de legăturile tradiţionale, această 
apariţie duce la separaţia dintre religie şi societate şi la statul 
non-religios. Afirmarea  individualității este legată de 
individualizarea religiei care trece din spațiul public în cel 
privat. „Aceste două elemente care sunt în acelaşi timp şi două 
trăsături moderne fundamentale — adică privatizarea religiei şi 
înţelegerea individuală a acesteia, precum şi prevalența 
individualului asupra dimensiunii comunitare — constituie la un 
loc cea mai mare problemă şi probabil şi cel mai serios 
impediment pentru întâlnirea şi dialogul dorit între Ortodoxie şi 
modernitate”.5! Biserica Ortodoxă pune însă un accent deosebit 
pe structura comunitară şi pe cea socială a Bisericii. 
Creştinismul şi celelalte religii au oferit răspunsuri 
diferite la realitățile societăţii moderne. Unele comunităţi s-au 
izolat de societatea actuală, altele s-au integrat în noile structuri 
propuse de modernitate. Etosul ortodox, fără a renunţa la 
identitatea sa, nu poate să treacă cu vederea noile realități în 
care trăiesc credincioşii. Aceasta înseamnă a fi în dialog 
permanent cu lumea modernă fără a renunţa la propria tradiţie 
şi la preaplinul credinţei. În lumea în care trăim, dialogul este 
singura opţiune pe care oamenii o au pentru a rezolva 
problemele ce se referă la propria existenţă.“ Globalizarea 
modernă, cu toate efectele ei pozitive şi negative, cere şi 
presupune dialogul prin care să se găsească soluţii pentru ca 
oamenii, ce aparţin unor culturi şi civilizaţii diferite, să trăiască 


5 PANTELIS KALAITZIDIS, Ortodoxie şi modernitate. O introducere, 
p.7l. 

5 PANTELIS KALAITZIDIS, Ortodoxie şi modernitate. O introducere, 
p. 73. 

5: EMMANUEL CLAPSIS, Orthodoxy in Conversation. Orthodox 
Ecumenical  Engagements, WCC Publications, Geneva, Holy Cross 
Orthodox Press, Brookline, Massachusetts, 2000, p. 136. 

în pace şi înţelegere. În acest sens, trebuie ca dialogul să aibă şi 
o componentă internă care să se refere atât la dialogul local, cât 
şi global. Dialogul devine astfel premiza păcii globale, ce nu 
trebuie văzută doar ca o prevenţie a războiului, ci ca un efort 
creativ pentru a forma condițiile optime în vederea dezvoltării 
libere a oamenilor, indiferent de zonele în care trăiesc sau de 
teritoriile din care vin.5 

Discursul pe care îl are Biserica în sfera publică 
depinde de înţelegerea felului în care credincioşii se află în 
relaţie cu ceilalți oameni. Relaţiile publice sau private pe care 
ortodocşii le au cu reprezentanţii altor credinţe şi ideologii 
depind de felul în care ceilalți sunt priviţi din punct de vedere 
creştin, cu referire directă la întreaga tradiție doctrinară şi 
liturgică ortodoxă. În cele din urmă, frica şi respingerea 
celuilalt îşi au rădăcinile în respingerea Celuilalt, a lui 
Dumnezeu Însuşi, fiind în legătură cu păcatul strămoşesc, cu 
faptul că Adam L-a respins pe Creatorul său, păcat ce îşi are 
rădăcinile în sentimentul fricii față de Celălalt ca Alteritatea 
supremă.s 

Învățătura ortodoxă insistă pe ideea reconcilierii dintre 
unitate şi diversitate. Astfel, când vorbim despre Dumnezeu, 
mărturisim învăţătura despre Sfânta Treime, o Fiinţă şi Trei 
Persoane. Mântuitorul nostru lisus Hristos a vorbit cu oameni 
de diferite credinţe religioase pe parcursul activităţii Sale 
pământeşti. Prezenţa şi lucrarea Duhului Sfânt în lume sunt 
semne al comuniunii, evenimentul eshatologic întărind ideea 
relaţiilor interumane. Condiţia unei comuniuni autentice constă 
în recunoaşterea diferenței dintre oameni. Întruparea 


5 IOANNIS PETROU, „Peace, Human Development and Overcoming 
Violence”, în: Violence and Christian Spirituality. An  Ecumenical 
Conversation, Edited by Emmanuel Clapsis, WCC Publications, Geneva, 
2007, p. 24. 

5% EMMANUEL CLAPSIS, Orthodoxy in Conversation. Orthodox 
Ecumenical Engagements, pp. 140-141. 

Cuvântului lui Dumnezeu a arătat modul suprem în care 
Dumnezeu comunică cu lumea, manifestându-Şi dragostea. 
Hristos îi adună pe toți în dragostea Lui şi îi transformă. 
Această relaţie nu poate fi privită în afara Crucii, a Jertfei 
supreme a Fiului lui Dumnezeu întrupat. Duhul Sfânt este 
prezent activ în istorie şi în întreaga lume, unindu-le pe toate 
cele despărțite. El este Cel Care aduce veşnicia în timp şi 
deschide lumea către realităţile eshatologice, reînnoind şi 
transformând existența în vederea primirii  realităților 
dumnezeieşti viitoare. În acest sens, relaţiile creştinilor cu 
ceilalți oameni nu privesc trecutul lor, ci viitorul. Biserica se 
îndepărtează de mesajul creştin autentic atunci când 
particularitatea ei este desprinsă de relaţia cu universalitatea 
dragostei lui Dumnezeu.85 

Biserica, Trupul tainic al Domnului, nu trebuie doar să 
trăiască Evanghelia, ci şi să o proclame fără a schimba nimic 
din mesajul ei. O regândire a discursului teologic conform 
categoriilor moderne şi contemporane poate fi şi un pericol 
pentru credincioşi, deoarece conduce la confuzie mai ales în 
ceea ce priveşte numeroasele aspecte morale la care trebuie să 
se raporteze omul contemporan. Ortodocşii vorbesc despre 
unitatea credinţei, iar nu despre alegeri personale în funcţie de 
capacitățile fiecăruia şi de plăcerile şi poftele egoiste. 
Credincioşii trebuie să-şi pună în acord credinţa cu acţiunile 
desfăşurate în folosul celorlalţi, fără a se abate de la învăţătura 
pe care au primit-o. Ei trebuie să insiste pe ideea universalităţii 
mesajului evanghelic ce cuprinde şi desăvârşeşte atât 
dimensiunea privată, cât şi pe cea publică a vieţii umane în 
istorie. Discursul Bisericii se raportează la cerinţele oamenilor 
din timpurile noastre, fără a renunţa la învăţătura de credință 
autentică şi la viaţa liturgică. 


55 EMMANUEL CLAPSIS, Orthodoxy in Conversation. Orthodox 
Ecumenical Engagements, p. 142. 

În acelaşi timp, nu trebuie să se cadă în eroarea de a 
crede că orice fel de diferență poate fi rezolvată prin dialog. Sunt 
anumite situaţii în care unele păreri şi acţiuni nu pot fi tolerate. 
Există situaţii când învăţătura şi viața morală a credincioşilor sunt 
în conflinct cu anumite păreri contemporane susținute chiar de 
majoritatea oamenilor. În aceste cazuri nu trebuie să se renunțe la 
credinţa adevărată doar pentru a fi de acord cu anumite structuri 
sociale, politice sau economice. Pentru a nu-şi pierde identitatea, 
creştinii trebuie să cunoască şi să ţină cont de toate aspectele vieţii 
aşa cum sunt trăite în secolul nostru: „Acesta este un exercițiu 
necesar: de a examina cu cea mai mare seriozitate situaţia 
prezentă, antecedentele istorice şi tendințele viitoare pentru 
societatea noastră globală”.56 

O problemă importantă legată de fenomenul globalizării 
este asigurarea şi menţinerea păcii pe pământ. Globalizarea a 
înmulțit cunoştinţele în toate domeniile, dar a condus şi la un 
fel de naturalism extremist. Acelaşi lucru s-a întâmplat şi în 
politică. „Dacă în Evul Mediu conştiinţa dominantă era 
exprimată prin religie, în epoca modernă este exprimată mai 
ales prin politică”.S În era globalizată actuală, aspectul religios 
se regăseşte în diferite instituţii sociale, nu ca un înlocuitor al 
politicii, ci ca un element al ei, care nu numai condamnă 
violenţa, ci foloseşte adesea credinţa pentru a justifica un 
comportament violent prelungit. Astăzi, anumite religii şi 
mişcări religioase susțin cetăţenii indiferent de tendinţele 
politice, altele tind să ocupe sfera deţinută de politică, 
propunând o agendă politică cu tentă religioasă, promovând 
astfel un „naționalism religios”. Această ocupare a sferei 
politicului nu are sensul puterii seculare, ci este o modalitate de 
a distruge ordinea politică existentă. Intervenţia religiei în 


55 Archbishop DEMETRIOS of America, „The Orthodox Churches in a 
Pluralistic World. An Ecumenical Conversation”, p. 4. 

57 NIKOS KOTZIAS, „Violence, Religion and Globalization”, în: Violence 
and Christian Spirituality. An Ecumenical Conversation, p. 15. 

politică duce la un război agresiv. Acest lucru se întâmplă 
atunci când religia este văzută ca un simplu produs al 
intelectului uman, toate religiile justificându-şi implicarea în 
problemele ce privesc violenţa. 

Religiile în general şi Biserica în mod particular au avut 
de-a lungul timpului o puternică influenţă transnaţională, fiind 
considerate precursori ai globalizării, forme de „proto-” sau 
„micro-” globalizare. În aceste condiţii, perioada globalizată 
actuală are o natură transnaţională care a condus la insecuritate 
la toate nivelurile vieţii. Atât indivizii, cât şi comunitățile şi 
societățile caută un sens al propriei identități care este îmbrăcat 
într-o multitudine de caracteristici. Diversitatea socială şi 
instituțională nu ar trebui să fie o sursă de violenţă, aceasta 
nefiind permisă într-o societate multiculturală. În lumea 
globalizată, oamenii şi societăţile trebuie privite ca având 
identități multiple. Oamenii au atât păreri comune, cât şi altele 
ce nu sunt identice, promovându-se astfel toleranța. Reducerea 
persoanei umane la o singură caracteristică duce la intoleranţă. 

Violenţa religioasă este privită adesea ca o combinaţie a 
trei elemente; modernitatea, renaşterea naţionalismelor şi 
credinţa religioasă. Astfel se vorbeşte de „credinţă naționalistă” 
şi de „patriotism religios”. În aceste condiţii, Biserica trebuie 
să susțină multiculturalismul şi să excludă orice formă de 
fanatism, rămânând în dialog în vederea îndepărtării 
marginalizărilor de orice natură, a oricărei forme de violenţă, 
respectând astfel diversitatea.88 

Lumea de astăzi este complexă, interdependentă, 
multiculturală, multietnică, multireligioasă şi pluralistă. În 
acest context, pentru a promova reconcilierea şi pacea, creştinii 
trebuie să găsească modalităţi de comunicare şi de colaborare 
cu oameni şi comunităţi de alte religii, ideologii, culturi şi 
credințe. Această colaborare nu înseamnă renunțarea la 
particularitățile fiecăruia cu privire la felul în care este văzută 


5 NIKOS KOTZIAS, „Violence, Religion and Globalization”, p. 19. 

pacea, ci trebuie dezvoltată o teologie a implicării şi cooperării cu 
alte comunități religioase. Astfel, la A III-a Conferinţă 
Panortodoxă Presinodală (1986) s-a întărit îndemnul adresat 
creştinilor ortodocşi de a fi activi în promovarea păcii, „pentru că 
pacea lui Hristos este fructul matur al recapitulării tuturor în 
Dumnezeu; al manifestării unităţii organice, în EI, a neamului 
omenesc şi a lumii; a universalităţii în trupul lui Hristos, a ideilor 
de pace, libertate, egalitate şi dreptate socială şi, în sfârşit, de 
rodire a iubirii creştine între oamenii popoarelor lumii. Pacea reală 
este rodul biruinței pe pământ a tuturor acestor idealuri creştine. 
Este pacea cea de sus pentru care totdeauna se roagă Biserica 
Ortodoxă în rugăciunile ei zilnice, cerând-o de la Dumnezeu, Cel 
Care pe toate le poate şi ascultă rugăciunile celor care 1 se 
adresează cu credinţă”.* În acest sens, trebuie analizate modele 
practice, proiecte pastorale şi oportunități care să le permită 
creştinilor ortodocşi să participe la transformările sociale actuale 
şi să contribuie la o cultură a păcii. Creştinii trebuie să fie din ce 
în ce mai conştienţi de faptul că este nevoie să transmită mesajul 
păcii şi al dreptăţii în întreaga lume ca o mărturisire autentică a 
credinţei. Aceste idei au fost reluate şi în anul 2016 la Sfântul şi 
Marele Sinod din Creta: „Biserica Ortodoxă crede că este de 
datoria ei să încurajeze tot ceea ce este în mod real în slujba păcii 
(cf. Romani 14, 19) şi care deschide calea spre dreptate, 
fraternitate, adevărata libertate şi dragoste reciprocă între toţi fii 
Unicului Părinte Ceresc, precum şi între toate popoarele, care 
constituie familia umană. Ea împreună-pătimeşte cu toţi oamenii, 
din diferite părți ale lumii, care sunt lipsiţi de binele păcii şi al 


dreptăţii”. 


59 Hotărârile celei de A Ill-a Conferinţe Panortodoxe Presinodale 
Chamb&sy-Geneva, Elveţia, 20 octombrie-6 noiembrie 1986”, în: Pr. Prof. 
dr. VIOREL IONIŢĂ, Hotărârile întrunirilor panortodoxe din 1923 până 
în 2009 — Spre Sfântul şi Marele Sinod al Bisericii Ortodoxe, Ed. BASILICA 
a Patriarhiei Române, Bucureşti, 2013, p. 208. 

% „Misiunea Bisericii Ortodoxe în lumea contemporană”, 
<http://basilica.ro/sfantul-si-marele-sinod-misiunea-bisericii-in-lumea- 
contemporana-document-final/>, accesat: 30.11.2018. 

Pacea nu are frontiere religioase. Prin dialog şi 
colaborare intercreştină şi interreligioasă, comunităţile trebuie 
să treacă peste neînțelegerile, stereotipurile, caricaturile şi alte 
prejudicii moştenite sau dobândite. Vocile lor în favoarea păcii 
trebuie să fie auzite şi în zonele publice. Tradiţia ortodoxă 
insistă pe faptul că violenţa şi războiul vin din inimile 
oamenilor pline de păcate. Pacea porneşte însă din 
transformarea conştiinţei şi a inimii. Astfel, problema păcii 
presupune trei coordonate esenţiale: pacea interioară a fiecărei 
persoane umane, pacea pe linie verticală, adică pacea cu 
Dumnezeu, şi pacea pe linie orizontală, adică pacea din 
întreaga lume, aşa cum se spune în Sfânta Liturghie. Pacea nu 
este o noţiune abstractă, ci un eveniment ontologic şi 
spiritual.”! Mântuitorul nostru lisus Hristos a spus că nu a venit 
să aducă pacea în lume”, dar tot El a spus ca a adus pacea 
pentru toţi. Dacă toţi Îl acceptă pe Hristos şi trăiesc în pace, 
atunci întreaga lumea va fi în pace. Evanghelia Domnului nu 
lasă niciun loc de justificare pentru susţinerea războiului, care 
are ca sursă o serie de nedreptăţi. Adevărata pace este legată de 
dreptatea şi libertatea pe care Dumnezeu le-a garantat 
persoanelor umane prin lisus Hristos şi prin Duhul Sfânt, ca 
dar şi vocaţie.” Din punct de vedere ortodox, pacea externă 
este asigurată doar dacă se asigură pacea internă a fiecărei 
persoane umane. Altfel, pacea externă rămâne doar o utopie. În 
cele din urmă, contribuţia pe care Biserica Ortodoxă o aduce 
stabilirii păcii în lume stă în promovarea păcii interioare, a 
păcii inimii. 


91 GEORGIOS I. MANTIZARIDIS, „Orthodox Observations on Peace and 
War”, p. 117. 

2 Matei 10, 34. 

% Joan 14, 27. 

”+ EMMANUL CLAPSIS, „The Peaceable Vocation of the Church in a 
Global World”, în: Just Peace. Orthodox Perspectives, p. 163. 

Discuţiile în jurul raportului dintre Evanghelie şi cultură nu au 
apărut din experienţa creştinilor ortodocşi, ci îşi au punctul de 
plecare în cultura creştină occidentală, aşa cum s-a întâmplat şi 
cu controversele cu privire la raportul dintre har şi natură sau 
dintre Scriptură şi Tradiţie. Problema raportului dintre 
Evanghelie şi cultură este, în cele din urmă, un produs al 
mişcării misionare occidentale în teritorii precum Africa, Asia 
sau America Latină. În demersul lor, misionarii au considerat 
religia şi cultura lor ca fiind superioare altor religii şi culturi, 
confundând astfel Creştinismul cu diferite forme ale culturii 
occidentale. Nu de puţine ori acest lucru a condus la acţiuni de 
respingere a credinţei creştine din partea celor în mijlocul 
cărora era propovăduită Vestea cea Bună, din cauza faptului că 
aceasta era asimilată cu o cultură străină de propria tradiţie.” 
Bisericile Ortodoxe, neavând acţiuni misionare ca cele 
occidentale, nu au avut nici dilema raportului dintre Evanghelie 
şi cultură. Singura problemă, care ridică totuşi semne de 
întrebare şi chiar discuţii aprinse, este cea în jurul diasporei, 
realitate prezentă în ţările majoritar ortodoxe. O altă problemă 
este legată de faptul că multe dintre Bisericile Ortodoxe sunt 
identificate cu o anumită cultură tradiţională în mijlocul căreia 
au apărut şi au crescut. Astfel au fost dezbătute teme care au 
privit „etnocentrismul” şi „naţionalismul”. În aceste discuţii, 
cultura a devenit un fel de „mamă” care înglobează şi apără 
toate componentele vieţii oamenilor. În faţa Bisericilor 
Ortodoxe se ridică şi problema întâlnirii cu o „cultură globală 
sau globalizantă” care se vrea a fi universală, deşi urmele ei o 


% Fr. Dr. K.M. GEORGE KONDOTHRĂ, „Gospel and Culture — An 
Oriental Orthodox Perspective”, în: Orthodoxy and Cultures. Inter- 
Orthodox Consultation on Gospel and Cultures, Addis Ababa, Ethiopia 19-27 
January 1996, Edited by Ioan Sauca, WCC Geneva, 1996, p. 28. 

arată ca având rădăcini locale. Cultura globalizantă este mai 
mult legată de puterea politică şi economică decât de 
adevăratele realităţi culturale.” 

Evanghelia şi cultura nu trebuie să fie percepute ca 
realități statice. Evanghelia Domnului nostru lisus Hristos nu 
este un simplu text, ci este viaţa Fiului lui Dumnezeu întrupat 
Care a murit şi a înviat pentru mântuirea noastră. Este realitatea 
cuprinsă între Alfa şi Omega ca dar al lui Dumnezeu, 
experiența mântuirii prin moartea şi Învierea Domnului nostru 
Hristos. Pornind de aici, trebuie făcută o distincţie între 
experienţa mântuirii în Hristos şi proclamarea ei prin diferite 
mijloace culturale. Problemele apar atunci când această 
experienţă este văzută ca fiind exclusiv de sorginte greacă sau 
romană, siriacă sau coptă etc. Nicio cultură particulară nu poate 
cuprinde întregul mister al mântuirii. Trebuie păstrată distincția 
între experiența lui Hristos într-o anumită cultură şi 
proclamarea ei până la marginile pământului. Numai 
împărtăşind experienţa unei anumite culturi cu cele specifice 
altor culturi se vor putea depăşi exclusivismul, aroganţa şi orice 
formă de agresiune de natură spirituală şi nu numai. Întâlnirea 
cu o nouă cultură oferă creştinilor posibilitatea de a-şi mărturisi 
credința în acord cu noile aspecte, ca o expresie unică a 
credinţei prin care se îmbogăţeşte întreaga Biserică. În cadrul 
acestui proces nu este vorba de relativism, ci de dinamismul 
credinţei înţeleasă ca tradiţie trăită. Credinţa Bisericii, prin 
natura sa dinamică şi salvatoare, este o realitate vie care 
formează identitatea comunităţilor umane în orice circumstanţă 
istorică de viaţă. Dacă credinţa este privită ca o expresie statică 
şi închisă a preaplinului divin, atunci nu este posibil niciun fel 
de dialog între Evanghelie şi cultură. 

De-a lungul timpului s-au creionat diferite modele ale 
felului în care Evanghelia şi cultura au interacționat: de la 


% Fr. Dr. K.M. GEORGE KONDOTHRĂ, „Gospel and Culture — An 
Oriental Orthodox Perspective”, p. 31. 

dezaprobarea diferitelor culturi ale popoarelor lumii unde era 
transmisă Vestea cea Bună (atitudine specifică secolului al 
XIX-lea), trecând prin epoca colonială şi prin eliberarea 
popoarelor (evenimente ce au avut şi o importantă notă 
culturală), până la încercarea de înţelegere şi acceptare a 
celorlalte culturi şi a rolului lor în propovăduirea Evangheliei. 
Aceste situaţii au fost analizate în cadrul mai multor conferinţe 
misionare la care au participat creştini aparţinând diferitelor 
confesiuni. 

Deşi problema raportului dintre Evanghelie şi cultură a 
fost ridicată încă de la începuturile sec. al XIX-lea, în cadrul 
Consiliului Mondial al Bisericilor preocuparea pentru 
rezolvarea acestei dileme este de dată relativ recentă. Problema 
a fost ridicată la a şasea Adunare Generală a CMB de la 
Voncouver (1983) şi s-a accentuat la a şaptea Adunare de la 
Canberra (1991) în contextul referatului prezentat de 
profesoara coreeană Chung Hyun-Kyung de la Universitatea 
din Seul, Coreea de Sud, care a trezit numeroase controverse. 

În invocarea pe care a făcut-o la începutul discursului 
său, Chung Hyun Kyung identifica pe Duhul Sfânt cu duhurile 
lui Agar, al lui Urie, al fiicei lui Ieftae, cu cele ale copiilor ucişi 
de Irod, cu duhul Ioanei d'Arc, cu duhurile oamenilor care au 
murit în cruciade, ale celor omorâţi în timpul erei colonialiste, 
cu duhurile victimelor holocaustului, cu duhurile celor de la 
Hiroshima şi Nagasaki, cu duhurile femeilor coreene ucise în 
timpul celui de al doilea Război mondial, cu ale populaţiei 
vietnameze ucise în timpul războiului, cu duhurile lui Mahatma 
Ganghi, Steve Biko, Martin Luther King Jr., Malcom X, Victor 
Jara, Oscar Romero şi ale multor femei care au murit în lupta 
de eliberare şi egalitate între oameni, cu duhurile celor ucişi la 
Bhopal şi Cernobâl sau ale celor ucişi în războiul din Pacific 
sau din teritoriile Kwangju, Piaţa Tiananmen şi Lituania. Duhul 
Sfânt a fost identificat cu duhul ploii, al pământului, al apei, cu 
duhul soldaţilor, civililor şi cu cel al creaturilor marine, cu 

duhul lui Lisus, torturat şi ucis pe cruce. În cele din urmă, 
Chung Hyun Kyung afirma că ţara sa, Coreea, este ţara 
spiritelor lui Han, realizând astfel o paralelă şi, în acelaşi timp, 
o identificare între Duhul Sfânt şi diferitele spirite 
tradiţionale.” 

Aceste afirmaţii au trezit nemulţumirea reprezentanților 
mai multor confesiuni creştine prezente la Adunarea de la 
Canberra, între care vocea ortodocşilor a fost cea mai 
autoritară. În textul reprezentantei din Coreea, ortodocşii au 
văzut o renunțare la învăţătura creştină şi o formă periculoasă 
de sincretism religios. În răspunsul pe care reprezentanții 
Bisericilor Ortodoxe l-au redactat, este menţionat faptul că 
„ortodocşii urmăresc cu interes, dar şi cu o anumită nelinişte, 
evoluţiile Consiliului Mondial al Bisericilor în legătură cu 
extinderea obiectivelor sale în direcția relației cu alte religii. 
Ortodocşii susţin inițiativele de dialog, în special cele ce 
urmăresc promovarea relaţiilor de sinceritate, respect reciproc 
şi cooperare umană cu vecinii de alte religii. Când dialogul are 
loc, creştinii sunt chemaţi să dea mărturie despre integritatea 
credinţei lor. Un dialog autentic implică mari eforturi teologice 
în a explica mesajul creştin în moduri care vorbesc către 
diferitele culturi ale lumii noastre. Toate acestea, oricum, 
trebuie să aibă la bază criteriul teologic care va defini limitele 
diversităţii. Credinţa biblică în Dumnezeu nu trebuie să fie 
schimbată. Definirea acestor criterii este o problemă de studiu 
teologic şi trebuie să constituie prioritatea CMB în vederea 
lărgirii obiectivelor dorite. Astfel, este un semnal de alarmă 
faptul că ortodocşii au auzit unele prezentări asupra temei 
acestei adunări. Cu referire la tema adunării, ortodocşii încă 
aşteaptă textele finale. Oricum, ei observă că unele persoane 


” CHUNG HYUN KYUNG, „Come, Holy Spirit — Renew the Whole 
Creation”, în: The Ecumenical Movement. An Anthology of Key Texts and 
Voices, Edited by Michael Kinamon and Brian E. Cope, WCC Publications, 
Geneva, 1997, pp. 231-237. 

tind să afirme cu foarte mare uşurinţă prezenţa Duhului Sfânt 
în multe mişcări şi evoluţii fără discernământ. Ortodocşii 
doresc să sublinieze factorul păcatului şi eroarea care există în 
fiecare acțiune omenească şi separă Duhul Sfânt de acestea. 
Trebuie să ne ferim de tendinţa de a înlocui duhul 
«particular», duhul lumii sau alte duhuri cu Duhul Sfânt Care 
purcede de la Tatăl şi se odihneşte peste Fiul. Tradiţia noastră 
este bogată în a respecta culturile locale şi naţionale, dar găsim 
că este imposibil să se invoce duhurile «pământului, aerului, 
apei şi creaturilor marine». Pnevmatologia este inseparabilă de 
Hristologie sau de doctrina despre Sfânta Treime mărturisită de 
Biserică ca bază a revelaţiei divine”.9%8 

După întâlnirea de la Canberra a fost organizată o 
întâlnire la Salvador, Bahia (1996), având tema Chemaţi la o 
singură speranţă: Evanghelia în diverse culturi. Pregătirea a 
durat mai mulţi ani, întâlnirea fiind precedată de consultări la 
nivel local ale unor grupuri de lucru din întreaga lume. În urma 
acestor întâlniri au fost realizate 18 monografii care tratau tema 
interacțiunii dintre Evanghelie şi cultură în contexte particulare, 
lucrări ce au fost folosite ca instrumente de analiză pentru 
întâlnirea din Brazilia. Monografiile au fost structurate în jurul 
câtorva teme esenţiale: mărturisirea autentică în fiecare cultură; 
Evanghelie şi identitate în comunitate; congregaţiile locale în 
societăţile pluraliste; o Evanghelie — mai multe expresii.” În 
acelaşi timp, la întâlnirea de la Salvador s-au creionat idei care 


9% „Orthodox Reflections, WCC Assembly, Canberra, 1991”, în: The 
Ecumenical Movement. An Anthology of Key Texts and Voices, pp. 237-238. 
Textul integral semnat de Bisericile ortodoxe se găseşte în: Orthodox 
Visions of Ecumenism. Statements, Messages and Reports on the 
Ecumenical Movement. 1902-1992, Compiled by Gennadios Limouris, 
WCC Publications, Geneva, 1994, pp. 177-179. 

% GEORGE R. HUNSBERGER, „Gospel and Culture”, în: Dictionary of 
the Ecumenical Movement, Second Edition, Edited by Nicholas Lossky, 
Jose Miguez Bonino, John Pobee, Tom F. Stransky, Geoffrey Wainwright, 
Pauline Webb, WCC Publications, Geneva, 2002, p. 496. 

au fost dezbătute şi puse în practică de-a lungul timpului: 
Evanghelia a fost propovăduită ţinând cont de anumite 
modalități culturale umane; Evanghelia a întâlnit culturile 
populațiilor în mijlocul cărora s-a făcut misiunea; între 
Evanghelie şi cultură există un dinamism bazat pe conversaţie 
şi pe înţelegerea culturii specifice fiecărui teritoriu; Evanghelia 
iluminează şi transformă cultura, astfel încât orice cultură este 
revitalizată de Evanghelie, care poate fi propovăduită peste tot, 
fără ca o anumită cultură să deţină un loc privilegiat. 

Pentru a avea un punct de vedere comun cu privire la 
raportul dintre Evanghelie şi cultură ce urma să se discute în 
Brazilia, reprezentanţii Bisericilor Ortodoxe s-au întâlnit la 
Addis Ababa (1996), lucrările acestei consultări fiind publicate 
în acelaşi an. În Introducerea volumului ce a adunat 
contribuţiile ortodoxe era subliniată ideea de la care trebuie să 
se pornească în analiza acestei teme: „Problema întâlnirii dintre 
Evanghelie şi culturile diverse este la fel de veche ca şi 
Creştinismul însuşi. Pentru Biserica Ortodoxă în particular, 
aceasta a fost o parte integrală a dezvoltării din punct de vedere 
istoric a teologiei, Liturghiei, activităţii misionare şi a etosului 
său”. 1% Încă din ziua Cincizecimii, Vestea cea Bună a fost 
propovăduită în limbi diferite şi la naţiuni diferite, întrupându-se 
astfel în culturi diferite. În cadrul întâlnirii dintre Evanghelie şi 
diferitele culturi ale lumii păgâne, acestea au fost transformate 
de mesajul creştin. Acelaşi mesaj a prins viaţă şi a fost trăit 
într-o varietate de culturi şi de expresii liturgice. Aşa s-a 
manifestat geniul Sfinţilor Părinţi, cei care au ştiut să relaționeze 
Evanghelia cu diferitele culturi ale lumii folosindu-se de limbile 
popoarelor pentru a putea fi receptată mai uşor. Procesul prin 
care Evanghelia şi culturile lumii s-au întâlnit nu a fost lipsit de 
dificultăţi, atât pentru Creştinismul răsăritean, cât şi pentru cel 


1% Fr. Dr. IOAN SAUCA, „Introduction”, în: Orthodoxy and Cultures. 
Inter-Orthodox  Consultation on Gospel and Cultures, Addis Ababa, 
Ethiopia 19-27 January 199%, p. 1. 

occidental. Aceste probleme au fost dezbătute în cadrul 
Sinoadelor ecumenice în care Sfinţii Părinţi au pus în valoare 
culturile în mijlocul cărora a fost propovăduită învăţătura 
Domnului nostru lisus Hristos. 

De-a lungul timpului, Ortodoxia a fost protectoarea 
valorilor naționale şi culturale, precum şi a identității 
personale. În timpurile mai noi, odată cu convertirea multor 
oameni la Ortodoxie în teritorii precum Africa şi America, dar 
şi în contextul globalizării şi pluralismului religios, raportul 
dintre Evanghelie şi cultură trebuie rediscutat şi reinterpretat, 
fără a se ajunge însă la îndepărtarea de Sfânta Tradiţie a 
Bisericii. 

În Raportul final al întâlnirii de la Addis Ababa se 
întărea ideea că nu există nicio identificare specială între 
creştinism şi o anumită cultură. În timpurile noastre există o 
apreciere din partea anumitor credincioşi ortodocşi a diferitelor 
realizări pe tărâm cultural, întărind ideea că Tradiţia ortodoxă 
poate răspunde creativ pluralităţii creației umane şi diferitelor 
tradiţii religioase.!0! 

Răspândirea Evangheliei s-a făcut la început în mijlocul 
culturii semitice, într-un spaţiu şi într-un timp concret. A urmat 
răspândirea învăţăturii creştine în lumea păgână, în limbile 
greacă, latină şi în celelalte limbi, imediat după evenimentul 
Cincizecimii. Momentul Pogorârii Duhului Sfânt rămâne 
principalul punct de plecare în stabilirea relației dintre 
Evanghelie şi cultură, ca răspuns divin la Turnul Babel, atunci 
când limbile au fost amestecate. În cadrul noului eveniment al 
Cincizecimii, limbile lumii reprezintă un dar al Duhului Sfânt, 
Care îi uneşte pe toţi în Trupul tainic al Domnului, Biserica. În 
acest context, mărturisirea aceleiaşi credințe apostolice şi 
săvârşirea Sfintei Euharistii reprezintă lantul care îi uneşte pe 


101 Final Report”, în: Orfhodoxy and Cultures. Inter-Orthodox 


Consultation on Gospel and Cultures, Addis Ababa, Ethiopia 19-27 

toţi în dragoste. Astfel, credinţa adevărată a fost prezentată de 
Sfinţii Părinţi ca fiind „catolică”, adică „de peste tot”, adevăr 
exprimat în fiecare comunitate locală euharistică. Aceeaşi 
credință apostolică se poate întrupa şi în contexte culturale 
diferite şi poate fi sensibilă la nevoile contextuale în care este 
propovăduită. În acest sens, Tradiţia Ortodoxă a acordat o 
semnificaţie deosebită continuității istorice a Bisericilor locale 
în care se exprimă în mod vizibil credinţa apostolică şi 
Euharistia.!%2 Aceste realităţi presupun numeroase implicaţii, 
care variază în funcţie de contextele în care se trăieşte credinţa 
adevărată, care nu este numai un depozit al trecutului, ci şi un 
dar al lui Dumnezeu în vederea realizării Împărăției Sale. 
Astfel, niciun context uman nu este în afara preaplinului 
Împărăției lui Dumnezeu. 

Unitatea tuturor în Hristos transcende orice diviziune 
istorică, fără a se confunda cu uniformitatea, deoarece darurile 
împărtăşite de Duhul Sfânt sunt nenumărate. Există o 
interdependenţă şi o interconexiune între membrii Bisericii, 
Trupul tainic al Domnului. Îndatoririle în Biserică sunt de 
aceeaşi importanţă, astfel încât laicii participă împreună cu 
clerul la viaţa eclesială. Întrebările ridicate în timpul nostru îşi 
găsesc răspuns în Evanghelie şi în Tradiţia Părinților, păstrând 
astfel autenticitatea prezenţei mântuitoare.!0%5 

Pentru anumite popoare Evanghelia a devenit centrul 
vieţii, activitatea culturală fiind influenţată de credinţa creştină. 
Evanghelia a inspirat şi a condus creativitatea oamenilor în 
realizarea unor opere remarcabile din punct de vedere cultural. 
În acelaşi timp, viaţa monastică s-a dezvoltat îmbogăţind 
patrimoniul cultural cu o literatură spirituală deosebită. 
Inculturaţia a fost astfel una dintre cele mai mari contribuţii pe 
care Tradiţia Ortodoxă a adus-o culturii şi civilizației din lumea 
întreagă. Aceasta nu a însemnat că o anume naţiune a 


1% Final Report”, p. 182. 
1% „Final Report”, p. 185. 

întruchipat Împărăţia lui Dumnezeu în totalitatea ei, deoarece, 
atât timp cât trăieşte în istorie, omul este supus păcatului care 
se manifestă adesea sub forma nedreptăţilor sociale. Orice 
încercare de identificare a Evangheliei cu o anumită cultură şi 
civilizație nu este decât o denaturare a adevăratului sens al 
pluralismului cultural, al toleranţei şi al respectului mutual, al 
unităţii în diversitate, care este Iubirea lui Dumnezeu. Oriunde 
apar nedreptăţi şi conflicte, Biserica trebuie să urmeze un drum 
al păcii, recunoscând sfinţenia vieţii ca dar al lui Dumnezeu, 
fără a fi în contradicţie cu alte vieţi, ci în dialog, în vederea 
îmbogăţirii şi creşterii reciproce în dragostea Creatorului.!0% 

În zilele noastre, Evanghelia este propovăduită într-o 
lume multiculturală şi adesea plină de conflicte. În aceste 
contexte actuale, culturile tind să fie tratate de pe poziţii de 
egalitate, aducându-și fiecare contribuţia la progresul uman. 
Fiecare cultură are potenţialul de a primi şi de a exprima 
universalitatea lui Dumnezeu, Cel Care Se comunică în 
comunităţi locale, fiind Acelaşi pentru întreaga lume. Bisericile 
locale trebuie să fie în legătură unele cu altele şi să reflecteze 
asupra faptului că Duhul Sfânt a fost transmis întregii lumi prin 
predica apostolică. Învățătura evanghelică trebuie să fie 
primită, înţeleasă şi comunicată tuturor oamenilor, astfel încât 
diversitatea expresiilor în diferitele culturi să fie o necesitate în 
transmiterea aceluiaşi mesaj. 1% Evanghelia presupune 
inculturaţia, fiind proclamată şi manifestându-se în situaţii şi în 
perioade concrete, adică într-un anumit context cultural. Orice 
context poate fi transformat de Evanghelie într-o energie 
extraordinară care să-l susțină pe om în drumul spre mântuire. 
De aceea este nevoie de o multitudine de forme şi expresii în 
procesul de propovăduire şi mărturisire a lui Hristos Cel 
veşnic. „Pentru ca Evanghelia să fie trăită în universalitatea ei, 
în orice loc şi în orice timp, fiecare popor, din orice zonă a 


1% „Final Report”, p. 186. 
1% „Final Report”, p. 183. 

Terrei, este dator să o aprofundeze din nou, să o trăiască în 
cadrul oferit de propriile lui premise şi să o exprime prin vocea 
sa şi prin sufletul său. Fiecare naţiune este chemată să 
folosească, în asimilarea Evangheliei, tonul propriu, expresia sa 
specifică. Fiecare Biserică locală este datoare să ofere şi, de 
asemenea, să dezvolte valorile pozitive ale culturii locale 
respective, în acord cu specificul naţional, lingvistic şi rasial. 
Este datoare, de asemenea, să examineze critic, cu scopul 
purificării, acele elemente culturale care se opun demnităţii şi 
menirii umanităţii, aşa cum sunt acestea descoperite de 
Evanghelie. Concomitent, fiecare Biserică, fără a-şi pierde 
identitatea sa «locală», este datoare să-şi dezvolte 
«sobornicitatea», trăind în mod organic tradiţia, unitatea şi 
comuniunea cu «una, sfântă, sobornicească şi apostolească 
Biserică», Biserica trecutului, a prezentului şi a viitorului”.!06 
Specificul fiecărui popor şi al fiecărei culturi în parte nu 
împiedică unitatea între popoare şi nici unitatea culturală. „Prin 
puterea Evangheliei, cultura devine un proces de transfigurare 
a lumii întregi, prin activarea tuturor posibilităților omului. 
Viziunea acestei continue epectaze este intensificată de 
aşteptarea eshatologică”. !% În Dumnezeiască Euharistie toţi 
sunt uniţi tainic în Hristos, realizând o comunitate în iubirea de 
persoane. 

În procesul propovăduirii mesajului evanghelic, 
creştinii ortodocşi trebuie să ţină cont de complexul 
schimbărilor ce s-au produs în ultima perioada în întreaga 
lume. „Una dintre cele mai mari probleme ale Bisericilor 
Ortodoxe în faţa lumii moderne este să înţeleagă ce înseamnă a 
fi Biserica lui Dumnezeu într-o societate pluralistă. Adică, în 
timp ce bisericile afirmă că Biserica există nu doar pentru 


10% +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 111. 
107 /ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 116. 

membrii lor, ci pentru salvarea tuturor, cum pot Bisericile 
Ortodoxe să-şi exercite rolul lor transformator într-o lume în 
care diferitele comunităţi religioase, rasiale, etnice şi culturale 
cer recunoaştere publică?”.1% Dacă se analizează felul în care 
este privită modernitatea în diferite tradiţii religioase, se poate 
observa o diversitate de abordări ce pornesc de la acceptarea 
acesteia fără reţineri până la negarea importanţei ei pentru 
oameni, manifestată în negarea acceptării diversităţii sub toate 
aspectele. În aceste condiţii, dialogul rămâne singura 
posibilitate de a te face cunoscut aproapelui şi de a încerca să-l 
cunoşti cât mai bine. „Recunoaşterea faptului că o altă 
persoană, în ciuda diferenţelor ei, este o persoană umană 
genuină sau că viața unei comunităţi este o expresie a unei 
culturi particulare implică, în plus, faptul că recunoaştem în 
celălalt unele elemente comune ale umanităţii sau culturii 
comune”. 1% 

În contextul multicultural şi plurireligios în care trăim, 
creştinismul este privit cu ostilitate în teritoriile cu populație 
necreştină, în țările democrate este pus la egalitatea cu celelalte 
religii, în ţările cu tradiţie ortodoxă, ce încep să-şi piardă 
această calitate, se manifestă o nostalgie pentru timpurile 
trecute, iar în teritorii precum Asia şi Africa mediul de 
propovăduire se dovedeşte a fi adesea nefamiliar. „În toate 
aceste contexte, Biserica este provocată să înţeleagă teologic 
cum situațiile particulare de viaţă şi mărturisire afectează 
înţelegerea creştină, aplicarea şi proclamarea transformatoare a 
Evangheliei”.!!0 În aceste împrejurări, ortodocşii trebuie să ţină 


1% BMMANUEL CLAPSIS, Orthodoxy in Conversation. Orthodox 
Ecumenical Engagements, p. 127. 

1% EMMANUEL CLAPSIS, Orthodoxy in Conversation. Orthodox 
Ecumenical Engagements, p. 138. 

110 Fr. Dr. EMMANUEL CLAPSIS, „Gospel and Cultures — an Eastern 
Orthodox Perspective”, în: Orthodoxy and Cultures. Inter-Orthodox 
Consultation on Gospel and Cultures, Addis Ababa, Ethiopia 19-27 
January 199, p. 6. 

cont de raportul dintre Evanghelie şi cultura specifică fiecărui 
teritoriu în care este propovăduită Vestea cea Bună. „În primul 
rând, trebuie întreprinse eforturi în vederea identificării acelor 
elemente culturale care sunt compatibile cu Ortodoxia, pe care 
comunitatea creştină poate construi o relaţie de coexistenţă şi 
cooperare cu «ceilalți», sau probabil biserica locală poate să 
devină privată şi introvertită, practicând credinţa sa în linişte şi 
să aprecieze faptul că are libertatea să facă chiar şi asta. În 
societățile unde toate comunitățile culturale şi grupurile 
religioase sunt libere să coexiste în pace cu «ceilalți», 
Ortodoxia poate să critice relativizarea adevărului pe care o 
asemenea structură socială pare să-l adopte, dar trebuie în final 
să recunoască că un stat cu un asemenea tip de structură 
asigură libertatea care este necesară Bisericii şi altor comunităţi 
religioase şi culturale să existe şi să-şi practice credinţele 
lor”.!!! Situaţia diferă în teritoriile în care cultura de sorginte 
ortodoxă este pusă faţă în faţă cu transformările modernităţii şi 
pluralismului religios, devenind astfel nostalgică față de 
timpurile trecute. 

Ținând cont de aceste aspecte specifice fiecărei zone 
geografice, culturale şi religioase în parte, „relaţia Evangheliei 
cu diversele culturi ale lumii nu este doar o chestiune pe care 
mişcarea misionară mondială a ridicat-o pentru toate Bisericile 
creştine; este, de asemenea, o problemă pastorală semnificativă 
aceea că Bisericile Ortodoxe trebuie să studieze cu grijă felul în 
care întâmpină provocările situaţiilor culturale noi, care au 
nevoie de vindecarea și transformarea harului Evangheliei lui 
Dumnezeu”.!!? Astfel, propovăduirea învăţăturii Mântuitorului 
nostru lisus Hristos către lumea necreştină trebuie să ţină cont 
de mai multe coordonate: creştinii, în relaţie cu adepţii altor 


1 Fr. Dr. EMMANUEL CLAPSIS, „Gospel and Cultures — an Eastern 
Orthodox Perspective”, pp. 6-7. 

112 Fr. Dr. EMMANUEL CLAPSIS, „Gospel and Cultures — an Eastern 
Orthodox Perspective”, p. 7. 

religii, trebuie să manifeste o atitudine de pace şi iertare; 
trebuie să ţină cont şi de faptul că, în celelalte religii, se găsesc 
urme ale darurilor cu care Dumnezeu a binecuvântat pe toţi 
oamenii; în acest demers trebuie să se pornească de la chenoza 
Fiului lui Dumnezeu şi de la cuvintele Sale din Sfintele 
Scripturi, precum şi de la scrierile Sfinților Părinți. 

În demersul de a observa care este raportul dintre 
Evanghelie şi cultură în tradiţia ortodoxă un loc important îl 
ocupă Prologul Evangheliei după loan. Dacă Facerea începe 
cu crearea lumii !!5, Prologul Evangheliei a patra pune la 
început Cuvântul.!!4 Aceasta are o însemnătate majoră prin 
faptul că Fiul lui Dumnezeu nu este Mântuitorul unui suflet 
individual şi nici un creator de doctrină etică sau filosofică, ci 
este Mântuitorul întregii creaţii. Astfel, Biserica creştină nu 
este chemată să salveze indivizi umani, ci întreaga lume. „Deci, 
Cuvântul lui Dumnezeu, ca Logos, nu este vorbit doar de 
creştin. Misiunea creştină este o misiune a reînnoirii creaţiei, 
pentru că acelaşi Logos a fost Creator de la început şi acum 
vine iar în lume, ca Mântuitor, şi pentru că, pentru Dumnezeu, 
a vorbi şi a acţiona este același lucru”. 115 În acest demers 
trebuie să se pornească de la două idei esențiale: Dumnezeu 
este diferit de creaţie, El fiind transcendent; în acelaşi timp, 
Dumnezeu este prezent în creaţie. Este vorba despre antinomia 
dintre transcendenţă şi imanenţă la care trebuie să se refere 
teologia creştină. 

Pornind de la realitatea Întrupării Fiului lui Dumnezeu 
pentru noi oamenii şi pentru a noastră mântuire, rezultă că nu 
este incompatibilitate între divinitate şi umanitate, Dumnezeu 
fund nu doar în cer, ci şi pe pământ. Moartea lui Dumnezeu pe 


113 „La început a făcut Dumnezeu cerul şi pământul” (Facere 1, 1). 

114 „La început era Cuvântul şi Cuvântul era la Dumnezeu şi Dumnezeu era 
Cuvântul” (loan 1, 1). 

115 JOHN MEYENDOREE, „Christ as Word: Gospel and Culture”, în: 
International Review of Mission, 74 (1985), p. 250. 

cruce nu este un Simplu eveniment, ci o transcendere a 
secularismului, evenimentul morţii fiind transformat într-un act 
sacramental. Întrupându-Se, Logosul divin ne-a dat puterea să 
depăşim evenimentele seculare şi chiar dacă acestea încă 
există, avem puterea de la Dumnezeu de a le transforma. 
Teologia Întrupării lui Dumnezeu pentru ca omul să devină 
„dumnezeu prin har” are implicaţii majore asupra raportului 
dintre Evanghelie şi cultură, dintre propovăduirea Veştii celei 
Bune şi primirea ei de toate neamurile pământului. Creştinii au 
o responsabilitate față de toți oamenii, nu doar ca 
responsabilitate în problemele spirituale, ci pentru întreaga 
viaţă umană. Creştinii nu consideră că există ceva în creația lui 
Dumnezeu care să nu fie spiritual sau spiritualizat. Dumnezeu 
este Creatorul întregului Univers şi nimic nu poate fi legitimat 
ca fiind secular. Nimic din „creaţia veche” nu poate fi lăsat în 
afara „celei noi”.116 

Aceasta nu însemnă însă că există vreo formă culturală 
ce poate să cuprindă întregul mister al Întrupării. Culturile 
secularizate actuale, care au exclus prezenţa logoi-ilor din 
creaţie, punând accent pe autonomia totală, sunt realități ale 
timpurilor moderne. Epoca în care trăim este asemănătoare 
celei greco-romane în care Sfinții Părinţi s-au întâlnit cu 
realitățile lumii păgâne. „Desigur, sarcina noastră este mult mai 
dificilă, pentru că lumea cu care ne confruntăm este o lume 
post-creştină: ea pretinde că ştie normele creştine şi le respinge 
deliberat. Creştinismul şi-a pierdut noutatea într-un mod tragic: 
miroase a trecut reacţionar. O simplă reîntoarcere la vechea 
liturghie, la vechea artă, la vechea muzică este atât insuficientă 
în sine, cât şi poate conduce în viitor la compromiterea noului, 
a naturii creative a credinţei creştine”.!!” În acelaşi timp, de 
multe ori o simplă întoarcere la trecut poate fi mai folositoare 
decât crearea unor noi forme de adaptare la prezent. Noile 


11 JOHN MEYENDOREFE, „Christ as Word: Gospel and Culture”, p. 256. 
117 JOHN MEYENDOREFE, „Christ as Word: Gospel and Culture”, p. 256. 

realităţi în care trăim nu pot fi primite într-un mod necritic, ci 
trebuie adaptate la conţinutul Evangheliei creştine pentru a 
prezenta mesajul creştin într-un mod care ţine cont de Sfânta 
Tradiţie a Bisericii. „Deci, creativitatea creştină autentică 
necesită efortul selecţiei, al discernământului, precum şi curajul 
de a accepta lucruri noi”.!18 În transmiterea Evangheliei către 
oamenii ce trăiesc în teritorii cu realități culturale diferite, 
creştinul zilelor noastre trebuie să fie atât tradițional, cât şi 
inovator, atât credincios, cât şi critic. „Tradiţia creştină 
autentică aminteşte şi păstrează trecutul, nu pentru că este 
trecut, ci pentru că este singura cale de a întâlni viitorul, de a 
ne pregăti pentru acesta”.!19 

Astfel, o caracteristică esenţială a Ortodoxiei este aceea 
că atunci când Evanghelia întâlneşte situaţii noi de viaţă în 
diferitele teritorii în care este propovăduită, în lumina 
provocărilor cu care se întâlneşte, se face apel la bogata 
Tradiţie a Bisericii. Totul se înfăptuieşte cu purtarea de grijă şi 
sub inspiraţia Duhului Sfânt Care menţine Biserica în adevăr şi 
unitate.!% Pentru că Sfânta Tradiţie a Bisericii este un dar al 
Duhului Sfânt, teologii ortodocşi trebuie să se aplece cu atenţie 
asupra învăţăturii evanghelice înainte de a răspunde noilor 
situaţii de viaţă. Trebuie să preia exemplul Bisericii apostolice 
care şi-a extins misiunea la neamuri, transmițând Evanghelia în 
imagini şi simboluri pe care cei ce urmau să intre în Biserică 
puteau să le înţeleagă. Acesta a fost „spiritul de dialog” al 
apologeţilor continuat de ceilalți Părinţi ai Bisericii de-a lungul 
secolelor, ajungându-se la o inculturaţie a Evangheliei în 
diferite teritorii geografice. A fost o depăşire a unei concepții 
statice, păstrând în acelaşi timp şi legătura cu trecutul. Sfânta 
Tradiţie a fost mereu o modalitate de a proteja Scriptura 


118 JOHN MEYENDOREFEF, „Christ as Word: Gospel and Culture”, p. 256. 
1 JOHN MEYENDOREFE, „Does Christian Tradition have a Future?”, în: 
St. Vladimir's Theological Quarterly, 2613 (1982), p. 141. 

120 Joan 16, 13-14. 

împotriva „altei Evanghelii”, astfel că ortodocşii nu pot accepta 
o simplă analiză exegetică asupra Tradiţiei. Cultura nu poate fi 
văzută ca „o altă Evanghelie” sau „mărturisire”, ea trebuie să 
fie „convertită şi botezată” pentru a asuma Evanghelia. 
„Teologie contextuală (care nu poate fi considerată drept 
«sondaj de opinie») trebuie să se ocupe de sintaxa dintre 
Evanghelie şi cultură, asociindu-le într-un mod sacramental, nu 
într-un mod sincretist”.!?! În aceste condiţii, ortodocşii trebuie 
să analizeze raportul dintre Evanghelie, Tradiţie şi cultură. 

În descrierea greşită a raportului dintre Evanghelie şi 
cultură, un punct important a fost reprezentat de folosirea şi 
înţelegerea eronată a cuvântului „tradiție”. „Tradiţia acoperă un 
dublu proces: integritatea față de credința apostolică şi 
contextul cultural al acestei credinţe, adică receptarea ei de 
către o comunitate umană convertită la Hristos, inclusiv 
credinţa personală şi manifestarea culturală. De multe ori însă, 
lipseşte această dimensiune dublă”. 1%? În cele din urmă, în 
stabilirea raportului dintre Evanghelie şi cultură trebuie să se 
pornească de la ideea că, pentru ortodocşi, această tipologie 
este a potrivirii realităilor „într-un mod sacramental, nu într-un 
model sincretist”.125 

Au existat şi încă există voci între teologii ortodocşi 
care idealizează perioada în care a avut loc întâlnirea dintre 
Creştinism şi elenism. Se merge şi mai departe şi se 
accentuează ideea că, începând de la această întâlnire, Biserica 
nu poate să propovăduiască Vestea cea Bună decât folosind 
termenii acestei întâlniri. Părintele G. Florovski susţinea, 


121 ION BRIA, „O nouă tipologie pentru sintaxa dintre Evanghelie şi 
Cultură: O Perspectivă Est-europeană”, în: ION BRIA, Studii de misiune şi 
ecumenism, p. 168. Pentru prima dată articolul a apărut în: International 
Review of Mission, 84, 334, 1995, pp. 273-283. 
12 ION BRIA, „O nouă tipologie pentru sintaxa dintre Evanghelie şi 
Cultură: O Perspectivă Est-europeană”, p. 173. 
123 ION BRIA, „O nouă tipologie pentru sintaxa dintre Evanghelie şi 
Cultură: O Perspectivă Est-europeană”, p. 168. 

pornind de la teoria despre „elenismul creştin”, că această 
întâlnire are o valoare obligatorie şi permanentă, fiind parte din 
Biserică şi din teologie. În opoziţie cu aceste idei, comentând 
evenimentul Rusaliilor, Arhiepiscopul Demetrios al Americii 
de Nord afirma că Vestea cea Bună a fost exprimată într-o 
varietate de limbi. „Oricine recunoaşte legătura intimă dintre 
limbă şi cultură trebuie să recunoască de asemenea provocarea 
îndrăzneață a Rusaliilor: adevărul lui Hristos se poate întrupa 
nu doar într-un singur sistem cultural-lingvistic. Lucrarea 
Bisericii nu constă în a edifica o cultură globală unică, ci 
dimpotrivă, Împărăţia lui Dumnezeu creată de Sfântul Duh 
conţine multe limbi şi multe culturi”.!** Prin urmare, nu se 
poate spune că în acţiunea de propovăduire actuală a Bisericii 
cei ce vor să îmbrățişeze mesajul evanghelic trebuie să 
cunoască întreaga cultură antică greacă. Într-o altă perspectivă, 
trecerea neofiților spre botez prin iudaism a fost respinsă la 
Sinodul Apostolic din anul 50, astfel că nu se poate cere 
adoptarea unei anumite culturi de către cei chemaţi la 
Creştinism. Decizia luată la Sinodul de la Ierusalim în urma 
întâlnirii cu cei de alte culturi şi religii a dus la deschiderea 
Bisericii către „ceilalţi” 175 prin extinderea misiunii creştine 
către neamurile pământului. Revelația supremă ne-a fost dată 
de Mântuitorul lisus Hristos, Fiul lui Dumnezeu întrupat, 
transmisă şi păstrată prin purtarea de grijă a Duhului Sfânt. 
Înțelegerea revelaţiei rămâne un proces în derulare ce continuă 
în întreaga istorie. Orice întâlnire nouă între Evanghelie şi 
cultură deschide noi posibilități pentru ambele. „Acest lucru 
presupune că, în timp ce trebuie să fim fideli viziunii creştine, 
trebuie să fim deschişi posibilității că oricare «altă» cultură 


12 DEMETRIOS, Archbishop of America, „The Orthodox Churches in a 
Pluralistic World. An Ecumenical Conversation”, p. 7. 
125 Fapte 15, 28-29. 

oferă o nouă şi vitală înţelegere a credinţei creştine care, în cele 
din urmă, îmbogăţeşte universalitatea Bisericii”.!2% 

Evanghelia trebuie transmisă într-un mod viu şi mereu 
nou. Acesta este ceea ce se numeşte „fenomenul inculturației” 
ce se extinde odată cu misiunea. În aceste condiţii, „putem 
pune următoarea întrebare: cu cât oare critica «antireligioasă» 
şi revendicările modernităţii ar fi mai neconforme cu nucleul 
adevărului evanghelic şi conştiinţa de sine a Bisericii decât 
categoriile gândirii antice grecești adoptate de teologia 
creştină? De ce conceptele şi categoriile filosofiei greceşti, 
precum cele menţionate anterior şi care în principiu au fost 
străine şi chiar contrare conştiinţei de sine a Bisericii, au putut 
să devină parte (oăpxa, carne) a teologiei, iar acelaşi lucru nu 
ar putea să survină şi în privinţa diverselor provocări şi 
priorităţi (np6royua) ale modernităţii, fie că este vorba de omul 
conştient de sine şi de apariţia subiectului, fie de drepturile 
omului, raționalism şi dezvrăjirea naturii, secularizarea 
societăţii (nu neapărat şi a Bisericii!) sau de scoaterea sferei 
publice (în primul rând a politicii) de sub influenţa religiei?”.177 

De-a lungul timpului, un anumit fel de a face teologie a 
transformat tradiția în tradiționalism, în sensul în care totul se 
raportează la trecut, Ortodoxia fiind privită doar prin ochii 
perioadei bizantine, fără să se ţină cont de realitățile prezente. 
„În absenţa unei relaţii autentice, creatoare şi critice cu trecutul 
istoriei şi al culturii, considerând identice tradiția şi 
conservarea, impregnaţi de un amestec contradictoriu de cult al 
vechiului şi de dor de Bizanţ, încremeniţi într-o concepţie care 
circumscrie Biserica la rolul unic de paznic şi garant al 
continuității naţionale şi culturale, izolaţi pe axa antitetică 
Orient-Occident, nu putem în consecință să articulăm un 


12 Fr. Dr. EMMANUEL CLAPSIS, „Gospel and Cultures — an Eastern 
Orthodox Perspective”, p. 21. 

127 PANTELIS KALAITZIDIS, Ortodoxie şi modernitate. O introducere, 
p. 103. 

discurs teologic serios, să participăm de pe poziţii de egalitate 
şi în mod creativ la modelarea lumii contemporane”. 175 De 
multe ori, discursul ortodox a fost etnocentric, cu referire la 
trecutul teocratic, punctele de sprijin găsindu-se doar în 
perioada bizantină idealizată, fără prea multe legături cu 
problemele prezentului. Acesta este însă un discurs „care evită 
noul şi modernul, sau care le aduce pe acestea cu orice preţ în 
opoziţie radicală cu Vestea cea Bună a Împărăției, izolând-o pe 
cea din urmă în scheme culturale şi idoli ai altor epoci. Acest 
mod de a teologhisi continuă să ignore sau să devalorizeze 
activ expresia istorică, socială şi culturală a timpurilor noi, a 
modernităţii din care facem totuşi parte”.1% 

Nu se poate concepe o dezbatere despre raportul dintre 
Evanghelie şi cultură fără să se amintească de sfinţi, cei care au 
putut discerne adevăratul sens al Evangheliei. Un exemplu în 
istorie referitor la felul în care trebuie privit acest raport este 
oferit de misiunea Sfinţilor Chiril şi Metodie, cei care au tradus 
Biblia şi Liturghia în limba slavonă. Atunci s-a iscat o 
controversă puternică în sensul în care clerul german, cel care 
se îngrijea de păstrarea autentică a credinţei la popoarele slave, 
afirma că Scriptura poate fi citită doar în limbile greacă şi 
latină, controversă ce a precedat perioada Reformei protestante. 
Astfel, cei doi Sfinţi au creat „Biserica slavonă”, vehiculul prin 
care religia creştină a fost răspândită în lumea slavă. Deşi se 
vorbeşte despre metoda folosită de cei doi în transmiterea 
învăţăturii ortodoxe, sfinții tesaloniceni s-au inspirat din 
tradiția greacă în care au fost formaţi. Astfel, ei au crezut cu 
putere că învăţătura de credinţă „trebuie să devină încarnată 
(sau indigenizată) cu scopul de a produce fructe autentice ale 


12% PANTELIS KALAITZIDIS, Ortodoxie şi modernitate. O introducere, 
p. 35. 
12 PANTELIS KALAITZIDIS, Ortodoxie şi modernitate. O introducere, 
p. 36. 

cooperării umane dinamice cu Dumnezeu pentru construirea 
unei societăţi creştine şi a unei culturi creştine”. 150 

În prezent, întâlnirea dintre Evanghelie şi cultură ridică 
în faţa teologilor ortodocşi contemporani noi provocări legate 
mai ales de problemele „neteologice” la care trebuie să 
răspundă în termeni teologici. Discuţiile actuale se referă la 
întrebări dificile referitoare la felul în care Evanghelia poate fi 
înţeleasă şi comunicată în diverse culturi cu şi prin mijloace 
nefamiliare pentru mulți. Comunitățile culturale au potenţialul 
de a primi Evanghelia şi de a fi transformate de ea, deoarece 
Dumnezeu este omniprezent în lucrarea Sa prin Duhul Sfânt. 
Deşi culturile sunt diferite, ele sunt egale în faţa Lui. În 
procesul întâlnirii Evangheliei cu diferite culturi sunt 
evidențiate elementele caracteristice ale fiecăreia, care sunt 
transformate de Vestea cea Bună, respingându-se totodată ceea 
ce contrazice planul lui Dumnezeu. „Teologia, cu rolul său 
mediator între credință şi cultură, are sarcina de a asista 
Biserica în evaluarea critică a întregului proces de conversaţie 
între Evanghelie şi cultură şi în dezvoltarea principiilor şi 
criteriilor de inculturaţie autentică care păstrează preaplinul 
tradiţiei iudeo-creştine”. 17! Mesajul universal al mântuirii 
tuturor în Hristos este cel care susține legătura dintre 
istoricitatea Evangheliei şi diversitatea culturală. „Aprecierea 
pozitivă a tuturor culturilor este fundamentată teologic pe 
recunoaşterea faptului că Dumnezeu, prin dragostea Sa 
providenţială, continuă să susţină întreaga Sa creaţie, 
conducând-o la unitatea totală prin puterea Duhului Sfânt”.!*? 
Cele Trei Persoane ale Sfintei Treimi au lucrat împreună la 
crearea lumii. Duhul Sfânt este Cel Care susține întreaga 


13 JOHN MEYENDOREFE, „Christ as Word: Gospel and Culture”, p. 246. 
151 Fr. Dr. EMMANUEL CLAPSIS, „Gospel and Cultures — an Eastern 
Orthodox Perspective”, p. 9. 

15 Fr. Dr. EMMANUEL CLAPSIS, „Gospel and Cultures — an Eastern 
Orthodox Perspective”, p. 13. 

creaţie, slava lui Dumnezeu fiind prezentă până la marginile 
pământului. 155 

Atunci când propovăduiau Evanghelia la toată făptura, 
creştinii identificau prezenţa Duhului Sfânt şi semnele 
Împărăției lui Dumnezeu în culturile respective şi porneau de la 
aceste realități pentru a transmite Vestea cea Bună la toată 
făptura. De aceea Sfinţii Părinţi au definit cultura lumii drept 
„pedagog către Hristos”. Misionarii creştini, care au urmat 
primei perioade în care s-a răspândit Evanghelia, căutau mai 
întâi semnele Împărăției lui Dumnezeu în culturile regiunilor în 
care ajungeau. Pornind de la aceste realităţi, ei propovăduiau şi 
ridicau Biserica lui Hristos pe o fundație deja existentă. 
„Mesajul Evangheliei vine ca o împlinire, iar nu ca o înlocuire 
radicală sau ca ceva adus într-un vacuum spiritual. Pentru acest 
motiv, teologia ortodoxă va insista că toţi oamenii — credincioşi 
şi necredincioşi, creştini şi oameni ai altor credinţe — sunt creaţi 
după chipul lui Dumnezeu şi împărtăşesc în grade diferite 
valorile Împărăției. Oricine trebuie să vadă în fiecare existenţă 
umană chipul lui Hristos şi, pornind de aici, fiecare este chemat 
să meargă şi să lucreze împreună cu toţi oamenii cu bunăvoință 
care îşi manifestă speranța şi determinarea lor pentru 
promovarea dreptăţii şi a păcii ca semne ale Împărăției. Istoria 
misionară ortodoxă timpurie oferă multe astfel de exemple”.!5% 

Recunoaşterea faptului că Dumnezeu este prezent în 
lume este de o mare însemnătate în procesul răspândirii 


133 „Duhul lui Dumnezeu umple lumea, El cuprinde toate şi ştie orice 
şoaptă” (Înţelepciunea lui Solomon 1, 7); „Duhul Tău cel fără stricăciune 
este întru toate” (Înţelepciunea lui Solomon 12, 1). 

1% Br. IOAN SAUCA, „The Pilgrimage of Justice and Peace. An 
Ecumenical Paradigm for Our Times: An Orthodox Viewpoint”, în: The 
Ecumenical Review, Vol. 66, Noumber 2, 2014, p. 176. „Şi Care, în 
veacurile trecute, a lăsat ca toate neamurile să meargă în căile lor, Deşi El 
nu S-a lăsat pe Sine nemărturisit, făcându-vă bine, dându-vă din cer ploi şi 
timpuri roditoare, umplând de hrană şi de bucurie inimile voastre” (Faptele 
Apostolilor 14, 16-17). 

Evangheliei, deoarece lumea nu este locul răului ci, 
dimpotrivă, harul lui Dumnezeu poate fi descoperit în toate 
aspectele existenţei, el fiind lucrător. 

Poziţia faţă de alte culturi este strâns legată de poziția 
faţă de religiile necreştine. În acest sens, misionarii şi teologii 
din toate timpurile s-au raportat la felul în care Sfinţii Părinţi au 
privit celelalte religii, adoptând nu de puţine ori păreri 
contradictorii. Astfel, o teologie Ortodoxă asupra felului în care 
creştinii interacționează cu adepţii altor religii şi ideologii este o 
temă de un real interes care aşteaptă încă dezvoltări viitoare. 
Fiind prezent în orice cultură, Dumnezeu este prezent şi în orice 
religie, creştinii trebuind să descopere urmele Lui în religiile 
lumii. Având această temelie trebuie să se lucreze la îmbogățirea 
cunoaşterii Lui prin predică şi misiune, cu puterea adevărului ce 
vine de la Duhului Sfânt Care continuă să descopere unitatea 
tuturor pornind de la Întruparea Fiului lui Dumnezeu. 

Pornind de la adevărul istoric după care toate culturile 
pot primi Evanghelia, se ajunge la ideea unei noi aprecieri a 
faptului că Evanghelia este comunicată şi primită diferit în 
fiecare cultură. Acesta este un semn al bogăției infinite a 
cuvântului evanghelic. „Modul dialectic de întâlnire dintre 
Evanghelie şi cultură este un schimb în ambele sensuri: de la 
Evanghelie spre cultură şi de la cultură spre Evanghelie. În 
această întâlnire Biserica va recunoaşte prezenţa lui Dumnezeu 
prin Duhul Său în anumite aspecte ale unei culturi particulare şi 
cu siguranță va considera alte aspecte ale aceleaşi culturi ca 
fiind incompatibile cu preceptele de bază ale Evangheliei”.!%5 
Vestea cea Bună lucrează asupra oricărei culturi prin viziunea 
sa despre Împărăţia lui Dumnezeu care vine, provocând cultura 
respectivă să se elibereze de forțele răului şi de moarte, prin 
puterea Duhului Sfânt. Pe de altă parte, cultura, în întâlnirea cu 
Evanghelia, îşi poate recunoaşte propriile speranţe şi viziuni 


155 Fr. Dr. EMMANUEL CLAPSIS, „Gospel and Cultures — an Eastern 
Orthodox Perspective”, p. 17. 

privind viaţa şi astfel poate accepta Evanghelia ca un dar ce o 
transformă. De asemenea îşi poate descoperi propriile rădăcini 
ale credinţei creştine. În acest fel se pot redescoperi rădăcinile 
adânci ale omului în general şi ale fiecărei persoane în parte. 
Există însă şi pericolul ca în urma întâlnirii dintre Evanghelie şi 
cultură să se ajungă la un mixaj în sensul în care s-ar renunţa la 
credinţa creştină în favoarea unei anumite forme culturale, un 
fel de sincretism al timpurilor noastre. 

Trebuie totuşi să se facă o distincţie între inculturaţie şi 
sincretism. Sfinţii Părinţi au ocolit pericolul sincretismului 
religios în demersul lor de a propovădui credinţa creştină. 
Aceasta s-a întâmplat sub ocrotirea Duhului Sfânt. Sincretismul 
apare atunci când în învăţătura de credinţă apostolică sunt 
introduse elemente străine de învățătura creştină. Dacă 
sincretismul poate şi trebuie să fie ocolit în procesul de 
propovăduire a învăţăturii creştine, inculturația este inevitabilă. 
Ea se referă la sădirea Evangheliei pe pământul unei culturi 
pentru a creşte la maturitate sub ocrotirea Duhului Sfânt, în 
vederea răspândirii Veştii celei Bune până la marginile 
pământului. !56 

Dispariţia graniţelor spaţiale şi temporale prin folosirea 
tehnologiei moderne nu conduce la ideea că specificul local îşi 
pierde din importanţă. Oamenii trăiesc în continuare în mediul 
local şi familiar, felul lor de viaţă (social, economic, politic, 
cultural, religios) întâlnindu-se cu forme noi care pot genera 
incertitudini şi dezamăgiri. De aceea este necesară o abordare 
serioasă a ceea ce reprezintă „inculturaţia” în viaţa omului 
contemporan. Privind în istorie la felul în care s-a răspândit 
Evanghelia până la marginile pământului, se pot observa 
numeroase momente în care au existat neclarităţi în felul în 


156 Fr. Dr. MICHAEL J. OLEKSA, „Evangelism and Cultures — Syncretism 
and  Inculturation”, în:  Orthodoxy and Cultures.  Inter-Orthodox 
Consultation on Gospel and Cultures, Addis Ababa, Ethiopia 19-27 
January 1996, p. 38. 

care a fost perceput raportul dintre Evanghelie şi cultură. „Este 
important de amintit faptul că Biserica a evoluat în istorie 
îmbrăţişând elemente din alte culturi şi religii, dar în acelaşi 
timp a rezistat să încorporeze sau să accepte anumite elemente 
din alte culturi, credinţe religioase sau filosofii”.!5 În procesul 
răspândirii Evangheliei, Biserica a luptat împotriva 
sincretismului de orice natură care ameninţa adevărurile de 
credinţă. Sincretismul ameninţă şi lumea contemporană, fiind, 
în acelaşi timp, un element caracteristic al societăţii globalizate 
în care trăim. În acest sens trebuie să se realizeze o adevărată 
teologie care să prezinte atât pericolele sincretismului, cât şi 
mesajul Bisericii într-o lume sincretistă ce stăpâneşte toate 
domeniile vieţii omului.!%8 

În cele din urmă, prezenţa lui Dumnezeu în fiecare 
cultură, fie că este vorba de cele antice sau moderne, implică 
ideea că misionarii creştini nu aduc pe Dumnezeu nimănui prin 
activitatea lor din moment ce Dumnezeu este prezent peste tot. 
Dar o renunțare la adevărul că Mântuitorul nostru lisus Hristos 
a adus revelația supremă ar fi o renunțare la unicitatea 
Creştinismului şi ar reduce credința creştină la o formă 
culturală ca oricare alta sau la un simplu sistem religios de 
valori. Recunoaşterea faptului că şi în alte culturi şi religii sunt 
urme ale prezenţei lui Dumnezeu nu reprezintă o renunțare la 
unicitatea mesajului creştin şi la faptul că Domnul nostru lisus 
Hristos este „Calea, Adevărul şi Viaţa”.!* Prin urmare, dacă 
trebuie să se traseze un raport strict, Evanghelia are mereu 
prioritate în faţa oricărei culturi mai vechi sau mai noi. Altfel 
există pericolul ca Evanghelie să se transforme în mai multe 
„evanghelii”, câte una pentru fiecare cultură în parte, devenind 


151 EMMANUEL CLAPSIS, „The Challenge ofa Global World”, p. 59. 

158 Diac. Lect. Univ. Dr. ADRIAN BOLDIŞOR, „Locul sincretismului 
religios în Istoria religiilor şi pericolele lui pentru lumea contemporană”, în: 
Mitropolia Olteniei, Nr. 9-12, 2012, pp. 116-138. 

15 Joan 14, 6. 


76 


Evanghelie şi cultură 


mai mult o aspirație a comunităţilor umane, iar nu mesajul 
dragostei lui Dumnezeu către toți oamenii. De aceea este 
necesar să se fixeze criteriile inculturaţiei, adică ale urmărilor 
ce decurg din întâlnirea dintre Evanghelie şi culturile lumii. În 
aceste condiţii, orice expresie culturală a credinţei creştine 
trebuie să rămână unită cu celelalte expresii, conducând la o 
solidaritate în credinţă. Învățătura evanghelică este transistorică 
şi transculturală prin natura ei. Aceasta înseamnă că felul în 
care Creştinismul a fost înţeles şi transmis în Biserica primară 
continuă să fie relevant şi să aibă semnificație existențială 
pentru toţi oamenii, indiferent de contextele istorice în care 
trăiesc, îndată ce credinţa a ajuns la momentul inculturației. O 
nouă expresie contextuală a Evangheliei trebuie să aibă aceeaşi 
orientare ca şi Tradiţia apostolică şi patristică. Ca act al 
Duhului Sfânt, o astfel de teologie îi determină pe oameni să 
experimenteze din ce în ce mai mult întâlnirea personală şi 
colectivă cu Dumnezeu. O teologie contextualizată devine o 
expresie autentică a Evangheliei atunci când este legată de 
viaţa doctrinară şi liturgică a Bisericii. Astfel se face legătura 
cu „cerul nou şi pământul nou” promise de Domnul nostru.!% 


140 Apocalipsa 21, 1. 

Problema raportului dintre religie, etnicitate şi naționalism nu 
este o temă nouă în discuţiile intercreştine şi interreligioase. În 
ultimul timp însă acest raport s-a transformat nu de puţine ori 
într-un adevărat conflict care a ajuns la cote alarmante, fiind 
influenţat şi de marile crize sociale, politice şi economice din 
lume. Deşi răspândirea conceptului de „naţionalism” este 
legată de secolul al XIX-lea, avându-şi rădăcinile în dorința 
creării unor state naţionale în urma dizolvării marilor imperii, 
momentul iniţial care a declanşat această etapă poate fi găsit în 
Revoluţia franceză de la sfârşitul sec. al XVIII-lea şi în 
urmările pe care le-a adus în lume. 

De-a lungul timpului, cele mai multe probleme au 
pornit de la dificultatea definirii termenilor „etnicitate” şi 
„naţionalism” şi de la traducerea acestora în diferite limbi. 
Definiţiile şi interpretările care s-au dat au condus la 
neînţelegeri, aproape de fiecare dată fiind implicată şi 
componenta religioasă. În zilele noastre, problemele au 
escaladat mai ales după căderea blocului comunist, atunci când 
s-au format mai multe state independente în Europa de Est. Un 
astfel de moment a fost reprezentat de războiul din fosta 
Iugoslavie, în care elementele religios, etnicist şi naţionalist au 
ocupat un loc major. Astfel, privind în istorie, nu este lipsită de 
temei afirmația după care „în multe regiuni sângele relațiilor 
tribale a fost mai puternic decât apa botezului”.!“1 

În ceea ce priveşte lumea ortodoxă, această problemă a 
fost ridicată în secolul al XIX-lea, atunci când ţările din 
Balcani au discutat despre etnicitate şi naționalism, ajungându-se 


141 THOMAS FITZGERALD, „Ethnic Conflicts and the Orthodox 
Churches. An Introduction”, în: The Orthodox Churches in a Pluralistic 
World. An Ecumenical Conversation, p. 146. 

adesea la adevărate dispute în jurul unităţii Bisericii.!% După 
destrămarea Imperiului Otoman în sec. al XIX-lea, diferitele 
naționalități s-au desprins în structuri politice, administrative şi 
religioase distincte. Împrumutând modelul occidental al relaţiei 
Biserică-stat în care Biserica era plasată sub autoritatea 
statului, naţionalismele secularizate au urmărit formarea unor 
Biserici locale care să fie sub puterea autorităților politice. 
Acest lucru s-a produs mai ales prin desprinderea diferitelor 
Biserici de sub autoritatea Patriarhiei de Constantinopol. Ceea 
ce a rezultat în urma modificărilor de la sfârşitul sec. al XIX-lea 
şi începutul celui următor a fost o împărțire a comunității 
ortodoxe în Biserici naţionale independente. În cele din urmă, 
religia nu a dezvoltat naționalismul est-european, ci l-a 
întărit. 1% 

În aceste condiţii, după destrămarea fostului Imperiu 
Otoman au apărut numeroase probleme în ţările nou create, 
majoritar ortodoxe, realitate ce tindea să afecteze unitatea 
creştinilor ortodocşi. Nu de puţine ori elementul religios a fost 


142 GEORGES TSETSIS, „Etnicity, Nationalism and Religion”, în: The 
Orthodox Churches in a Pluralistic World. An Ecumenical Conversation, 
p. 148. 

14 DANIEL P. PAYNE, „Nationalism and the Local Church: The Source of 
Ecclesiastical Conflict in the Orthodox Commonwealth”, în: Nationalities 
Papers, Vol. 35, No. 5, 2007, p. 834. Majoritatea cercetătorilor recunosc 
faptul că felul în care s-a dezvoltat naționalismul în Europa de Est este 
diferit de felul în care s-a dezvoltat în Vestul continentului. În Est, 
naționalismul a devenit în primul rând o mişcare culturală, „un vis al 
savanților şi al poeţilor”, în timp ce în Vest „naţionalitatea” nu implică 
„naţiunea” ca atare, fiind un fel de argument împotriva legăturii dintre 
„naţionalitate” şi „stat”. Înțelegerea conceptului de „naţiune-stat” este 
diferită în Estul continentului decât în Vest, de aici conturându-se şi formula 
„naționalism cultural-politic”. „Relaţia dintre religie şi naționalism în 
Europa de Est este extrem de complexă şi îşi are rădăcinile în istoriile 
particulare ale diferitelor popoare. Rădăcinile acestei probleme sunt 
vestigiile înţelegerii bizantine a relaţiei dintre Biserică şi stat. Pentru 
bizantini, ideologia politică a pus semnul egalităţii între oameni, cetăţenie şi 
Creştinism” (p. 833). 

folosit ca argument în dorința de a crea state naţionale 
independente, ajungându-se la o naţionalizare graduală a 
Bisericii Ortodoxe şi la dispute eclesiologice care sunt prezente 
şi în vremea noastră. Acest lucru se poate observa şi în faptul 
că a fost foarte greu să se convoace un mare Sinod ortodox la 
care să participe toate Bisericile Ortodoxe, deşi pregătirile 
durează încă din anul 1930, atunci când a avut loc Întrunirea 
Comisiei Pregătitoare Interortodoxe. 

De-a lungul timpului s-au creionat mai multe argumentele 
folosite în descrierea pozitivă sau negativă a raportului dintre 
religie, etnicitate şi naționalism, cu referire directă la unitatea 
eclesială. Sobornicitatea Bisericii nu trebuie să fie identificată şi 
redusă la o Biserică locală, restricționată geografic, servind 
anumitor cauze nereligioase. Etno-naţionalismul, înţeles ca 
filetism, a fost condamnat ca erezie în anul 1872 de către 
Sinodul din Constantinopol la care au participat şi Patriarhii 
Alexandriei şi Antiohiei, precum şi Arhiepiscopul Ciprului. La 
acest Sinod s-a hotărât că naționalismul sau etnofiletismul 
reprezintă o formă pervertită a sentimentului natural patriotic, 
fiind cel mai mare duşman al unităţii Ortodoxiei. 1% Acest 
Sinod a condamnat etnofilitismul ca erezie, identificându-l cu o 
formă denaturată ce se ascunde în spatele naţionalismului, 
reprezentând o idolatrizare a acestuia. De asemenea, Sinodul 
s-a opus organizării Bisericii pe temeiuri naționaliste sau 
etniciste. Conştiinţa şi unitatea ortodoxă merg dincolo de 
clivajul etnicist şi naţionalist. „Ortodoxia va fi credibilă doar 
atunci când toate Bisericile Ortodoxe locale autocefale şi 
autonome vor fi capabile să vorbească ca un singur trup, iar nu 
ca entităţi separate etnic sau naţional”.!*5 Naţiunile există din 
grija lui Dumnezeu şi nicio religie sau ideologie nu poate 
înlocui sau distruge unitatea omenirii, atâta timp cât Dumnezeu 
„a făcut dintr-un sânge tot neamul omenesc, ca să locuiască 


14% GEORGES TSETSIS, „Etnicity, Nationalism and Religion”, pp. 155-156. 
145 GEORGES TSETSIS, „Etnicity, Nationalism and Religion”, p. 156. 

peste toată faţa pământului, aşezând vremile cele de mai înainte 
rânduite şi hotarele locuirii lor”.1% 

Globalizarea este unul dintre elementele cele mai 
importante care au condus la articularea naționalismelor locale 
şi identităților naționale şi, în acelaşi timp, la apariția 
rivalităților locale în Sud-Estul Europei. De asemenea, a 
condus la proliferarea statelor-naţiune ca modele de organizare, 
realitate ce nu presupune uniformitatea în formularea 
ideologiilor naționale. Apariţia statelor naţionale în Sud-Estul 
Europei a urmat modelului occidental, conflictele etnice fiind 
consecința acestui proces, iar nu a aceea ce s-a înţeles prin 
teoria „ciocnirii civilizaţiilor” formulată de Samuel 
Huntington.! În argumentaţia politologului american şi a altor 
comentatori, conflictele din această zonă a Europei ar fi avut ca 
punct de plecare structura neo-orientală a statelor formate, 
reprezentând de fapt conflicte între civilizaţii (islamică versus 
ortodoxă versus occidentală). Astfel s-a formulat şi teoria după 
care noua eră mondială va fi una a conflictelor între civilizaţii. 

Globalizarea este un proces al lumii contemporane ce 
pune accent pe anumite aspecte între care se remarcă şi noul 
discurs despre suveranitatea statală precum şi cel despre 
formele post-naţionale spre care tind diferite state ale lumii, 
prin realizarea de uniuni la nivel local şi internaţional. 
Fenomenul globalizării nu trebuie văzut ca aparținând exclusiv 
secolului în care trăim, rădăcinile sale fiind adânc înrădăcinate 
în istorie. 

În secolul al XIX-lea, populaţiile din Balcani au alternat 
între două opțiuni: naţionalitate şi cetăţenie, cele două realități 
nefiind opuse. În cele din urmă, în Balcani a câştigat 
naționalitatea datorită dezvoltării societăţilor naţionale, 


14 Faptele Apostolilor 17, 26. 

147 VICTOR ROUDOMETOF, „Nationalism, Globalization, Eastern 
Orthodoxy. “Unthinking” the “Clash of Civlization” in Southeastern 
Europe”, în: European Journal of Social Theory 2 (2)/1999, pp. 233-234. 

rezultate ale secularizării ce s-a răspândit odată cu Epoca 
Luminilor. Acum a început procesul prin care, pentru a 
construi naţiuni, s-a mers până la renunţarea la afilierea 
bisericească în favoarea afilierii naţionale. Astfel au apărut în 
Sud-Estul Europei Bisericile naționale (Grecia 1832, Serbia 
1832, Exarhatul din Bulgaria 1870). Începând cu acest secol, 
membrii unei Biserici au devenit echivalenți cu membrii unei 
națiuni, iar simbolurile religioase au devenit simboluri 
naționale. Cu timpul, Patriarhatul de Constantinopol a devenit 
din ce în ce mai slab reprezentat. În aceste regiuni, 
naționalitatea a devenit principiul fundamental al statelor 
naţionale, legitimând în anumite situaţii discriminările de orice 
natură. În aceste condiţii, minoritățile nu au mai fost 
recunoscute ca aparținând naţiunii respective. Astfel au apărut 
disputele asupra supremaţiei naţionale a unor grupuri în 
defavoarea altora pentru anumite teritorii geografice. S-a recurs 
la implementarea unor modele organizatorice occidentale în 
contexte neoccidentale şi astfel se poate înţelege mai bine cum 
omogenitatea şi eterogenitatea au fost simultan rezultatele 
globalizării.!48 

În timpurile noastre au existat voci, începând cu Samuel 
Huntington, care au spus că în Bisericile Ortodoxe naționalismul 
etno-religios, identitatea culturală şi statul au devenit piedici în 
calea pluralismului religios şi dezvoltării societăţii civile. În 
zonele în care ortodocşii sunt majoritari, anumiţi cercetători au 
văzut Bisericile naționale ca păstrătoare ale naționalismului 
etno-religios. În această interpretare se trece uşor cu vederea 
peste definirea conceptului de „biserică locală” şi peste locul şi 
rolul acesteia în cadrul relaţiilor intra-bisericeşti, precum şi peste 
legăturile ce există cu definițiile care s-au dat „bisericilor 


9 A 


locale” în Imperiul Bizantin. Problemele s-au accentuat şi mai 


14% VICTOR ROUDOMETOF, „Nationalism, Globalization, Eastern 
Orthodoxy. “Unthinking” the “Clash of Civlization” in Southeastern 
Europe”, pp. 242-243. 

mult după căderea comunismului şi după pătrunderea 
confesiunilor protestante şi a „noilor mişcări religioase” în 
Estul Europei. Ceea ce nu este luat în calcul în cadrul acestei 
critici este propria înţelegere a ceea ce Bisericile Ortodoxe 
înţeleg prin „biserică locală”, mai ales în cadrul relaţiilor 
inter-ortodoxe.!% 

În aceste condiţii, o analiză atentă a eclesiologiei este de 
mare importanță în stabilirea raportului dintre Ortodoxie, 
etnicitate şi naționalism. 

Spre deosebire de anumiţi teologi care prezintă Biserica 
ca un organism ce înglobează toate părțile, diocezele şi 
parohiile, Bisericile locale existând doar ca manifestări ale 
universalității Bisericii întregi, păstrându-şi catolicitatea atâta 
timp cât rămân în comuniune cu centrul (exemplu preluat de la 
Biserica catolică), Nicolae Afanasieff a promovat ideea unei 
eclesiologii euharistice care vede preaplinul Bisericii lui 
Hristos în fiecare Biserică locală, cu accent pe legătura cu toate 
Bisericile locale surori. Acesta este modelul eclesiologic ce 
urmează învăţătura despre Sfânta Euharistie. După Afanasieff, 
modelul eclesiologic euharistic este mai vechi decât cel 
universalist. Important este însă ca acest model să nu se 
transforme într-unul naţional eclesiologic. 1% În această 
interpretare, eclesiologia euharistică ar fi prima formă în 
dezvoltarea ortodoxă eclesiologică după sec. al II-lea, perioadă 
în care Bisericile locale care s-au format prin activitatea 
misionară apostolică erau desemnate simplu doar prin numele 
locului. 15! Unitatea acestora s-a păstrat prin misiunea 


14% DANIEL P. PAYNE, „Nationalism and the Local Church: The Source of 
Ecclesiastical Conflict in the Orthodox Commonwealth”, p. 831. 

15 VLADIMIR LATINOVIC, „Local Church in the Global World. 
Orthodox Ecclesiology in the Age of Pluralism”, în: Ecclesiology 12 (2016), 
pp. 166-167. 

151 Faptele Apostolilor 13, 1. 

apostolică, iar, după această perioadă, prin faptul că episcopii 
celebrau Euharistia împreună. 

O altă etapă în dezvoltarea acestei eclesiologii a fost 
reprezentantă de realitatea de după Edictul de la Milano, în 
epoca Sfântului Împărat Constantin cel Mare şi a celorlalţi 
împărați creştini care i-au urmat. Împăratul Justinian a introdus 
aşa-numitul sistem al pentarhiei, prin care anumite biserici 
locale mai mici (dioceze) au fost grupate în cinci grupuri mai 
largi conduse de episcopii celor mai importante cinci scaune 
episcopale (Roma, Constantinopol, Alexandria, Antiohia şi 
Ierusalim). Înţelesul actual al expresiei „biserică locală” se 
referă mai degrabă la o biserică regională decât la o simplă 
dioceză. Deşi aceste biserici nu pot fi numite „naţionale” în 
înţelesul actual al termenului, etapa în dezvoltarea eclesiologiei 
constituite prin unirea unor dioceze locale în unităţi mai largi 
reprezintă un prim pas în divizarea Bisericii, deoarece, în timp, 
aceste patriarhate şi-au dezvoltat propriile învățături teologice, 
liturgice şi chiar sociale care au generat diferenţe între ele. 
Aceasta a fost o îndepărtare de la modelul eclesiologic 
cuharistic şi a afectat Biserica ca întreg.!*? 

A treia fază, numită şi „pre-naţională”, a început odată 
cu activitatea misionară din Imperiul Bizantin din sec. al IX-lea 
şi a ţinut până în Evul Mediu. În această perioadă s-au remarcat 
mai ales misiunile de convertire a slavilor. Misionarii greci au 
folosit în propovăduire limba nativă a celor în mijlocul cărora 
era propovăduită Evanghelia, ajungând până la a crea un 
alfabet nou. Aceste Biserici noi erau sub jurisdicţia Bisericilor- 
mamă, dar aveau un mare grad de autonomie, ajungând în timp 
până la independenţă jurisdicţională, ca un preambul al 
caracterului naţional specific. În acea perioadă nu se putea 
vorbi de „biserici naţionale”, deoarece înglobau mai multe 
naţiuni. Despre un naționalism eclesiologic se poate vorbi mai 


15 VLADIMIR LATINOVIC, „Local Church in the Global World. 
Orthodox Ecclesiology in the Age of Pluralism”, p. 169. 

ales după Revoluţia franceză, atunci când au început să se 
formeze naţiunile. În acest sens, grupurile naţionale şi 
religioase au ajuns să coincidă în ţările ortodoxe, ajungându-se 
la înlăturarea celor de alte naţionalităţi sau religii. Membrii 
unei anumite Biserici Ortodoxe erau şi membrii unei anumite 
naţiuni, cea după care era denumită respectiva Biserică. 

Acum a început să se folosească din ce în ce mai mult 
expresia „teritoriu canonic”. La această situaţie s-au adăugat şi 
consecinţele pe care le-a adus fenomenul migrației, în urma 
căruia oamenii au ajuns în teritorii ce nu făceau parte din 
regiunile de unde plecaseră. Au apărut şi „bisericile emigrante” 
fără a-şi găsi însă propriile identități, membrii acestor Biserici 
Ortodoxe trăind alături de membrii altor Biserici Ortodoxe. 
„Răspunsul pe care aceştia l-au oferit fenomenului migraţiei şi 
globalizării a fost ceea ce putem numi «eclesiologie națională 
globalizată». Acest răspuns a fost inadecvat”. 1%? În aceste 
condiţii, limitele „teritoriului canonic” au coincis cu limitele 
teritoriului naţional, făcând ca mai mulți episcopi ortodocşi să 
ocupe acelaşi teritoriu, sau chiar acelaşi oraş, în funcție de 
comunităţile lor. 

În formularea acestor date s-a pornit de la argumentul 
etnicist, ajungându-se până la limitarea posibilităţii misiunii 
ortodoxe. Alte expresii care au fost folosite pornind de la 
aceste realități au fost legate de „rasismul eclesial” şi de 
„fundamentalismul ortodox”, expresii cu un puternic caracter 
xenofob. În opoziţie cu aceste păreri stau hotărârile Sinodului 
din Constantinopol din anul 1872 care a condamnat ca erezie 
orice formă de etnofiletism prin care Biserica era definită pe 
principii etnice sau naţionaliste. 

Nu se poate susține ideea că toate aspectele eclesiologiei 
naţionale sunt negative. Bisericile Ortodoxe s-au integrat într-un 
mod pozitiv în structurile naționale, ajungându-se la creşterea 


155 VLADIMIR LATINOVIC, „Local Church in the Global World. 
Orthodox Ecclesiology in the Age of Pluralism”, p. 171. 

CEI III 


credibilităţii lor. Astfel, diferite sondaje arată creşterea 
încrederii cetăţenilor în Bisericile Ortodoxe, mult mai mult 
decât alte instituții ale statului. Eclesiologia națională 
facilitează o anumită independenţă pentru fiecare Biserică 
locală şi echilibrează diferenţele. Ea permite păstrarea unității 
la nivel global în timp ce permite libera dezvoltare a 
individualităților la nivel local. Bisericile locale au fost 
încurajate să-şi aleagă proprii conducători, să-şi organizeze 
propriile structuri interne şi să-şi cultive o teologie specifică. 
De asemenea, şi-au putut dezvolta propriile practici 
devoţionale şi liturgice. Deciziile luate la nivel central în aceste 
biserici locale sunt mult mai apropiate de modelul democratic 
modem spre deosebire de modelul romano-catolic. În acest 
sens, participarea laicatului în luarea deciziilor este destul de 
semnificativă. 

Actualul model eclesiologic ortodox se bazează pe o 
rețea de mici unităţi, diocezele, care au o anumită 
independenţă, având un efect pozitiv şi în procesul misiunii, 
chiar şi în lumea globalizată actuală care ridică pentru mulți 
semne de întrebare asupra unităţii Ortodoxiei. „Exemplul 
ortodox de aplicare a regulilor universale în teritorii locale 
poate reduce această ameninţare. Faptul că Ortodoxia reuşeşte 
ad extra să fie globală şi, în acelaşi timp, să rămână locală ad 
intra, poate servi ca o mărturisire a faptului că este posibil să se 
realizeze globalizarea fără a se distruge cultura locală, 
identitatea, valorile şi tradiţiile naţiunilor particulare”.15* 

Problema  depăşirii elementelor negative din acest 
model de eclesiologie stă în rezolvarea raportului dintre 
diaspora şi dioceze, mai multe Biserici Ortodoxe cu episcopii 
lor existând în acelaşi teritoriu geografic, aspect ce se 
îndepărtează de eclesiologia euharistică. De multe ori se uită că 
„nu mai este iudeu, nici elin; nu mai este nici rob, nici liber; nu 


154 VLADIMIR LATINOVIC, „Local Church in the Global World. 
Orthodox Ecclesiology in the Age of Pluralism”, p. 178. 

mai este parte bărbătească şi parte femeiască, pentru că voi toţi 
una sunteţi în Hristos lisus”. 155 Se pune întrebarea dacă 
identitatea naţională nu subminează universalitatea 
eclesiologică şi dacă populaţia diasporei aparţine unei anumite 
naţiuni sau rămâne creştină şi ortodoxă. 

Mitropolitul loan Zizioulas a preluat în scrierile sale 
acest model eclesiologic şi l-a corectat.!5% Astfel, Mitropolitul 
Pergamului, „studiind modul cum s-a menţinut şi s-a păstrat în 
perioada apostolică şi patristică identitatea între sinaxa 
cuharistică şi Biserica locală, când s-a făcut trecerea de la 
Biserica dintr-un loc la Biserica episcopală sau dioceză, a 
criticat pe drept teoria lui Afanasiev, de a identifica parohia cu 
Biserica locală, întrucât aceasta este centrată pe episcop, pe 
când parohia transformă Biserica locală într-o unitate 
presbiterială. Deci, nu parohia, ci diocezele sau Bisericile 
episcopale trebuie să fie considerate Biserici locale, care sunt, 
după el, «singurele organisme care pot fi numite Biserici din 
pricina Euharistiei episcopale», şi nu patriarhiile şi Bisericile 
autocefale ca structuri canonice administrative. Deci 
Mitropolitul Zizioulas afirmă că «în starea de confuzie 
teologică ce domneşte în Ortodoxie, numim în general Biserici 
locale, Bisericile autocefale». La care adaugă că dioceza 
episcopală presupune existenţa unui sinod constituit din cel 
puţin trei episcopi, care hirotonesc şi instituie pe episcopul 
acelei dioceze şi în acelaşi timp că dioceza episcopală este şi ea 
o unitate canonică administrativă integrată într-o Biserică 
locală”.!5? 


155 Galateni 3, 28. 

15 Vezi: IOANNIS ZIZIOULAS, Mitropolit de Pergam, Ființa eclesială, 
Traducere Aurel Nae, Ed. Bizantină, Bucureşti, 1996. 

157 “Dr. IRINEU POPA, Arhiepiscopul Craiovei şi Mitropolitul Olteniei, 
Biserica în actualitate sau actualitatea Bisericii, Ed. Academiei Române, 
Bucureşti, 2018, p. 451. 

Pornind de la aceste date, un aspect esenţial al 
eclesiologiei euharistice dezvoltată de Mitropolitul Zizioulas se 
referă la relaţia dintre Biserica locală şi alte Biserici locale. „În 
virtutea acestui fapt, Biserica este locală şi universală în acelaşi 
timp, pentru că, în Euharistie Îl are pe Mântuitorul Hristos 
întreg, dar nu separat, ci în comuniune cu celelalte Biserici 
locale, în baza unității de credință şi în Sfintele Taine. 
Zizioulas şi-a însuşit această învăţătură de la Sfântul Ciprian de 
Cartagina, după care, unitatea între Bisericile locale este 
unitatea episcopatului întreg: Episcopatus unus este. Prin 
urmare, numai episcopatul poate afirma egalitatea şi unitatea 
tuturor episcopilor, iar fiecare episcop în parte şi în comun este 
succesorul apostolilor şi face parte din Biserica una, sfântă, 
sobornicească şi apostolească”. 15% Contribuţia esenţială a 
Mitropolitului Zizioulas în discuţia cu privire la structura 
Bisericii primare se vede şi mai bine în faptul că „el a propus în 
locul termenului de «ecl/esiologie euharistică», care nu e cel 
mai potrivit, termenul de «eclesiologia comuniunii”, deşi 
nici acest termen nu rezolvă cu adevărat problema.!% 

O altă abordare eclesiologică o oferă Pr. Dumitru 
Stăniloae!S!, „printre puţinii teologi ortodocşi care n-a fost de 
acord cu eclesiologia euharistică a lui Afanasiev. Pentru 
clarificarea acestei teorii, teologul nostru a înfăţişat mult mai 
clar decât Mitropolitul Zizioulas slăbiciunile acestei învățături, 
reuşind efectiv să facă o sinteză între hristologie şi 
pnevmatologie, lucru pe care nu l-a putut realiza Ierarhul 


55 Dr. IRINEU POPA, Arhiepiscopul Craiovei şi Mitropolitul Olteniei, 
Biserica în actualitate sau actualitatea Bisericii, p. 452. 

> +Dr. IRINEU POPA, Arhiepiscopul Craiovei şi Mitropolitul Olteniei, 
Biserica în actualitate sau actualitatea Bisericii, p. 452. 

60 Vezi: KALLISTOS WARE, „Orthodox theology today: trends and 
tasks”, în: International Journal for the Study of the Christian Church, Vol. 
12, No. 2, 2012, pp. 115-116. 

SI Pr. Prof. D. STĂNILOAE, „Biserica universală şi sobornicească”, în: 
Ortodoxia, nr. 2/1966, pp. 167-198. 

Pergamului. Aşa că părintele Stăniloae a pus în locul 
«eclesiologiei euharistice» şi al «eclesiologiei comuniunii» 
conceptul de «sorbonicitate deschisă»”. 12 Teologul român 
„subscrie ideii unei plenitudini eclesiale a Bisericii locale, dar 
numai în cadrul Bisericii Universale. Atunci când Biserica 
locală menţine comuniunea şi aceeaşi credinţă cu toate celelalte 
Biserici locale este de la sine înţeles că este deplină şi nu-şi 
pierde caracterul ei eclesial. Numai o Biserică locală izolată de 
alte Biserici locale îşi pierde caracterul ei eclesial”. 15 Când 
Părintele Stăniloae vorbeşte de sobornicitatea deschisă, el nu 
socoteşte în mod reducţionist că Euharistia este unicul nucleu 
al Bisericii „şi singura putere prin care Biserica rămâne ceea ce 
este şi totodată creşte şi înaintează înspre împărăția 
eshatologică a lui Dumnezeu. Totodată, părintele consideră că 
nu numai comuniunea cu celelalte Biserici locale conferă unei 
Biserici locale atributul de Biserică întreagă sau deplină. 
Biserica este catolică, sobornicească, universală pentru că este 
Trupul tainic al Mântuitorului Hristos. În aceeaşi ordine de idei 
se înscrie şi gândirea despre atributele Bisericii, care nu sunt 
forme nominale, generale sau teoretice, ceea ce înseamnă că 
există numai o singură Biserică adevărată şi nu mai multe 
Biserici. Datorită acestui fapt, fundamentul şi modelul suprem 
şi absolut al Bisericii este Sfânta Treime. Deşi sunt trei 
Persoane, există totuşi un singur Dumnezeu, nu trei dumnezei. 
Tot astfel, deşi există multe Biserici locale, există o singură 


Biserică a Mântuitorului Hristos şi nu mai multe Biserici”.15 


6 +Dr. IRINEU POPA, Arhiepiscopul Craiovei şi Mitropolitul Olteniei, 
Biserica în actualitate sau actualitatea Bisericii, p. 453. 

6 +Dr. IRINEU POPA, Arhiepiscopul Craiovei şi Mitropolitul Olteniei, 
Biserica în actualitate sau actualitatea Bisericii, p. 454. 

6 +Dr. IRINEU POPA, Arhiepiscopul Craiovei şi Mitropolitul Olteniei, 
Biserica în actualitate sau actualitatea Bisericii, p. 454. În continuare, 
Mitropolitul Olteniei notează: „Trupul tainic al Domnului ca Biserică este 
locală şi universală. Aceasta arată că plenitudinea Bisericii locale nu rezidă, 
cum susține Afanasiev şi loan Zizioulas, în fiecare celebrare euharistică, 

Conceptul de „biserică locală” îşi are rădăcinile în 
înțelegerea eclesiologică din primele secole creştine. În 
perioada apostolică, Biserica din Ierusalim avea cea mai mare 
autoritate în faţa celorlalte comunități creştine. Astfel, în Noul 
Testament termenul „biserică” apare atât la singular, cât şi la 
plural, atunci când se vorbeşte despre un anumit teritoriu 
geografic. O biserică dintr-o anumită cetate a fost văzută ca o 
„biserică locală” având la conducere un episcop. Odată cu 
Imperiul Bizantin au apărut şi  patriarhatele: Roma, 
Constantinopol, Alexandria, Antiohia şi Ierusalim. Prima 
„biserică naţională” a fost cea a Armeniei în cadrul Regatului 
armean. Deşi la început nu a fost ceea ce se numeşte astăzi o 
„biserică naţională”, rămânând sub autoritatea mitropolitului de 
Cezareea, la sfârşitul sec. al IV-lea s-a separat de acest scaun şi 
a devenit o Biserică cu un conducător numit „catholikos”. Au 
urmat şi alte „biserici naţionale”, aşa cum au fost cele din 
Rusia, Bulgaria şi Serbia. Toate acestea nu au fost „biserici 
naţionale” aşa cum a fost înţeles termenul mai târziu, deoarece 
ele includeau mai multe naţionalităţi între graniţele teritoriilor 
create, adoptând înţelegerea bizantină a termenului „ecumenic” 
(oikoumene). „Biserica Ortodoxă a fost şi este de totdeauna 
oikumenică adică universală, comună tuturor. Faptul că, în 


considerată izolat. Pornind de la simplele episcopii locale, toţi preoţii care 
săvârşesc Sfânta Euharistie sunt în comuniune euharistică cu episcopul lor, 
care, la rândul său, este în comuniune cu toţi episcopii din Biserica 
universală. Cu toate acestea unitatea şi sinodalitatea Ortodoxiei trebuie să se 
menţină vie între întâi stătătorii acesteia. Chiar dacă unele Biserici Ortodoxe 
autocefale accentuează tendinţele etniciste, trebuie menţinută unitatea 
Trupului tainic al Domnului şi autoritatea patriarhului Constantinopolului 
de primul între egali. Desigur, şi Patriarhia Ecumenică trebuie să-şi 
lărgească sinodalitatea dacă vrea să nu-i fie contestată «întâietatea» de 
onoare. Trebuie subliniat faptul că unitatea este un dar divin, dar şi o lucrare 
ce trebuie îndeplinită cu osteneală. În acest context, poporul lui Dumnezeu 
are o responsabilitate covârşitoare, deoarece este apărătorul credinţei şi are 
îndatorirea să ceară Bisericilor mame o recunoaştere a dorinţei lor. Numai 
în felul acesta unitatea Bisericii poate veni atât de sus, cât şi de jos” (p. 460). 

vremea aceea, Ortodoxia a fost legată strâns de elenism, nu este 
datorat spiritului grecesc, ci superiorității şi eficienţei mesajului 
evanghelic, care s-a răspândit prin mijlocirea Bizanțului în 
întregul imperiu. «Concepția potrivit căreia Ortodoxia 
înseamnă elenism sau, în cel mai bun caz, nu poate fi gândită 
fără elenism constituie o greşeală tragică care ne îndepărtează 
de adevărata semnificaţie a Ortodoxiei». Mai mult, noi 
considerăm că Biserica mamă nu este Constantinopolul, ci 
Ierusalimul, Mama Bisericilor”. 1 

Conceptul de „biserică locală” s-a transformat radical 
începând cu sec. al XIX-lea, căpătând sensul de „biserică 
naţională”. În contextul formării statelor naţionale şi al 
obţinerii autocefaliei diferitelor biserici locale, în special 
pornind de la „schisma bulgară”, Sinodul din anul 1872 s-a 
întrunit şi a analizat problema naţionalismului sau 
„filitismului”. Problema dezbătută la acest Sinod nu s-a referit 
la legalitatea independenţei unei biserici, ci la crearea unei 
biserici pornind doar de la etnicitate. Patriarhia Ecumenică a 
exclus Biserica bulgară ca rezultat al şovinismului etnic, iar nu 
pentru stabilirea unei biserici separate. Sinodul a făcut o 
distincție între „biserică locală” şi „biserică etnică”. Biserica 
locală îi cuprinde pe toţi credincioşii, indiferent de 
naționalitate. A pune semn de egalitate între Biserică şi 
naţionalitate echivalează cu o distrugere a unităţii şi catolicității 
Bisericii, precum şi cu pierderea adevăratului înţeles de 
„biserică locală”. 

Conceptul de „autocefalie” îşi are rădăcinile în 
dezvoltarea naţionalismelor din sec. al XIX-lea, conducând la 
neînţelegeri în ceea ce priveşte eclesiologia. Problemele din 
Biserica Ortodoxă odată cu creşterea naţionalismelor în epoca 
post-comunistă sunt, de fapt, echivalente cu vechea problemă a 
filetismului, având la bază o înţelegere greşită a eclesiologiei 


15 +Dr. IRINEU POPA, Arhiepiscopul Craiovei şi Mitropolitul Olteniei, 
Biserica în actualitate sau actualitatea Bisericii, p. 459, nota 2043. 

ortodoxe. 1% Trebuie însă subliniată şi întărită ideea că 
autocefalia, ca formă de conducere în cadrul Bisericii Ortodoxe 
„reprezintă rodul libertăţii şi al sinodalității pus în evidenţă de 
învăţătura Mântuitorului lisus Hristos. Mai mult, autocefalia se 
opune categoric centralismului şi dominaţiei cezaro-papiste. 
Rolul ei a fost în perspectiva dezvoltării elementelor specifice 
ale Bisericilor surori. Dinamismul şi profunzimea spirituală s-a 
dezvoltat prin autocefalie, fără ca etniile să se îndepărteze de 
credința ortodoxă şi fără să diminueze însemnătatea 
sobornicităţii şi a rangului de primus inter pares al scaunului 
patriarhal ecumenic. Cu toate acestea, trebuie subliniat faptul 
că Biserica Ortodoxă, ca Biserică a lui Hristos, este 
supraetnică, refuzând orice act de filetism. În felul acesta 
dimensiunea sa umană şi lumească, ce priveşte administraţia şi 
nevoile sale materiale, nu pot şi nu trebuie să perturbe unitatea 
sa spirituală”. 16 

În analiza mai multor cercetători ai perioadei 
contemporane, modernizarea nu presupune obligatoriu şi 
secularizarea. Pe de altă parte, există o strânsă legătură între 
fenomenul globalizării şi renaşterea religioasă contemporană. 
Fenomenul globalizării a venit în atenţia oamenilor începând 
cu anul 1970, ca rezultat al unei crize financiare în lume. 
Astfel, dintr-un termen economic, globalizarea a devenit un fel 
de ideologie ce cuprinde toate sectoarele vieţii. Statul-naţiune 
şi-a pierdut din autoritate şi a devenit parte a unui sistem 
global, având mai multe centre locale de autoritate, încât totul 
apare ca un sistem global făcut din fragmente. Această 
recompunere la nivel global a fragmentelor nu urmează un 
anume tipar uniform. Fragmentarea socială a apărut la nivel 
local, fiind etichetată drept „glocalizare”. Astfel, în procesul 


165 DANIEL P. PAYNE, „Nationalism and the Local Church: The Source of 
Ecclesiastical Conflict in the Orthodox Commonwealth”, pp. 834-837. 

15 “Dr. IRINEU POPA, Arhiepiscopul Craiovei şi Mitropolitul Olteniei, 
Biserica în actualitate sau actualitatea Bisericii, p. 459. 

intern al globalizării, glocalizarea a condus la transnaționalism 
furnizând condiţiile spațiale necesare pentru construcția unei 
identități transnaționale. Aceste identități locale care sunt 
construite prin glocalizare sunt întărite de caracterul acceptat al 
identităților religioase şi naţionale care încearcă să reziste 
procesului de omogenizare al globalizării. 158 

Mişcările neo-fundamentaliste care au apărut în întreaga 
lume sunt urmări ale procesului globalizării şi ale modernităţii. 
În confruntările cu acestea, actorii religioşi neo-fundamentalişti 
au făcut o alegere conştientă prin afirmarea unei anumite 
tradiţii. În cadrul acestei acţiuni, neo-fundamentaliştii au optat 
pentru acele aspecte ale tradiţiei care le conveneau şi pe acelea 
ale modernităţii pe care urmau să le păstreze.!% Astfel, cauza 
naşterii fundamentalismelor este reprezentată de modernitate şi 
de întreaga schimbare pe care a adus-o în toate sectoarele 
vieţii: relaţia dintre religie şi politică, dintre sacru şi profan, 
distanţarea societății şi a individului faţă de influenţa 
religioasă, noua abordare hermeneutică a Bibliei şi a textelor 
sacre, reexaminarea relaţiei dintre credință şi ştiinţă, 
reevaluarea naturii în ansamblul ei etc. Fundamentalismul este 
de neînțeles în afara contextului modernităţii, fiind o reacție la 
aceasta. În ceea ce priveşte raportul cu aceasta, 
fundamentalismul este văzut ca o întoarcere la Dumnezeu şi la 
religie, acesta fiind discursul după evenimentele de la Il 
septembrie 2001: „o întoarcere la Dumnezeu” şi „o întoarcere 
la religie”.!70 În cele din urmă, aceste mişcări doreau să ia locul 


5 DANIEL PAYNE, „Orthodoxy, Islam and the «Problem» of the West: a 
Comparasion of the Liberation Theologies of Christos Yannaras and Sayyid 
Qutb”, în: Religion, State & Society, Vol. 36, No. 4, 2008, p. 437. 

% DANIEL PAYNE, „Orthodoxy, Islam and the «Problem» of the West: a 
Comparasion of the Liberation Theologies of Christos Yannaras and Sayyid 
Qutb”, p. 438. 

70 PANTELIS KALAITZIDIS, „Orthodox Christianity and Islam: from 
Modernity to Globalization, from Fundamentalism to Multiculturalism and 
the Ethics of Peace”, în: Just Peace. Orthodox Perspectives, pp. 202-203. 

ideologiilor seculare, transformându-se ele însele în astfel de 
ideologii. 

Biserica Ortodoxă a condamnat de-a lungul timpului 
ideologia rasistă de orice natură şi orice formă de 
fundamentalism. În istorie au existat şi cazuri când mişcările 
naţionaliste au condus la formarea de Biserici creştine definite 
în funcție de etnicitate, amenințând unitatea mesajului 
evanghelic prin conflicte şi diviziuni. Tendinţele naționaliste au 
continuat să persiste şi să se accentueze, transformându-se în 
problema principală a Bisericilor Ortodoxe („blestemul 
Bisericilor Ortodoxe”). Însă această tendinţă nu este normativă 
pentru experiența ortodoxă autentică. Bisericile Ortodoxe 
trebuie să lucreze împreună în vederea îndepărtării rasismului 
de orice fel, precum şi a fanatismului religios şi a 
fundamentalismelor.!”! 

Etnicitatea rămâne un factor esenţial în societatea 
contemporană şi se reflectă în faptul că din ce în ce mai multe 
state devin multietnice. Adesea s-a mers până la punctul în care 
s-a propus adoptarea „asimilării” ca metodă de renunțare la 
etnicitate şi la caracteristicile acestui fenomen. Nu de puţine ori 
s-a trecut de la sensul iniţial pe care îl aveau termenii 
„etnicitate” şi „naţionalism” la înţelesuri ce includ în cote 
alarmante violenţa. 

Din punct de vedere ortodox trebuie să se vorbească 
despre prezenţa lui Dumnezeu atât în fiecare persoană umană, 
cât şi în colectivităţi, chiar dacă acestea nu sunt religioase. 
Providența divină este prezentă în lume, Dumnezeu lucrând în 
istorie prin oameni. Diferenţele etnice sunt depăşite în Biserică, 
aşa cum spune Sfântul Apostol Pavel.!"? În acest context, 


171 His All  Holiness  Ecumenical  Patriarch  BARTHOLOMEW, 
Encountering the Mystery. Understanding Orthodox Christianity Today, 
pp. 196-197. 

172 „Dacă la baza existenţei Bisericii este Sfânta Treime, înseamnă că 
Biserica se poate organiza după principiul teritorial şi etnic. Este adevărat că 

diferenţele nu sunt negate, ci depăşite. Naţiunile trebuie să 
devină conştiente şi să comunice între ele prin puterea primită 
de la Duhul Sfânt,!75 deoarece în Împărăţia lui Dumnezeu vom 
intra ca popoare. !7* În Biserică identitățile etnice devin 
relaţionale şi tind către un orizont în care diferenţele vor fi 
depăşite. Unitatea naţiunilor derivă din faptul că toate sunt 
creația lui Dumnezeu şi sunt destinate în existenţa lor să se 
mişte spre Dumnezeu. 175 Astfel, „diferitele naţiuni, religii, 
biserici creştine şi alte comunităţi culturale, religioase şi rasiale 
trebuie să găsească căi de coexistenţă în acelaşi spaţiu şi timp, 
fără dominare, abuz sau conflicte violente, în timp ce rămân 
deschise posibilităţii ca în realitățile sociale noi, Dumnezeu să 


lucreze chiar dacă oamenii experimentează puterea morţii şi a 


asupririi”.176 


Sfânta Liturghie reuneşte de fiecare dată pe credincioşii din fiecare loc unde 
ei locuiesc, fără să ţină seama de naționalitatea şi originea lor etnică, lucru 
arătat şi de Sfântul Apostol Pavel care subliniază această realitate când zice: 
«Nu mai este iudeu, nici elin; nu mai este nici rob, nici liber; nu mai este 
parte bărbătească şi parte femeiască, pentru că voi toţi una sunteți în 
Hristos lisus». Cele spuse de Sfântul Apostol Pavel arată că Biserica 
universală, ca Trup tainic al Domnului, depăşeşte identitatea etnică, fără să 
neglijeze națiunea care trebuie sfinţită şi transfigurată în cadrul Bisericii, iar 
Biserica să fie definită prin ea şi de ea” (ȚDr. IRINEU POPA, 
Arhiepiscopul Craiovei şi Mitropolitul Olteniei, Biserica în actualitate sau 
actualitatea Bisericii, p. 459). 

173 Faptele Apostolilor 2, 3-11. 

174 „Si cetatea nu are trebuinţă de soare, nici de lună, ca să o lumineze, căci 
slava lui Dumnezeu a luminat-o, şi făclia ei este Mielul. Şi neamurile vor 
umbla în lumina ei, iar împărații pământului vor aduce la ea mărirea lor” 
(Apocalipsa 21, 23-24). 

175 „Şi a făcut dintr-un sânge tot neamul omenesc, ca să locuiască peste 
toată faţa pământului, aşezând vremile cele de mai înainte rânduite şi 
hotarele locuirii lor, Ca ei să caute pe Dumnezeu, doar L-ar pipăi şi L-ar 
găsi, deşi nu e departe de fiecare dintre noi” (Faptele Apostolilor 17, 26-27). 
17 EMMANUEL CLAPSIS, „Ethnicity, Nationalism and Identity”, în: The 
Orthodox Churches in a Pluralistic World. An Ecumenical Conversation, 

De-a lungul timpului, diferenţele etnice au reprezentat 
atât oportunități în procesul promovării păcii, cât şi motive de 
antagonism şi conflict. În trecut comunităţile etnice coexistau 
în aceleaşi teritorii, în capitalele şi cetăţile diferitelor imperii.!7 
Cu timpul, comunitățile etnice, religioase sau rasiale au trebuit 
să iasă din izolarea lor şi să participe la viaţa politică a 
cetăților. Când statutul etnic s-a întâlnit cu interesul politic, s-a 
născut naționalismul, începând cu finalul sec. al XVIII-a şi 
culminând cu cel următor. Procesul globalizării a condus la 
întâlnirea diferitelor grupuri etnice, rasiale, culturale sau 
religioase care trebuie să trăiască în aceleaşi teritorii, având 
viaţa comună. În lumea globalizată post-modernă, grupurile 
etnice, religioase, culturale sau de altă natură, care înainte 
trăiau în izolare, nu au mai putut evita contactul reciproc. 

Alături de fenomenul în care identitățile personale sau 
colective sunt corodate, se manifestă şi cel în care diferenţele 
sunt revitalizate şi încurajate. Deşi este paradoxal, globalizarea 
a condus la renaşterea naționalismelor. „Bisericile recunosc 
importanța mărturisirii dragostei lui Dumnezeu pentru lume ca 
o comunitate a Bisericilor lui Dumnezeu, în cooperare cu alți 
oameni şi comunități de alte credințe şi ideologii care au 
aceleaşi aspirații cu privire la viaţă şi lume”.!'5 Contextul în 


177 „Creştinii nu se deosebesc de ceilalţi oameni nici prin pământul pe care 
trăiesc, nici prin limbă, nici prin îmbrăcăminte. Nu locuiesc în oraşe ale lor, 
nici nu se folosesc de o limbă deosebită, nici nu duc o viaţă străină (...). 
Locuiesc în oraşe greceşti şi barbare, cum le-a venit soarta fiecăruia; 
urmează obiceiurile băştinaşilor şi în îmbrăcăminte şi în hrană şi în celălalt 
fel de viaţă, dar arată o vieţuire minunată şi recunoscută de toți ca 
nemaivăzută. Locuiesc în țările în care s-au născut, dar ca străini; iau parte 
la toate ca cetăţeni, dar pe toate le rabdă ca străini, orice ţară străină le e 
patrie, şi orice patrie le e ţară străină. (...) Sunt în trup, dar nu trăiesc după 
trup. Locuiesc pe pământ, dar sunt cetăţeni ai cerului”. (Epistola către 
Diognet, V, 1-2, 4-5, 8-9, în: PSB, Vol. 1, Scrierile Părinților Apostolici, 
Traducere, note și indici de Pr. D. Fecioru, Ed. IBMBOR, Bucureşti, 1979, 
pp. 339-340). 

17% EMMANUEL CLAPSIS, „Ethnicity, Nationalism and Identity”, p. 169. 

care trăim ne obligă să reflectăm din punct de vedere teologic 
asupra identităţilor personale şi colective actuale în sensul în 
care religia şi, în mod deosebit Creştinismul, contribuie la 
creionarea acestor identități personale şi colective care sunt nu 
de puţine ori contradictorii. „Provocarea reală cu care noi, ca 
biserici, ne confruntăm nu este dacă lucrăm pentru pace, 
dreptate şi toleranță în lumea prezentă, ci mai degrabă cum 
poate vocea lui Dumnezeu pentru pace, reconciliere, dreptate 
să devină mai puternică, mai tare şi mai uşor de tradus în 
acţiunile noastre, cum dorim noi să participăm la acţiunea 
continuă a lui Dumnezeu pentru salvarea lumii”.!79 

Pentru Ortodoxie, problema raportului dintre Biserică şi 
naţiune este complexă, deoarece membrii Bisericii sunt şi parte 
a naţiunii sau chiar toți membrii naţiunii sunt şi membrii ai 
Bisericii. În acest sens, Biserica Ortodoxă trebuie să vorbească 
deschis despre învăţătura sa cu privire la eclesiologie, la naţiuni 
şi, nu în ultimul rând, la război. De cele mai multe ori 
conflictul etnic a pornit de la felul contradictoriu în care au fost 
înţelese aceste realități. Biserica, Trupul tainic al Domnului, 
este universală şi supranaţională. 15 Biserica, aşa cum este 
prezentată în Noul Testament, a fost clădită pe raportul, adesea 
conflictul, dintre naţional şi universal. Deşi nu a fost înţeleasă 
de liderii lui Israel!8!, misiunea Domnului nostru Iisus Hristos a 
fost pan-umană, universală şi mesianică. Toţi oamenii sunt 


17 EMMANUEL CLAPSIS, „Ethnicity, Nationalism and Identity”, p. 170. 
180 „Căci nu este deosebire între iudeu şi elin, pentru că Același este 
Domnul tuturor, Care îmbogăţeşte pe toţi cei ce-L cheamă pe EI” (Romani 
10, 12); „Unde nu mai este elin şi iudeu, tăiere împrejur şi netăiere împrejur, 
bărbat, scit, rob ori liber, ci toate şi întru toţi Hristos” (Coloseni 3, 11). 

181 Jar Caiafa, unul dintre ei, care în anul acela era arhiereu le-a zis: Voi nu 
ştiţi nimic; Nici nu gândiţi că ne este mai de folos să moară un om pentru 
popor decât să piară tot neamul. Dar aceasta n-a zis-o de la sine, ci, fiind 
arhiereu al anului aceluia, a prorocit că lisus avea să moară pentru neam, Şi 
nu numai pentru neam, ci ca să adune laolaltă pe fiii lui Dumnezeu cei 
împrăştiaţi. Deci, din ziua aceea, s-au hotărât ca să-L ucidă” (loan 11, 49-53). 

copiii lui Dumnezeu şi nicio naționalitate nu poate deţine 
monopolul virtuţii şi sfinţeniei. Dumnezeu a chemat toate 
națiunile să participe la Trupul tainic al Domnului, să fie 
cuprinse „într-una sfântă, sobornicească şi apostolească 
Biserică”. A-L limita pe Domnul nostru lisus Hristos la unul 
sau mai multe grupuri etnice ar însemna a-L împărţi şi 
multiplica. Ar fi ca şi cum Hristos ar fi răstignit din nou.1% 

În era globalizantă în care trăim multe valori tradiţionale 
sunt supuse riscului de a dispărea. Unul dintre aceste riscuri este 
ca identitatea naţională să se piardă, fenomen ce conduce la 
dezvoltarea unui naționalism din care răsare xenofobia şi 
excluderea inter-etnică, persecuții şi diferite forme de violenţă. 
Creştinii nu trebuie să se sperie, deoarece fenomenul globalizării 
nu presupune şi dispariția etnicităţii. Creştinismul se adresează 
tuturor oamenilor, mesajul evanghelic fiind un mesaj al unităţii. 
A renunţa la etnicitate înseamnă a renunţa la misterul persoanei 
umane şi al umanităţii în general. Biserica nu a tolerat niciodată 
ura inter-etnică ce conduce la fanatism şi rasism. 

Pornind de la adevărul scripturistic pe care se bazează 
antropologia creştină!8, Biserica vede unitatea umanităţii ca 
fund profundă şi adâncă, în timp ce diviziunile etnice sunt 
superficiale şi neesențiale. Singura separație între naționalități 
se găseşte în cuvintele Domnului lisus Hristos: „Şi se vor 
aduna înaintea Lui toate neamurile, şi-i va despărți pe unii de 
alții precum desparte păstorul oile de capre”.15% 

În slujbele Bisericii sunt amintiţi sfinţi care au lucrat cu 
puterea lui Hristos la salvarea lumii, primind putere de la El. 
Astfel, alături de bogăţia istorică a Bisericii stau sobornicitatea 


8 Metropolitan JOHN of Korce, „Ethnic Conflicts and the Orthodox 
Church”, în: The Orthodox Churches in a Pluralistic World. An Ecumenical 
Conversation, p. 178. 

8 „Şi a făcut dintr-un sânge tot neamul omenesc, ca să locuiască peste 
toată faţa pământului, aşezând vremile cele de mai înainte rânduite şi 
hotarele locuirii lor” (Faptele Apostolilor 17, 26). 

54 Matei 25, 32. 

şi diversitatea ei, deoarece sfinţii vin din locuri, culturi şi 
perioade diferite, de peste tot de unde s-a răspândit Vestea cea 
Bună. Sfinţii sunt prezentaţi în icoane în contextul în care au 
trăit, având caracteristici personale. Celebrarea tuturor sfinților 
scoate în evidenţă faptul că Evanghelia trebuie să fie 
propovăduită în întreaga lume, dincolo de graniţele parohiale 
sau de cele ale unei biserici regionale. În această realitate se 
înscriu mai multe contexte culturale, începând cu epoca 
apostolică şi până în timpurile noastre. „Biserica este o 
comunitate de credință care aduce împreună persoane de 
culturi, naţionalităţi, rase şi limbi diferite. Este un profund 
pluralism în viaţa Bisericii, care este cu adevărat un trup întreg. 
Deci, Biserica nu trebuie să fie văzută ca un club etnic sau ca o 
afacere multinațională”. 15 Biserica este comunitatea tuturor 
credincioşilor care sunt în comuniune cu Sfânta Treime. 15 
Unitatea trupului nu este dată de limbă, de cultură sau de 
naţionalitate, ci este în Domnul nostru lisus Hristos, Capul 
Bisericii. 157 

Creştinii ortodocşi întăresc ideea că există o identitate 
teocentrică a omenirii care îşi are bazele în adevărul 
scripturistic după care omul este creat „după chipul lui 
Dumnezeu”.155 Dumnezeu este Tatăl tuturor, iar acest adevăr 
nu depinde de credinţa, de acțiunile sau de convingerile 


15 THOMAS FIIZGERALD, „Ethnic Conflicts and the Orthodox 
Churches. An Introduction”, p. 140. 

18 „Jar voi sunteţi «seminţie aleasă, preoţie împărătească, neam sfânt», popor 
agonisit de Dumnezeu ca să vestiți în lume bunătăţile Celui ce v-a chemat din 
întuneric la lumina Sa cea minunată, Voi, care odinioară nu eraţi popor, iar 
acum sunteți poporul lui Dumnezeu; voi, care odinioară n-aveaţi parte de milă, 
iar acum sunteţi miluiţi” (1 Petru 2, 9-10); „Iar voi sunteţi trupul lui Hristos şi 
mădulare (fiecare) în parte” (1 Corinteni 12, 27); „Întru EL, orice zidire bine 
alcătuită creşte ca să ajungă un locaş sfânt în Domnul, În Care voi împreună 
sunteţi zidiţi, spre a fi locaş al lui Dumnezeu în Duhul” (Efeseni 2, 21-22). 

187 „Hristos este cap Bisericii, trupul Său, al cărui Mântuitor şi este” 
(Efeseni 5, 23). 

188 Facere 1, 26. 

noastre, ci este înscris în actul creaţiei, fiind darul lui 
Dumnezeu. Creştinii împărtăşesc şi o altă legătură cu Hristos, 
stabilită prin Taina Sfântului Botez, prin care oamenii sunt 
uniţi cu EI într-un mod personal mai profund, întărind astfel şi 
relaţiile cu ceilalți oameni stabilite încă de la creaţie. „Ceilalţi 
diverşi factori care sunt parte a propriei identități umane, aşa 
cum sunt relațiile interumane, precum rasa, naționalitatea, 
genul, nu sunt distruse prin relația noastră cu Hristos. Ca parte 
a identității noastre, trebuie de asemenea să exprime relația 
noastră profundă cu Hristos. Pot fi transfiguraţi prin Hristos şi 
să contribuie la mântuirea noastră”.189 

Orice  desfigurare a factorilor care contribuie la 
identitatea personală îi poate transforma în idoli, care sunt 
legați de rasă, gen, limbă, cultură, etnicitate sau chiar de 
religie. 1% „Atunci când creăm idoli, identitatea noastră 
profundă de fii şi fiice ale lui Dumnezeu este distrusă. 
Idolatrizarea rasei, genului, etnicităţii, naţiunii, limbii, 
statusului cultural, banilor sau religiei ne poate conduce la 
consecinţe dezastroase, nu doar pentru propria identitate, dar şi 
pentru cei din jurul nostru. Crearea idolilor ne poate conduce 
uşor la rasism, sexism, şovinism, discriminare şi violarea 
drepturilor omului. Crearea idolilor de către persoane poate 
conduce la violenţă, război şi moarte”.!”! Dragostea faţă de o 
anumită naţiune nu presupune ura sau excluderea celorlalte. 
Atât dragostea, cât şi ura față de naţiune o pot transforma pe 
aceasta în idol.!%? Una din cele mai grave consecinţe ale acestui 


15 THOMAS FIIZGERALD, „Ethnic Conflicts and the Orthodox 
Churches. An Introduction”, p. 141. 

190 Matei 23, 1-39; Marcu 2, 27; loan 5, 1-16. 

191 THOMAS FITZGERALD, „Ethnic Conflicts and the Orthodox 
Churches. An Introduction”, p. 142. 

192 Naţionalismul „e o boală care ne torturează de ani de zile. Bisericile 
Ortodoxe par blocate în acest spirit naţionalist. Şi mai ales diaspora 
ortodoxă, în Europa Occidentală, în Statele Unite etc. Se vorbeşte mult de 
un timp încoace de acest naționalism, de nevoia de a depăşi acest 

demers prin care se creează idoli este divizarea Bisericii, 
consecinţă a diferenţelor etnice şi culturale. 

În acest sens, în Noul Testament un episod semnificativ 
este legat de întâlnirea Mântuitorului lisus Hristos cu femeia 
samarineancă.!* Chiar şi după gândirea multora din timpurile 
noastre, femeia samarineancă era de trei ori acuzată şi 
vinovată: era femeie, era samarineancă şi era adulteră. 
Conform gândirii iudaice, samarinenii erau într-un conflict de 
natură religioasă, dar şi etnică, cu evreii. Cu toate acestea, deşi 
nu ar fi trebuit să vorbească cu femeia, lisus discută cu ea. 
Mântuitorul o percepe ca pe o persoană, dincolo de celelalte 
caracteristici individuale. În urma acestui dialog, femeia 
acceptă adevărul că interlocutorul este Mesia pe Care şi 
poporul din care făcea ea parte Îl aştepta, exemplul său fiind 
urmat şi de conaţionali. Sfinţii Apostoli au fost surprinşi de 
această întâmplare, semn că încă nu au înţeles mesajul 
universal al Domnului. Ei au fost uimiți de faptul că 
Mântuitorul lisus Hristos a vorbit cu o femeie samarineancă. 
Învățătorul lor depăşea astfel barierele impuse de mândria 
etnică, de sexism sau de o parte din cultura acelor vremuri. 


naționalism. Da, e o boală, e o erezie, dacă vreţi, condamnată de un sinod 
panortodox din secolul al XIX-lea. Dar permiteţi-mi, vă rog, să insist asupra 
faptului că nu trebuie să ideologizăm antinaţionalismul, cum se 
ideologizează naționalismul. Pentru că riscăm să facem din Ortodoxie o 
ideologie internaţională. Pe mine însă nu mă interesează o Ortodoxie care e 
o ideologie internaţională. Ceea ce mă interesează e o Ortodoxie ca 
experienţă a poporului meu şi a altor popoare; o experienţă concretizată în 
arta populară, în atitudinile cotidiene ale poporului, în toate amănuntele 
vieţii de zi cu zi. Adică avem nevoie de un trup popular pentru a întrupa 
adevărul Bisericii. Altfel riscăm să creăm o ideologie. În această 
perspectivă, insistența asupra priorităţii poporului, a unui popor concret, are 
o anumită importanţă. În amândouă cazurile boala e ideologia — ca 
naționalism sau ca internaţionalism” (CHRISTOS YANNARAS, Ortodoxie 
şi Occident, Text îngrijit de Iulian Nistea, Ed. Bizantină, Bucureşti, 1995, 
pp. 25-26). 

19% Joan 4, 1-42. 

Pornind de la această întâmplare, trebuie spus că Evanghelia 
distruge idolii, adresându-se tuturor oamenilor, indiferent de 
aceste îngrădiri. Ea schimbă stereotipurile şi prejudecățile 
tuturor culturilor, continuând să provoace zi de zi. Astfel, 
Biserica, Trupul tainic al Domnului, nu este doar o comunitate 
care proclamă Evanghelia, ci trăieşte şi răspândeşte mesajul în 
mijlocul omenirii. Ea lucrează la reconcilierea întregii societăți. 

În Biserică nu există graniţe rasiale sau de altă natură, 
ea întinzându-se în întreaga lume, până la marginile 
pământului. În acelaşi timp, Biserica este locală pentru că este 
în relaţie directă cu anumite persoane. Catolicitatea nu poate fi 
separată de realitatea sfinţeniei, vindecării, reconcilierii şi 
virtuţii. Nu trebuie trecută cu vederea strânsa legătură ce există 
între  propovăduirea adevărului, slujirea „în duh şi în 
adevăr”!%, şi trăirea în virtute. În Sfânta Liturghie creştinul 
trăieşte cu adevărat cuvintele: „Să ne iubim unii pe alții....”, 
ceea ce reflectă strânsa relație ce există între credinţă şi 
dragoste, între dragostea faţă de Dumnezeu şi dragostea faţă de 
aproapele. 

Rămânând o temă de actualitate ce a trezit de-a lungul 
timpului multe controverse, problema raportului dintre 
Ortodoxie, etnicitate şi naționalism, cu aplecare atentă asupra 
problemelor autocefaliei, diasporei şi etnofilitismului, a fost 
abordată şi la Sfântul şi Marele Sinod din Creta din anul 2016: 
„Biserica Ortodoxă exprimă unitatea şi universalitatea 
(sobornicitatea) ei în cadrul Sinodului. Sinodalitatea îi pătrunde 
organizarea (structura), modul ei de luare a deciziilor şi îi 
determină drumul. Bisericile Ortodoxe Autocefale nu reprezintă o 
confederație de Biserici, ci Biserica cea Una, Sfântă, Universală 
(Sobornicească) şi Apostolică. Fiecare Biserică locală, aducând 
Sfânta Euharistie, reprezintă prezenţa şi manifestarea Bisericii 
celei Una, Sfântă, Universală (Sobornicească) şi Apostolică la 
nivel local. În privinţa Diasporei Ortodoxe din diferite ţări din 


194 Joan 4, 23-24. 

lume, a fost hotărâtă continuarea funcționării Adunărilor 
Episcopale, până la aplicarea rigorii canonice (acriviei). Aceste 
Adunări se compun din episcopii canonici, desemnaţi de 
fiecare Biserică Autocefală, care continuă să fie supuşi 
respectivei Biserici. Funcționarea consecventă a Adunărilor 
Episcopale asigură respectarea principiului ortodox al 


sinodalităţii”. 195 


19 „Mesajul Sfântului şi Marelui Sinod al Bisericii Ortodoxe”, 


<http://basilica.ro/mesajul-sfantului-si-marelui-sinod-al-bisericii- 
ortodoxe/>, accesat: 30.11.2018. 

Între documentele internaţionale în care sunt tratate drepturile 
universale ale omului, cel mai important rămâne Declaraţia 
Universală a drepturilor omului, adoptată de Adunarea 
Generală a ONU la 10 decembrie 1948.1% De o mare 
însemnătate sunt şi Declaraţia americană de la 1776 şi 
Declaraţia despre drepturile individului şi cetățeanului 
conform Adunării Naţionale Franceze din anul 1789. Toate 
aceste Declaraţii reglementează relațiile dintre oameni în ceea 
ce priveşte viaţa în comunitate, accentuând separaţia care s-a 
realizat în timp între aspectul social al vieţii şi cel religios. 
Astfel, formularea drepturilor omului, aşa cum sunt 
consemnate astăzi, s-a îndepărtat de concepția religioasă asupra 
omului ca fiinţă creată de Dumnezeu după chipul Său şi care 
tinde spre asemănarea cu El. Nu de puţine ori, religia a fost 
îndepărtată din formularea drepturilor omului, pornind de la 
separarea dintre sacru şi profan, o realitate de la sine înţeleasă 
pentru lumea postmodernă contemporană. „În plus, există o 
diferență netă în ceea ce priveşte mijloacele şi profunzimea 
aspirațiilor: declarațiile urmăresc impunerea aplicării 
principiilor lor sub o formă legislativă, de constrângere 
politică. Mesajul creştin se adresează minţii şi conştiinţei prin 
intermediul persuasiunii şi al credinţei. Declaraţiile 
accentuează în mod fundamental conformarea exterioară, în 
timp ce Evanghelia insistă asupra consimțţământului interior, 
asupra renașterii şi transfigurării duhovniceşti. În consecință, 
orice tentativă de considerare a drepturilor omului din 


19 Declaraţia universală a drepturilor omului”, 
<https://www.ohchr.org/EN/UDHR/Documents/UDHR_Translations/rum.p 
df>, accesat: 04.12.2018. 


104 


Ortodoxia şi drepturile omului 


perspectivă ortodoxă este datoare să menţină explicită 
conştiinţa acestor perspective diferite”. 1% 

Deşi au baze filosofice diferite, aceste Declaraţii sunt 
asemănătoare în ceea ce priveşte esenţa formulării lor. 
„Drepturile «omului» au fost juxtapuse peste drepturile 
«divine» ale monarhiei, recipientele tradiționale ale 
patronajului Bisericii. Acesta a fost un motiv major pentru care 
învăţătura romano-catolică şi cea ortodoxă, precum şi o mare 
parte din învăţătura protestantă de pe continentul european au 
respins noțiunea de drepturi ale omului, subliniind în schimb 
îndatoririle omului”. 1% Atitudinea de respingere a felului în 
care sunt formulate drepturile omului porneşte de la faptul că 
este importantă nu numai respectarea lor, ci şi responsabilităţile 
pe care le presupun, acestea nefiind drepturile anumitor 
persoane, ci ale tuturor oamenilor. 

De-a lungul timpului, problema formulării şi respectării 
drepturilor omului a devenit una de interes internațional. 
Promulgând Declaraţia în anul 1948, ONU a realizat o strânsă 
legătură între dezideratul instaurării păcii mondiale şi cel al 
apărării drepturilor naturale. Se accentua legătura umană şi 
egalitatea, toţi oamenii, indiferent de religia căreia îi 
aparțineau, având aceleaşi drepturi. Drepturile omului astfel 
formulate se doresc a fi recunoscute ca universale, având 
caracteristici comune: sunt inviolabile, susțin libertatea, 
proclamă egalitatea şi presupun coparticiparea oamenilor în 
luarea deciziilor. În ultimul timp s-au înmulţit şi organizaţiile 
care promovează apărarea drepturilor omului atât la nivel 
național, cât şi internațional. Pentru mişcarea generală ce 
cuprinde astfel de organizaţii din diferite teritorii de pe glob, 
Declaraţia Universală a Drepturilor Omului rămâne 


157 4ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 62. 

1% ERICH WEINGÂRTNER, „Human Rights”, în: Dictionary of the 
Ecumenical Movement, p. 548. 

manifestul esenţial, fiind completată cu alte declaraţii, 
convenţii sau legi necesare pentru o mai bună înţelegere şi 
respectare a lor. 

Drepturile omului trebuie puse şi interpretate în legătură 
cu sintagma „drepturi naturale”, ce are două caracteristici 
esenţiale: drepturile omului sunt drepturi morale universale şi 
trebuie respectate din motive raţionale, adică trebuie să aibă o 
rațiune morală comună; drepturile omului nu trebuie să fie 
dependente de o situaţie particulară (istorică, socială sau de altă 
natură) şi nici de vreun angajament instituţional sau social 
cunoscut în prezent. Disputa actuală în legătură cu drepturile 
omului este dacă se poate vorbi de un bine comun uman care a 
generat în istorie drepturile omului. Faptul că acestea sunt 
interpretate ca drepturi naturale asigură legătura cu o gândire 
morală autentică şi cu faptul că binele uman este liber de orice 
discuţie istorică care ţine cont doar de caracteristicile timpului 
în care se manifestă.!% 

Există în prezent voci ce contestă ideea că drepturile 
omului sunt drepturi naturale, deoarece în Declarația 
Universală a Drepturilor Omului sunt amintite doar câteva 
drepturi generale. Drepturile naturale trebuie să fie atribuite 
tuturor ființelor umane din întreaga istorie, ceea ce nu 
corespunde cu numărul drepturilor consemnate în această 
Declaraţie. De asemenea, felul în care sunt formulate 
drepturile omului evidenţiază o puternică tentă politică care stă 
sub semnul timpurilor în care trăim. Obiecţiile aduse au în 
vedere faptul că trebuie abandonată ideea după care drepturile 
omului sunt nesfârşite dintr-o anume necesitate. Ele aparţin 
tuturor oamenilor prin faptul că nu sunt restricționate temporal, 
aşa cum nu de puţine ori se prezintă în lumea modernă 


1% JOHN TASIOULAS, „Human Rights, Legitimacy, and International 
Law”, în: The American Journal of Jurisprudence, Vol. 58, No. 1 (2013), 


pp. 2-3. 

actuală. 2% Drepturile omului nu trebuie să privească doar 
societățile democratice liberale, ci să fie drepturi umane 
internaţionale, care să se refere la toate societăţile, indiferent de 
componentele politice, sociale, economice sau de altă natură. 
Drepturile omului nu sunt respectate mereu în ţările care le-au 
adoptat şi cu atât mai puţin în cele care nu au semnat tratatele 
internaționale existente. Protejarea drepturilor omului rămâne 
astfel o problemă de moralitate ce ridică multe semne de 
întrebare şi răspunsuri diverse.” 

În sintagma „drepturile omului” se distinge o 
accentuare a individualităţii prin faptul că se face referire la 
existenţa individuală ce are drepturi, ce se poate transforma şi 
într-o barieră a lor. De asemenea, se referă la un cod de legi 
(contract social) ce presupune existenţe individuale. Protejarea 
acestor drepturi a devenit un simbol al lumii actuale ce 
defineşte modernitatea începând cu Secolul Luminilor. Astfel, 
respectarea drepturilor omului şi avântul pe care l-a luat 
tehnologia în epoca contemporană reprezintă principalele 
caracteristici ale civilizaţiei în care trăim. 

În cartea Ciocnirea civilizaţiilor, Samuel Huntigton 
condamna societăţile dezvoltate pe baze ortodoxe că nu sunt 
capabile să asimileze principiile de protecție a drepturilor 
omului şi că nu se pot adapta unei lumi pluraliste. Într-adevăr, 
Ortodoxia se opune ideii că toată colectivitatea înseamnă 
societatea ca sumă a unor indivizi. Aceasta nu este o sumă 
aritmetică care ignoră existența umană. Istoria Ortodoxiei 
consemnează respectarea drepturilor omului în tradiţia sa. Cu 
toate acestea, ea nu poate fi de acord cu felul în care sunt 
privite drepturile omului în timpurile noastre, deoarece această 


2% JOHN TASIOULAS, „Human Rights, Legitimacy, and International 
Law”, p. 8. 

%1 CHRISTOS YANNARAS, „Human Right and the Orthodox Church”, 
în: The Orthodox Churches in the Pluralistic World. An Ecumenical 
Conversation, p. 83. 

paradigmă modernă se bazează pe egocentrismul uman. 
Ortodoxia susține, dimpotrivă, o viziune a comuniunii bazată 
pe protejarea adevărului existenţei umane şi pe autenticitatea 
omului creat de Dumnezeu din iubire.7% 

De-a lungul timpului s-au formulat şi alte păreri critice 
asupra felului în care Biserica Ortodoxă se poziţionează faţă de 
problema drepturilor omului. Toate aceste voci au în vedere 
neimplicarea activă, conform modelului occidental, în 
rezolvarea diferitelor situaţii ridicate de nerespectarea anumitor 
drepturi în teritorii diferite de pe glob. În formularea acestor 
teorii se porneşte de la faptul că drepturile omului, aşa cum 
sunt cunoscute astăzi, au o puternică notă europeană, fapt 
remarcat şi nu de puţine ori contestat de alte societăţi. Aceste 
drepturi sunt mai degrabă creaţia Europei Occidentale, iar idei 
precum „individualism”, „drepturi individuale” sau „pluralism”, 
care circulă şi în Europa de Est, sunt privite în mod critic de cei 
ce doresc să se integreze în structurile occidentale. Se ridică 
întrebarea dacă moştenirea religioasă specifică Estului Europei 
este compatibilă cu individualismul caracteristic Vestului 
continentului. Nu de puţine ori, atunci când s-a discutat despre 
o abordare religioasă a drepturilor omului, cercetătorii s-au 
aplecat asupra majorităţii tradițiilor religioase din lume, 
ignorând poziția Bisericii Ortodoxe şi felul în care aceasta vede 
relaţia cu statul.205 

Ideea  „individualismului radical”, aşa cum este 
formulată şi promovată începând cu secolul al XVII-lea, a 
produs o transformare radicală în toate sectoarele vieţii, o 
ruptură faţă de abordarea tradițională şi, în cele din urmă, o 
nouă ontologie şi epistemologie. Nu de puţine ori această 


2% CHRISTOS YANNARAS, „Human Right and the Orthodox Church”, 
p. 89. 

2% ADAMANTIA POLLIS, „Eastern Orthodoxy and Human Rights”, în: 
Human Rights Quarterly, Vol. 15, 1993, pp. 339-340. 

204 ADAMANTIA POLLIS, „Eastern Orthodoxy and Human Rights”, p. 340. 

abordare a intrat în conflict cu tradiţiile religioase din lume 
deoarece nu avea în vedere realitatea păcatului. Din punct de 
vedere ortodox, atunci când se tratează problema drepturilor 
omului, se porneşte de la conceptul de „persoană”, înțeles 
diferit în catolicism şi protestantism. În definirea persoanei nu 
există nicio urmă de individualism, persoana fiind parte 
constitutivă a Bisericii, trupul tainic al Domnului, Capul fiind 
Însuşi Mântuitorul lisus Hristos. 

Începând cu secolul al XVIII-lea s-a dezvoltat o nouă 
teorie, numită „naţionalism”. Regulile politice nu au mai 
depins de dreptul divin, ci de principiile naţionalismului, acesta 
devenind principala sursă justificativă a creării statelor. În 
aceste condiţii, oamenii au început să nu mai fie loiali religiei, 
ci naţiunii. Odată cu dispariţia monarhiilor nu s-a mai vorbit 
despre dreptul divin, ci despre drepturile individuale, creația 
politicii statului-naţiune, mai ales după Revoluţiile din America 
şi Franţa şi după destrămarea imperiilor existente. Astfel, 
secularizarea societăţii a alterat rolul Bisericilor creştine în 
Occident, religia, înlocuită de naţionalitate, trecând în sfera 
privată a omului. În cele din urmă, în lumea occidentală 
Bisericile nu s-au mulțumit cu rolul ce li s-a acordat, ci s-au 
implicat activ în viaţa de zi cu zi a credincioşilor, cu influenţe 
puternice în ceea ce priveşte problemele seculare.2%5 

Una dintre diferenţele esențiale dintre civilizațiile 
vestice şi cele estice, care are urmări şi asupra felului în care 
sunt înţelese drepturile omului, este aceea că în Occident s-a 
instaurat o separație aproape radicală între stat şi Biserică, pe 
când în Răsăritul Ortodox acest lucru a fost greu de imaginat. 
Istoria Ortodoxiei arată că, de-a lungul timpului a existat o 
relaţie simbiotică şi interdependentă între stat şi Biserică. Chiar 
şi în epoca modernă şi contemporană nu se poate vorbi de o 
ruptură totală între acestea în ţările cu tradiție Ortodoxă, relație 


205 ADAMANTIA POLLIS, „Eastern Orthodoxy and Human Rights”, 
pp. 345-346. 

care a primit în istorie numele de „cezaropapism”. De 
asemenea, în lumea Ortodoxă există o fuziune între religie şi 
naţionalitate astfel încât a fi de o anumită naţionalitate a 
însemnat a fi ortodox, ajungându-se ca în Balcani crearea 
statelor naționale să conducă la conflicte între ţările cu tradiție 
ortodoxă. Aceasta este una dintre cauzele pentru care nu a fost 
posibilă o abordare critică a regimurilor politice. 20 Adesea 
aceste lucruri au fost interpretate ca atacuri la adresa 
drepturilor individuale, deoarece, pentru lumea contemporană, 
a fi de o anumită naţionalitate este mai important şi uneşte 
anumite grupuri de oameni mai mult decât apartenenţa la 
aceleaşi tradiţii religioase. 

Descentralizarea ce a avut loc în sânul Bisericilor 
Ortodoxe nu a avut ecoul pe care l-a avut în lumea occidentală. 
În ceea ce priveşte desfăşurarea de acţiuni în vederea 
respectării drepturilor omului, în Biserica Ortodoxă nu s-au 
format mişcări care să militeze pentru aceste probleme, aşa 
cum s-a întâmplat în catolicism, ajungându-se adesea la 
conflicte între aceste mişcări de apărare a drepturilor omului şi 
ierarhia bisericească. 

Concluzia acestei analize este că drepturile individuale 
ale omului nu derivă din teologia ortodoxă. Întregul complex al 
drepturilor civile şi politice — libertatea religioasă, libertatea 
cuvântului şi a presei, libertatea asocierii şi toate celelalte — nu 
au crescut din tradiția ortodoxă, ci dintr-o altă modalitate de a 
vedea lumea. Ortodoxia a rămas ancorată în trecut, fiind adesea 
privită ca anti-modernă. Chiar şi problema naționalismului a 
reprezentat o piedică în păstrarea identității ortodoxe, 
opunându-se adesea pluralismului şi individualismului. Poziţia 
ortodoxă nu a reprezentat un ghid de urmat pentru rezolvarea 
problemelor actuale, rămânând mai degrabă legată de viaţa 
spirituală a oamenilor. Biserica Ortodoxă rămâne astfel departe 
de problemele sociale contemporane, iar problema raportului 


206 ADAMANTIA POLLIS, „Eastern Orthodoxy and Human Rights”, p. 348. 

dintre religie şi naționalism reprezintă una dintre piedicile cele 
mai mari în promovarea drepturilor omului în ţările majoritar 
ortodoxe, conducând la războaie aşa cum a fost cel din fosta 
Iugoslavie. Situaţii oarecum opuse se găsesc în ţările ortodoxe 
care fac parte sau tind să se integreze în Uniunea Europeană şi 
cele care nu doresc acest lucru. Pentru a deveni europene, 
aceste ţări trebuie să se reformeze inclusiv sub aspect religios. 
Ortodoxia nu trebuie să mai vorbească despre persoană doar în 
termeni spirituali şi mistici, ci să pună un accent deosebit pe 
individ şi pe drepturile individuale ale omului care trăieşte într- 
un anumit timp şi spaţiu.” 

Pornind de la cuvintele lui Charles Dickens din Poveste 
despre două oraşe, care descriau situația paradoxală ce 
caracteriza lumea în ultima parte a secolului al XVIII-lea după 
Revoluţia Franceză, Revoluţie ce s-a realizat în numele 
respectării drepturilor omului şi al democraţiei pentru toţi, s-a 
apreciat că şi perioada modernă şi contemporană este 
caracterizată de aceeaşi situație paradoxală în care, deşi 
drepturile omului sunt promovate şi susținute, se poate observa 
cum ele nu sunt respectate la scară largă. Astfel, se poate vorbi 
şi astăzi despre o „eră dickensiană” în care drepturile omului, 
deşi scrise în documente, sunt încălcate în diferite regiuni de pe 
glob.% Paradoxul dickensian se referă la limitele paradigmei 
seculare a drepturilor omului. Acestea au devenit atât soluţii, 
cât şi motive de conflict în diferite teritorii geografice. „Aceste 
paradoxuri ale revoluţiei moderne a drepturilor omului 
subliniază un punct elementar, dar esenţial — că normele 


%7 ADAMANTIA POLLIS, „Eastern Orthodoxy and Human Rights”, 
pp. 353-356. 

2% JOHN WITTE, JR., „A Dickensian Era of Religious Rights: Catholic, 
Protestant and Orthodox Contributions”, în: Violence and Christian 
Spirituality. An Ecumenical Conversation, Edited by Emmanuel Clapsis, 
WCC Publications, Geneva, 2007, p. 171. 

privind drepturile omului au nevoie de o cultură a drepturilor 
omului pentru a fi eficiente”.7% 

Cele două teze contradictorii se referă la locul religiei în 
definirea drepturilor omului şi la locul drepturilor omului în 
religie. Normele privind drepturile omului au nevoie de 
argumente religioase pentru a fi întemeiate. Idealurile abstracte 
prezente în formularea lor, care se referă la o viaţă şi la o 
societate mai bună, depind de viziunile şi valorile comunităţilor şi 
instituţiilor umane pentru a le da conţinut şi coerenţă. Religia 
trebuie să ocupe locul esenţial în acest proces, propunând o „scară 
a valorilor” după care se conduc oamenii în societate. Ea trebuie 
să fie privită ca un aliat indispensabil în apărarea drepturilor 
omului, excluderea ei fiind nu numai imposibilă, ci şi catastrofală. 
„Drepturile omului sunt, într-o proporție mare, roadele politice 
moderne ale credințelor şi practicilor religioase vechi — 
construcțiile evreieşti antice ale legământului şi mitzvor, textele 
antice originale coranice despre pace şi binele comun, conceptele 
clasice creştine de ius şi libertas, libertate şi legământ”.?10 În 
aceste condiţii, „comunitățile religioase trebuie să fie deschise 
noii hermeneutici cu privire la drepturile omului — o metodă nouă 
de interpretare a textelor şi tradiţiilor sacre care să le permită să 
reclame rădăcinile şi rolul lor esenţial în cultivarea drepturilor 
omului. Tradițiile religioase nu trebuie să permită normelor 
seculare privind drepturile omului să fie impuse din afară; ele 
trebuie să le redescopere din interior. Numai atunci tradiţiile 
religioase îşi pot aduce toată rigurozitatea doctrinară, vindecarea 
liturgică şi contribuția morală ca să depăşească problemele şi 


paradoxurile regimului modern al drepturilor omului”.71! 


2% JOHN WITTE, JR., „A Dickensian Era of Religious Rights: Catholic, 
Protestant and Orthodox Contributions”, p. 174. 
210 JOHN WITTE, JR., „A Dickensian Era of Religious Rights: Catholic, 
Protestant and Orthodox Contributions”, p. 175. 
21 JOHN WITTE, JR., „A Dickensian Era of Religious Rights: Catholic, 
Protestant and Orthodox Contributions”, p. 175. 

Astfel, religia trebuie să joace un rol activ în problema 
modernă a drepturilor omului. Fără religie, multe drepturi sunt 
tăiate de la rădăcinile lor. A ignora drepturile religioase 
înseamnă a trece cu vederea sursa multor altor drepturi 
individuale şi asociative. Fără religie, regimul drepturilor 
omului devine mult mai sărac. Drepturile religioase sunt cel 
mai bun exemplu al legăturii dintre drepturi şi îndatoriri. Fără 
ele, drepturile devin abstracte, fără nicio limită în exercitarea şi 
expansiunea lor. Fără religie, drepturile omului devin captive 
ideilor liberale occidentale, iar alte tradiţii religioase nu le pot 
accepta atât de uşor. Fără religie, statul capătă o putere 
exagerată ca garant al drepturilor omului, rol pe care nu trebuie 
să-l aibă ca omnipotent. Drepturile omului trebuie să ocupe un 
loc mai important în discursurile teologilor din zilele noastre. 

Contribuţia ortodocşilor la problema drepturilor omului 
este reprezentată de bazele distincte ale legii naturale. 
Ortodocşii accentuează faptul că Dumnezeu a scris legea 
naturală în inimile fiecărei persoane şi a rescris-o în paginile 
Scripturilor. Legea naturală se găseşte cel mai bine structurată 
în Decalog. Pentru ortodocşi, drepturile omului reprezintă 
reciprocităţile acestor comandamente divine care ordonează 
datoriile morale. Bisericile Ortodoxe susţin un sistem cu trei 
niveluri de drepturi şi îndatoriri: un sistem creştin sau 
evanghelic al drepturilor şi îndatoririlor bazat pe principiile 
legii naturale cuprinse în Scriptură, care sunt aplicate prin 
canoane şi teologia sacramentală a Bisericii; un sistem moral 
comun al drepturilor şi atribuţiilor bazat pe principiile legii 
universale naturale acceptat de persoanele raționale în toate 
timpurile şi din toate locurile, care este aplicat prin agenţi 
morali în cadrul comunităţii; un sistem legal al drepturilor şi 
atribuţiilor bazat pe legile constituționale şi pe nevoile sociale 
ale comunităţii, care se bazează pe legile pozitive ale statului. 
„Biserica nu are doar responsabilitatea de a menţine cele mai 
înalte standarde ale dreptului şi datoriei morale printre subiecţii 

săi, ci şi să servească ca un agent moral în comunitate, să 
cultive o înţelegere a «moralității comune» şi să admonesteze 
pastoral şi profetic pe cei care violează această moralitate 
comună”.21? 

În ultimul timp, şi în ţările majoritar ortodoxe se merge 
spre o separație graduală între stat şi Biserică. Însă Biserica 
Ortodoxă nu are un concept înrudit cu cel al dualismului politic 
care prevalează în Occident, pornind de la Fericitul Augustin, 
trecând prin doctrina medievală a celor două puteri sau două 
săbii, prin înţelegerea protestantă a celor două împărăţii sau 
două tărâmuri şi prin ideea americană a peretelui ce separă 
Biserica de stat. După secolul al IV-lea, viziunea predominantă 
ortodoxă a fost că Biserica şi statul sunt părți ale unei 
comunităţi organice religioase şi politice, legate prin sânge, 
pământ şi mărturisire. Aceasta este o simbioză între Biserică şi 
stat care a funcționat atâta timp cât autorităţile au fost ele însele 
ortodoxe sau cel puţin deschise Ortodoxiei şi a încetat să 
funcţioneze când autorităţile nu au mai susținut Ortodoxia. Aşa 
s-a ajuns la crearea Bisericilor autocefale în secolele al XIX-lea 
şi al XX-lea. 

În zilele noastre, Bisericile Ortodoxe se confruntă din 
ce în ce mai mult cu problema drepturilor omului, aşa cum sunt 
fixate în principalele documente internaționale. După căderea 
blocului comunist în Europa de Est, s-au ridicat noi provocări 
în ţările majoritar ortodoxe pornind de la promovarea şi 
respectarea drepturilor omului. Biserica Ortodoxă are resurse 
spirituale imense, în timp ce implicaţiile în problema 
drepturilor omului sunt abia vizibile. În acest sens, „ar fi 
înţelept pentru noi occidentalii să lăsăm deoparte simplele 
caricaturi ale Bisericii Ortodoxe ca un corp corupt politic care 
este predispus la indisciplină clericală, idolatrie mistică şi 


2 JOHN WITTE, JR., „A Dickensian Era of Religious Rights: Catholic, 
Protestant and Orthodox Contributions”, p. 191. 

pietate simplistă pentru a avea mai mult de oferit regimului 
drepturilor omului”.?15 

Pornind de la observaţiile şi criticile menţionate, trebuie 
observat că o analiză a fenomenului globalizării şi a 
democraţiei ne ajută să înțelegem mai bine cauzele şi 
dimensiunea „paradoxului dickensian” care este reflectat în 
decalajul dintre angajamentul formal versus protecţia concretă 
în ceea ce priveşte libertatea religioasă. Cei doi termeni, 
„globalizare” şi „democratizare”, au prins contur în discursul 
ştiinţelor sociale şi în limbajul politicilor publice şi au trecut în 
mediul popular şi în discursul media, căpătând o circulație 
internaţională şi publică. În era globalizată, datorită tehnologiei 
avansate, s-a extins posibilitatea de a alege cu privire la 
credințe şi practici, credința devenind voluntară. În acest 
context s-au extins şi principiile democratice ale libertăţii şi 
egalităţii în expresia curentă a pluralismului religios. Însă, tot 
în acest cadru, religia a început din ce în ce mai mult să 
funcţioneze într-un spaţiu limitat. În acelaşi timp se poate vorbi 
de o transnaţionalizare a religiei care înseamnă o deteritorizare 
a ei, adică o desprindere totală a legăturii dintre religie şi stat, 
acesta din urmă tinzând să vadă pluralismul religios 
contemporan drept o ameninţare la integritatea teritorială. S-a 
ajuns până la a limita drepturilor umane religioase în anumite 
state. Astfel a apărut conceptul de „construcția westfaliană a 
suveraneităţii” şi principiul asociativ al non-intervenţiei, creaţii 
ale globalizării şi democratizării. Arhitectura paradoxală a „erei 
dickensiene” nu este o creaţie a secolului al XXI-lea. 
Răspunsul defensiv cu privire la pluralismul religios, cel mai 
adesea sub revendicarea intereselor statului reflectându-se în 
eforturile de a instrumentaliza religia, chiar pentru propuneri 
exclusiv naționaliste sau pentru expansiunii imperialiste, 
constituie unul dintre factorii critici în explicarea decalajului 


215 JOHN WITTE, JR., „A Dickensian Era ot Religious Rights: Catholic, 
Protestant and Orthodox Contributions”, p. 195. 

dintre retorică şi politică în desenul arhitectural internaţional 
curent proiectat să protejeze drepturile religioase ale omului.?1* 

Pluralismul religios este generat de fenomenele 
globalizării şi democratizării, conducând la o abordare mai 
atentă a problemei drepturilor omului. Trebuie să existe 
posibilitatea ca religiile să remedieze limitele secularismului în 
structurile şi practicile instituționale ale libertăţii religioase şi 
ale drepturilor omului. Fenomenul prozelitismului este 
ilustrativ în dinamica pluralismului religios contemporan ca o 
provocare a „noţiunii westfaliene a suveranităţii”, fiind o 
problemă serioasă în rezolvarea paradoxului dickensian al 
drepturilor religioase ale omului. Creşterea fenomenului 
prozelitismului este strâns legată de răspândirea globalizării şi 
democratizării. 

Cele mai importante puncte referitoare la libertatea 
religioasă a omului (Articolul 18 al Declarației Universale a 
Drepturilor Omului, 1948; Articolul 18 al Protocolului 
internaţional despre drepturile politice şi civile, 1966; 
Articolul 1 al Declaraţia privind eliminarea tuturor formelor 
de intoleranţă şi discriminare bazate pe religie sau credinţă, 
1981) reflectă o lipsă de claritate în trei noțiuni cheie: libertatea 
religioasă ca drept universal sau cultural relativ; drepturile 
înţelese în termeni individuali sau de grup; libertatea ca cineva 
să-şi aleagă sau să-şi schimbe religia. Fenomenul prozelitismului 
atinge oricare dintre aceste trei puncte, fiind un fel de 
ameninţare la adresa libertăţii religioase. Astfel că religiile s-au 
întors către stat cerându-i să-şi folosească puterea împotriva 
grupurilor prozelitiste care ating libertatea religioasă a 
oamenilor. 


214 ELIZABETH H. PRODROMOU, „Beyond the Dickensian Paradoxes of 
Human Rights: Reconceptualizing Proselytism, Rediscovering 
Evangelism”, în:  Violence and Christian Spirituality. An Ecumenical 
Conversation, pp. 223-225. 

Acest lucru se poate observa mai ales în țările majoritar 
ortodoxe din Estul Europei, unde fenomenul prozelitismului 
protestant şi catolic s-a intensificat.?15 Reacţia ortodocșilor din 
aceste teritorii a fost o reacție de apărare împotriva 
„Imperialismului cultural al prozelitismului” reflectat în 
declaraţiile protestante referitoare la nevoia de creştinare a 
Europei şi la revendicarea catolicilor referitoare la recuperarea 
drepturilor jurisdicţionale istorice. În aceste condiţii, Bisericile 
Ortodoxe s-au întors spre autoritatea statală pentru a fi 
protejate. Ortodocşii au criticat prozelitismul ca fiind o violare 
a drepturilor internaționale ale omului, sugerând alternative 
hermeneutice, ajungând până la regândirea termenului de 
„evanghelizare”. Astfel, modelul comunităţii  euharistice 
rămâne baza înţelegerii modelului evangelizării: comunitatea 
cuharistică subliniază dimensiunea trinitară a misiunii creştine; 
comunitatea euharistică ţine de experiența omului, deci 
Biserica trebuie să reflecte experienţa liturgică în viaţa de zi cu 
zi a oamenilor, comunitatea euharistică este eshatologică prin 
natura ei.216 

Astfel de păreri ca cele de mai sus, care critică sau 
apără rolul şi locul Ortodoxiei în formularea şi respectarea 
drepturilor omului, au prins contur imediat după căderea 
blocului comunist în Europa de Est şi continuă să fie susținute 
şi în zilele noastre de voci care văd în Ortodoxie o piedică în 
promovarea şi respectarea drepturilor omului în ţările cu 
populaţie majoritar ortodoxă. De fapt, „conştiinţa creştin- 
ortodoxă nu este în aceeaşi măsură de acord cu toate cele 
caracterizate de-a lungul timpului ca «drepturi ale omului». 


215 BLIZABETH H. PRODROMOU, „Beyond the Dickensian Paradoxes of 
Human Rights: Reconceptualizing Proselytism, Rediscovering Evangelism”, 
p. 228. 

216 ELIZABETH H. PRODROMOU, „Beyond the Dickensian Paradoxes of 
Human Rights: Reconceptualizing Proselytism, Rediscovering Evangelism”, 
pp. 231-232. 

Faţă de nucleul lor esenţial — libertatea, egalitatea, demnitatea 
umană — există desigur un acord spontan şi un consimțământ 
absolut. Pe cele mai multe le acceptă drept consecinţe ale 
atitudinii sale generale față de om. Pentru destul de multe, 


totuşi, nu ia atitudine, cedând locul unei problematizări libere 


pur umane”.7!! 


Poziţia Bisericii Ortodoxe faţă de problema drepturilor 
omului este mult mai complexă şi mai nuanţată decât este 
adesea formulată. Ortodoxia face permanent trimitere la 


întreaga sa învăţătură de credință. Mântuitorul nostru lisus 


Hristos ne învaţă porunca iubirii”!8, Dumnezeu fiind Creatorul 


tuturor oamenilor?!”, idee întărită şi de Domnul nostru isus 
Hristos.2% În Fiul lui Dumnezeu întrupat suntem recreaţi de 
Dumnezeu-Tatăl”!, prin El fiind reașezaţi în calitatea de fii ai 
lui Dumnezeu. 7? Toţi oamenii de pe pământ au aceleaşi 
drepturi, indiferent de rasă, limbă sau educaţie, pentru că au 


217 +ANASTASIOS YANNOULATOS, Arhiepiscop al Tiranei și a toată 
Albania, Ortodoxia şi problemele lumii contemporane, pp. 61-62. „În 
general, gândirea creştin-ortodoxă vede discuţia despre drepturile omului ca 
ceva foarte important, însă, în cele din urmă, o consideră ca pe o antecameră 
a drepturilor esenţiale ale omului. În toată această căutare şi în încercarea 
definirii drepturilor omului, rămâne fundamentală întrebarea: «Unde încep, 
unde sfârşesc, ce urmăresc?y. Declaraţiile rămân închise într-o descriere 
legalistă determinantă, în timp ce, concomitent, vibrează o speranţă, însă şi 
o stare de criză” (p. 68). 
218 „Să iubeşti pe aproapele tău ca pe tine însuţi” (Matei 22, 39). 
219 „Când a făcut Dumnezeu pe Adam, l-a făcut după chipul lui Dumnezeu. 
Bărbat şi femeie a făcut şi i-a binecuvântat şi le-a pus nume: Om, în ziua în 
care i-a făcut” (Facere 5, 1-2). 
220 „N-aţi citit că Cel ce i-a făcut de la început «i-a făcut bărbat şi femeie?»” 
(Matei 19, 4). 
21 „Căci în El trăim şi ne mişcăm şi suntem, precum au zis şi unii dintre 
poeţii voştri: căci al Lui neam şi suntem” (Faptele Apostolilor 17, 28). 
22 Şi v-aţi îmbrăcat cu cel nou, care se înnoieşte spre deplină cunoştinţă, 
după chipul Celui ce l-a zidit” (Coloseni 3, 10). 

origine divină, Dumnezeu fiind Tatăl tuturor.22 Libertatea, cel 
mai mare dar al omului”?%, vine de la Dumnezeu Sfânta Treime, 
comuniunea supremă de Persoane. Iubirea lui Dumnezeu îi 
cuprinde pe toţi oamenii, deoarece EI L-a trimis pe Fiul Său în 
lume pentru mântuirea tuturor. 2% Creştinismul accentuează 
egalitatea dintre oameni, adevăr ce izvorăşte din dragostea 
nemăsurată a lui Dumnezeu pentru noi. % Pornind de la 
mărturiile scripturistice se poate afirma că „fiecare om de bună 
intenție şi cu bunăvoință, care păstrează poruncile lui Hristos 
(precum: iubirea curată, smerenia, starea de iertare, slujirea 
dezinteresată), chiar dacă nu are privilegiul de a cunoaşte în mod 
direct misterul inexprimabil al tainei lui Hristos — am îndrăzni să 
spunem —, acceptă în mod tainic pe Hristos-Logosul, Care este 
prezent în poruncă. Întrucât Dumnezeu este iubire, orice 
expresie a iubirii constituie o conformare automată cu voia Sa şi 
cu poruncile Sale”. %7 Aceasta nu este doar o problemă 


23 „Tatăl nostru, Care eşti în ceruri” (Matei 6, 9); „Şi tată al vostru să nu 


numiţi pe pământ, că Tatăl vostru unul este, Cel din ceruri” (Matei 23, 9); 
„Dumnezeu, Care a făcut lumea şi toate cele ce sunt în ea, Acesta fiind 
Domnul cerului şi al pământului, nu locuieşte în temple făcute de mâini, 
Nici nu este slujit de mâini omeneşti, ca şi cum ar avea nevoie de ceva, El 
dând tuturor viaţă şi suflare şi toate. Şi a făcut dintr-un sânge tot neamul 
omenesc, ca să locuiască peste toată faţa pământului, aşezând vremile cele 
de mai înainte rânduite şi hotarele locuirii lor” (Faptele Apostolilor 17, 24-26); 
„Un Dumnezeu şi Tatăl tuturor, Care este peste toate şi prin toate şi întru 
toţi” (Efeseni 4, 6). 

224 „Și veţi cunoaşte adevărul, iar adevărul vă va face liberi” (loan 8, 32); 
„Deci, dacă Fiul vă va face liberi, liberi veţi fi într-adevăr” (loan 8, 36); 
„Domnul este Duh, şi unde este Duhul Domnului, acolo este libertate” 
(II Corinteni 3, 17). 

25 „Şi Cuvântul S-a făcut trup şi S-a sălăşluit între noi şi am văzut slava 
Lui, slavă ca a Unuia-Născut din Tatăl, plin de har şi de adevăr” (loan |, 
14). 

%6 „Unde nu mai este elin şi iudeu, tăiere împrejur şi netăiere împrejur, 
bărbat, scit, rob ori liber, ci toate şi întru toţi Hristos” (Coloseni 3, 11). 

%1 +ANASTASIOS YANNOULATOS, Arhiepiscop al Tiranei și a toată 
Albania, Ortodoxia şi problemele lumii contemporane, p. 181. 


119 


Pr. dr. Adrian Boldişor 


particulară, ci are legătură cu întreaga viaţă creştină şi trebuie 
să pornească de la însemnătatea teologică a termenului 
„0ikonomia”, care nu este redus doar la manifestările istorice, 
ci ne face participanți integral la viața şi misterul lui 
Dumnezeu. „Oikonomia” este în strânsă legătură cu noţiunea 
de „kenosis” a Logosului divin, care începe cu Întruparea. 
Legătura omului cu Dumnezeu nu se referă doar la poporul 
evreu, ci la întreaga umanitate, Dumnezeu nelăsându-Se fără 
mărturie în alte tradiţii. 

În cele mai multe cazuri, distincţia clară, chiar până la 
separare, între Biserică şi stat provine din gândirea creştină 
occidentală mai ales din perioada Evului Mediu şi din Epoca 
Luminilor. În Răsăritul ortodox această separație nu a fost 
niciodată atât de clară, ci s-a mers spre sinteza celor două sau 
spre armonia dintre ele, aşa cum s-a încercat în perioada 
bizantină. Deşi acest model nu mai poate fi imitat în zilele 
noastre şi nici nu trebuie idolatrizat, este totuşi nedrept să fie 
catalogat drept „cezaropapism”, ca semn al supunerii Bisericii 
faţă de stat. Deşi cezaropapismul a existat în anumite momente 
din perioada bizantină, nu a reprezentat niciodată un factor 
singular şi nici decisiv în creionarea raportului dintre Biserică 
şi stat. Cezaropapismul nu a devenit niciodată un principiu 
acceptat în Bizanţ. De nenumărate ori creştinii s-au opus 
implicării puterii politice în viaţa Bisericii, mai ales atunci când 
a fost vorba de lupta împotriva ereziilor.2?% Astfel, raportul 
dintre Biserică şi stat în Imperiul bizantin nu poate fi definit 
simplu prin formula „cezaropapism”. Chiar dacă, odată cu 
Sfântul Constantin cel Mare, Imperiul creştin a adoptat multe 
din elementele administrative specifice lumii păgâne, ideea 
unui împărat cu descendență divină contrasta cu învăţătura 
creştină pentru care singurul Împărat este Hristos. Împăratul 


23 His All  Holiness  Ecumenical Patriarch BARTHOLOMEW, 
Encountering the Mystery. Understanding Orthodox Christianity Today, 
pp. 199-201. 

Constantin a devenit „întocmai cu Apostolii”, fiind cel care a 
ajutat la răspândirea învățăturii creştine în lumea păgână. Însă 
acest rol a depins, de-a lungul timpului, de felul în care 
următorii împărați bizantini au păstrat şi apărat învăţătura 
ortodoxă, exemplele de sfinţi care s-au opus felului în care 
împărații se raportau la adevărata credinţă fiind numeroase. 

Textul care fixează cel mai bine raportul dintre Biserică 
şi împărat este Novella împăratului Justinian, în care preoția şi 
demnitatea împărătească sunt prezentate ca două daruri ale lui 
Dumnezeu date oamenilor, insistând asupra originii lor divine. 
Se creionează astfel modelul armoniei, idee preluată şi în 
compendiul Epanagoge din secolul al IX-lea. Toate aceste 
lucruri au fost destul de greu de definit conform învăţăturii 
creştine autentice, mai ales în ceea ce priveşte dinamica şi 
polarizarea dintre „pământesc” şi „ceresc”, „vechi” şi „nou”, 
„laic” şi „sfânt”. De cele mai multe ori, în ceremonial şi în 
textele oficiale, împăratul era descris în termenii regalității 
specifice Vechiului Testament: dacă David şi Solomon Îl 
prefigurau pe Mesia, atunci împăratul era văzut ca imaginea lui 
Hristos. El convoca sinoadele şi se implica adesea în numirile 
din Biserică, mai ales în ceea ce-l priveşte pe Patriarhul de 
Constantinopol. Dintre cei 122 de Patriarhi care au fost aleşi 
între anii 379 şi 1451, 36 au fost forţaţi să renunţe sub 
presiunea imperială. Însă această relaţie dintre Patriarh şi 
împărat trebuie privită în contextul mai larg al instabilității 
permanente din Imperiu. Două treimi dintre împărații bizantini 
au fost omorâţi sau detronaţi, mulţi dintre ei fiind victimele 
propriilor politici religioase.2% 

În ceea ce priveşte libertatea religioasă, de-a lungul 
timpului s-au subliniat principiile comune Ortodoxiei şi 
celorlalte religii: libertatea religioasă este un drept 
fundamental, bazat pe adevărul revelat conform căruia toţi 


% JOHN MEYENDORFE, The Byzantine Legacy in the Orthodox Church, 
St. Vladimir”s Seminary Press, Crestwood, New York, 1982, pp. 14-15. 

oamenii sunt creaţi după chipul lui Dumnezeu, libertatea fiind 
un dar dumnezeiesc şi o valoare fundamentală ce trebuie 
afirmată, respectată şi apărată; raportul dintre hbertate şi religie 
se caracterizează prin complementaritate şi nu se poate vorbi 
de o relație antagonică între cele două; darul libertăţii 
presupune responsabilitate, iar modul în care omul 
conştientizează şi îşi exprimă responsabilitatea are efecte 
asupra propriei demnități şi determină relaţiile sale cu mediul 
religios în care trăieşte, fiinţei umane revenindu-i răspunderea 
morală de a urmări realizarea binelui şi a dreptăţii în societate 
şi de a combate răul; libertatea responsabilă constituie premisa 
esenţială a libertăţii de exercitare a cultului, societatea trebuind 
să recunoască această libertate ca drept inviolabil al persoanei 
umane; crearea condiţiilor pentru păstrarea identităţii religioase 
a comunităților constituie şi o răspundere a societăţii pluraliste, 
multiculturale, care are datoria de a recunoaşte rolul însemnat 
al religiei în societate şi de a respecta principiul libertăţii 
religioase prin legislaţie; secularismul militant, fundamentalismul 
religios şi pluralismul relativizant sunt obstacole în calea 
păstrării identităţii religioase, iar recunoaşterea valorii 
persoanei umane impune respectarea tuturor formelor de 
exprimare a convingerilor religioase sau seculare, dacă acestea 
nu ameninţă libertatea religioasă a persoanei şi a societăţii. 
Pornind de la aceste principii, „Biserica Ortodoxă a păstrat 
neatinsă în ultimele şase secole, în conştiinţa celor oprimaţi, 
credința în drepturile egalității, demnităţii şi libertăţii 
oamenilor; iar în momentele de criză din viaţa popoarelor, 
conducătorii religioşi au fost în avangarda luptei pentru 
dobândirea acestor drepturi”.2%0 

Pericolul nerespectării drepturilor omului nu vine doar 
din partea organelor centrale, ci şi din partea unor structuri care 
pun în pericol modul de existență al omului. Accentuarea 


230 +ANASTASIOS YANNOULATOS, Arhiepiscop al Tiranei și a toată 
Albania, Ortodoxia şi problemele lumii contemporane, p. 80. 

unilaterală a drepturilor conduce la o formă de individualism şi 
la abuzuri împotriva omului. În acest sens, drepturile 
individuale trebuie să fie în acord cu drepturile generale, dar şi 
cu drepturile generaţiilor viitoare. Aceasta este o situaţie de 
transcendere a drepturilor în general. Drepturile omului nu 
trebuie respectate doar la nivel central, ci trebuie să se refere la 
acţiunea fiecărei persoane, deoarece punctul de plecare al 
păcatului rămâne egoismul şi iubirea de sine. În acest context, 
un loc important îl ocupă responsabilitatea personală prin care 
omul răspunde de acţiunile sale şi de cele ale aproapelui. 
„Dezideratul hbertăţii persoanei umane este orientat în tradiția 
ortodoxă către un alt nivel, superior. Este vorba despre 
aspiraţia spre o libertate mai ales interioară, care este premisa 
unei dezvoltări plenare a personalităţii umane. Aspiraţia spre o 
astfel de libertate este trăsătura caracteristică principală a 
gândirii şi vieţuirii Creştinismului ortodox”.2*! Prin dezvoltarea 
personalismului, Ortodoxia luptă împotriva abuzurilor asupra 
personalităţii omului şi a semenilor săi. Asemănarea omului cu 
Dumnezeu se realizează prin libertatea în iubire. Prin urmare, 
dreptul fiecărui om este să devină ceea ce a fost creat să 
devină, adică să treacă de la chip la asemănarea cu Dumnezeu. 
Pornind de aici, „conştiinţa ortodoxă creştină oferă posibilitatea 
unei aprofundări şi mai mari a sensului drepturilor omului şi al 
creării premiselor necesare, astfel încât Declaraţiile privind 
drepturile omului să nu rămână texte juridice aride. Aceasta 
contribuie la lărgirea orizontului drepturilor omului în direcția 
altor drepturi mai importante, aşa cum este dreptul căutării 
adevăratei naturi şi a finalităţii existenţei sale”.2*? 

Privind spre istorie cu responsabilitate, nu trebuie uitat 
faptul că lumea în care trăim este lumea distorsionată de după 


51 +ANASTASIOS YANNOULATOS, Arhiepiscop al Tiranei și a toată 
Albania, Ortodoxia şi problemele lumii contemporane, p. 86. 
252 +ANASTASIOS YANNOULATOS, Arhiepiscop al Tiranei și a toată 
Albania, Ortodoxia şi problemele lumii contemporane, p. 89. 

căderea în păcat, care este prezent peste tot.2% Acest lucru nu 
înseamnă lipsa totală a binelui din lume. Important este ca 
fiecare om să vadă binele, iar nu răul care stăpâneşte lumea. 
Teologia ortodoxă proclamă faptul că lumea a fost deposedată 
de libertate şi de sacralitate, fiind dependentă de păcat, fără ca 
această imagine să fie una negativă, ci o reflecţie teologică a 
ceea ce este momentul actual. A recunoaşte că nu suntem cu 
adevărat liberi în această lume nu este un lucru ce vine natural, 
mai ales într-o perioadă în care se vorbeşte atât de mult de 
libertate şi de drepturile omului. Libertatea este un dar divin 
care se reînnoieşte prin efortul spiritual al persoanei umane.2** 
Toţi oamenii, sfinţi şi credincioşi, trăiesc într-o lume 
marcată de realitatea răului, cunoscută teologic drept „căderea 
lui Adam”. Interpretarea acestei realități a căpătat sensuri 
diferite în teologia occidentală („păcatul original”) faţă de cea 
orientală („realitatea mortalităţii noastre”), care descrie situația 
experienței umane prezente. „Pornind de la această diferenţă 
fundamentală de înţelegere a existenţei, nu este surprinzător că 
şi alte câteva concepte, cum ar fi libertatea (individuală sau 
naţională), justiţia (personală sau socială) variază în înţelegere în 
funcţie de felul în care privim păcatul şi mortalitatea”. 25 
Înțelegerea ortodoxă a libertăţii este strâns legată de cea a 
păcatului. Astfel, termeni precum „libertate” şi „drepturi” depind 
în explicarea lor de felul în care sunt înţelese realitățile teologice 
fundamentale. „Libertatea presupune în egală măsură respect atât 
pentru toţi oamenii, cât şi pentru segmente din societate. În cele 


din urmă, libertatea nu poate exclude sau discrimina”.250 


23 „Nu voi mai vorbi multe cu voi, căci vine stăpânitorul acestei lume, şi el 


nu are nimic în Mine” (loan 14, 30). 

254 His AII Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, pp. 120-121. 

*55 His AI Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, p. 122. 

26 His Al  Holiness  Ecumenical Patriarch BARTHOLOMEW, 
Encountering the Mystery. Understanding Orthodox Christianity Today, 
p. 123. 

Discursul despre libertate are în zilele noastre sensul de 
a alege, libertatea echivalând cu alegerea. Însă, pentru 
învățătura ortodoxă libertatea înseamnă altceva, pornind de la 
înţelegerea diferită a păcatului şi mortalităţii. Libertatea nu 
înseamnă o simplă alegere între viaţă şi moarte, între bine şi 
rău. Dumnezeu este Cel Care poate garanta posibilitatea ultimă 
a alegerii corecte a binelui şi a discernerii lui de rău. 

Abordarea problemei libertăţii şi drepturilor omului 
porneşte de la faptul că acestea par a fi realităţi necondiționate 
şi concepte absolute. Însă, din punct de vedere teologic, 
adevărata libertate este în legătură cu harul divin. Libertatea 
omului depinde de libertatea absolută şi necondiționată a lui 
Dumnezeu, deci este dincolo de felul în care percepem 
libertatea şi dreptatea. Dumnezeu garantează libertatea şi 
dreptatea şi, în acelaşi timp, le transcende. Acest adevăr îşi 
găseşte baza în faptul că omul este creat de Dumnezeu după 
chipul Său şi tinde spre asemănarea cu El, această învăţătură 
reprezentând baza libertăţii umane, libertate de a trăi în 
plinătate.2* Omul nu este cu adevărat liber decât atunci când 
este plin de Duhul Sfânt, fiind condus de Acesta. Expresia 
biblică „după chipul lui Dumnezeu” înseamnă „după chipul lui 
Hristos”, omul fiind astfel hristofor. De asemenea înseamnă şi 
„după chipul Sfintei Treimi”, comuniunea supremă 
interpersonală. Fiind creaţi după chipul Sfintei Treimi, oamenii 
sunt chemaţi să creeze şi ei perihoreza interpersonală după 
modelul trinitar divin. Şi acest lucru nu trebuie să se realizeze 
doar în mediul familiar imediat, ci la toate nivelurile umane, în 
întreaga societate şi în toate sectoarele vieţii. Astfel, viaţa 
noastră socială se structurează după modelul Sfintei Treimi, iar 
acest lucru trebuie să se întâmple nu doar la nivel personal, ci 


şi între naţiuni, astfel încât „Dumnezeu să fie toate în toți”.2*8 


357 „Domnul este Duh, şi unde este Duhul Domnului, acolo este libertate” 
(II Corinteni 3, 17). 
2% ] Corinteni 15, 28. 

Adevărata libertate umană se va descoperi în veacul ce 
va veni, atunci când umanitatea şi întreaga creaţie ÎL vor întâlni 
pe Creatorul lor. Fiinţele umane se vor afla în faţa lui 
Dumnezeu împreună cu întreaga creaţie, libertatea umană fiind 
reconciliată şi reunită, odată pentru totdeauna, cu planul divin. 
Aceasta este dimensiunea eshatologică a libertăţii. Până atunci 
însă, trăim într-o lume de tensiune spirituală şi de alegeri 
ireconciliabile. Libertatea devine atât sursă a demnităţii, cât şi 
cauză a suferinţei. Sfinţii Părinți observă că Dumnezeu poate 
orice, mai puţin un lucru: nu-l poate obliga pe om să-L 
iubească, fiindcă ultima expresie a libertăţii este dragostea. „A 
spune cuiva «te iubesc» sau «eşti iubit înseamnă a asigura 
acea persoană că el sau ea nu vor muri niciodată; înseamnă a 
afirma că el sau ea sunt cu totul liberi”.2% 

Dumnezeu nu este văzut în Ortodoxie ca o realitate 
statică şi nu poate fi cunoscut doar în mod intelectual, ci 
presupune o înţelegere dinamică şi apofatică. Apofatismul 
exclude cunoaşterea doar intelectuală a lui Dumnezeu, de aceea 
în teologia ortodoxă se face distincţie între esenţa lui 
Dumnezeu şi energiile divine. Dacă esenţa divină nu poate fi 
cunoscută, energiile pot fi cunoscute, experimentate şi descrise, 
cu ajutorul harului divin. În acest sens, modul apofatic de 
înţelegere a lui Dumnezeu este începutul libertății umane. 
Libertatea lui Dumnezeu determină şi defineşte libertatea 
umană, drepturile omului conformându-se dreptăţii lui 
Dumnezeu, fiind în legătură cu adevărul şi dragostea. 

Persoana umană nu poate fi definită într-un mod 
exhaustiv, deoarece este creată după chipul lui Dumnezeu. 
Despre persoana umană trebuie să se vorbească tot într-un mod 
apofatic, omul fiind un microtheos, o icoană a lui Dumnezeu, 
aşa cum precizează Sfântul Maxim Mărturisitorul. În acelaşi 
timp, omul este un microcosmos, o lume într-o altă lume. „Într- 


*59 His AI Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, p. 125. 

adevăr, rolul şi vocaţia persoanei umane este să reconcilieze 
aceste două icoane: Dumnezeu şi lumea. Destinul ultim al 
umanității este să-L facă pe Dumnezeu prezent în sufletul 
omului, în societate, şi în sufletul lumii”.2% Persoana umană 
este un mediator între Dumnezeu şi lume. Acest rol şi-l poate 
atinge doar în procesul de deificare (7heosis), care este dinamic 
şi presupune angajarea totală. De aici decurge ideea că toate 
fiinţele umane sunt egale ca valoare şi împărtăşesc aceleaşi 
privilegii. 

Nicio persoană nu are o judecată finală asupra altei 
persoane sau a unei acţiuni, deoarece nu poate vedea toate 
acţiunile celorlalte persoane umane în toată complexitatea lor. 
Oamenii nu pot defini cu exactitate celelalte persoane, 
rămânând mereu ceva de cunoscut, deoarece viaţă se mişcă 
liberă în Dumnezeu, Cel Care dă viaţă tuturor. În acest sens, 
Sfântul Apostol Pavel descrie libertatea ca putere împotriva 
morţii şi victorie asupra mortalităţii. 1! Toţi oamenii sunt 
chemaţi să devină „părtaşi dumnezeieştii firi”. 2% Astfel, 
libertatea omului nu este o libertate personală, ci 
interpersonală. Nu putem fi cu adevărat liberi în izolare, 
renunțând la relația noastră cu celelalte fiinţe umane. Putem fi 
liberi doar dacă suntem parte a comunității umane alături de 
celelalte persoane. Libertatea nu este niciodată singură, ci 
întotdeauna socială. Adevărata libertate se manifestă doar dacă 
devenim persoane, doar în întâlnirea cu celălalt. Conceptul 
ortodox de îndumnezeire (7heosis) are mai mult decât o 


20 His All  Holiness  Ecumenical  Patriarch BARTHOLOMEW, 
Encountering the Mystery. Understanding Orthodox Christianity Today, 
pp. 127-128. 

“4! „Iar dacă Hristos este în voi, trupul este mort pentru păcat, iar Duhul, 
viaţă pentru dreptate. Iar dacă Duhul Celui ce a înviat pe lisus din morţi 
locuieşte în voi, Cel ce a înviat pe Hristos lisus din morţi va face vii şi 
trupurile voastre cele muritoare, prin Duhul Său care locuieşte în voi” 
(Romani 8, 10-11). 

2 II] Petru 1, 4. 

conotaţie individuală sau personală: se referă şi la dreptatea 
socială pe care o susţine. Societatea este transformată dacă se 
valorifică chipul lui Dumnezeu din noi, adevărata sursă a 
libertăţii şi a dreptăţii sociale. Libertatea este cea care 
transformă atât pe om, cât şi mediul înconjurător.2* 

Pentru Biserica Ortodoxă, respectul față de diversitatea 
culturală şi promovarea toleranţei religioase reprezintă 
fundamentele vieţii autentice. Creştinul ortodox celebrează 
diversitatea întregii creaţii care se găseşte în forme diferite în 
lumea înconjurătoare. Această diversitate este unită în mod 
desăvârşit doar în Biserică, Trupul tainic al Domnului. 
Ignorarea valorii pe care o are diversitatea este o negare a 
frumuseții creaţiei lui Dumnezeu. Diversitatea îşi are bazele în 
existenţa lui Dumnezeu ca Sfânta Treime, o singură Fiinţă şi 
Trei Persoane. Toate fiinţele umane sunt create după chipul lui 
Dumnezeu, indiferent de religie, rasă, etnicitate etc. 
Demnitatea fiinţei umane este un dar al lui Dumnezeu şi orice 
încercare de ştirbire a acestei demnități este un afront adus lui 
Dumnezeu.2% 

Realităţile în care trăim în această lume au făcut ca 
oamenii de credinţe diferite să trăiască în aceleaşi teritorii 
dincolo de graniţele naționale stabilite în secolele trecute. 
Vecinii, dincolo de religiile pe care le au, au şi percepții 
diferite asupra vieţii, istoriei şi culturii. Aceste realități ne 
determină să reflectăm asupra propriei credinţe şi a felului în 


245 Pentru că făptura aşteaptă cu nerăbdare descoperirea fiilor lui 
Dumnezeu. Căci făptura a fost supusă deşertăciunii — nu de voia ei, ci din 
cauza aceluia care a supus-o —, cu nădejde, pentru că şi făptura însăşi se va 
izbăvi din robia stricăciunii, ca să fie părtaşă la libertatea măririi fiilor lui 
Dumnezeu. Căci ştim că toată făptura împreună suspină şi împreună are 
dureri până acum. Şi nu numai atât, ci şi noi, care avem pârga Duhului, şi 
noi înşine suspinăm în noi, așteptând înfierea, răscumpărarea trupului 
nostru” (Romani 8, 19-23). 

244 His AI Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, p. 192. 

care ne raportăm la cei de lângă noi, învățând să trăim într-o 
atmosferă de toleranţă şi dialog. Acesta este misterul creştin al 
comuniunii dintre oameni. Opusul acestei abordări este 
caracterizat prin acţiuni de intoleranțţă, ajungându-se până la 
accentuarea rasismului şi fundamentalismului. Aceste acţiuni nu 
reprezintă altceva decât un atac la adresa lui Dumnezeu Care l-a 
creat pe om după chipul Său, oferindu-i ca dar suprem libertatea. 
Privindu-l pe cel de lângă noi cu suspiciune nu facem altceva 
decât să încurajăm xenofobia, adică frica faţă de străini, care îşi 
are rădăcinile în acțiunea lui Adam de a se îndepărta de 
Dumnezeu, Creatorul său. Aceasta este modelul prin excelenţă al 
alienării. Pentru creştini, celelalte persoane umane nu sunt străini, 
ci fraţi şi surori"%5, pentru aceasta fiind nevoie de un efort susținut 
în vederea reconcilierii tuturor oamenilor. 2% Această acţiune 
poate fi susținută doar prin promovarea toleranţei şi respectului 
pentru diversitate reflectat în întreaga creaţie a lui Dumnezeu. 
Biserica Ortodoxă vede această lume în lumina 
Parabolei grâului şi neghinei.** Biserica nu poate sta deoparte 
de ceea ce este numit „societatea secularizată”, însă vede 
umanitatea întreagă ca pe creaţia lui Dumnezeu chemată la 
îndumnezeire. Umanitatea nu este creată să devină secularizată, 
ci să se îndumnezeiască prin harul divin. Biserica Ortodoxă 
insistă pe ideea prezenţei lui Dumnezeu în lume şi în viețile 
oamenilor, acţiunile omeneşti desfăşurându-se cu ajutorul 
harului divin. Nu este niciun tărâm secularizat, nicio 
dimensiune a vieţii umane secularizate, nicio cetate 
secularizată şi nicio sabie secularizată.2* Biserica Ortodoxă îşi 


245 Levitic 19, 18; Deuteronom 6, 5; Matei 22, 37-39. 

246 His All Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, p. 193. 

241 Matei 13, 24-30. 

48 JOHN A. McGUCKIN, „The issue of human rights in Byzantium and 
the Orthodox Christian tradition”, în: Christianity and Human Rights. An 
Introduction, Edited by John Witte, Jr. and Frank S. Alexander, Cambridge 
University Press, 2010, p. 181. 

are doctrina despre drepturile omului în Evanghelie, în Profeţi 
şi în canoanele ei. Drepturile omului sunt astfel realități 
inviolabile şi nu pot fi privite decât în legătură cu Dumnezeu. 

Disputa din jurul problemei universalităţii drepturilor 
omului porneşte de la ideea că limbajul folosit este unul de 
provenienţă occidentală, din punct de vedere cultural, filosofic, 
teologic şi politic şi aceste drepturi nu pot fi aplicate altor 
civilizaţii şi sisteme religioase. Societăţile diferite gândesc diferit 
şi pot adera la anumite principii din afara lor. „Prin urmare, într-o 
lume a diversităţii culturale, venerarea drepturilor omului este o 
simplă privire asupra lumii printre multe altele”.2 Se exagerează 
astfel prin susţinerea radicală a diferenţelor dintre culturi, aşa cum 
a făcut Samuel Huntington. Relativismul cultural porneşte de la 
ideea că, atâta timp cât drepturile omului îşi au originea în Vest, 
ele nu pot fi normative pentru alte părţi ale lumii. Însă toate 
comunitățile religioase au nevoie de drepturile omului atât pentru 
a fi protejate, cât şi pentru a le contesta. Comunitățile religioase 
nu trebuie să lase ca drepturile omului să le fie impuse din afară, 
ci să le redescopere din interior. 

Centralitatea pe viaţa liturgică şi orientarea eshatologică a 
Bisericii Ortodoxe nu justifică indiferentismul şi pasivitatea în 
ceea ce priveşte injustiția, violenţa şi opresiunea. Ele trebuie să 
reprezinte pentru ortodocşi punctul de pornire pentru viața morală 
şi spirituală, mergând spre clădirea personalității umane care se 
angajează cu responsabilitate în creația lui Dumnezeu, lucrând 
pentru binele tuturor. În Ortodoxie, drepturile omului nu pot fi 
privite independent de relaţia intrinsecă dintre om şi Dumnezeu. 
Acceptarea drepturilor omului trebuie găsită în credinţa referitoare 
la originile divine ale umanităţii, dependenţa continuă de 
Dumnezeu şi împlinirea ultimă în Împărăţia Lui.250 


9 Rev. Dr. EMMANUEL CLAPSIS, „Human Rights and the Orthodox 
Church in a Global World”, în: OEOAOTIA, 2/2016, p. 117. 

250 Rev. Dr. EMMANUEL CLAPSIS, „Human Rights and the Orthodox 
Church in a Global World”, p. 125. 

Dumnezeu Sfânta Treime reprezintă explicaţia pentru care 
umanitatea este în acelaşi timp una şi multiplă, identică şi diferită, 
unită şi diversificată. Oamenii, dincolo de diferenţele culturale, 
naționale, rasiale şi religioase, sunt înzestrați cu o demnitate 
interioară reflectată în relaţii calitative. Recunoaşterea identificării 
lui Hristos cu săracii, părăsiţii şi persecutaţii îi determină pe 
creştini să slujească acestora prin apărarea demnităţii primite de la 
Dumnezeu. Existenţa umană este existență în comuniune. În 
această reţea de relaţii toate ființele umane au aceleaşi valori şi 
drepturi. Ortodocşii dau prioritate relațiilor de comuniune şi celor 
personale în faţa drepturilor individuale, fără a denigra drepturile 
care afirmă demnitatea şi egalitatea oamenilor. „Disponibilitatea 
tradiției ortodoxe de a accepta orice om aşa cum este el, cu 
profund respect pentru libertatea lui, fără exigenţa adeziunii prin 
constrângere la opiniile creştine, oferă confortul împreună- 
petrecerii şi comuniunii cu ceilalți oameni, chiar dacă aceştia 
aparțin altor religii sau ideologii, cu profund respect pentru 
drepturile omului, cu dispoziție sinceră de colaborare reală în 
vederea acceptării şi respectării acestora la nivel mondial”.25! 

Aceste adevăruri de credinţă au fost fixate şi în declarația 
despre dreptate şi drepturile omului de la A III-a Conferinţă 
Panortodoxă Presinodală din anul 1986: „Desăvârşirea persoanei 
umane, atât ca purtător izolat al chipului lui Dumnezeu cel 
personal, cât şi ca o comunitate de persoane, care reflectă — prin 
unitatea neamului omenesc -— viața din Sfânta Treime şi 
comuniunea Persoanelor divine, se realizează graţie darului divin 
al libertăţii, prin care omul, dobândind conştiinţa de sine, 
dobândeşte în acelaşi timp posibilitatea să discearnă între bine şi 
rău (Facere 2, 16-17). Prin urmare, libertatea este pentru om un 
dar divin, care-l face capabil să progreseze continuu, în mersul 
ascendent către desăvârşirea spirituală”.2%? Aceleaşi idei au fost 
abordate şi dezvoltate şi la Sfântul şi Marele Sinodul din Creta din 


5! +ANASTASIOS YANNOULATOS, Arhiepiscop al Tiranei și a toată 
Albania, Ortodoxia şi problemele lumii contemporane, p. 90. 

252 Hotărârile celei de A III-a Conferinţe Panortodoxe Presinodale 
Chambe&sy-Geneva, Elveţia, 20 octombrie-6 noiembrie 1986”, pp. 205-206. 

anul 2016. „Drepturile omului se află astăzi în centrul politicii ca 
răspuns la crizele şi revoltele sociale şi politice actuale şi pentru 
protejarea libertăţii individului. Abordarea drepturilor omului 
de către Biserica Ortodoxă se centrează pe pericolul reducerii 
dreptului individual la individualism şi la o cultură a revendicării 
drepturilor. O astfel de pervertire funcționează în detrimentul 
conținutului social al libertăţii, conduce la transformarea arbitrară 
a drepturilor în pretenţii la fericire şi la ridicarea la rang de 
«valoare universală» a identificării precare a libertății cu 
libertinajul individual, ceea ce subminează temeliile valorilor 
sociale, ale familiei, ale religiei, ale naţiunii, şi ameninţă valorile 
morale fundamentale. Înțelegerea ortodoxă a omului se opune, 
aşadar, divinizării arogante a omului şi a drepturilor lui, precum şi 
înjosirii umilitoare a persoanei umane în vastele structuri 
economice, sociale, politice şi comunicaționale contemporane. 
Tradiţia Ortodoxiei este un izvor nesecat de adevăruri 
fundamentale pentru om. Nimeni nu a cinstit omul şi nu s-a 
îngrijit de el precum au făcut Hristos, Dumnezeu-Omul, şi 
Biserica Sa. Un drept fundamental al omului este protejarea 
principiului libertăţii religioase sub toate aspectele ei, şi anume, 
libertatea conştiinţei, credinţei, cultului şi a tuturor expresiilor 
individuale sau colective ale libertăţii religioase. Acestea includ şi 
dreptul fiecărui credincios de a-şi manifesta credinţa liber de orice 
intervenţie a statului, precum şi libertatea predării publice a 


religiei şi condiţiile de funcţionare a comunităţilor religioase”.755 


253 Enciclica Sfântului şi Marelui Sinod”, <http://basilica.ro/enciclica- 
sfantului-si-marelui-sinod/>, accesat: 30.11.2018. „Biserica, respectând 
principiile drepturilor omului şi tratamentului egal al oamenilor, urmăreşte 
să aplice aceste principii în lumina învăţăturii sale despre Sfintele Taine, 
despre familie, despre locul bărbatului şi al femeii în Biserică şi despre 
valorile tradiţiei bisericeşti în general. Biserica are dreptul să dea mărturie 
despre învăţătura sa în spaţiul public” („Misiunea Bisericii Ortodoxe în 
lumea contemporană”, <http://basilica.ro/sfantul-si-marele-sinod-misiunea- 
bisericii-in-lumea-contemporana-document-final/>, accesat: 30.11.2018). 

Fenomenul actual al migraţiei este o consecinţă a globalizării 
contemporane. Migraţia a existat din toate timpurile, însă s-a 
accentuat în ultima perioadă mai ales în contextul mai larg al 
schimbului de mărfuri, al posibilităților avantajoase de 
transport, al circulaţiei rapide a informaţiilor şi ideilor, dar şi al 
conflictelor din lumea întreagă. Nu de puţine ori acest fenomen 
a fost privit cu suspiciune, formulându-se chiar păreri 
apocaliptice cu privire la consecinţele lui. Temerile privind 
impactul pe care îl poate avea creşterea alarmantă a migraţiei 
asupra integrității Europei nu sunt noi şi nu se referă doar la 
migraţia actuală a populaţiei arabe din ţările măcinate de 
războaie. Într-un studiu publicat în anul 2005, în care analiza 
Yannaras afirma, pornind de la fenomenul masiv al migrării 
turcilor musulmani în ţările occidentale creştine din Europa: 
„Dacă cineva priveşte întreaga imagine cu calm şi realism, fără 
sentimentalisme sau frică, ascensiunea totală a Turciei în UE şi 
abilitatea maselor turceşti de a emigra liber în Grecia şi în 
Europa poate cel mai probabil să însemne sfârşitul elenismului 
așa cum îl cunoaştem noi”.25% 

O istorie a fenomenului migraţiei în perioada creştină 
începe în jurul anului 70, după căderea celui de al doilea 
Templu din Ierusalim, lucru care se vede şi în faptul că predica 
misionară s-a făcut pentru început în sinagogile din diaspora 
evreiască. A două etapă a fost reprezentată de urmările 
revoltelor evreieşti din perioadele 115-117 şi 132-135, care au 
condus nu doar la migraţia evreilor, ci şi a multor creştini din 
Ierusalim şi Palestina. A treia etapă a migraţiei, care a avut un 
impact enorm, a avut loc în timpul schimbării capitalei 


254 CHRISTOS YANNARAS, „Dissenting View on Turkey's European 
Prospects”, în: Mediterranean Quarterly, Volume 16, Number 2, 2005, p. 47. 

Imperiului Roman în anul 330, în timpul Sfântului Constantin 
cel Mare, de la Roma la Bizanţ, lucru care a condus la mutarea 
centrului de gravitație al Creştinismului spre ceea ce avea să 
poarte mai târziu numele de „creştinism ortodox”. A urmat 
răspândirea Islamului în zona bizantină, până în anul 1453, 
atunci când „a doua Romă” a căzut sub ocupaţie musulmană. A 
patra etapă a migrației a fost reprezentată de deplasarea 
triburilor germanice, vandalii, goții, alemanii, englezii, saxonii, 
burgunzii şi lombarzii, care s-au convertit ulterior la 
Creştinism. O altă migraţie masivă a coincis cu descoperirea 
Noii Lumi în timpul epocii marilor descoperi, sub influenţa 
Spaniei şi Portugaliei. Din anul 1650 şi până în timpul Primului 
Război Mondial (1914-1918) fenomenul migraţiei a ocupat un 
loc important în modernizarea şi industrializarea lumii. Puterile 
respective au fost decisive în descoperirea şi cucerirea noilor 
teritorii de pe glob, astfel că, pe parcursul sec. al XIX-lea 
câteva zeci de milioane de europeni au plecat din locurile 
natale spre noile teritorii descoperite şi cucerite. Mai mare 
decât oricare alt conflict, cel de al doilea Război Mondial a dus 
la alte cote fenomenul migraţiei pe toată suprafaţa pământului. 
După terminarea conflictului, migraţia a devenit un fenomen 
global de o complexitate nemaiîntâlnită, astfel încât astăzi nu 
mai există nicio naţiune de pe pământ care să nu fi cunoscut 
migraţia. 

De-a lungul timpului au fost mai multe încercări de a 
realiza punți de legătură între diferitele organizaţii care 
lucrează în vederea apărării drepturilor migranţilor. Nu de 
puţine ori aceste încercări s-au soldat cu eşecuri, însă paşi 
importanţi au fost făcuţi în vederea găsirii de soluţii care să 
răspundă principalelor dificultăți ridicate. Migranţii vorbesc cel 
mai bine despre problemele, aşteptările şi eşecurile lor. Acest 
lucru se poate realiza numai dacă comunitatea este percepută 
ca o adevărată familie, aşa cum ne învaţă Sfântul Apostol 
Pavel: „Rămânețţi întru dragostea frăţească. Primirea de oaspeţi 

să n-o uitaţi, căci prin aceasta unii, fără să ştie, au primit în 
gazdă îngeri”.255 

În ultimul timp s-au creat numeroase agenţii care să 
studieze problema migraţiei din perspective diferite. Retorica şi 
politicile anti-migraţionale, în special împotriva musulmanilor, 
au crescut la nivel mondial, chiar şi în ţările care de obicei erau 
ospitaliere în acest sens. Nu în ultimul rând, războaiele din 
Orientul Mijlociu (Irak, Afganistan, Libia sau Siria) au 
reprezentat cauzele migraţiei unui număr mare de oameni. La 
aceasta s-a adăugat şi fenomenul actual al globalizării care a 
presupus deplasarea dintr-un teritoriu în altul, cu respectarea 
mai multor tratate internaţionale. În cele din urmă, analizând 
toate aceste aspecte, Biserica nu ar fi arătat aşa cum arată în 
zilele noastre fără fenomenului migraţiei. Migraţia nu este doar 
un simplu fenomen istoric, ci are consecinţe însemnate asupra 
realităţii eclesiale din întreaga lume.25€ 

Astfel, la nivel global s-au accentuat problemele care îi 
afectează pe oameni: conflictele din diverse teritorii, situaţiile 
economice dificile în anumite regiuni de pe glob, ajungându-se 
până la crize financiare şi la modificări sociale importante, în 
care populaţiile majoritare trebuie să trăiască alături de 
minorități pe care, de cele mai multe ori, nu le cunosc şi nu le 
acceptă. Demografia lumii s-a schimbat radical influențând şi 
felul în care sunt percepute religiile, culturile şi etniile cu care 
se intră în contact în mod repetat. De la aceste realități s-a 
cristalizat şi teoria „ciocnirii civilizaţiilor” care a trezit discuţii 
îndelungate, scindând lumea între apărători şi contestatari. 
Problema refugiaților şi migranţilor reprezintă o preocupare de 
mare interes, astfel încât societăţile actuale şi-au modificat 
structurile din punct de vedere demografic. Este din ce în ce 


255 Evrei 13, 1-2. 

56 PETER C. PHAN, „Deus Migrator — God the Migrant: Migration of 
Theology and Theology of Migration”, în: Theological Studies, Vol. 77 (4), 
2016, pp. 850-853. 


135 


Pr. dr. Adrian Boldişor 


mai greu să se vorbească de o lume creştină, musulmană, 
hindusă etc., ci de societăţi plurireligioase, astfel încât „harta 
lumii în care trăim nu poate fi colorată în culori creştine, 
musulmane sau hinduse, ci oricare parte a lumii este presărată 
cu culorile şi texturile întregului”.2 

În lumea globalizată în care trăim, migrările masive de 
oameni au la bază cauze diferite, cu impact asupra vieţii 
sociale, politice, economice şi, nu în ultimul rând, religioase. 
Schimburile de mărfuri au condus la schimburi de idei, iar 
deplasările dintr-un teritoriu într-altul, pentru a avea o viaţă 
mai bună, au determinat întâlniri între oameni ce aparţin unor 
civilizaţii, culturi şi religii diferite. Având o perspectivă nouă, 
în care trebuie să trăiască alături de cei de alte credinţe şi 
ideologii, creştinii s-au deschis pentru a-i accepta pe cei pe care 
îi întâlnesc zi de zi în viaţa publică şi în cea privată. De la o 
problemă ce nu a preocupat decât un număr restrâns de 
persoane şi asociaţii, fenomenul migraţiei a ajuns să fie o 
preocupare constantă atât la nivel local, cât şi internaţional. 
Realităţile concrete din diferite regiuni au devenit subiecte de 
analiză şi meditaţie în vederea găsirii de soluţii care să 
răspundă teoretic şi practic multiplelor provocări ridicate de 
fenomenul migraţiei. Astfel problema migraţiei se găseşte pe 
agendele întâlnirilor din întreaga lume, reprezentanţii religiilor 
şi confesiunilor din diferite regiuni de pe glob încercând să 
găsească soluţii la dificultățile ridicate de migrațiile de 
populaţii dintr-un teritoriu într-altul. În aceste condiţii, între 1-2 
octombrie 2013, 100 de reprezentanţi din 61 de organizaţii s-au 
întâlnit sub egida Naţiunilor Unite la New York pentru a 
participa la o consultare internațională ce a abordat problema şi 
a analizat provocările migraţiei.25% În declaraţia semnată se 


351 DIANA L. ECK, „The Christian Churches and the Plurality of Religious 
Communities”, p. 12. 

258 CWWM4 Advocacy Paper. The Intersections of Migration, Human 
Rights and Development Justice (Issued on the occasion of the Second 

afirma că demnitatea umană este un dar divin care nu poate fi 
luat de nimeni, fie că este persoană, guvern, entitate publică 
sau privată. Ea presupune respectarea drepturilor omului, între 
care se numără şi libertatea de mişcare, de a găsi un loc de 
muncă mai bun, indiferent de rasă, sex sau clasă socială, 
precum şi libertatea de a trăi fără frică oriunde. Orice afront 
adus demnităţii umane este un afront adus lui Dumnezeu. 
Astfel, migranţii sunt persoane umane cu demnitate la care 
nimeni nu poate atenta. Dialogul cu migranţii trebuie să aibă în 
vedere respectarea drepturilor omului, aşa cum sunt prevăzute 
în tratatele internaţionale. 

Libertatea de mişcare este un drept universal. Migranţii 
trebuie să fie protejaţi de abuzurilor cauzate de discriminarea 
rasială, de xenofobie şi intoleranţă, având aceleaşi drepturi ca 
şi populaţiile în mijlocul cărora se aşază. Comunitățile 
religioase trebuie să promoveze şi să apere drepturile 
migranţilor, drepturi care sunt, în cele din urmă, ale oricărei 
ființe umane. În acest sens trebuie cunoscute condiţiile 
migranţilor, precum şi cauzele care au dus la decizia lor de a-şi 
părăsi ţara de origine. Numai printr-un dialog permanent şi 
deschis se poate ajunge la o adaptare a populațiilor migrante la 
noile condiţii sociale, economice, politice şi religioase. 
Migranţii nu sunt doar nişte vecini străini, ci egali cu cei în 
mijlocul cărora se aşază, având aceleaşi drepturi şi obligații. 
Un punct important în tratarea problemei migranţilor se găseşte 
la intersecția dintre drepturile omului şi respectarea justiţiei, 
ambele privite prin ochii credinţei în Dumnezeu. Nimic nu este 
posibil fără rugăciunea sinceră pentru toate şi pentru toți. 

Pusă în faţa acestor realități, societatea nu a fost 
suficient de pregătită pentru ceea ce s-a întâmplat în urma 
mişcărilor masive de populaţii, mai ales în mileniul în care 


United Nations High Level Dialogue on International Migration and 
Development, 2013)”, <http://www.oikoumene.org/en/press-centre/news/ 
CW WM4AdvocacyPaperonMigration2013.pdf>, accesat: 04.12.2018. 

trăim. Schimbări importante au apărut nu numai în viaţa celor 
ce migrează în teritorii noi, ci şi a celor în mijlocul cărora se 
aşază populaţii din alte regiuni geografice. Migranţii nu aduc 
cu ei doar limba şi dorinţele unui trai mai bun, ci şi credințele 
lor, care sunt altele decât ale celor în mijlocul cărora se aşază. 
În aceste condiţii, numai ascultarea celui de lângă şi dialogul 
cu acesta întruchipează credinţa creştină adevărată într-o lume 
pluralistă. 

O perspectivă ortodoxă asupra fenomenului migraţiei 
evidențiază şi alte probleme legate de pluralismul religios şi de 
fenomenul globalizării. Privit din perspectivă ortodoxă, 
pluralismul nu este relativism religios, deoarece comunităţile 
religioase nu sunt desfiinţate într-o lume pluralistă. Este mai 
degrabă vorba despre o întâlnire între comunităţi diverse. 
Pluralismul presupune angajarea tuturor în procesul de 
afirmare a persoanei umane. „Puterea şi demnitatea discursului 
şi ascultării sunt deopotrivă creative şi evidente. Teologii 
ortodocşi ne amintesc constant faptul că tărâmul Duhului Sfânt 
nu are limite. Nu putem fixa limite în faţa libertăţii Duhului 
Sfânt, Care suflă unde vrea şi arde inimile multora. Astăzi, 
trebuie să facem ca libertatea şi focul, creativitatea şi 
conducerea Duhului Sfânt să ne permită să întâmpinăm 
provocările vieţii şi să ne conducă într-o lume cu multe 
credinţe”.259 

În lumea occidentală actuală, pluralismul Bisericilor 
Ortodoxe, în termenii etnicităţii, limbii şi organizării eclesiale, 
scoate în evidenţă o problemă importantă: pornind de la această 
diversitate, se mai poate vorbi de Biserica Ortodoxă rusă, 
română, greacă etc., sau se vorbeşte de români, ruşi, sârbi, 
greci etc.? Este oportun să se vorbească despre Ortodoxie ca 
despre o categorie de analizat din punct de vedere al 
fenomenului migraţiei? Se poate vorbi de o abordare a acestui 


59 DIANA L. ECK, „The Christian Churches and the Plurality of Religious 
Communities”, p. 21. 

fenomen din perspectiva ortodoxă la modul general, iar nu de 
reprezentanţii anumitor Biserici Ortodoxe sau de locuitorii 
anumitor ţări? În acest context, este vorba despre credincioşii 
ortodocşi sau despre reprezentanţii unei anumite Biserici locale 
sau naţionale? Migraţia se referă la ortodocşi sau la 
reprezentanţii anumitor ţări?2% În cele din urmă, problema 
migraţiei se referă atât la a fi ortodox (român, bulgar, grec, rus, 
sârb etc.) în altă ţară neortodoxă, cât şi la a fi german, danez, 
englez etc. într-o ţară ortodoxă. Cum se comportă ortodocşii în 
țări secularizate ce nu sunt ortodoxe? Au ei o poziţie comună 
sau totul depinde de mediul din care vin, fără implicaţii 
religioase? Aceste întrebări se pun atunci când vine vorba de 
problema migrației şi de migranţi, răspunsurile adecvate 
putându-se formula doar pornind de la adevărata învăţătură de 
credinţă creştină. 

Din punct de vedere istoric, în epoca contemporană 
migraţia creştinilor ortodocşi se poate împărţi în două etape, ce 
au ca puncte esenţiale anii 1917 (după Revoluţia din Rusia, cu 
referire mai ales la emigranții din această ţară) şi 1990 (după 
căderea blocului comunist, cu referire la toate ţările majoritar 
ortodoxe din Europa de Est). În urma creşterii fenomenului 
migraţiei, se analizează felul în care ortodocşii se comportă în 
țări în care sunt minoritari, după ce au venit din ţări în care erau 
majoritari, felul în care s-au adaptat ritmului de viaţă 
occidental, precum şi felul în care îşi trăiesc credința în 
mijlocul acestor realităţi. Deşi migranţii sunt parte a locurilor 
natale şi ai parohiilor cărora le aparţin, ei trebuie să se adapteze 
noilor condiţii în care trăiesc. 

Problema diasporei s-a ridicat în ultimul timp cu 
referire la fenomenul migraţiei din întreaga lume. Dintr-un 
termen religios care se referea la poporul evreu din afara Ţării 
Sfinte, diaspora a căpătat un înţeles laic. Din punct de vedere 


20 MARIA HĂÂMMERLI and JEAN-FRANCOIS MAYER, „Introduction”, 
p.2. 

ortodox, problemele au apărut începând cu diocezele din 
Occident care trebuie să aparţină unor patriarhate din alte ţări. 
Dacă se vorbeşte de o „diaspora ortodoxă”, acest lucru implică 
existenţa unui centru şi dependenţa de el, precum şi un punct 
de vedere comun în ceea ce priveşte principalele probleme cu 
care se confruntă credincioşii, indiferent de naţionalitate.?€! 

Alături de termenul „diaspora”, termenul „transnaţional” 
se referă la fenomenul migraţiei, fiind legat de noțiunea de „stat 
național”. Este vorba mai ales de influențele exercitate asupra 
migranţilor din partea locuitorilor teritoriilor în care se aşază sau 
din partea altor ortodocşi cu care intră în contact. Apar astfel 
numeroase probleme legate de apartenenţa etnică a credincioşilor 
ce trăiesc în alte țări. Există şi legături transnaționale între 
diferitele parohii ale unor patriarhate ce stabilesc relaţii de bună 
înţelegere în mijlocul unei populaţii neortodoxe. 

Pornind de la provocările şi încercările de a găsi soluţii 
pentru diferitele probleme ridicate de fenomenul migraţiei, 
experienţele Bisericilor Ortodoxe pot fi un adevărat ghid în 
ceea ce priveşte abordarea problemelor dialogului cu cei de alte 
credințe şi ideologii care trăiesc alături de credincioşii 
ortodocşi. „Dacă noi, ortodocşii, ne aşteptăm ca alţii, într-un 
cadru multicultural, nu doar să recunoască prezența noastră, ci 
şi să accepte darurile particulare ale Bisericii noastre, suntem 
noi la rândul nostru pregătiți să acceptăm darurile celorlalți, cu 
religia, cultura şi moralitatea lor particulare?”.2% În contextul 
democraţiilor pluraliste din societățile moderne, dialogul 
reprezintă singura opţiune pentru a intra în legătură cu cei de 
alte credinţe, ideologii, naţionalităţi, etnii sau culturi. 
„Recunoaşterea faptului că o altă persoană, în ciuda 
diferenţelor sale, este o persoană umană autentică sau că viaţa 
unei comunităţi este o expresie a unei culturi particulare 


2! MARIA HÂMMERLI and JEAN-FRANCOIS MAYER, „Introduction”, p. 16. 
5 EMMANUEL CLAPSIS, Orthodoxy in Conversation. Orthodox 
Ecumenical Engagements, p. 128. 

implică, în plus, să recunoaştem în celălalt unele elemente 
împărtăşite ale umanităţii sau culturii comune”.26 

Ca model exemplar al primirii oaspeţilor, Sfânta 
Scriptură aminteşte de ospitalitatea lui Avraam”, pentru care 
Străinii care i-au venit în vizită nu erau un pericol. EI Îi 
tratează cu toată bunăvoința, împărtăşind cu Ei atât prietenia, 
cât şi mâncarea. În tradiţia Ortodoxă, cei Trei Îngeri care au 
venit la Avraam reprezintă imaginea autentică a Sfintei Treimi, 
Dumnezeu comuniune de Persoane. În urma gestului său de 
ospitalitate, Avraam primeşte promisiunea că din el se va naşte 
un popor mare. Felul în care este prezentată această icoană în 
tradiția ortodoxă, cu deschiderea în partea din faţă, reprezintă o 
invitaţie pentru fiecare dintre noi de a veni şi a sta la masă cu 
Dumnezeu şi cu străinii, depăşind astfel prejudecățile şi 
aroganţa. Icoana devine astfel un simbol al prezenţei lui 
Dumnezeu în mijlocul nostru, atunci când îi primim pe alți 
oameni cu ospitalitate, fără inhibiții şi suspiciune. Este 
imaginea prin excelenţă a întâlnirii şi comuniunii dintre oameni 
şi Dumnezeu, un simbol al toleranţei religioase care înlătură 
orice fel de frică faţă de aproapele nostru.7% Omul este chipul 
lui Dumnezeu Cel întreit, în firea sa fiind înscrisă Biserica- 
Comuniune. „Toţi oamenii sunt chemaţi să se reunească în jurul 
aceleiaşi şi unice cupe, să se înalțe la treapta inimii divine şi să ia 
parte la Cina mesianică, să devină un singur Templu-Miel. «Prin 
viața veşnică (Duhul) Te cunosc pe Tine, singurul Dumnezeu 
adevărat şi pe Cel pe care L-ai trimis, lisus Hristos». Viziunea 
se termină cu această notă eshatologică: ea e o anticipare a 
Împărăției cerurilor scăldată totodată în lumina care nu este din 
această lume, în sfârşit, scăldată toată într-o bucurie curată, 


5 EMMANUEL CLAPSIS, Orthodoxy in Conversation. Orthodox 
Ecumenical Engagements, p. 138. 

24 Racere 18. 

255 His All Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, pp. 191-192. 

dezinteresată, într-o bucurie dumnezeiască, prin faptul că 
Treimea ființează şi că noi suntem iubiţi şi că totul este har”.25 

În Sfânta Scriptură se găsesc şi alte locuri în care se 
vorbeşte despre importanţa ospitalităţii.?” În lumina acestor 
îndemnuri, rolul nostru în această lume şi locul în care vom 
merge în viaţa viitoare depind de felul în care i-am tratat pe 
străini. %8 Tradiţia ortodoxă susține învățătura scripturistică 
după care suntem îndemnați să-i primim pe străini, deoarece 
toţi oamenii sunt egali în faţa lui Dumnezeu şi în faţa legilor 
din această lume. Drepturile religioase ale oamenilor trebuie 
respectate, inclusiv dreptul la mişcare, la manifestarea 
propriului sentiment religios şi la educaţie. 

În legătură cu fenomenul migraţiei şi cu atitudinea pe 
care trebuie să o aibă creştinii ortodocşi în acest sens s-a 
exprimat şi Sfântul şi Marele Sinod din Creta în anul 2016: 
„Problema actuală a refugiaților şi migranţilor, mereu în 
creştere din motive politice, economice şi climatice, se află în 
centrul atenţiei mondiale. Biserica Ortodoxă s-a îngrijit mereu 
şi se îngrijeşte continuu de cei persecutați, de cei în pericol şi 
în nevoi, bazându-se pe cuvintele Domnului: «Flămând am fost 
şi Mi-aţi dat să mănânc; însetat am fost şi Mi-aţi dat să beau, 
străin am fost şi M-aţi primit; Gol am fost şi M-aţi îmbrăcat, 
bolnav am fost şi M-aţi cercetat; în temniţă am fost şi ați venit 
la Mine» (Matei 25, 35-36) şi «Adevărat zic vouă, întrucât aţi 
făcut unuia dintr-aceşti fraţi ai Mei, prea mici, Mie Mi-aţi 
făcub» (Matei 25, 40). În tot decursul istoriei, Biserica s-a aflat 
alături de cei «osteniți şi împovărați» (Matei ||, 28). 
Activitatea filantropică a Bisericii nu s-a limitat niciodată la 


2% PAUL BVDOCHIMOV, Arta icoanei. O teologie a frumuseții, 
Traducere de Grigore Moga şi Petru Moga, Ed. Meridiane, Bucureşti, 1993, 
p. 218. 
27 Levitic 19, 33-34; Deuteronom 10, 19; Psalm 145, 9; Matei 25, 31-46; 
Luca 10, 30-37; 17, 18; loan 4, 9; Evrei 13, 1-2. 
255 Matei 25, 31-46. 

facerea de bine în funcţie de circumstanţe față de cel în nevoi 
sau de cel suferind, ci a căutat, mai degrabă, să elimine cauzele 
care provoacă problemele sociale. «Lucrarea slujirii» Bisericii 
(Efeseni 4, 12) este recunoscută de către toţi. Deci, mai întâi de 
toate, facem apel către cei care au puterea de a elimina cauzele 
producerii crizei refugiaților să ia deciziile pozitive necesare. 
Facem apel la autorităţile civile, la credincioşii ortodocşi şi la 
ceilalți cetăţeni ai ţărilor în care refugiații s-au retras şi 
continuă să se retragă să le ofere orice ajutor posibil, chiar şi 
din puţinul lor”. În Enciclica Sfântului şi Marelui Sinod din 
Creta sunt amintite şi urmările nefaste ale fenomenului actual 
al migraţiei asupra creştinilor ortodocşi din întreaga lume: 
„Biserica Ortodoxă urmăreşte cu durere şi rugăciune şi ia act 
de marea criză umanitară contemporană: proliferarea violenţei 
şi a conflictelor armate, persecutarea, exilarea şi uciderea 
membrilor minorităților religioase, expulzarea forțată a 
familiilor din căminele lor, tragedia traficului de persoane, 
încălcarea drepturilor fundamentale ale persoanelor şi ale 
popoarelor,  convertirile forțate. Ea condamnă categoric 
răpirile, torturile şi execuțiile atroce. Ea denunţă distrugerea 
locaşurilor de cult, a simbolurilor religioase şi a monumentelor 
culturale. Biserica Ortodoxă este preocupată, în mod deosebit, 
de situaţia creştinilor şi a altor minorităţi etnice şi religioase 
persecutate în Orientul Mijlociu. Ea adresează un apel, mai 
ales, către guvernele din regiune, pentru protejarea populațiilor 
creştine — ortodocşi, vechi orientali şi ceilalți creştini — care au 
supravieţuit în leagănul creştinismului. Creştinii autohtoni şi 
celelalte populaţii au dreptul inalienabil de a rămâne în ţările 
lor în calitate de cetăţeni cu drepturi egale. Prin urmare, îi 
îndemnăm pe toţi cei implicaţi, indiferent de convingerile lor 
religioase, să lucreze pentru reconciliere şi pentru respectarea 
drepturilor omului, în special pentru protejarea darului divin al 
vieţii. Trebuie ca războiul şi vărsările de sânge să înceteze, 
trebuie să domine dreptatea, pentru a restaura pacea şi pentru a 

fi posibilă întoarcerea celor exilați în pământurile lor 
strămoşeşti. Ne rugăm pentru pace şi dreptate în ţările Africii 
aflate în suferință şi în încercata Ucraină. Repetăm mai 
accentuat, în cadrul Sinodului, apelul nostru către cei 
responsabili de a-i elibera pe cei doi arhierei răpiți din Siria: 
Paul Yazigi şi loan Ibrahim. Ne rugăm pentru eliberarea tuturor 
semenilor noştri care sunt luaţi ostatici sau se află în 


captivitate”.2% 


25 Enciclica Sfântului şi Marelui Sinod”, <http://basilica.ro/enciclica- 
sfantului-si-marelui-sinod/>, accesat: 30.11.2018. 

Încă de la începutul scolasticismului medieval şi din perioada 
Iluminismului, teologia a fost definită ca o disciplină ce 
foloseşte metodele logicii aristoteliene. Cunoaşterea raţională a 
fost considerată, şi continuă să fie, singura formă legitimă de 
cunoaştere. În aceste condiţii, educaţia teologică a fost mutată 
gradual de la cadrul său sacramental şi din contextul său 
eclesial, comunitar şi local. Înțelegerea raţională a lui 
Dumnezeu şi a umanității a condus la o educaţie teologică 
orientată doar misionar. Chiar şi în zilele noastre instituţiile 
teologice din lumea întreagă, indiferent de confesiune, au ca 
principal scop formarea de „lideri? (preoți, pastori şi 
misionari), iar nu educaţia întregului popor al lui Dumnezeu. 
Astfel s-a pierdut importanţa centralităţii pe comunitate şi pe 
dimensiunea orientată liturgic/euharistic a educaţiei teologice. 
Nu trebuie uitat însă faptul că teologia nu este doar o disciplină 
pentru tineri şi adolescenţi şi nici un prerogativ al unor 
profesionişti, fie că sunt clerici sau din mediul academic, ci 
este o sarcină a întregii comunități creştine, a întregului popor 
al lui Dumnezeu." Numai astfel are înţeles maxima patristică 
după care „teolog este cel ce se roagă şi cel ce se roagă este 
teolog”. 

În acest context se ridică o întrebare ce priveşte raportul 
dintre teologia ortodoxă şi contextualitate, în sensul în care, în 
anumite cercuri se vorbeşte despre posibilitatea unei 
interpretări diferite, dar legitime, a aceluiaşi text evanghelic. 
Astfel se vehiculează ideea că „orice text are un context” care 
nu este pur şi simplu extern textului, ci constituie o parte 
integrantă a acestuia. În cadrul acestei abordări nu se contestă 


1 PETROS VASSILIADES, „Contextuality and Catholocity. The Task of 
Orthodox Theology in Ecumenical Theological Education”, în: International 
Review of Mission, Volume 98, Number 1, 2009, p. 38. 

faptul că fiecare tradiţie este legată de un context istoric, socio- 
cultural sau politic, astfel încât nu se poate vorbi de o teologie 
universală abstractă care să aibă o autoritate absolută şi 
nelimitată. Prin contextualizare, în contrast cu abordarea 
clasică a teologiei, nu mai suntem preocupaţi dacă sau cum 
poziţiile teologice pe care le adoptăm astăzi şi afirmaţiile pe 
care le facem sunt în acord cu Tradiţia adevărată, ci dacă aceste 
poziţii sunt în relaţii dinamice cu toate problemele contemporane. 
Această abordare este o creație a postmodernității, care se 
focalizează pe particularităţi, pe situații periferice, pe 
minorităţi, evitând astfel elementele unificate din situaţiile 
concrete de viaţă.””! 

Cele mai importante perspective în cadrul educaţiei 
teologice contemporane sunt legate de catolicitate (sobornicitate) 
şi de contextualitate: prima, în sensul unei căutări în vederea 
conştientizării coerente, ecumenice, globale şi catolice a 
sarcinii teologicale; a doua, ca o expresie unică a autenticităţii 
şi distincţiei diferitelor contexte teologice, ca şi nevoia de a 
pune împreună teologiile contextuale într-o inter-relaţie unele 
cu altele. Această legătură porneşte de la ideea de unitate, 
deoarece teologia creştină, indiferent de expresiile sale, trebuie 
să aibă un punct comun de referință, un element unificator în 
care să se regăsească toate celelalte, centrându-se astfel pe 
problema unității Bisericii. 

Tradiţia este legată şi de un anumit context istoric, 
social, cultural, politic, economic şi psihologic. Pornind de la 
contextualitate, în opoziţie cu abordarea clasică a Tradiţiei, se 
analizează dinamismul Tradiţiei, pentru a se răspunde la 
întrebările ridicate de realităţile contemporane. În acest sens, la 
Conferinţa de la Nairobi (Kenya) din 1996, în cadrul căreia s-a 
abordat viitorul educaţiei ecumenice, s-a pus accentul atât pe 
catolicitate, înţeleasă ca o conştientizare a cerinţelor teologice 


1 PETROS VASSILIADES, „Contextuality and Catholocity. The Task of 
Orthodox Theology in Ecumenical Theological Education”, p. 40. 

coerente la nivel global, cât şi pe contextualitate, înţeleasă ca 
expresie unică în contexte particulare diferite. Coerenţa 
subliniază atât autenticitatea, cât şi diferenţa între mai multe 
contexte teologice, precum şi nevoia de a aduce împreună 
aceste contexte într-o inter-relaţionare reciprocă. Trebuie să se 
meargă din ce în ce mai mult spre o unitate a educaţiei 
religioase încât să fie abordate teme de interes particular şi 
general pentru societatea contemporană.27? 

În aceste condiţii, principala problemă care trebuie 
analizată în cadrul discursului teologic este cea referitoare la 
eclesiologie. În discuţiile ecumenice actuale se pune mai mare 
accent pe învăţătura despre teologia euharistică, mai precis pe 
eclesiologia euharistică, toate acestea integrate în discursul 
despre învăţătura trinitară. Această viziune este importantă 
pentru viitorul educaţiei teologice care să se refere şi la cei de 
alte credinţe şi ideologii. Educaţia teologică nu trebuie văzută 
în abstract, ci se referă la Dumnezeu Cel Unul în Fiinţă şi 
întreit în Persoane, expresia perfectă a comuniunii. Această 
experienţă eshatologică se referă la Împărăţia lui Dumnezeu şi 
la comuniunea dintre oameni, care include dreptatea, pacea, 
preaplinul vieţii şi respectul pentru întreaga creație. Educaţia 
teologică trebuie să se refere la comuniune ca element ultim 
constitutiv al existenţei, presupunând o dimensiune relațională 
şi un dialog dinamic şi continuu cu toţi oamenii, indiferent de 
credinţe şi ideologii.775 

Viitorul educaţiei teologice ecumenice stă în reconcilierea 
celor două curente moderne, instituţiile teologice ortodoxe 
având nevoie să înceapă procesul de aplanare a antitezelor 
existente: contextualizare şi catolicitate (sobornicitate). Trebuie 


*2 PETROS VASSILIADIS, Eucharist and Witness: Orthodox Perspectives 
on the Unity and Mission of the Church, WCC Publication, Geneva, 1998, 
pp. LI0-111. 

2% PETROS VASSILIADIS, Eucharist and Witness: Orthodox Perspectives 
on the Unity and Mission of the Church, p. 114. 

ca partenerii de discuţie să lucreze împreună la realizarea unei 
sinteze între legitimitatea tuturor teologiilor contemporane 
locale/contextuale şi necesitatea, nucleului credinţei apostolice.274 
Este important ca educaţia teologică să aibă un punct comun de 
referință, pentru a nu cădea în pericolul de a vedea fiecare 
context şi experienţă locală drept expresia autentică a credinţei 
creştine. În acest sens, nu se poate exclude posibilitatea unei 
teologii autentice universale. 

Cele mai mari probleme în ceea ce priveşte educaţia 
teologică actuală constau în definirea „criteriului adevărului”. 
Trebuie luată o distanţă față de sindromul modern dominant al 
priorităţii textelor asupra experienţei, a teologiei asupra 
eclesiologiei, a kerygmei şi misiunii asupra vieţii sacramentale. 
Unii cercetători se concentrează pe dogmă, impusă de 
hegemonia post-iluministă şi post-reformatoare asupra perspectivei 
teologice: ceea ce constituie inima credinței creştine trebuie 
extras exclusiv din depozitul de credinţă care se găseşte în 
Biblie, în scrierile Sfinţilor Părinţi, în canoane şi în deciziile 
Sinoadelor, destul de rar făcându-se referire la evenimentul 
comuniunii euharistice, care în cele din urmă este responsabil 
şi produce depozitul de credinţă. “5 În cadrul discuţiilor 
ecumenice trebuie întărită importanţa teologiei sacramentale 
privită din perspectivă trinitariană. Educaţia teologică 
ecumenică nu trebuie să se centreze doar pe pregătirea 
dogmatică sau pe buna organizare, ci şi pe mărturisirea 
diaconală cu o certă orientare eshatologică, fiind ghidată după 


expresia „liturghie după Liturghie”.276 


24 PETROS VASSILIADES, „Contextuality and Catholocity. The Task of 
Orthodox Theology in Ecumenical Theological Education”, pp. 40-41. 

215 PBTROS VASSILIADES, „Contextuality and Catholocity. The Task of 
Orthodox Theology in Ecumenical Theological Education”, p. 43. 

216 Preot Profesor Doctor ION BRIA, Liturghia după Liturghie. Misiune 
apostolică şi mărturie creştină — azi, Ed. Athena, Bucureşti, 1996. Vezi în 
legătură cu acest concept: Drd. DORU MARCU, „The concept liturgy after 

Educaţia teologică nu poate fi văzută în abstract ca 
atunci când Dumnezeu ar fi o existență ultimă solitară. Ea 
trebuie să se refere întotdeauna la Dumnezeu Sfânta Treime, 
expresia profundă a comuniunii, fiind în strânsă legătură cu 
experienţa eshatologică. Aceasta este o viziune înrădăcinată în 
Împărăţia cerurilor, fiind centrată pe comuniune interpersonală. 
Deci, educaţia teologică trebuie să se refere permanent la 
comuniune ca la elementul ultim al ei, accentuând dimensiunea 
relaţională a vieţii, în dialog dinamic şi continuu nu doar cu 
reprezentanţii diferitelor confesiuni creştine, ci şi cu oamenii 
de alte credinţe, chiar şi cu lumea secularizată. 

În lumea ortodoxă, educaţia teologică trebuie să trateze 
problemele de actualitate, fără a pierde legătura cu trecutul. 
Este necesar să se facă referiri la propria istorie, fără a se nega 
orientarea eshatologică. Teologia creştină este, în cele din 
urmă, balanţa reală dintre istorie şi eshatologie. Există un 
echilibru între viziunea eshatologică asupra Bisericii, realitățile 
istorice şi viaţa socială şi cosmică. Teologia şi Biserica nu 
există pentru ele însele, ci pentru lume. 

În majoritatea instituţiilor teologice ortodoxe nu există 
o disciplină care să se ocupe de „educaţia teologică 
ecumenică”, deşi teologia ortodoxă a influenţat puternic 
discuţiile ecumenice actuale. În acest sens trebuie promovat 
caracterul ecumenic al Ortodoxiei. În același timp, educaţia 
teologică trebuie să pună accentul pe dezvoltarea misiunii ca 
mărturisire şi reconciliere. Este o greşeală să se evite dialogul 
interreligios şi să se catalogheze aceste iniţiative ca sincretiste. 

În Ortodoxie există o tensiune permanentă între 
eshatologie şi istorie sau, cu alte cuvinte, între comunitatea 
eclesială şi societatea pluralistă, post-modernă, post-colonială, 
post-industrială. Pentru a depăşi problemele reale ridicate de 
globalizare, unii creştini ortodocşi s-au retras într-un trecut 


the Liturgy. History and Theology”, în: Mitropolia Olteniei, 9-12/2016, 
pp. 185-207. 

„glorios”. Astfel, ei au devenit vulnerabili la un fel de 
fundamentalism național şi intolerant, la anti-ecumenism, la 
atitudine străină şi inacceptabilă de către etosul ortodox. 
Ortodoxia este provocată să răspundă pozitiv la raportul dintre 
eshatologie şi istorie şi acest lucru trebuie obţinut printr-o 
educaţie teologică adevărată. 

Principiile teologice şi eclesiologice rămân identice 
pentru Biserica Ortodoxă în mărturisirea către întreaga lume, 
având aceleaşi surse de inspiraţie, centrate pe viaţa liturgică şi 
sacramentală care a ţinut legate între ele Bisericile locale. 
Diversitatea acestor Biserici se poate vedea în atitudinile 
pastorale şi în angajamentul misionar care s-au referit la 
contextul istoric şi cultural în care au trebuit să activeze. „Într-o 
oarecare măsură, aceasta a fost una dintre cele mai vechi 
dileme cu care au trebuit să se confrunte atât teologia cât şi 
viaţa Bisericii: cum să exprime veşnicul în termenii 
temporalului şi cum să comunice universalul în termenii 
localului”.27 

În ultimul timp se pune problema exprimării comune a 
mesajului creştin către întreaga lume, ceea ce a condus la 
implicarea Bisericilor Ortodoxe în programele ecumenice 
actuale. Au apărut astfel păreri diferite, chiar contradictorii, 
care pornesc de la a considera această implicare ca o extensie a 
mărturisirii ortodoxe în lume, până la a o vedea drept o 
renunțare la etosul ortodox, o adevărată erezie. Educaţia 
teologică trebuie să includă aceste dileme şi să fixeze curricula 
şi metodologia pentru a permite transmiterea învăţăturii 


21 GEORGES LEMOPOULOS, „Orthodox participation in the ecumenical 
movement and the role of theological education: A few questions in the 
form of Introductory Thoughts”, în: Orthodox Perspectives on Ecumenical 
Theological Education. The Ecumenical Movement in the Theological 
Education and in the Life of Orthodox Churches, Edited by +Gennadios of 
Sassima, țLautenţiu of Ardeal, Pavel Aurel, Daniel Buda, Volos Academy 
Publications, Volos, 2014, p. 40. 

ortodoxe autentice generaţiilor tinere şi pentru a culege 
rezultatele obținute din cercetarea teologică. 

Pornind de la aceste considerente, la A III-a Conferinţă 
Panortodoxă Presinodală (1986) a fost sintetizată învăţătura 
eclesiologică şi misiologică ce reflectă viaţa Bisericii: „Ortodoxia 
poate şi trebuie să contribuie pozitiv la restabilirea relației 
organice dintre dialogul internaţional contemporan şi idealurile 
prin excelenţă creştine ale păcii, libertăţii, înfrățirui, iubirii şi 
dreptăţii sociale între popoare, făcând cunoscută credinţa creştină 
despre om şi lume, precum a făcut aceasta în decursul întregii sale 
istorii pentru a reuşi transformarea identității spirituale şi culturale 
a lumii. Credinţa creştină în proveniența divină şi unitatea 
neamului omenesc şi a lumii — totdeauna în strânsă legătură cu 
sfinţenia, independenţa şi valoarea supremă a persoanei umane — 
se află, în chip latent, la baza dialogului internațional 
contemporan, pentru pace, dreptate socială şi drepturi umane. 
Ideea  universalităţii acestor idealuri, care constituie baza 
dialogului contemporan, ar fi aproape de neconceput fără 
învățătura creştină despre unitatea ontologică a neamului 
omenesc”.2'8 În documentele ortodoxe ulterioare s-a întărit ideea 
necesităţii continuării participării Bisericilor Ortodoxe la diferitele 
forme de acţiuni şi activităţi intercreştine şi interreligioase. Există 
însă şi voci precaute în ceea ce priveşte implicarea în dialoguri cu 
reprezentanţii altor religii sau confesiuni. 

În cadrul acestor întâlniri se porneşte de la legătura dintre 
unitatea Bisericii şi unitatea umanităţii, cu referire la acţiunile 
întreprinse pentru justiţie, pace, dezvoltare, renaştere şi efortul de a 
construi relații cu oamenii cu intenţii bune. O altă direcţie 
dezvoltată de Bisericile Ortodoxe constă în a avea o agendă 
comună prin care să se răspundă cu aceeaşi voce la principalele 
probleme ridicate în cadrul discuţiilor. În acest sens, un punct 
esenţial l-au ocupat discuţiile interreligioase în care ortodocşii au 


218 Hotărârile celei de A III-a Conferinţe Panortodoxe Presinodale 
Chambs&sy-Geneva, Elveţia, 20 octombrie-6 noiembrie 1986”, p. 207. 

fost implicaţi. Un rol important în analizarea şi soluționarea multor 
probleme în cadrul discuţiilor intercreştine şi interreligioase îl au 
instituţiile teologice ortodoxe care şi-au adus contribuţia la 
participarea ortodocşilor în discuţiile cu reprezentanţii altor 
confesiuni şi religii. În acest sens, nu de puţine ori ortodocşii au fost 
adevăraţi pioneri în promovarea dialogului.” 

Într-un mesaj adresat în anul 2012 Asociaţiei educaţionale 
creştin-religioase, Patriarhul Ecumenic Bartholomeu I afirma în 
legătură cu rolul educaţiei religioase în lumea contemporană: 
„Trebuie să realizaţi această îndatorire fidel şi onest, cu o minte şi o 
inimă deschise, evitând sectarismul şi naționalismul. Mulţi, dacă nu 
cei mai mulți dintre voi sunteți chemaţi să slujiți ca educatori 
religioşi cu capacitatea voastră de bărbaţi şi femei laici, care 
subliniază prin ei înşişi rolul crucial şi central al laicatului în trupul 
lui Hristos. În cele din urmă, sarcina voastră se prezintă cu şi mai 
mare dificultate pentru că părinții acestor copii sunt ei înşişi 
ignoranţi la principiile ortodoxe fundamentale, în timp ce societatea 
secularizată rezistă oricărui accent pus pe educaţia religioasă”.280 

Ținând cont de aceste coordonate, la Sfântul şi Marele 
Sinod din Creta din anul 2016 s-a discutat despre importanța 
educaţiei religioase pentru creştinii ortodocşi din zilele noastre 
şi despre impactul pe care trebuie să-l aibă o bună pregătire 
teologică asupra lumii contemporane. „În zilele noastre, se 
observă noi tendințe în domeniul formării şi educaţiei 
referitoare la conţinutul şi scopurile educaţiei, la abordarea vârstei 
copilăriei, la rolul profesorului şi al elevului, precum şi al şcolii 
contemporane. De vreme ce educaţia nu se referă doar la ceea ce 
este omul, ci şi la ceea ce trebuie să fieşi la conţinutul 


1 GEORGES LEMOPOULOS, „Orthodox participation in the ecumenical 
movement and the role of theological education: A few questions in the 
form of Introductory Thoughts”, p. 51. 

20 His All-Holiness EcumenicaL Patriarch BARTHOLOMEW, „Greeting 
to the Orthodox Christian Religious Education Association”, în: Greek 
Orthodox Theological Review, 57:1-4, 2012, p. 11. 

responsabilităţi sale, este de la sine înțeles că imaginea pe care o 
avem cu privire la om şi la sensul existenţei sale ne determină 
viziunea cu privire la educaţia sa. Şi Biserica Ortodoxă este 
îngrijorată profund de sistemul educaţional secularizat şi individualist 
dominant astăzi, care agasează generaţia tânără. În centrul grijii 
pastorale a Bisericii se află o educaţie care urmăreşte nu doar 
cultivarea intelectuală, ci şi edificarea şi dezvoltarea întregii persoane 
umane ca fiinţă psihosomatică şi spirituală, în conformitate cu 
principiul întreit: Dumnezeu, om, lume. Prin cuvântul său catehetic, 
Biserica Ortodoxă, cu multă grijă, cheamă poporul lui Dumnezeu şi, 
în special, tinerii să participe conştient şi activ la viaţa Bisericii, care 
cultivă în ci «dorința desăvârşită» a vieţii în Hristos. Astfel, 
plenitudinea creştinilor află un sprijin existenţial în comuniunea 
divino-umană a Bisericii şi experimentează în aceasta perspectiva 
resurecţională a îndumnezeirii prin har”.%! 

Viziunea ortodoxă asupra educaţiei creştine vede 
educaţia din perspectiva Modelului suprem, Mântuitorul nostru 
Isus Hristos, Fiul lui Dumnezeu întrupat. Pornind de aici, 
metodele didactice sunt implementate în termenii comuniunii 
interpersonale dintre Dumnezeu şi om, dar şi dintre oameni, 
aceştia fiind creaţi după chipul lui Dumnezeu, tinzând spre 
asemănarea cu Acesta. Astfel, relaţiile interumane au ca ţintă 
relaţia interpersonală a omului cu Dumnezeu. „În cele din 
urmă, rolul educatorului creştin este asumat de cel care 
abordează ambele părţi ale transferului de valori, de la modelul 
educaţional şi de la persoana educată. Pentru educaţia creştină, 


în ultimă instanţă această valoare este Dumnezeu”.2%? 


%1 Enciclica Sfântului şi Marelui Sinod”, <http://basilica.ro/enciclica- 
sfantului-si-marelui-sinod/>, accesat: 30.11.2018. 

2% Reverend PhD ADRIAN IVAN, „Christian Education as Paradigm in the 
Valorization of Inter-Human Relationship”, în: SGEM Conference on 
Psychology&Psychiatry&Sociology&Healthcare education. Conference 
Proceedings. Volume III.  Education&Education Research, STEF92 
Technology Ltd., Sofia, 2014, p. 153. 

În lumea în care trăim, caracterizată prin generalizarea 
instabilității şi incertitudinii, excluderea religiei din vieţile 
oamenilor a condus atât la renaşterea fundamentalismelor, 
ajungându-se până la conflicte religioase locale, naționale şi 
internaţionale, cât şi la fenomenul opus al „întoarcerii la 
Dumnezeu”. Unii, între care un loc aparte îl ocupă Samuel 
Huntington, au legat aceste realităţi de ceea ce a devenit 
cunoscut sub numele de „ciocnirea civilizaţiilor” şi de un 
adevărat „război al religiilor”. Alţii au văzut religia ca singura 
sursă care poate promova pacea şi înţelegerea între oameni. 
Astfel, se vorbeşte din ce în mai mult de o „întoarcere la 
religie”, fără a se ajunge însă la sincretism sau la omogenizarea 
diferențelor dintre religii. În acest context, dialogul 
interreligios ocupă un loc important.7% 

În cadrul acestui dialog nu se urmăreşte crearea unei 
religii mondiale, ci promovarea colaborării între adepții 
religiilor lumii. În acest sens, reprezentanţii Bisericilor 
Ortodoxe au adus contribuţii importante, pornind de la modul 
specific în care trăiesc şi se raportează la cei de alte credințe şi 
ideologii. Atunci când abordează problema dialogului 
interreligios, ortodocşii fac permanent apel la Sfânta Scriptură 
şi la Sfânta Tradiţie, cele două izvoare ale Revelaţiei divine. 
Teologii ortodocşi s-au întors la Sfânta Scriptură şi la Sfinţii 
Părinți pentru a aborda dialogul interreligios şi au legat 
răspunsul lor de învăţăturile Bisericii, făcând astfel posibilă o 
abordare ortodoxă modernă cu privire la religiilor necreştine. 


3 Vezi o analiză a dialogului interreligios în: ADRIAN BOLDIŞOR, 
Importanța şi actualitatea dialogului  interreligios pentru lumea 
contemporană: istorie, perspective, soluţii, Ed. Mitropolia Olteniei, 
Craiova, 2015. 

Sfânta Scriptură şi dialogul interreligios 
Cartea Sfântă vorbeşte de existenţa unui singur Dumnezeu?5 
Care stăpâneşte peste tot pământul.2% Întreaga umanitate are 
origine comună”%€ şi întreg pământul este plin de slava Sa.% 
De-a lungul timpului, Dumnezeu a încheiat mai multe 
legăminte cu umanitatea: cu Adam şi Eva%5, cu Noe”% şi cu 
Avraam." Sfânta Scriptură prezintă exemple de oameni care 
au respectat poruncile divine, deşi nu erau evrei (Enoh, 
Melchisedec, lov) şi aminteşte în genealogia Mântuitorului 
nostru lisus Hristos de femeile de neam străin. Făcând 
legătură între Vechiul şi Noul Testament, creştinii ortodocşi 
pornesc, în promovarea dialogului cu cei de alte credinţe şi 
ideologii, de la evenimentul unic al Întrupării Fiului lui 
Dumnezeu. %? „Prin urmare, hristologia, şi nu «religia 
comparată» trebuie să fie baza preocupărilor noastre. Interesul 
nostru primordial nu-l reprezintă «conferințele interreligioase» 
în sine; el trebuie să constea în prezenţa noastră împreună cu 
Hristos la lucrarea Sa continuă în mijlocul oamenilor de alte 
credinţe religioase. Hristos ne scoate din izolarea proprie şi ne 
pune într-o legătură intimă cu toţi semenii noştri”.295 

Mântuitorul nostru lisus Hristos a apreciat purtarea celor 
ce nu erau evrei şi credinţa de care aceştia au dat dovadă: sutaşul 


roman” şi femeia cananeeancă”%5, iar în Faptele Apostolilor se 


254 Isaia 43, 3; Efeseni 4, 6. 

255 Psalm 23, 1; Psalm 46, 8; Psalm 102, 19; Isaia 14, 26; Maleahi 1, 11. 
236 Facere 1, 27; 5, |. 

237 Isaia 6, 3. 

25 Facere 3, 15. 

25 Racere 8, 21-22. 

2% Facere 12. 

21 Matei 1. 

2% Joan 1, 14; 3, 16. 

2% Pr. NICOLAE ACHIMESCU, Religii în dialog, Ed. Trinitas, laşi, 2006, 
p. 19. 

294 Matei 8, 5-13. 

295 Matei 15, 21-28. 

relatează despre credinţa lui Corneliu.2% Aceste mărturii ale 
credinţei adevărate stau în legătură cu faptul că „în orice neam, 
cel ce se teme de El şi face dreptate este primit de EI”%”, 
Dumnezeu nelăsându-Se fără mărturie pe întreaga faţă a 
pământului.?%8 Sfântul Apostol Pavel subliniază această idee în 
Epistola către Romani: „Căci, când păgânii care nu au Lege, din 
fire fac ale Legii, aceştia, neavând Lege, îşi sunt loruşi lege, ceea 
ce arată fapta Legii scrisă în inimile lor, prin mărturia conştiinţei 
lor şi prin judecăţile lor, care îi învinovăţesc sau îi apară în ziua în 
care Dumnezeu va judeca, prin lisus Hristos, după Evanghelia 
mea, cele ascunse ale oamenilor”. 2% Pornind de la aceste 
mărturii scripturistice care se referă la revelația naturală şi la 
crearea omului după chipul lui Dumnezeu, se poate afirma că 
„fiecare om de bună intenție şi cu bunăvoință, care păstrează 
poruncile lui Hristos (precum: iubirea curată, smerenia, starea de 
iertare, slujirea dezinteresată), chiar şi dacă nu are privilegiul de a 
cunoaşte în mod direct misterul inexprimabil al tainei lui Hristos — 
am îndrăzni să spunem —, acceptă în mod tainic pe Hristos- 
Logosul, Care este prezent în poruncă. Întrucât Dumnezeu este 
iubire, orice expresie a iubirii constituie o conformare automată 
cu voia Sa şi cu poruncile Sale”.5% 

Un moment important în propovăduirea creştină către cei 
de alte religii este reprezentat de predica Sfântului Apostol Pavel 
în Areopag. %! Această cuvântare „reprezintă un minunat 
exemplu de folosire a premiselor revelației naturale intuitive în 
scopul descoperirii adevărului ultim sau mai degrabă al 
înţelegerii celei mai adecvate a ceea ce este dat, dar, din pricina 


*% Faptele Apostolilor 10, 1-48. 

%1 Raptele Apostolilor 10, 35. 

*% Raptele Apostolilor 14, 16-17. 

2% Romani 2, 14-16. 

300 +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 181. 

301 Faptele Apostolilor 17, 22-31. 

necunoaşterii, este greşit interpretat”. În mijlocul învăţaţilor 
atenieni, Apostolul neamurilor urmează îndemnul la propovăduire 
dat de Mântuitorului nostru Iisus Hristos." 

Învățătura despre Duhul Sfânt, Care, la facerea lumii, 
„Se purta pe deasupra apelor”*0%, ocupă un loc important în 
cadrul dialogului interreligios. El este Duhul sfinţeniei, al 
puterii, al adevărului, al păcii, al dreptăţii“, Care suflă unde 
vrea.3%% Duhul Sfânt este prezent în lume, împărtăşindu-Se 
întregii creaţii. „Nimic nu poate să limiteze strălucirea 
Duhului Sfânt. Oriunde este întâlnită iubirea, dreptatea, pacea 
şi celelalte roade ale Sale (Gal. 5, 22), acolo distingem urme 
ale lucrării Sale. Şi se pare că suficiente dintre aceste 
elemente sunt prezente în viaţa multor oameni care aparţin 
diferitelor religii”.307 

Pornind de la învăţătura despre Duhul Sfânt, trebuie 
analizate mai multe probleme ce se ivesc în calea dialogului 
cu cei de alte religii. „Desigur, trebuie făcută mai întâi o 
distincție în ce priveşte lucrarea exclusivă şi inclusivă a 
Duhului Sfânt. Atitudinea creştină faţă de celelalte credinţe şi 
religii poate fi diferențiată, dacă socotim adevărul lui 
Dumnezeu redus la limitele istorice ale Bisericii sau dacă 
acceptăm că adevărul Său e tot la fel de liber ca şi Duhul Său, 
totdeauna activ şi acţionând la toate popoarele”. 5% 
Pnevmatologia trebuie pusă alături de hristologie şi 
triadologie pentru a nu cădea în eroarea de a confunda 


302 Pr. NICOLAE ACHIMESCU, Religii în dialog, p. 63. 

303 Marcu 16, 15; I Timotei 2, 1-6. 

304 Facere 1, 2. 

305 Galateni 5, 22-23. 

3% Joan 3, 8. 

307 +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 180. 

30% Pr. NICOLAE ACHIMESCU, Religii în dialog, p. 32. 

învăţătura despre Duhul Sfânt cu alte idei şi concepte străine 
şi greşite.*0% 

Această abordare stă în legătură cu ceea ce se numeşte 
„ecumenism  interreligios” sau  „macroecumenism”: larga 
deschidere către dialogul cu alte religii şi tradiții culturale 
dincolo de graniţele Creştinismului. Implicarea şi interesul 
reprezentanţilor Bisericilor Ortodoxe în dialog s-au centrat, în 
primul rând, pe problemele înţelegerii, colaborării, libertăţii 
religioase, grijii pentru minorități, înlăturării antisemitismului, 
promovării păcii etc. Pentru ca acestea să dea rezultate pe tărâm 
practic trebuie mai întâi să se realizeze o colaborare mai bună 
între confesiunile creştine pentru a se creiona un mesaj comun şi 
omogen al creştinilor către reprezentanţii altor religii. 

În tradiţia patristică, energiile Duhului Sfânt sunt 
prezente în întreaga creaţie şi istorie. Această învăţătură este în 
contradicție cu orice tendință personală sau colectivă de 
autosuficienţă şi izolare. Dacă adevărul şi înţelepciunea pot fi 
găsite şi în credinţele persoanelor de alte religii sau la oamenii 
nereligioşi, acest lucru trebuie văzut ca dar al lui Dumnezeu. 
Dacă Duhul lui Dumnezeu este prezent şi lucrează în toată 
creaţia şi asupra tuturor oamenilor, trebuie să se caute adevărul 
şi înţelepciunea în multe locuri. Duhul Sfânt este omniprezent 
în lume, prezenţa lui Dumnezeu peste tot fiind un semn al 
binecuvântării Sale. Pornind de aici, creştinii caută urmele 
divine la oamenii de alte credinţe. Suflarea de pretutindeni a lui 
Dumnezeu este un semn al libertăţii Sale, dialogul interreligios 
fund astfel posibil şi necesar. 

Lucrarea Duhului Sfânt în afara graniţelor Bisericii a 
fost afirmată de Ortodoxie, accentuându-se faptul că prezenţa 


309 Aceste precizări sunt necesare dacă se ţine cont de ceea ce s-a 
discutat la A VII-a Adunare generală a CMB de la Canberra, din anul 
1991, pornind de la prezentarea profesoarei Chung Hyun Kyung de la 
Universitatea din Seul (Coreea de Sud) şi de la răspunsul ortodox care a 
fost formulat (vezi în această carte la pp. 55-57). 

în lume a Duhului nu înseamnă separarea de Hristos. Pornindu-se 
de la faptul că plinătatea dragostei lui Dumnezeu este prezentă 
în Biserică, s-a subliniat ideea că Duhul Sfânt lucrează în 
întreaga lume în vederea unirii şi participării tuturor la 
Împărăţia lui Dumnezeu. Aceasta este perspectiva trinitariană 
care scoate în evidenţă conlucrarea dintre Fiul şi Duhul Sfânt, 
cele „două mâini ale Tatălui”.*10 

Prezenţa Duhului Sfânt în lume este argumentul cel 
mai important în susținerea demnităţii fiecărei persoane 
umane, conducând la ideea unităţii tuturor oamenilor şi la 
colaborarea dintre ei, dincolo de diferenţele culturale, 
rasiale, economice, sociale sau religioase. Dialogul nu 
înseamnă negociere şi compromis, ci ascultarea celuilalt şi 
mărturisirea credinței în Domnul nostru lisus Hristos, Cel 
răstignit şi înviat. Legătura dintre Logosul divin şi Duhul 
Sfânt nu este numai o problemă teoretică, ci are implicaţii 
asupra felului în care sunt percepuți cei de alte credinţe şi 
ideologii. Dumnezeu, prezent peste tot, lucrează ca Sfânta 
Treime. 

Teologia ortodoxă s-a concentrat asupra lucrării 
Duhului în viaţa spirituală a credincioşilor, în viaţa Bisericii, în 
Sfintele Taine, precum şi asupra relaţiei dintre Tatăl, Fiul şi 
Duhul Sfânt. Prezenţa lui Dumnezeu în viaţa de zi cu zi a 
oamenilor, implicând ordinea seculară, transformările sociale, 
sistemele politice etc., rămâne un subiect asupra căruia trebuie 
să se reflecteze cu atenţie. În acest sens, Biserica şi-a 
manifestat deschiderea față de toți oamenii, pornind de la 
învăţătura după care Duhul Sfânt este prezent şi lucrează în 


30 Rr. EMMANUEL CLAPSIS, „Theology of Religions as Concern for 
Ecumenical Dialogue of Orthodox Theologians”, în: Orthodox Handbook 
on Ecumenism. Resources for Theological Education, Editors Pantelis 
Kalaitzidis, Thomas FitzGerald, Cyril Hovorun, Aikaterini Pekridou, 
Nikolaos Asproulis, Guy Liagre, Dietrich Werner, Regnum Books 
International, Oxford, 2013, pp. 673-675. 

lume prin energiile Sale necreate. Astfel, teologia ortodoxă a 
ştiut să îmbine universalul (prezenţa lui Dumnezeu în lumea 
întreagă) cu particularul (Dumnezeu Se revelează desăvârşit în 
Domnul nostru lisus Hristos). Această viziune trinitariană ţine 
cont atât de revelația supremă în Domnul lisus Hristos, cât şi 
de prezenţa şi lucrarea neîntreruptă prin Duhul Sfânt. 

Orice diviziune şi fragmentare între oameni este 
depăşită de puterea Duhului Sfânt şi de dragostea lui 
Dumnezeu pentru oameni. Chiar dacă Biserica afirmă că numai 
în interiorul ei se găseşte revelaţia supremă trimisă nouă prin 
Fiul lui Dumnezeu întrupat, acest lucru nu îngrădeşte 
învăţătura despre prezenţa Duhului în creaţie prin energiile 
Sale necreate.”!! 


Sfânta Tradiţie şi dialogul interreligios 

Alături de Sfânta Scriptură, de-a lungul timpului creştinii 
ortodocşi s-au aplecat asupra Sfintei Tradiţii pentru a găsi 
exemple ale felului în care trebuie să se raporteze la religiile 
lumii. Răspunsurile la întrebarea ce priveşte raportul cu 
celelalte religii au fost formulate încă din primele secole, atunci 
când adepţii Creştinismului s-au confruntat cu reprezentanţii 
politeismului antic şi ai filosofiei greco-romane. 

Pornind de la operele Sfinţilor Părinţi şi scriitori 
bisericeşti din primele veacuri creştine, s-au conturat două 
păreri în ceea ce priveşte felul în care a fost şi încă este 
perceput dialogul interreligios. 

Sfântul lustin Martirul şi Filosoful porneşte în scrierile 
sale de la filosofia timpului pentru a prezenta neamurilor 
păgâne credinţa creştină.*!? Pentru Sfântul Iustin, toţi cei care 


311 EMMANUEL CLAPSIS, „The Holy Spirit in the World: The Tension of 
the Particular with the Universal”, în: Current Dialogue, 52 (Special Issue), 
2012, pp. 29-41. 

32 Sfântul IUSTIN MARTIRUL şi FILOSOFUL, Apologia a doua în 
favoarea creştinilor, X, în: Apologeţi de limbă greacă, Traducere, 

au trăit înainte de Hristos cu ideea Logosului sunt creştini.*15 


Sfântul Părinte vorbeşte despre prezenţa în lume a „logosului 
spermatikos” înainte de Întruparea Logosului divin, în sensul în 
care idei înalte pot fi găsite şi în religiile necreştine, fiind 
prefigurări ale Întrupării şi activităţii Logosului înnomenit.?1* 
Într-un fel asemănător se exprimă şi Clement Alexandrinul 
care aduce argumente din cultura greco-romană pentru a 
justifica ideea că Dumnezeu S-a făcut mărturisit între 
neamurile păgâne înainte de Întruparea Fiului Său. * 
Scriitorul alexandrin afirmă că religiile şi filosofiile păgâne au 
fost „pedagog” către Hristos.*1% O părere care vede celelalte 
religii ca opere ale răului a fost formulată de Tertulian. Pentru 
fostul avocat convertit la Creştinism, religiile lumii sunt 
învățături ale oamenilor şi ale demonilor.*!” Pe de altă parte, 
Tertulian afirmă că sufletul omului este în chip natural 
creştin.518 Origen analizează şi el raportul dintre Creştinism şi 
religiile în mijlocul cărora se răspândea, subliniind ideea că 


introducere, note şi indici de Pr. Prof. Dr. T. Bodogae, Pr. Prof. Dr. Olimp 
Căciulă, Pr. Prof. Dr. D. Fecioru, Ed. IBMBOR, Bucureşti, 1997, pp. 111-112. 
35 Sfântul IUSTIN MARTIRUL şi FILOSOFUL, Apologia întâi în 
favoarea creştinilor, XLVI, în: Apologeți de limbă greacă, p. 75. 
314 Sfântul IUSTIN MARTIRUL şi FILOSOFUL, Dialogul cu iudeul 
Tryfon, LXIX, LX, în: Apologeți de limbă greacă, pp. 228-231. 
3515 CLEMENT ALEXANDRINUL, Cuvânt de îndemn către eleni 
(Protrepticul), în: PSB, Vol. 4, Clement Alexandrinul, Scrieri, partea întâi, 
Traducere, introducere, note şi indici de Pr. D. Fecioru, Ed. IBMBOR, 
Bucureşti, 1982, pp. 67-162. 
316 CLEMENT ALEXANDRINUL, Stromatele, V, în: PSB, Vol. 5, Clement 
Alexandrinul, Scrieri, partea a doua, Traducere, cuvânt înainte, note şi 
indici de Pr. D. Fecioru, Ed. IBMBOR, Bucureşti, 1982, pp. 25-28. 
317 TERTULIAN, Despre prescripţia contra ereticilor (De Praescriptione 
Haereticorum), VII, în: PSB, Vol. 3, Apologeţi de limbă latină, Traducere 
de Prof. Nicolae Chiţescu, Eliodor Constantinescu, Paul Papadopol şi Prof. 
David Popescu, Introducere, note şi indici de prof. Nicolae Chiţescu, Ed. 
IBMBOR, Bucureşti, 1981, pp. 142-143. 
318 TERTULIAN, Apologeticul (Apologeticum), XVII, în: PSB, Vol. 3, 
Apologeți de limbă latină, p. 64. 

revelaţia divină se poate observa şi în religiile păgâne. Cu toate 
acestea, adevărata descoperire se găseşte doar în Creştinism, 
acolo unde Fiul lui Dumnezeu Se face om, moare şi învie 
pentru desăvârşirea noastră."? 

Un caz aparte în analiza dialogului interreligios, 
pornind de la operele patristice, este reprezentat de Sfântul 
Ciprian de Cartagina.5% Sfântul Părinte afirmă că „nu există 
mântuire în afara Bisericii” (Extra ecclesiam nulla salus), 
deoarece Biserica este „mireasă a lui Hristos, este curată şi 
neprihănită, nu poate fi adulteră, o singură casă cunoaşte, cu 
castă pudoare păzeşte jurământul unui singur pat. Ea ne 
păstrează lui Dumnezeu, ea rezervă împărăţia Domnului pentru 
fini ei. Cine se desparte de Biserică şi se uneşte cu alta îşi calcă 
promisiunile faţă de Biserică, şi cine părăseşte Biserica lui 
Hristos nu va avea răsplată de la Hristos, căci devine un străin, 
un profan, un duşman. Cine nu are ca mamă Biserica nu poate 
avea pe Dumnezeu ca tată. (...) Cine calcă pacea şi unirea cu 
Hristos, este împotriva lui Hristos. (...) Cine nu respectă această 
unitate, nu respectă legea lui Dumnezeu, nu respectă credinţa 
în Tatăl şi Fiul, nu respectă viaţa şi mântuirea”."?! 

Aceste afirmaţii ale Sfântului Ciprian au ridicat de-a 
lungul timpului întrebări cu privire la posibilitatea dialogului 
cu cei de alte credinţe şi ideologii. De multe ori, pornind de la 
această „axiomă”, teologii ortodocşi s-au împărțit în două 
tabere, aducând însă aceleaşi citate pe baza cărora îşi dezvoltau 
argumentele în susţinerea părerilor contradictorii. În cele din 
urmă, totul se reduce la răspunsul ce se dă la întrebarea dacă 


319 ORIGEN, Contra lui Celsus, în: PSB, Vol. 9, Origen, Scrieri alese, 
partea a patra, Studiu introductiv, traducere şi note de Pr. Prof. T. Bodogae, 
Ed. IBMBOR, Bucureşti, 1984. 

30 Vezi despre gândirea Sfântului Ciprian în: Pr. Lect. Dr. IONIȚĂ 
APOSTOLACHE, Apologetica Ortodoxă — Mărturisire şi Apostolat, Ed. 
Mitropolia Olteniei, Craiova, 2017, pp. 141-150. 

31 Sfântul CIPRIAN, Despre unitatea Bisericii ecumenice (De Catholicae 
Ecclesiae Unitate), în: PSB, Vol. 3, Apologeți de limbă latină, pp. 438-439. 

harul lui Dumnezeu este prezent şi lucrează şi în afara 
graniţelor Bisericii. În acest sens, învăţătura de credinţă a fost 
formulată pornind de la anumite surse biblice.*% 

Sfântul Ciprian era preocupat, în principal, de pericolul 
ce se abătea asupra comunităţii pe care o păstorea, pericol 
apărut în urma persecuțiilor ce se înmulțeau în acele ţinuturi, 
ajungându-se până la separarea unora de Biserică. Afirmația 
Sfântului Ciprian era în legătură cu cei ce părăseau de bunăvoie 
Biserica adevărată, devenind eretici, şi mai puţin cu referire la 
păgâni şi la evrei, majoritari în Imperiul roman. Deoarece 
Biserica este Trupul lui Hristos, oricine se desparte de ea se 
desparte de Hristos şi pierde mântuirea. Afirmația Sfântului 
Ciprian identifica limitele harismatice ale Bisericii cu limitele 
sale canonice. 

În timp ce Biserica răsăriteană a rămas fidelă gândirii 
Sfântului Ciprian (punând accent pe importanţa unităţii în 
defavoarea schismei), confesiunile apusene au urmat învățătura 
Fericitului Augustin (care făcea distincție între limitele 


322 „Şi le-a zis: Dar voi cine ziceţi că sunt? Răspunzând, Simon-Petru a zis: 


Tu eşti Hristosul, Fiul lui Dumnezeu Celui viu” (Matei 16, 15-16); „lisus a 
răspuns: Adevărat, adevărat zic ţie: De nu se va naşte cineva din apă şi din 
Duh, nu va putea să intre în Împărăţia lui Dumnezeu” (loan 3, 5); „Ei 
auzind acestea, au fost pătrunşi la inimă şi au zis către Petru şi ceilalți 
apostoli: Bărbaţi fraţi, ce să facem? Iar Petru a zis către ei: Pocăiţi-vă şi să 
se boteze fiecare dintre voi în numele lui lisus Hristos, spre iertarea 
păcatelor voastre, şi veţi primi darul Duhului Sfânt. Căci vouă este dată 
făgăduinţa şi copiilor voştri şi tuturor celor de departe, pe oricâţi îi va 
chema Domnul Dumnezeul nostru. Şi cu alte mai multe vorbe mărturisea 
şi-i îndemna, zicând: Mântuiţi-vă de acest neam viclean. Deci cei ce au 
primit cuvântul lui s-au botezat, şi în ziua aceea s-au adăugat ca la trei mii 
de suflete” (Faptele Apostolilor 2, 37-41); „Şi întru nimeni altul nu este 
mântuire, căci nu este sub cer niciun alt nume dat între oameni în care 
trebuie să ne mântuim noi” (Faptele Apostolilor 4, 12); „Fără credinţă dar, 
nu este cu putinţă să fim plăcuţi lui Dumnezeu, căci cine se apropie de 
Dumnezeu trebuie să creadă că El este şi că Se face răsplătitor celor care 
Îl caută” (Evrei 11, 6) ş.a. 

canonice şi cele harismatice ale Bisericii, încât cei care nu se 
mai regăseau canonic între graniţele Bisericii se puteau totuşi 
regăsi harismatic în Biserică în diferite moduri). 

Dumnezeu este prezent în întreaga lume prin lucrarea 
Duhului Sfânt, Cel Care mută creația spre prea-plinul 
eshatologic, unindu-i pe toţi, într-un mod explicit sau ascuns, în 
Hristos Cel înviat. Universalitatea iubirii lui Dumnezeu unește 
întreaga creaţie. Umanitatea şi creaţia reprezintă Trupul lui 
Hristos în sens larg, prin recapitularea tuturor în Hristos. 
Astfel, Biserica îi cuprinde pe creştinii ortodocşi şi îi poate 
cuprinde şi pe ceilalți oameni care doresc să trăiască împreună 
cu Dumnezeu, manifestându-şi dragostea față de întreaga 
creație şi umanitate. Duhul Sfânt este prezent în lume într-un 
mod tainic dincolo de limitele Bisericii, relevând dragostea şi 
libertatea divină. Deşi mântuirea este oferită în Biserică celor 
ce-L mărturisesc pe lisus Hristos ca Dumnezeu şi Mântuitor, 
Dumnezeu nu-Şi limitează prezenţa şi acţiunea Sa doar în 
cadrul limitelor Bisericii. Dumnezeu, înainte de Întruparea 
Cuvântului Său, a dat popoarelor păgâne legea naturală, iar 
poporului evreu Legea prin Moise, pregătindu-i astfel pe toţi 
oamenii pentru venirea Fiului Său. Acesta este semnul iubirii 
lui Dumnezeu Care oferă mântuirea tuturor. 

Aceste afirmaţii par a fi în contradicție cu afirmaţia 
Sfântului Ciprian de Cartagina. Pe de o parte, Sfinții Părinţi 
recunosc că harul divin este prezent şi în afara Bisericii, pe de 
altă parte susțin că nu există mântuire în afară de Hristos şi de 
Biserică. 

Recunoscând prezenţa universală a lui Dumnezeu, cei 
care participă la dialogul interreligios trebuie să fie atenţi în 
acţiunea de a descoperi semnele acestei prezenţe la ceilalți 
oameni. Numai astfel aceştia se pot deschide şi mai mult lui 
Dumnezeu pentru a recunoaşte plinătatea Lui în lisus Hristos. 
Duhul Sfânt, prin prezența Sa în întregul Univers, ne poate 
ghida în misiunea mărturisirii lui Hristos la toată făptura. 

Biserica nu a respins ceea ce a fost bun în alte comunităţi 
religioase din afara graniţelor ei, deoarece le-a considerat urme 
ale prezenţei divine ce luminează şi conduc spre Dumnezeu, 
Biserica având rolul de a completa ceea ce este incomplet. 
Astfel, Biserica nu poate fi indiferentă față de necreştini, 
deoarece şi aceştia sunt conduşi de Duhul Sfânt, întreaga 
creaţie fiind în grija Fiului şi a Duhului." 

Învățătura despre Persoana şi lucrarea Duhului Sfânt în 
lume rămâne esenţială în abordarea teologică a raportului 
dintre ortodocşi şi oamenii de alte credinţe şi ideologii. Dacă 
unii teologi ortodocşi reduc această lucrare la limitele văzute 
ale Bisericii, alţii o extind dincolo de acestea. Din perspectivă 
trinitariană, revelația supremă în lisus Hristos nu exclude 
prezenţa şi lucrarea lui Dumnezeu în întreaga lume prin 
Duhul Sfânt, prezent peste toate şi împlinindu-le pe toate, 
lucrând astfel la salvarea fiecărei persoane umane. Duhul 
Sfânt era prezent şi în perioada Vechiului Testament, urmele 
Sale putând fi descoperite la toți oamenii. Astfel, Dumnezeu 
este prezent în lume, acordând înţelepciune, binecuvântând şi 
conducând viaţa întregii umanităţi. 

Într-un articol în care trata coordonatele ecumenice din 
perspectivă ortodoxă, Părintele Dumitru Stăniloae îşi începea 
argumentarea în legătură cu deschiderea spre lume, ca notă 
esenţială a ecumenismului, de la evenimentul Întrupării lui 
Dumnezeu, care „înseamnă nu numai revelarea maximă a lui 
Dumnezeu, ci şi revelarea Lui maximă prin om în general şi 
prin aceasta punerea în lumină a valorii umanului în totalitatea 
lui. lar sobornicitatea este concluzia derivată din valoarea ce o 
are fiecare om în faţa lui Dumnezeu. Ecumenismul, aşa cum 


33 Fr. EMMANUEL CLAPSIS, „Theology of Religions as Concern for 
Ecumenical Dialogue of Orthodox Theologians”, pp. 670-672. 
34 Iar roada Duhului este dragostea, bucuria, pacea, îndelungă-răbdarea, 
bunătatea, facerea de bine, credinţa, blândeţea, înfrânarea, curăţia; 
împotriva unora ca acestea nu este lege” (Galateni 5, 22-23). 

rezultă din sobornicitate, sau din îmbrăţişarea tuturor valorilor 
divine şi umane, sau din actualizarea tuturor valorilor umane în 
lumina lui Hristos, de către fiecare creştin, într-o unitate în 
varietate, trebuie să fie deschis omenirii întregi, atât pe drumul 
lui spre ţinta căutată cât şi după ce ar ajunge odată, într-o 
măsură care poate fi mereu sporită, la acea ţintă. Această 
necesitate stă în special în acord cu două împrejurări: 1) cu 
împrejurarea că Dumnezeu este activ şi dincolo de frontierele 
creştinismului văzut şi 2) cu împrejurarea că, învățând din 
lucrarea lui Dumnezeu într-o omenire care devine tot mai 
unificată în varietatea ei, Bisericile se pot apropia şi ele de 
unitatea lor în varietate”.5% 

În ceea ce priveşte prezenţa lui Dumnezeu dincolo de 
graniţele văzute ale Bisericii, Părintele Stăniloae porneşte de 
la ideea că „existenţa Bisericilor nu înseamnă că Dumnezeu 
Şi-a restrâns lucrarea numai în cadrul lor. Fiul lui Dumnezeu 
S-a întrupat asumând o natură umană care nu era încă 
Biserică. Noul Testament ne istoriseşte apoi de cazuri când 
Dumnezeu lucrează asupra oamenilor în mod direct, fără 
mijlocirea predicii Apostolilor, adică a Bisericii (sutaşul din 
Evanghelie, Saul, Corneliu etc.). Sfântul Apostol Pavel şi 
experienţa generală ne confirmă că Dumnezeu Îşi exercită 
judecata Sa şi asupra celor ce nu fac parte din Biserică, 
atunci când nu împlinesc voia Lui înscrisă în inima lor 
(Romani 1, 18-22, 25; 2, 14)”. % Sfântul Maxim 
Mărturisitorul este cel care aprofundează ideea legăturii 
oamenilor cu Dumnezeu, declarând că toate sunt ţinute în 
unitate printr-o plasă a raţiunilor ce iradiază ca nişte fire din 
Logosul divin şi în care se adună toate, pe măsură ce se 
dezvoltă conform raţiunilor lor, în unitatea Logosului. 


35 Pr. Prof. D. STĂNILOAE, „Coordonatele ecumenismului din punct de 
vedere ortodox”, în: Ortodoxia, nr. 4/1967, p. 527. 

3 Pr. Prof. D. STĂNILOAE, „Coordonatele ecumenismului din punct de 
vedere ortodox”, pp. 527-528. 

Concepţia unei Biserici închise era legată de doctrina 
unei Biserici ce domină, a unei viziuni statice despre 
Dumnezeu şi lume. „Astăzi sunt destule conştiinţe creştine 
care-şi dau seama că această concepţie trebuie să facă loc alteia 
despre o Biserică deschisă, fără frontiere rigide şi fără planuri 
de luptă împotriva lumii în mişcare, căci numai aşa se va putea 
vedea o atitudine deschisă faţă de Biserică şi din partea lumii. 
Biserica nu a fost întemeiată ca un stat cu graniţe închise, cu 
vămi severe, cu planuri de dominare asupra celorlalți oameni, 
asupra celorlalte formaţiuni umane. Biserica trebuie să stea 
mereu deschisă lumii şi mişcării ei, pentru a înţelege lucrarea 
lui Dumnezeu în ea, pentru a da lumii mărturia despre 
asentimentul lui Dumnezeu la mişcarea ei şi pentru a se angaja 
fără rezerve în sprijinirea ei. Hristos a trimis pe ucenicii Săi ca 
pe nişte miei încrezători în mijlocul lumii, nu ca să oprească 
lumea din dezvoltarea ei, ci ca să-i dea mărturie despre 
dragostea lui Dumnezeu faţă de lume. Biserica e formată din 
oameni care mărturisesc în mijlocul lumii pe Hristos, susținător 
a tot ce se întâmplă în lume (Pantocratorul), nu numai prin 
cuvânt ci şi prin faptele lor de pilduitoare servire în toate 
problemele pe care le pune viaţa ei în continuă mişcare”.*?! 

Pentru a vedea strânsa legătură dintre creştini şi ceilalți 
oameni nu trebuie uitat faptul că „temeiul cel mai teologic şi 
cel mai creştin pentru unitatea dintre Creştinism şi lumea 
întreagă este legătura în care a intrat Fiul lui Dumnezeu, nu 
numai ca Logos, ci şi ca om prin Întrupare, cu toţi oamenii”.%%8 
Punctul comun al Părinților în această problemă este învățătura 
despre Dumnezeu Pantocrator, Creatorul întregului Univers şi 
Iubitorul tuturor. Cosmosul şi natura au o componentă 
teofanică care este locul energiilor divine. Logosul întrupat 


31 Pr. Prof. D. STĂNILOAE, „Coordonatele ecumenismului din punct de 
vedere ortodox”, pp. 530-531. 

3 Pr. Prof. D. STĂNILOAE, „Coordonatele ecumenismului din punct de 
vedere ortodox”, p. 535. 

conduce lumea spre această ţintă prin umanitatea asumată, 
răstignită şi înviată, acesta fiind modelul universal după care se 
conduc toți oamenii. Astfel, „putem spune că Bisericile sunt 
legate cu lumea prin umanitatea comună a membrilor lor şi a 
celorlalți oameni, prin lumea comună în care îşi desfăşoară 
viaţa, prin originea lor în actul creator al lui Dumnezeu, prin 
sistemul unitar de rațiuni divine care îi susține şi cârmuieşte în 
mod solidar, prin unirea ontologică a lui Hristos ca om cu toţi 
oamenii, prin călăuzirea întregii omeniri spre ţintele superioare 
ale desăvârşirii raţionale şi spirituale ale tuturor, în relaţii sociale 
superioare, chiar dacă unii din oameni rămân mai departe 
otrăviţi de egoismul lor şi închişi în lipsa lor de orizont”. În 
cele din urmă, „dacă Biserica trebuie să cuprindă tot adevărul, să 
înțeleagă toată realitatea lui Dumnezeu, ea nu se poate închide 
valorilor pe care le dezvăluie omenirea în efortul ei continuu, 


ajutată şi ea prin lucrarea lui Dumnezeu”.*50 


Dialogul interreligios din perspectivă ortodoxă 

Pornind de la Sfânta Scriptură şi de la Sfânta Tradiţie se poate 
evidenția importanţa dialogului interreligios pentru Creştinism, 
atât în trecut, cât şi în timpurile noastre. „Pe parcursul 
evoluţiei lumii, care ne-a adus atât de aproape unul de altul, 
datoria desfăşurării dialogului cu oamenii de alte convingeri 
religioase este pentru noi, creştinii, imperativă. Un dialog, 
pentru a fi sincer, presupune respect faţă de personalitatea şi 
libertatea interlocutorului, precum şi o iubire sinceră, 
înţelegere şi recunoaştere a inspiraţiilor care există în alte 
experienţe religioase. Dar o astfel de atitudine faţă de dialog 
nu înseamnă suspendarea mărturisirii creştine, ci exact 
opusul. În timp ce ne aflăm în dialog, interpretăm şi 


39 Pr. Prof. D. STĂNILOAE, „Coordonatele ecumenismului din punct de 
vedere ortodox”, p. 536. 
330 Pr. Prof. D. STĂNILOAE, „Coordonatele ecumenismului din punct de 
vedere ortodox”, p. 540. 

clarificăm mărturia noastră într-un caz concret. Suntem 
datori să vorbim şi să oferim preţiosul nostru Tezaur pe care 
îl deţinem. Nu este posibil să rămânem în tăcere când este 
vorba de iubirea pe care Dumnezeu ne-a descoperit-o şi ne-a 
dăruit-o: mai ales de certitudinea că Dumnezeu este 
IUBIRE; că toţi oamenii sunt chemaţi să participe la 
comuniunea de iubire a Dumnezeului Celui Treimic. Însă 
pentru a fi convingători, mărturia noastră trebuie să izvorască 
din viaţa şi experienţa noastră personală”.*5! 

La întâlnirea de la Addis Ababa (1971), atunci când 
s-au pus bazele unui program în cadrul CMB care promova 
dialogul interreligios, Mitropolitul George Khodr al Muntelui 
Liban a subliniat rolul şi importanţa acestuia în contextul 
realităţilor cu care se confrunta lumea. „Creşterea nevoii pentru 
unitate face dialogul imperativ dacă vrem să evităm de facto 
sincretismul religiilor  renăscute, care toate revendică 
universalitatea. În faţa acestei renaşteri a religiilor şi pluralităţii 
care nu prezintă semne ale renunţării la Evanghelie, se pune 
întrebarea dacă Creştinismul este atât de exclusivist faţă de alte 
religii aşa cum în general a fost proclamat până acum”.*? 
Aceasta nu este doar o problemă particulară, ci are legătură cu 
întreaga viață creştină şi trebuie să pornească de la 
însemnătatea teologică a termenului „oikonomia”. lconomia nu 
este redusă doar la manifestările istorice, ci ne face participanţi 
integral la viaţa şi misterul lui Dumnezeu. „Oikonomia” este în 
strânsă legătură cu noţiunea de „kenosis” a Fiului, care începe 
cu Întruparea şi, dacă privim Vechiul Testament, cu actul 
creării omului. Legătura omului cu Dumnezeu nu se referă doar 
la poporul evreu, ci la întreaga umanitate, Dumnezeu 


3531 +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, pp. 183-184. 

35 GEORGES KHODR, „Christianity in a Pluralistic World — The 
Economy of the Holy Spirit”, în: The Ecumenical Movement. An Anthology 
of Key Texts and Voices, p. 402. 

nelăsându-Se nemărturisit în alte tradiţii. „Hristos este ascuns 
peste tot în misterul smereniei Sale. Orice lectură a religiilor 
este o lectură a lui Hristos. Hristos singur este primit ca lumină 
când harul vizitează un brahman, un budist sau un musulman 
lecturând propriile scripturi. Orice martir al adevărului, orice 
om persecutat pentru ceea ce crede că este bine, moare în 
comuniune cu Hristos. Misticii din ţările islamice cu mărturia 
lor de a suferi din dragoste au trăit autenticul agape ioaneic. 
Dacă copacul este cunoscut prin fructele sale, nu există nicio 
umbră de îndoială că săracii şi umiliții care trăiesc şi tânjesc 
după Dumnezeu în toate naţiunile au primit deja pacea pe care 
Domnul a dat-o tuturor celor ce Îl iubesc (Luca 2, 14)7.3% 

Aceste adevăruri se desprind, pe de o parte, din 
evenimentul unic al Învierii Domnului nostru lisus Hristos ce 
cuprinde toate marginile pământului şi, pe de altă parte, din 
evenimentul Cincizecimii, Duhul Sfânt revărsându-Se peste toți 
oamenii. Religiile lumii sunt ca nişte şcoli ale milostivirii divine 
care trebuie privite cu răbdare şi înţelegere. Există o comunitate 
universală ce poate să îmbogăţească experiența religioasă, însă 
toate trebuie privite în lumina învăţăturii Mântuitorului nostru 
Iisus Hristos. 

În acest context, există daruri individuale şi în alte 
religii ce pot fi observate dincolo de simbolurile şi formele 
istorice. Creştinii au datoria să comunice cu cei de alte religii 
renunțând la mândria şi la superioritatea confesională. Scopul 
lor se regăseşte în identificarea valorilor creştine prezente în 
alte religii pentru ca, pornind de aici, să poată prezenta 
oamenilor pe Hristos, Cel Care îi uneşte pe toţi. „Sarcina 
mărturisitorului într-un context necreştin este să-L numească 
pe Cel pe Care alții L-au recunoscut deja ca pe Cel iubit. 
Odată ce au devenit prietenii Mirelui va fi uşor să-L numească 
pe El. Întreaga activitate misionară a Bisericii va fi 


3% GBORGES KHODR, „Christianity in a Pluralistic World — The 
Economy of the Holy Spirit”, p. 403. 

direcționată spre trezirea lui Hristos Care doarme în noaptea 
altor religii. Doar Domnul Însuși ştie dacă oamenii vor fi 
capabili să celebreze împreună o masă pascală glorioasă 
autentică înainte de venirea Ierusalimului ceresc. Dar noi deja 
ştim că frumuseţea lui Hristos străluceşte pe feţele noastre în 
promisiunea reconcilierii finale”.5% 

Ideile cu privire la raportul ce trebuie să existe între 
Creştinism şi alte religii au fost creionate în cadrul mai multor 
întâlniri la care au participat reprezentanții Bisericilor 
Ortodoxe, cele mai multe desfăşurându-se la Chambe&sy, 
Elveţia. În documentele adoptate s-a accentuat importanţa şi 
necesitatea participării Bisericilor Ortodoxe la întâlnirile cu 
reprezentanţii altor confesiuni creştine şi ai altor religii. 
Bisericile Orientale au emis propriile documente în care era 
abordată problema dialogului interreligios, unul dintre cele mai 
folosite texte fiind semnat de Mitropolitul Paulos Mar 
Gregorios: Dialogul cu religiile lumii.5%5 

În anul 1971 a fost formulat textul Oikonomia de către 
Comisia premergătoare Marelui şi Sfântului Sinod al Bisericii 
Ortodoxe. Cinci ani mai târziu, la recomandarea Secretariatului 
care se îngrijea de pregătirea Sfântului Sinod Ortodox, Prima 
Conferinţă Panortodoxă Presinodală a scăzut importanţa acestui 
text, mai ales în urma discuţiilor în contradictoriu care au avut 
loc cu privire la limitele Bisericii şi la natura eclesiologică a 
altor comunităţi. În același timp, s-a întărit faptul că Bisericile 
Ortodoxe contribuie la înţelegerea şi promovarea dialogului 
interreligios şi, în acest sens, mijlocesc pentru combaterea 
fanatismului religios de orice fel. De asemenea, s-a discutat 
despre necesitatea reconcilierii între oamenii ce aparţin 


334 GEORGES KHODR, „Christianity in a Pluralistic World — The 
Economy of the Holy Spirit”, p. 406. 

35 ALINA PATRU, „Interfaith Dialogue as an area for Orthodox 
Involvement in Ecumenism”, în: Orthodox Handbook on Ecumenism. 
Resources for Theological Education, p. 664. 

diferitelor religii „pentru a asigura împlinirea idealurilor de 
libertate, împăcare între popoare şi pace în lume, în slujba 
omului de azi, oricare ar fi rasa ori religia lui”.5% 

Aceste propuneri au fost reluate şi accentuate la cea de 
A IIl-a Conferinţă Panortodoxă Presinodală ce a avut loc la 
Chambesy în anul 1986, atunci când s-a adoptat documentul 
Contribuţia Bisericii Ortodoxe la realizarea păcii, a dreptăţii, 
libertăţii, înfrăţirii şi iubirii între popoare şi la îndepărtarea 
discriminărilor rasiale şi de alte feluri. În acest document au 
fost tratate mai multe teme din care se desprind liniile 
directoare ale felului în care ortodocşii trebuie să colaboreze 
atât cu reprezentanţii altor confesiuni creştine, cât şi ai altor 
religii şi ideologii: Valoarea persoanei umane, fundament 
pentru pace; Valoarea libertăţii omeneşti, Despre pace şi 
dreptate; Pacea ca mijloc de îndepărtare a războiului; 
Discriminări rasiale şi de alt fel, Misiunea profetică a 
Ortodoxiei: mărturia iubirii în slujirea aproapelui." 

La 7 ianuarie 2000, în Mesajul transmis de la 
Beethleem, Întâistătătorii Bisericilor Ortodoxe au subliniat 
necesitatea dialogului cu cei de alte religii şi ideologii, reluând 
astfel dezideratul  convieţuirii paşnice a grupurilor şi 
minorităților religioase în teritoriile din întreaga lume, fără a fi 
afectată libertatea de conştiinţă a persoanelor umane şi 
apartenenţa fiecărui om la propria naţiune: „Privim spre 
celelalte mari religii, în mod deosebit față de cele monoteiste 
ale ludaismului şi Islamului, pregătiți să ducem mai departe 
premisele dialogului cu acestea, pentru realizarea unei 
coexistenţe în pace a tuturor oamenilor... Biserica Ortodoxă 


336 „Hotărârile primei Conferinţe Panortodoxe Presinodale Chambesy, 
Elveţia, 21-28 noiembrie 1976”, în: Pr. Prof. dr. VIOREL IONIŢĂ, 
Hotărările întrunirilor panortodoxe din 1923 până în 2009 — spre Sfântul şi 
Marele Sinod al Bisericii Ortodoxe, p. 196. 

557 Hotărârile celei de A III-a Conferinţe Panortodoxe Presinodale 
Chambssy-Geneva, Elveţia, 20 octombrie-6 noiembrie 1986”, pp. 203-214. 

respinge intoleranţa religioasă şi condamnă fanatismul religios, 
în orice fel aceste fenomene ar putea să apară”.*% În aceste 
condiţii, „poate să fie poziţia ortodoxă critică faţă de alte religii 
ca sisteme şi unităţi organice, însă faţă de oamenii care trăiesc în 
climatul altor religii şi confesiuni, atitudinea este întotdeauna 
una de respect şi dragoste, potrivit exemplului lui Hristos. Pentru 
că omul continuă să poarte în el «chipul» lui Dumnezeu şi 
posibilitatea «asemănării» în virtutea comportamentelor 


interioare ale existenţei sale — voinţă liberă, o minte capabilă de 


a raţiona, dispoziţia şi posibilitatea de a iubi”.5%% 


În anul 2016, la Sfântul şi Marele Sindoul din Creta, 
s-au reluat ideile de la întâlnirile precedente cu privire la 
importanţa dialogului interreligios. „Recunoaşterea comună a 
valorilor înalte ale persoanei umane poate servi drept premisă 
pentru o colaborare mai extinsă în acest domeniu. Bisericile 
Ortodoxe pot contribui la înțelegerea şi cooperarea 


interreligioasă prin coexistenţa paşnică şi convieţuirea socială a 


popoarelor, fără a implica orice tip de sincretism religios”.5% 


338 „Un mesaj de iubire fără discriminare este trimis, din lerusalim, de către 


Întâistătătorii Bisericilor Ortodoxe”, în: ANASTASIE YANNOULATOS, 
Misiune pe urmele lui Hristos. Studii teologice şi omilii, p. 227. 

339 + ANASTASIE YANNOULATOS, Misiune pe urmele lui Hristos. Studii 
teologice și omilii, p. 225. 

340 „Misiunea Bisericii Ortodoxe în lumea contemporană”, 
<http://basilica.ro/sfantul-si-marele-sinod-misiunea-bisericii-in-lumea- 
contemporana-document-final/>, accesat: 30.11.2018. În „Mesajul Sfântului 
şi Marelui Sinod al Bisericii Ortodoxe” este menţionat faptul că „explozia 
fundamentalismului care se observă în sânul diferitelor religii reprezintă 
expresia unei religiozități morbide. Dialogul interreligios dus cu trezvie 
contribuie semnificativ la promovarea încrederii reciproce, a păcii şi a 
reconcilierii. Uleiul experienţei religioase trebuie să fie folosit pentru a unge 
rănile şi nu pentru a reaprinde focul conflictelor militare. Biserica Ortodoxă 
condamnă fără echivoc extinderea violenței militare, persecuțiile, 
expulzarea şi uciderea membrilor comunităţilor religioase, forțarea 
schimbării credinţei religioase, comerțul cu refugiaţi, răpirile, tortura şi 
execuțiile îngrozitoare. Ea denunţă distrugerea bisericilor, simbolurilor 
religioase şi monumentelor culturale. În special, îşi exprimă grija profundă 

Dialogul este un dar al lui Dumnezeu. Creatorul este 
permanent în dialog cu persoanele umane create după chipul 
Său. Dialogul este experienţa fundamentală a vieţii noastre şi 
poate avea loc doar într-o atmosferă de respect şi 
responsabilitate, având ca scop înţelegerea reciprocă, precum şi 
clarificarea neînțelegerilor. Important este ca participanţii la 
dialog să discearnă între contextul istoric, tradiţiile şi credinţele 
particulare şi adevărul suprem. Erezia apare atunci când o 
singură parte a adevărului este selectată şi absolutizată într-un 
mod fundamentalist, excluzând astfel celelalte aspecte. Planul 
lui Dumnezeu îi cuprinde pe toţi oamenii creaţi din iubire şi nu 
se schimbă niciodată, deşi ființele umane şi circumstanţele 
istorice se pot schimba. „Suntem convinşi că în ciuda 
diferenţelor culturale, religioase şi rasiale suntem mai apropiaţi 
unii de alţii decât ne putem imagina”.5*! 

Biserica Ortodoxă a primit preaplinul adevărului prin 
inspirația Duhului Sfânt, adevăr prețuit şi cultivat în 
comuniunea Sfinţilor. Pentru oameni, cunoaşterea adevărului 
divin este un proces gradual într-o dezvoltare nesfârşită. 


pentru situaţia creştinilor şi a tuturor minorităților persecutate în Orientul 
Mijlociu şi în alte părți ale lumii. Biserica Ortodoxă face apel la 
comunitatea mondială pentru protejarea ortodocşilor indigeni, a celorlalţi 
creştini şi a tuturor populațiilor din zonă care au dreptul inalienabil de a 
rămâne în patria lor în calitate de cetăţeni cu drepturi egale. Sinodul nostru 
apelează la toţi cei implicaţi să facă eforturi sistematice, fără întârziere, 
pentru a încheia conflictele militare din Orientul Mijlociu şi de oriunde 
persistă ostilitățile armate şi pentru repatrierea celor expulzați. Adresăm 
apelul nostru în special către cei în poziţii de putere pentru ca pacea şi 
dreptatea să prevaleze în ţările de origine ale refugiaților. Îndemnăm 
autorităţile civile, cetăţenii şi creştinii ortodocşi din ţările în care au găsit 
refugiu cei persecutați să continue să le ofere sprijin în măsura 
Marelui Sinod al Bisericii Ortodoxe”, <http://basilica.ro/mesajul-sfantului- 
si-marelui-sinod-al-bisericii-ortodoxe/>, accesat: 30.11.2018). 

3 His All Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, p. 221. 

Fiecare persoană merge pe acest drum alături de alte persoane, 
fără a fi însă identică cu ceilalți. Fiecare persoană primeşte şi 
percepe adevărul în concordanță cu propria experienţă 
religioasă şi capacitate de înţelegere. Adevărul suprem există şi 
a fost revelat în totalitatea lui, însă felul în care este perceput 
variază de la un om la altul. „Aceasta nu este o viziune clar 
doctrinară a adevărului teologic. Dimpotrivă, este o viziune 
spirituală esenţială pentru realitatea lumească, una care 
înlocuieşte aroganţa de la autoritate şi deschide căi noi de 
abordare a credincioşilor altor religii. Presupune mărinimie şi 
milostenie, credinţă şi speranţă, toleranţă şi reconciliere. Se 
opune convertirii forțate şi conflictului, impunerii şi 
intoleranței, agresiunii şi violenţei”. 3% Această abordare ne 
fereşte să-I atribuim lui Dumnezeu intenţii şi decizii care sunt 
doar ale noastre. Astfel, atunci când se dialoghează cu cei de 
alte credinţe şi ideologii trebuie să se pornească de la iubirea 
jertfelnică a lui Dumnezeu pentru toţi oamenii. 


Dialogul dintre Ortodoxie şi Islam 

Imediat după evenimentele de la New York din 11 septembrie 
2001 au fost revigorate în lumea întreagă, prin diferite canale 
mass-media, imagini ce aminteau de invazia musulmană în 
Europa şi de epoca cruciadelor. În acelaşi timp se dădea din ce 
în ce mai mult credit teoriei formulată de Samuel Huntington în 
celebra carte Ciocnirea civilizaţiilor, publicată cu numai cinci 
ani înainte. În cartea politologului american erau prezentate 
mai multe civilizaţii (religii), între care şi cea Ortodoxă 
apropiată mai mult de Islam decât de civilizaţia Occidentală. 
Autorul pornea de la ideea că istoria se îndreaptă spre o 
perioadă a conflictelor între civilizaţii, între care se remarcă cel 
dintre  Creştinismul occidental şi civilizația islamică, 
ajungându-se la adevărate războaie sângeroase. 


3% His All Holiness Ecumenical Patriarch BARTHOLOMEW, Encountering 
the Mystery. Understanding Orthodox Christianity Today, p. 224. 

În aceste condiţii, o trecere în revistă a relaţiilor istorice 
dintre Ortodoxie şi Islam va fi de un real folos în înţelegerea 
raportului actual dintre cele două religii. Istoria acestor relaţii 
diferă de cea occidentală, legăturile spaţiului ortodox cu 
Islamul fiind cu totul altele decât cele ale Vestului catolic şi 
protestant, atât cu referire la perioada care a durat până în 
secolul al XV-lea, cât şi după ce turcii au cucerit Imperiul 
Bizantin. După destrămarea Imperiului Otoman în secolul al 
XIX-lea, lumea ortodoxă din aceste teritorii şi cea musulmană 
au trecut prin procesul formării naţiunilor ce nu de puţine ori 
s-a soldat cu conflicte între adepţii celor două religii. Toate 
aceste construcţii au trecut prin transformări puternice produse 
de realitățile şi provocările lumii moderne, fenomenul migraţiei 
fiind doar una dintre consecinţele noilor realităţi globale. În 
acelaşi timp, nu se poate vorbi de o unitate în evoluţia 
raportului dintre Ortodoxie şi Islam. În acest sens, relația 
Rusiei cu Islamul este diferită de cea a majorităţii ţărilor 
ortodoxe, deoarece Rusia nu a făcut niciodată parte dintr-un 
stat islamic, aşa cum s-a întâmplat cu ţările ortodoxe din 
Imperiul Otoman. După ce a cunoscut invazia musulmanilor 
mongoli, plătind tribut Hoardei de Aur, Rusia şi-a cucerit 
independenţa şi şi-a creat un Imperiu sau un stat cu capitala la 
Moscova. Astfel, raportul dintre Creştinismul din Rusia şi 
Islam este diferit de ceea ce s-a întâmplat în celelalte ţări 
ortodoxe. În prezent, multe voci occidentale se referă la 
pericolul răspândirii Islamului în Europa, în timp ce, în ţările 
ortodoxe, între care şi Rusia, se tinde mai mult spre găsirea 
punctelor comune alături de musulmani în rezistenţa în faţa 
consumismului şi individualismului occidental modern." 

Înainte de sec. al VIII-lea nu se cunoaşte nicio mărturie 
precisă despre Islam în literatura bizantină. Întâlnirea dintre 


343 ANDREW LOUTH, „Orthodox Christians and Islam in the Postmodern 
Age, by Andrew M. Sharp”, în: Islam and Christian-Muslim Relations, 
Vol. 24, Issue 3, 2013, pp. 399-400. 

adepţii lui Mahomed şi creştini nu a fost cu bizantinii 
ortodocşi, ci cu nestorienii şi monofiziţii, care erau majoritari 
în Arabia, Egipt, Siria şi Mesopotamia. Prin intermediul 
acestor comunităţi arabii au cunoscut pe Aristotel, Platon, 
Hipocrate, Plotin şi pe alți gânditori antici, printr-o dublă 
traducere: din greacă în siriacă şi din siriacă în arabă. Nu de 
puţine ori, creştinii din aceste zone au preferat „jugul 
musulman decât să sufere opresiunile care în Imperiul Ortodox 
Calcedonian al Bizanțului aveau soarta tuturor disidenţilor 
religioşi”. 5 Astfel, primele întâlniri dintre musulmani şi 
creştinii ortodocşi au avut loc în timpul luptelor dintre arabi şi 
greci. 

În perioada bizantină relaţia dintre ortodocşi şi 
musulmani poate fi împărțită în trei etape. Prima fază se întinde 
între mijlocul sec. al VIII-lea şi mijlocul sec. al IX-lea, 
atitudinea Bizanțului fiind „mai curând persiflantă şi 
subestimativă”.5% Între scriitori creştini care au scris despre 
raportul dintre cele două religii se numără Sfântul loan 
Damaschinul, primul polemist creştin anti-musulman, ale cărui 
pagini nu aduc însă nimic nou ca informaţie faţă de ceea ce se 
ştia deja de către bizantini“. Tot acum scrie şi Episcopul 
Theodor al Haranului sau al Karonului Mesopotamiei. 
Această perioadă „de confruntare în scris a creştinilor 
Răsăritului cu religia islamică şi-a avut centrul în Siria, unde 
se afla şi reşedinţa califatului. Operele celor doi teologi la 
care ne-am referit poartă pecetea unei experienţe trăite, care 
s-a bazat pe dialogul personal, direct, cu musulmanii. 


34 JOHN MEYENDOREF, „Byzantine Views of Islam”, în: Dumbarton 
Oaks Papers, Vol. 18 (1964), p. 115. 

3% +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 127. 

3% JOHN MEYENDORFF, The Byzantine Legacy in the Orthodox Church, 
p. 95. 

Amândoi au trăit în mijlocul unei populaţii musulmane şi 
cunoşteau Coranul în original”. 

A doua fază este cuprinsă între mijlocul sec. al IX-lea şi 
mijlocul sec. al XIV-lea, centrul preocupărilor fund 
Constantinopolul. Printre cei implicaţi în dialog se numără 
Samona de Gaza, Eftimie Zigaben, Nichita Choniate, 
Bartholomeu al Edesei şi Nichita Bizantinul. „Impresionantele 
reuşite şi extinderea Islamului au început să fie un coşmar 
pentru bizantini. Ei vedeau că această religie, în ciuda 
particularităților ei logice şi morale — poate tocmai datorită 
acestora —, devenise o mare ameninţare pentru imperiu. Ca 
urmare, este adoptată o tactică mai ofensivă”.5%8 

Literatura polemică bizantină din această perioadă „a 
determinat în mare măsură atitudinea canonică oficială a 
Bisericii faţă de Islam, atitudine care este reflectată în riturile 
de primire a musulmanilor convertiți la Creştinism”. În acest 
sens, unul dintre primele rituri cuprindea 22 de anateme 
împotriva credințelor musulmane, vădind din partea autorului 
cunoştinţe profunde despre Islam. În secolul al XII-lea s-a 
ajuns la un adevărat conflict între Împăratul Manuel 1 şi 
Sinodul patriarhial, un rol important avându-l Mitropolitul 
Eustatius al Tesalonicului. În anul 1178 împăratul a publicat 
două decrete prin care intenţiona să înlăture ultima anatemă din 
aceste ritualuri, ce cuprindea „anatemizarea Dumnezeului lui 
Mahomed”. Era o problemă ce se referea la faptul că 
musulmanii şi creştinii nu cred în acelaşi Dumnezeu. Sinodul 
patriarhal, prin vocea Mitropolitului Eustatie, s-a opus 
retragerii anatemei de către împărat, ajungându-se în cele din 


31 ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 128. 

3% +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 128. 

3% JOHN MEYENDORFF, The Byzantine Legacy in the Orthodox Church, 
p. 102. 

urmă la o soluţie de compromis: „Anatema asupra lui 
Mahomed, a tuturor învățăturilor sale şi a tuturor moştenirilor 
sale”, text preluat şi în ediţiile următoare ale Euchologion-ului. 
Acest episod scoate în evidenţă existenţa în Imperiul Bizantin a 
două puncte de vedere cu privire la Islam: unul extrem şi 
închis, care adoptase o atitudine negativă totală faţă de 
mahomedanism, considerându-l o formă de păgânism; altul 
moderat, care încerca să evite ruperea oricărei punți între cele 
două religii şi să păstreze punctele comune, în principal 
credința monoteistă. Împăratul Manuel 1 aparţinea celei de a 
două tendinţe ce a caracterizat atitudinea oficială în cercurile 
guvernamentale din Bizanţ, evidentă în documentele adresate 
arabilor de următorii împărați şi oficiali bizantini.*%0 

Unul dintre primele texte în acest sens este cel al 
împăratului Leon III către califul Omar II. Un alt text este din 
jurul anului 850 şi reprezintă răspunsul pe care împăratul 
Mihail III l-a dat, prin Niceta Bizantinul, unei scrisori trimise 
probabil de califul Al-Mutawakkil. Au fost formulate două 
răspunsuri în care era tratată învăţătura triadologică în 
contextul discuţiei despre monoteism. O altă corespondenţă s-a 
păstrat între Sfântul Fotie şi califul din acel timp, de existenţa 
căreia menţionează Patriarhul Nicolas Mystikos, cel care a 
ținut legătura cu califul pe diferite teme. Din perioada 905-906 
datează şi un pamflet compus în Constantinopol, ce constă 
într-un număr de glume despre concepția musulmană despre 
Paradis. Aceasta este o altă modalitate anti-islamică, o 
caricaturizare a învățăturilor islamice, ce a existat în perioada 
bizantină alături de curtuazia diplomatică şi de înţelegerea 
intelectuală. Toate aceste documente dovedesc faptul că „a 
existat un abis între cele două religii, pe care nici cantitatea 
polemicilor, nici argumentele dialectice, nici efortul diplomatic 
nu au reuşit să-i pună capăt. Insurmontabilă la nivel spiritual şi 
teologic, această opoziţie a luat, încă de la început, forma unei 


350 JOHN MEYENDORFF, „Byzantine Views of Islam”, p. 125. 

lupte gigantice pentru supremație asupra lumii, deoarece 
ambele religii revendicau faptul că au o misiune universală și 
ambele imperii deţineau o supremație mondială. Prin însăşi 
concepţia sa despre religie, Islamul nu a fost în stare să distingă 
între «politic» şi «spiritual, dar nici Bizanțul nu a vrut să 
distingă între universalitatea Evangheliei şi universalitatea 
imperială a Romei creştine. Aceasta a făcut ca înţelegerea 
mutuală să fie dificilă şi a condus ambele părţi să considere că 
războiul sfânt este, dincolo de toate, starea normală a relației 
dintre cele două imperii”.55! Astfel, în esenţă cele două religii 
rămân impenetrabil. Între toate cuceririle pe care le-a făcut 
Islamul asupra lumii creştine în Evul Mediu, una pare să fie 
esenţială: Creştinismul bizantin a rămas permanent în poziție 
defensivă. „Instinctul vechi bizantin pentru conservatorism, 
care este în acelaşi timp forţa principală şi principala slăbiciune 
a Creştinismului oriental, a devenit ultimul refugiu care ar 
putea asigura supraviețuirea în faţa Islamului”.*? 

Alături de analiza raportului dintre cele două religii, aşa 
cum se desprinde din documentele oficiale şi din scrierile ce 
s-au păstrat din această perioadă, trebuie privită şi relația ce a 
existat la nivelul maselor populare, de un real interes în acest 
sens fiind sursele hagiografe. Există vieţi de sfinţi care prezintă 
felul în care ortodocşii erau persecutați de musulmani. Unii, 
sub presiune, adoptau Islamul, iar după ce prigoana se încheia, 
reveneau la Creştinism. Nu de puţine ori în vieţile sfinţilor sunt 
prezentate şi discuţii polemice ce au avut loc între creştini şi 
musulmani. 

A treia fază a relațiilor cu Islamul s-a desfăşurat între 
mijlocul sec. al XIV-lea şi mijlocul sec. al XV-lea, perioadă ce 
„se distinge prin calm şi obiectivitate”. 5% Se remarcă 


35! JOHN MEYENDORFF, „Byzantine Views of Islam”, p. 129. 

32 JOHN MEYENDORFF, „Byzantine Views of Islam”, p. 132. 

3555 +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 129. 

personalități ca Sfântul Grigorie Palama, monahul losif 
Bryennios, împăratul loan al VI-lea Cantacuzino şi împăratul 
Manuel II Paleologul. Sfântul Grigorie Palama foloseşte un ton 
mai degrabă optimist sperând, ca şi împăratul Ion Cantacuzino, 
la o convertire ulterioară a musulmanilor care implică 
acceptarea, pentru moment, a unei coexistenţe prietenoase. 
„Scrisorile lui Palama şi documentele referitoare la captivitatea 
sa sunt revelatoare în mai multe privinţe. Pe de o parte, se 
constată atitudinea extrem de tolerantă a turcilor faţă de creştini 
— ocupați şi captivi — şi, pe de altă parte, interesul deosebit pe 
care arhiepiscopul prizonier îl arată faţă de Islam, discutând 
amical cu fiul emirului Orkhan, şi dorind chiar «să vină mai 
repede ziua în care să ne înţelegem între noi...». În aceste 
texte, se simte deja că eminentul reprezentant al Bisericii 
Bizantine, cu toată fidelitatea arătată faţă de Imperiul Bizantin, 
distinge cu precizie interesele politice şi misiunea proprie 
Bisericii... Isihasmul bizantin, cu hristocentrismul său, cu 
absolutismul său religios, pregătea astfel providențiala 
supravieţuire a Creştinismului răsăritean sub o dominație 
musulmană de aproape patru sute de ani...7.55* 

După perioada bizantină, istoria raportului dintre 
Ortodoxie şi Islam poate fi împărţită în mai multe etape care au 
legătură cu felul în care s-au dezvoltat relaţiile dintre adepţii 
celor două religii: de la mijlocul sec. al XV-lea până spre 
finalul sec. al XVIII-lea; de la finalul sec. al XVIII-lea până la 
finalul sec. al XIX-lea; de la începutul sec. al XX-lea până 
după al doilea Război mondial; de la cel de al doilea Război 
mondial până în timpurile noastre.*% 


3541 JOHN MEYENDORFFE, Sfântul Grigorie Palamas şi mistica 
ortodoxă, Traducere de Angela Pagu, Ed. Enciclopedică, Bucureşti, 1995, 
pp. 82-83. 

355 ANDREW M. SHARP, Orthodox Christians and Islam in the 
Postmodern Age, Brill, Leiden-Boston, 2012, pp. 11-47. 

Realităţile s-au schimbat odată cu perioada de 
dominație a Islamului în fostul Imperiu Bizantin. În această 
fază, „Biserica Răsăritului a avut parte de experienţe dure. În 
afara unei perioade de toleranță a câtorva conducători 
luminaţi ai puterii otomane, fanatismul musulman izbucnea 
foarte adesea, şi diferite presiuni socio-politice au dat naştere 
unor valuri de islamizare în Asia Mică, în Balcani şi în 
Creta”. 35 Astfel, între graniţele Imperiului Otoman s-a 
dezvoltat o întreagă literatură ce trata raportul dintre Ortodoxie 
şi Islam. De la o primă fază de cunoaştere reciprocă mai atentă 
decât în epocile anterioare, s-a ajuns, spre final, la o adevărată 
literatură apocaliptică în care se simţea din ce în ce mai 
accentuat sentimentul de teamă legat de islamizarea forțată a 
lumii creştine.55 

În prima parte a perioadei otomane se poate vorbi de o 
anumită apropiere între cele două religii, din dorinţa unei mai 
bune cunoașteri reciproce. Între primii scriitori creştini care s- 
au ocupat de relaţia dintre Ortodoxie şi Islam în Imperiul 
Otoman se numără Patriarhul Ghenadie II Scholarios şi 
diplomatul George Amiroutzes. Spre deosebire de George al 
Trebizondei, care a scris şi el despre Islam (s-a născut în 
Imperiul Bizantin şi a murit la Roma), primii doi au continuat 
să trăiască în teritoriul Dâr al-Islam (întinderea Imperiul 
Ortoman). George al Trebizondei, ajuns în Occidentul creştin, 
prezenta diferenţele dintre învăţăturile creştină şi musulmană, 
încercând să evidențieze şi posibilele asemănări în vederea 
înţelegerii reciproce a locuitorilor din fostul Imperiu creştin. 

Scriitorii creştini care au părăsit Imperiul Bizantin după 
1453 şi au plecat spre Apus au pus bazele Renaşterii şi au militat 


355 “ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, pp. 137-138. 

3557 ANGELIKI ZIAKA, „Orthodoxy and Islam — Major Concerns for 
Orthodox Engagement”, în: Orthodox Handbook on Ecumenism. Resources 
for Theological Education, pp. 677-678. 

pe lângă curţile occidentale pentru a porni cruciade împotriva 
Imperiului Otoman, în vederea salvării creştinilor din Grecia şi 
din Peninsula Balcanică. Între aceştia se numără Georgios 
Gemistos Plethon din Mystra, Manuel Chrysoloras, Cardinalul 
John Bessarion, Janus Lascaris, Mihail şi Marcu Moussouros, 
Mihail Apostolis, Gazis şi Kallistos Chalkokondilis.558 

O formă aparte a literaturii dezvoltată în această perioadă 
a avut un puternic caracter apocaliptic şi eshatologic, în care se 
vorbea, în contextul islamizării forţate, de apropierea timpurilor 
finale, atunci când va triumfa definitiv Creştinismul. Astfel, s-au 
înmulțit scrierile de genul oracolelor, legendelor şi profeților, 
pornind mai ales de la Apocalipsa Sfântului loan Evanghelistul, 
care a primit interpretări politice şi sociale. Aceasta era cea mai 
răspândită formă de literatură, având şi funcția de a trezi şi 
întreține în rândul populaţiei speranța victoriei finale a 
Creştinismului. Acest fel de literatură s-a dezvoltat mai ales în 
Rusia, atunci când Moscova a început să fie considerată „noul 
Constantinopol”, iar ţarul „noul Constantin cel Mare”. 

Între scriitorii care au creat o literatură apocaliptică şi 
eshatologică se numără Maxim din Peloponez, George 
Koressios, Gordios, Pantazes din Larisa şi Chiril Lavriotis. 
Temele apocaliptice tratate nu erau numai religioase, ci şi 
politice şi sociale, accentuând prezentarea situaţiei concrete 
ca ultimă fază a istoriei omenirii, în aşteptarea triumfului 
Creştinismului. „Combinarea unei asemenea istorii cu 
teologia, precum şi nevoia umană de a interpreta istoria şi 
viitorul umanității prin preziceri şi profeţii din trecut, este 
bine cunoscută în întreaga lume creştină şi, în timp, s-a 
strecurat şi în lumea islamică, dând naştere la numeroase 
mituri, credinţe şi aşteptări. Oamenii din toate timpurile îşi 
îmbracă temerile şi preocupările lor cu imagini eshatologice şi 
aşteaptă, prin aceste simboluri, un viitor mai bun. În 


3555 ANGELIKI ZIAKA, „Orthodoxy and Islam — Major Concerns for 
Orthodox Engagement”, p. 678. 

perioadele de război şi situaţii sociale dificile, ei interpretează 
imaginile ca profeţii eshatologice ce prezic pedeapsa 
credincioşilor pentru apostazia lor, precum şi răscumpărarea 
lor viitoare”.35% 

Nu trebuie trecută cu vederea nici contribuţia pe care a 
avut-o Dimitrie Cantemir (1673-1723) la cunoaşterea religiei 
musulmane şi a istoriei Imperiului Otoman. Domn al 
Moldovei (1710-1711) şi membru al Academiei din Berlin din 
1714, Dimitrie Cantemir a trăit pentru o lungă perioadă de timp 
la Constantinopol, fosta capitală a Imperiului Bizantin, care din 
anul 1453 era sub ocupaţie turcească. Astfel, operele sale, ce 
tratează istoria Imperiului Otoman şi doctrina islamică, îşi au 
baza în experiența personală pe care a trăit-o în capitala 
Imperiului, precum şi în cunoaşterea profundă a principalelor 
surse islamice ce l-au ajutat pe domnul moldovean să dea 
posterităţii opere reprezentative pentru cunoaşterea religiei 
musulmane şi a relaţiilor dintre Creştinism şi Islam în perioada 
dezvoltării şi decăderii Imperiului Otoman.5% 

În perioada contemporană, raportul dintre Ortodoxie şi 
Islam a ajuns la un alt nivel. Realităţile actuale dintre creştinii 
ortodocşi şi musulmani nu pot şi nu trebuie să uite trecutul în 
vederea înţelegerii lui şi a încercării de a nu mai repeta 
greşelile, pornind de la perioada cruciadelor şi de la cuceririle 
musulmane în Imperiul Bizantin şi ajungând până la sistemul 
colonial din sec. XIX-XX şi la realităţile din timpurile 
noastre. Nu trebuie trecută cu vederea nici situaţia 
ortodocşilor din ţările în care majoritatea este reprezentată de 


35 ANGELIKI ZIAKA, „Orthodoxy and Islam — Major Concerns for 
Orthodox Engagement”, p. 680. 

36 Pr. conf. univ. dr. ADRIAN BOLDIŞOR, „Orthodoxy and Islam in the 
18% Century. The Place and Role of Dimitrie Cantemir in this Period”, în: 
Mitropolia Olteniei, nr. 9-12/2016, pp. 86-95. Rev. IONIȚĂ 
APOSTOLACHE, „Orthodoxy and Culture, Tradition and Romanian Spirit 
over the Centuries. Apologetics Ideas in the Thought of Dmitri Cantemir”, 
în: Teologia i Czlowiek, Vol. 40, Nr. 4, 2017, pp. 263-277. 

populaţia musulmană. În acest context, „trebuie să adăugăm 
că în viitor va fi necesară o atenţie sporită, pentru a nu se 
comite o nouă greşeală, adică, în numele unui climat pozitiv 
care trebuie cultivat în vederea unui dialog creştino-islamic să 
fie uitate sau chiar să fie Jertfite bietele şi săracele comunităţi 
ortodoxe minoritare care trăiesc în mijlocul majorităţii 
musulmane. În paralel cu atitudinea generoasă şi cu respectul 
faţă de musulmanii care se află în Apus, este necesar să existe 
şi o asistenţă loială a creştinilor care sunt oprimaţi înăuntrul 
mediului islamic fundamentalist din Africa şi Asia. Dialogul 
creştino-islamic actual trebuie să aibă în vedere situaţia, 
împrejurările şi interdependenţa internaţională” .56! 

Relaţia actuală dintre Ortodoxie şi Islam este 
determinată şi de experienţa dureroasă a ţărilor din Balcani 
care au supravieţuit Imperiului Otoman, perioadă ce a dus la 
slăbirea caracterului etno-religios. În cadrul acestor raporturi, 
se pot observa două aspecte: unul geopolitic şi altul religios. În 
acest sens, felul în care interacționează credincioşii celor două 
religii s-a schimbat în favoarea unora sau altora. Ideea unei 
„ciocniri a civilizaţiilor” şi-a găsit nu de puţine ori adepţi care 
şi-au construit argumentele pornind de la conflictul dintre 
credincioşii ortodocşi şi adepţii Islamului, deşi ţările ortodoxe 
nu s-au aliat în războiul balcanic după schema propusă de 
Huntington. În cadrul întâlnirilor care abordează problema 
raportului dintre cele două religii din aceste teritorii se vorbeşte 
din ce în ce mai mult despre susţinerea eforturilor în direcția 
promovării atât a aspectului local, cât şi a celui internațional, 
pentru a face posibilă cohabitarea în vederea reconcilierii şi 
cooperării mai ales prin negocieri şi prin promovarea 
dialogului interreligios.*%? 


351 +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 148. 

35% PAUL MOIJZES, „Orthodoxy and Islam in the Balkans: Conflict or 

Interesul pentru dialogul dintre creştini şi musulmani 
s-a manifestat şi în cadrul Conferinţelor Bisericilor Europene, 
crescând considerabil în urma colaborării dintre Centrul 
Ortodox al Patriarhiei Ecumenice (Chamb&sy, Geneva) şi 
Academia Regală de Studii a Culturii Islamice (Fundaţia Al 
Albait, Amman, lordania).*% În acelaşi timp, începând cu anul 
1960 s-au înmulţit ariile care au în vedere studiile islamice în 
Şcolile teologice din Atena şi Tesalonic, unde s-a pus un accent 
deosebit pe analiza raportului dintre Creştinism şi Islam, atât 
sub aspect istoric, cât şi teologic. Patriarhia Ecumenică s-a 
implicat activ în inițierea dialogului cu Islamul începând cu 
anul 1986. În cadrul acestui dialog s-a observat faptul că 
musulmanii din Orientul Mijlociu se simt apropiaţi din punct 
de vedere istoric de creştinii ortodocşi.*% 

Pe agendele întâlnirilor dintre reprezentanţii Ortodoxiei şi 
Islamului s-au regăsit teme diferite: autoritate şi religie în tradițiile 
celor două religii; modele de coexistenţă istorică între creştini şi 
musulmani; concepția despre pace în cele două tradiţii 
monoteiste; problema pluralismului religios; implicarea tinerilor 
în viaţa religioasă; rolul educației în discuţiile interreligioase 
creştino-musulmane; educaţia în Creştinism şi Islam; cooperarea 
între reprezentanţii celor două religii; problema egalităţii în fața 
legii; rolul religiei în instaurarea păcii în lumea modernă; 
abilitatea de a construi dialogul interreligios şi importanţa tinerilor 
preoţi, imami, studenţi, teologi şi lideri în respectarea celor două 
comunități religioase. „Asemenea inițiative încurajează 
participarea intelectualilor şi tinerilor lideri religioşi în dialoguri 
şi, în acelaşi timp, în procesul înţelegerii şi apropierii 
interreligioase mutuale între comunităţile religioase şi culturale, 
facilitând dialogul şi parteneriatul interreligios şi permițând 


35 +ANASTASIOS YANNOULATOS, Arhiepiscop al Tiranei şi a toată 
Albania, Ortodoxia şi problemele lumii contemporane, p. 140, nota 114. 

35% ANGELIKI ZIAKA, „Orthodoxy and Islam — Major Concerns for 
Orthodox Engagement”, p. 682. 

participanţilor să acţioneze atât local, cât şi ecumenic, contribuind 
astfel la înţelegerea mutuală şi la promovarea reconcilierii”.565 

În majoritatea problemelor actuale din diferite teritorii 
în care trăiesc credincioşi aparţinând Ortodoxiei şi Islamului, 
liderii religioşi au subliniat ideea că orice război este de fapt o 
victorie a celui rău şi o luptă împotriva lui Dumnezeu. În 
Europa, acesta a fost mesajul transmis de marele Muftiu al 
Ceceniei şi de Patriarhul Aleksei II al Moscovei, precum şi de 
Patriarhul Ecumenic Bartolomeu I împreună cu semnatarii 
Declaraţiei de la Bosfor. La fel s-a întâmplat şi în Orientul 
Mijlociu, unde personalităţi ca Patriarhul Ignatie IV şi 
Mitropolitul Georges Khodr al Muntelui Liban au susținut 
ideea unei strânse colaborări între ortodocşi şi musulmani în 
vederea menţinerii păcii în teritoriile măcinate de războaie.5% 

Un moment important în promovarea dialogului 
interreligios a fost reprezentat de Declaraţia de la Bosfor 
semnată la 9 februarie 1994 la Istanbul (Turcia) de Patriarhul 
Ecumenic Bartolomeu 1, de Rabinul Arthur Scehneier 
(Preşedintele Fundaţiei Appeal of Conscience), de Mehmet 
Nuri Yilmaz (Preşedintele Biroului de Afaceri Religioase din 
Republica Turcă) şi de Cardinalul Roger Etchegaray 
(Preşedintele Consiliului Pontifical Peace and Justice şi Cor 
Unum). Această Declaraţie face referire la Declaraţia de la 
Berna din 26 noiembrie 1992, adoptată în contextul războiului 
din fosta Iugoslavie, în care se afirma că „orice crimă comisă în 
numele religiei este o crimă împotriva religiei”. Pornind de la 
această remarcă şi ţinând cont de faptul că violențele s-au 
răspândit şi în alte teritorii din lume (Bosnia, Armenia, 
Azerbaidjan, Georgia, Tadjikistan) semnatarii Declaraţiei de la 
Bosfor au reiterat îndemnul la pace şi înţelegere între 


355 ANGELIKI ZIAKA, „Orthodoxy and Islam — Major Concerns for 
Orthodox Engagement”, p. 682. 

35 OLIVIER CLEMENT, Adevăr şi libertate. Ortodoxia în contemporaneitate. 
Convorbiri cu Patriarhul Ecumenic Bartolomeu 1, pp. 174-175. 

reprezentanţii diferitelor religii, pornind de la adevărul după 
care viața umană este sacră. Nu există nicio bază doctrinară 
care să facă posibilă violenţa în numele lui Dumnezeu. Niciun 
război nu este religios, iar victimele înregistrate în urma actelor 
de violenţă, intoleranță şi abuz sunt din rândul copiilor şi 
femeilor, acest lucru având efecte considerabile în ceea ce 
priveşte fenomenul migraţiei. Participanţii au îndemnat la pace 
şi înţelegere reciprocă, la dialog constructiv şi la promovarea 
libertăţii religioase peste tot în lume. Conflictele de orice fel 
trebuie să înceteze şi, în acest sens, trebuie să se găsească cele 
mai bune mijloace împotriva flagelului provocat de 
naționalismul extremist şi de divergenţele de natură etnică." 

În multe regiuni din lume, creştinii ortodocşi şi 
musulmanii au fost vecini de-a lungul secolelor, iar în ultimul 
timp, ca urmare a consecinţelor procesului globalizării, 
ortodocşii şi musulmanii s-au întâlnit şi în alte teritorii, trăind 
unii lângă alţii cu problemele şi nevoile lor. Nu de puţine ori 
aceste realităţi au avut efecte negative asupra raportului dintre 
adepţii celor două religii, ajungându-se la adevărate crize: 
invazia turcilor în Cipru (1974) şi disputa ce a urmat, războiul 
civil din Liban (1975-1990) şi conflictele din fosta Iugoslavie 
(1991-2001). În aceste dispute liderii religioşi au fost atât 
susținători ai anumitor cauze ale uneia dintre părți, cât şi 
promotori ai încercării de restaurare a păcii şi a bunelor relaţii 
între oameni prin promovarea la nivel internaţional a dialogului 
interreligios. În ciuda dificultăţilor care au apărut, în perioada 
1975-2001 s-au făcut paşi importanţi în ceea ce priveşte 
dialogul dintre ortodocşi şi musulmani, concretizat în mai 
multe declaraţii comune. În acest sens, reprezentanţii celor 
două religii s-au centrat pe dezvoltarea relaţiilor şi au lucrat 
împreună pentru promovarea valorilor comune de cooperare în 
vederea dezvoltării respectului mutual. Problemele s-au 
367 „Bosphorus Declaration”,  <http://www.appealofconscience.org/d- 
577/declarations/Bosphorus%20Declaration>, accesat: 30.11.2018. 

accentuat mai ales în perioada actuală, acest lucru conducând la 
intensificarea relaţiilor dintre credincioşi. În cadrul discuţiilor, 
ortodocşii şi-au redescoperit şi reevaluat identitatea creştină 
bimilenară. Privind spre trecut, ei s-au uitat şi spre viitor 
constatând că relația cu Islamul este un subiect important 
pentru timpurile prezente.3% 

O nouă etapă a dialogului dintre creştini şi musulmani a 
început odată cu atacurile teroriste de la 11 septembrie 2001 din 
Statele Unite. Aceste evenimente tragice şi cele ce au urmat în 
Europa şi în alte teritorii de pe glob au produs un sentiment de 
frică şi îngrijorare în rândul ortodocşilor ce trăiesc în ţări majoritar 
musulmane, din cauza creşterii accelerate a fundamentalismului 
religios.*% Aceste momente tensionate au afectat relaţiile dintre 
ortodocşi şi musulmani în sensul în care credincioșii celor două 
tradiții religioase au fost puşi în fața faptului de a-şi regândi 
propria identitate, istorie şi convingere religioasă. 

În toamna anului 2001 au avut loc două conferinţe la 
care au participat creştini ortodocşi şi musulmani, în care s-a 
discutat despre raportul dintre cele două religii monoteiste şi 
despre punctele comune care trebuie identificate în vederea 
unei bune coabitări: la Sarajevo (conferinţa a început chiar pe 
12 septembrie 2001) şi la Universitatea din Carolina de Sud (o 
lună mai târziu, la această întâlnire menţionându-se faptul că 
tradițiile mistice ale celor două religii pot deveni punți de 
legătură care să aducă împreună pe creştini şi musulmani la 
găsirea unor soluţii comune pentru problemele actuale). La cele 
două întâlniri s-a accentuat ideea că reprezentanţii celor două 
religii trebuie să identifice şi să lupte împreună împotriva 
oricărei forme de ură, extremism şi violenţă în numele religiei. 


35 ANDREW M. SHARP, Orthodox Christians and Islam in the 
Postmodern Age, p. 126. 

359 ANDREW M. SHARP, „Modern Encounters with Islam and the Impact 
on Orthodox Thought, Identity, and Action”, în: International Journal of 
Orthodox Theology, 5:1 (2014), p. 121. 

În cadrul acestor discuţii şi în cele ce au urmat, creştinii 
ortodocşi nu au dat vina pe Islam sau pe musulmani pentru 
evenimentele tragice ce au avut loc, ci au subliniat importanţa 
identificării şi promovării punților de legătură între credincioşii 
celor două religii. 

După conferința din SUA, Patriarhul Ignatie IV al 
Antiohiei s-a întâlnit cu Papa loan Paul al II-lea, la şase luni 
după vizita istorică a acestuia în Siria. Şi în cadrul acestei 
întâlniri a fost abordată relația dintre creştini şi musulmani şi 
s-a accentuat ideea necesității continuării dialogului. De 
asemenea, s-a adoptat o poziţie comună împotriva celor care îi 
discriminau pe musulmani pornind de la ultimele întâmplări. 

O altă întâlnire a avut loc între 28-30 octombrie 2001 la 
Manama, Bahrain, unde s-a insistat pe ideea că extremismele de 
orice fel nu reflectă valorile şi învăţăturile tradiţiilor religioase 
monoteiste. Trebuie să se facă o diferenţiere clară între activismul 
politic şi cel religios pentru a arăta cum ideologii şi ideologiile vor 
să manipuleze religiile în vederea atingerii propriilor scopuri. În 
acest sens trebuie susținut dialogul interreligios în vederea 
vindecării experienţelor traumatizante ale trecutului, înlăturării 
prejudecăţilor, promovării păcii, libertății şi dreptăţii sociale, 
sublinierii adevăratelor principii religioase, toleranţei şi milei, 
pentru obținerea fericirii şi garantarea securităţii, siguranței şi 
coexistenţei în pace. Liderii religioşi care au participat la această 
întâlnire şi au fixat aceste deziderate ale dialogului trebuie să fie 
capabili să le implementeze în propriile comunități religioase, 
alături de liderii politici şi sociali din fiecare ţară. 

Una dintre cele mai importante atitudini față de 
evenimentele recente a fost exprimată în Declarația de la 
Bruxelles, urmare a unei Conferinţe interreligioase ce a avut 
loc între 19-20 decembrie 2001 în Belgia. La această 
Conferinţă cu titlul Pacea lui Dumnezeu în lume s-a discutat 
despre coexistenţa şi colaborarea pentru obținerea şi menţinerea 
păcii din punctul de vedere al celor trei religii monoteiste: 

Iudaism, Creştinism şi Islam. Această Declaraţie a preluat 
ideile Declaraţiei de la Bosfor din 1994. Participanţii de la 
Bruxelles au analizat teoria „ciocnirii civilizaţiilor” formulată 
de Samuel Huntington, care a circulat chiar şi printre anumiţi 
lideri religioşi. Concluzia acestei Declaraţii a fost că religia 
promovează binele în societate şi nu poate fi alăturată cu niciun 
fel de act de violență şi terorism. Patriarhul Ecumenic 
Bartolomeu 1 a accentuat faptul că toate cele trei religii 
monoteiste susțin pacea între oameni, iar nu violenţa, şi în acest 
sens liderii religioşi trebuie să promoveze toleranța, pluralismul 
şi dialogul. Combaterea fanatismului şi intoleranţei religioase 
depinde în cea mai mare parte de ei, iar nu de liderii politici din 
diferite țări.370 

Un alt moment important în ceea ce priveşte inițiativa 
musulmanilor pentru dialogul cu creştinii a avut loc la 13 
octombrie 2007, atunci când 138 de învăţaţi musulmani au 
transmis Un cuvânt comun între noi şi voi, titlul ales pornind de 
la Sura 3:64 din Coran, subliniind faptul că există o punte de 
legătură comună între Creştinism şi Islam. Lucrarea, adresată 
mai multe ediții, numărul semnatarilor înmulțindu-se în 
perioada următoare.s! 

Textul porneşte de la evidenţa faptului că adepții 
Creştinismului şi Islamului depăşesc ca număr jumătate din 
populaţia globului, iar dacă între credincioşii celor două religii 
nu va exista pace şi dreptate, nici în lume nu se vor împlini 
aceste deziderate. Viitorul depinde, în mare parte, de realizarea 
şi menţinerea păcii între musulmani şi creştini. Baza acestui 
demers există chiar în cele două religii: dragostea față de 
Unicul Dumnezeu şi de aproapele. Astfel, necesitatea dragostei 


370 „Brussels Declaration” <http:/Awww.orthodoxa.org/GB/patriarchate/ 


documents/BrusselsDeclaration.htm>, accesat: 30.11.2018. 
371 A Common Word Between Us and You, 5-Year Anniversary Edition, 
MABDA, English Monograph Series, No. 20, 2012, pp. 51-10]. 

de Dumnezeu şi de vecini este legătura dintre Creştinism şi 
Islam. Pornind de aici, deşi se recunoaşte faptul că între cele 
două religii monoteiste există diferențe majore, acestea nu 
trebuie să ducă la ură şi ceartă între credincioşi, care, în numele 
dragostei, trebuie să lucreze împreună, să se respecte, să fie 
corecți unii cu alții şi să trăiască în pace, armonie şi 
bunăvoință. 

În urma scrisorii semnată de cei 138 de lideri 
musulmani, Patriarhul Alexei II al Moscovei şi al Întregii Rusii 
a dat un răspuns la 14 aprilie 2008, în care pornea de la ideea 
că musulmanii şi creştinii au scopuri comune, de aceea trebuie 
să-şi unească eforturile pentru a le atinge. Acest deziderat nu 
poate fi însă împlinit dacă nu se clarifică felul în care fiecare 
partener vede valorile celuilalt. Creştinii şi musulmanii au 
datoria de a aminti întregii umanități de existenţa lui 
Dumnezeu şi de dimensiunea spirituală a omului, aşa cum sunt 
prezente în fiecare tradiţie religioasă. De asemenea, ele 
amintesc lumii de virtuțile esenţiale ale omului: pacea şi 
dreptatea, moralitatea şi legea, adevărul şi iubirea. Creştinii şi 
musulmanii sunt uniți mai ales prin respectarea poruncii iubirii 
de Dumnezeu şi de aproapele. 

Pe de altă parte, este necesar să se identifice acele 
învățături de credinţă care sunt valabile ambelor religii. De 
aceea trebuie analizate învățăturile specifice fiecărei religii, în 
mod integral, pentru ca apoi să poată fi comparate între ele. 
Astfel, în Creştinism nu se poate discuta despre iubirea de 
Dumnezeu şi iubirea de aproapele dacă nu se discută despre 
Dumnezeu Sfânta Treime. Pentru creştini, „Dumnezeu este 
iubire”*?: Tatăl, Fiul şi Duhul Sfânt, adică Sfânta Treime, o 
Fiinţă şi Trei Persoane. Dumnezeu este iubire deoarece este 
unitatea Celor Trei Persoane. Din dragostea divină derivă atât 
dragostea dintre oameni, cât şi dragostea acestora faţă de 
Dumnezeu, deoarece omul este creat după chipul lui 


372 ] loan 4, 16. 

Dumnezeu. El simte că este fiul lui Dumnezeu prin har, iar nu 
un sclav. Fiul lui Dumnezeu S-a întrupat din dragoste pentru 
fiecare ființă umană în parte. Dragostea omului pentru 
Dumnezeu este în legătură cu libertatea lui. Omul alege liber 
să-L iubească pe Dumnezeu, iar nu din frică. 

Pornind de la aceste dogme, trebuie să se caute drumul 
unui dialog sincer între creştini şi musulmani în vederea 
cooperării între adepţii celor două comunităţi religioase. 
Dialogul doctrinar este mult mai productiv decât prezentarea 
laconică şi exclusivistă a anumitor învățături din cele două 
tradiţii religioase. 

Creştinii şi musulmanii trebuie să răspundă împreună 
provocărilor actuale cu care se confruntă credincioşii, între care se 
numără răspândirea spiritului antireligios, noua moralitate care 
contrazice învăţăturile religiilor tradiționale sau alte provocări ale 
contemporaneității. Creştinii şi musulmanii trebuie să lucreze 
împreună pentru a înlătura pericolul sincretismului religios care 
apare adesea în cadrul dialogului interreligios. De asemenea, 
există şi pericolul provocat de cei care vor să vadă Creştinismul şi 
Islamul în conflict sau să le vadă unite fals într-un indiferentism 
moral, acordând prioritate preceptelor secularizării. 

În ţările din estul Europei, care s-au desprins din fostul 
bloc sovietic, s-au format organisme de colaborare între 
creştini şi musulmani care lucrează împreună în vederea unei 
mai bune înţelegeri între credincioşi. Trebuie analizate cu 
atenție situațiile din ţările musulmane în care adepţii 
Creştinismului sunt minoritari, fără a-şi putea manifesta liber 
credința.  Îndemnurile din scrisoarea liderilor religioşi 
musulmani pot să intensifice acțiunile comune şi să contribuie 
la îmbunătățirea situaţiilor creştinilor în ţările în care majoritari 
sunt musulmanii. Cooperarea creştino-musulmană se poate 
intensifica atât pe tărâm doctrinar, cât şi practic, prin 
combaterea intoleranţei şi xenofobiei, în vederea promovării 
păcii, dreptăţii, dar şi pentru protejarea locurilor sfinte. 


193 


Pr. dr. Adrian Boldişor 


Dialogul interreligios trebuie dezvoltat atât la nivel local, cât şi 
global, în timp ce organismele internaţionale trebuie să fie mai 
atente şi mai sensibile la tradițiile spirituale şi culturale ale 
diferiților oameni, indiferent de religia căreia îi aparţin.*”? 
Angajarea creştinilor ortodocşi în dialogul cu 
reprezentanţii Islamului a condus la crearea unui spaţiu comun 
necesar viitoarelor discuţii în vederea asigurării păcii şi a bunei 
înţelegeri între oameni, precum şi realizarea şi oferirea de 
modele pentru generaţiile viitoare. În cadrul acestor discuţii 
s-au abordat teme care privesc impactul modernității şi 
postmodernităţii asupra credincioşilor celor două religii, 
problemele ridicate de fenomenul globalizării şi urmările 
acestora asupra lumii, problema naţionalismului care a dus la 
adevărate războaie între ortodocşi şi musulmani, reanalizarea 
trecutului comun în diferite teritorii din lume etc. Creştinii 
ortodocşi trebuie să fie preocupaţi atât de rolul Bisericii în 
societatea actuală, cât şi de responsabilitatea pe care fiecare o 
are în lumea în care există şi pentru care există Biserica lui 
Hristos. Unul dintre punctele tratate de teologii ortodocşi 
moderni în discuţiile cu musulmanii este legat de schimbarea 
privirii lor de la problema eclesiologică la cea antropologică. În 
acest punct s-a încercat apropierea de musulmani în vederea 
rezolvării comune a problemelor ridicate de societatea actuală. 
Raportul modem al ortodocşilor cu reprezentanţii 
Islamului constituie şi o oportunitate pentru a înţelege relația 
cu propria religie. Pornind de la un trecut comun care trebuie 
regândit şi reînțeles, reprezentanţii celor două religii pot clădi 
trepte către un viitor mai bun. Împreună, ortodocşii și 
musulmanii pot oferi răspunsuri la problemele ridicate de 


373 His Holiness Patriarch of Moscow and All Rusia ALEXY II, 
„Response to the open letter of 138 Muslim Theologians”, în: A 
Common Word Between Us and You, pp. 181-186. 

lumea modernă actuală.** Creştinii ortodocşi şi reprezentanții 
musulmani cooperează în spiritul dialogului şi reconcilierii 
pentru a discuta în profunzime despre problemele vieții 
spirituale şi despre cele sociale comune. De secole, credincioşii 
celor două religii au trăit împreună şi au experimentat viaţa 
religioasă în aceleaşi comunităţi. Câteodată au fost angajaţi în 
polemici sau în dialoguri şi conversații. Dacă până în secolul al 
XX-lea dialogul a însemnat încercarea de convertire a 
interlocutorului de o parte sau de alta, în ultimul secol însă 
dialogul a fost purtat în pace şi înţelegere, din dorința de 
cunoaştere reciprocă."'5 


374 ANDREW M. SHARP, „Modern Encounters with Islam and the Impact 
on Orthodox Thought, Identity, and Action”, p. 150. 

3755 GEORGE C. PAPADEMETRIOU, „Two Traditions, One Space: 
Orthodox Christians and Muslims in Dialogue”, în: Islam and Christian-Muslim 
Relations, Vol. 15, No. 1, 2004, p. 56. 

Atunci când se analizează viaţa religioasă în România trebuie 
să se ţină cont, în primul rând, de caracteristicile acestui popor, 
de cultura şi tradițiile sale vechi de peste două milenii. 
Asemănările şi deosebirile cu organizarea şi funcţionarea altor 
sisteme religioase din Europa şi din lumea întreagă nu pot şi nu 
trebuie să excludă elementele definitorii ale unui popor ce şi-a 
afirmat originile şi şi-a apărat integritatea spirituală de-a lungul 
secolelor. În acest context, „românii sunt un popor neolatin, 
format din amestecul dintre geții şi dacii nativi, care trăiau în 
teritoriul dintre Carpaţi şi Dunărea inferioară, şi romanii care 
au cucerit ţara lor la începutul celui de al doilea secol al erei 
creştine. Romanizarea Daciei a avut loc în acelaşi timp cu 
încreştinarea locuitorilor ei. Prin urmare, cineva ar putea spune 
că «românii s-au născut creştini». Cele două procese relativ 
rapide au avut loc fără niciun fel de respingere şi au avut 
rezultate definitive. Înconjuraţi de popoare de alte culturi care 
vorbeau limbi diferite, românii au rămas până astăzi insula 
orientală romană a continentului european. Cu toate că erau 
vecini cu importante state «catolice» — Polonia în Nord şi 
Ungaria în Vest — românii şi-au păstrat credinţa iniţială, fiind 
parte a Bisericii Orientale”. 35 Astfel, România este singura 
naţiune creştină în istoria Europei a cărei identitate este o sinteză 
între tradiția estică şi cultura şi limba latină. Ortodoxia în 
România trebuie să-şi evalueze tradiţia istorică ca o parte distinctă 
a identităţii europene şi ca o comuniune pan-ortodoxă. 7 În 


37 Prof. Dr. VIRGIL CÂNDEA, „The Gospel in the Romanian Culture”, în: 
Orthodoxy and Cultures. Inter-Orthodox Consultation on Gospel and 
Cutures, p. 105. 

371 ION BRIA, „Evangelism, Proselytism, and Religious Freedom in 
Romania: An Orthodox Point of View”, în: Journal of Ecumenical Studies, 
36:1-2/1999, p. 165. 

acelaşi timp, nu trebuie trecută cu vederea şi o altă componentă 
esenţială: legătura strânsă dintre Evanghelie şi cultură 
reflectată în educaţia religioasă a poporului român. „În ceea ce 
priveşte impactul Evangheliei asupra culturii române încă de la 
început, răspunsul este clar: cultura română, cu tot ceea ce îi 
este specific şi cu dezvoltările ulterioare, este o cultură 


creştină, bazată pe şi cu rădăcini în Evanghelie”.*75 


Cultele religioase în România 

Cultele religioase în România au cunoscut situaţii diferite care au 
fost influențate în cea mai mare parte de regimurile politice care s- 
au succedat în istoria recentă a ţării: comunismul ateu din a doua 
jumătate a secolului al XX-lea şi capitalismul prezent la sfârşitul 
celui de al doilea mileniu şi începutul celui următor. 

În anul 1948, noul regim comunist din România a 
promulgat Decretul nr. 177 pentru regimul general al cultelor 
religioase din Republica Populară România, Decret ce 
reglementa viaţa religioasă din ţara noastră pentru mulți ani. 
Această perioadă s-a prelungit până în anul 2006, atunci când a 
fost promulgată Legea nr. 489/2006 privind libertatea 
religioasă şi regimul general al cultelor. 

Prin Constituţia comunistă din anul 1948 statul garanta 
libertatea religioasă în România. Deşi prescripţiile erau clare, 
libertatea nu a fost respectată în timpul perioadei comuniste 
dacă ne referim doar la urmările Decretelor nr. 177/1948 şi nr. 
410/1959. Între anii 1948-1950 au fost recunoscute în România 
următoarele culte religioase: Creştin-Ortodox, Reformat, 
Evanghelic, Evanghelic-Luteran, Unitarian, Mozaic, Armenian, 
Musulman, Vechiul rit creştin, Baptist, Adventist, Penticostal. 
Biserica romano-catolică nu a fost recunoscută, iar Biserica 
greco-catolică a fost desființată prin Decretul nr. 358/1948. 
Începând cu anul 1959, viaţa monahală în România a avut mult 


3% Prof. Dr. VIRGIL CÂNDEA, „The Gospel in the Romanian Culture”, 
p. 107. 

de suferit ca urmare a Decretului nr. 410. După 1989, cultele 
religioase din ţara noastră şi-au reluat activitatea tradițională, 
şi-au recâştigat locul în societate şi s-au implicat activ în viaţa 
educaţională din România. 

În ţara noastră nu a existat o separare radicală între 
Biserică şi Stats, Constituţia recunoscând autonomia cultelor, 
în timp ce Statul s-a angajat să colaboreze cu ele pentru 
interesul general al locuitorilor ţării. Acest model al 
„colaborării între cele două instituţii fundamentale este întâlnit 
în marea majoritate a ţărilor europene”. %% În prezent, în 
România sunt recunoscute 18 culte religioase 31: Biserica 
Ortodoxă Română (cu Vicariatul Ortodox Ucrainian din care 
fac parte creştini ortodocşi ucrainieni; Vicariatul are un regim 
canonic special: se află sub jurisdicția Patriarhiei Române, dar 
beneficiază de autonomie din punct de vedere administrativ); 
Episcopia Ortodoxă Sârbă de Timişoara; Biserica Catolică: 
Biserica Romano-Catolică, Biserica Română Unită cu Roma — 
Greco-Catolică, (tot în rândul Bisericii Catolice din România 


379 „O altă problemă controversată se referă la cadrul eclesiologic şi juridic 


al relaţiei dintre Biserică şi Stat, religie şi naţiune, Creştinism şi societatea 
civilă. Dintre toate fostele ţări de sub regimurile socialiste, România are cea 
mai «constantiniană biserică», interpretarea separaţiei dintre Biserică şi Stat 
fiind imposibilă, atât în trecut, cât şi în prezent” (ION BRIA, „Evangelism, 
Proselytism, and Religious Freedom in Romania: An Orthodox Point of 
View”, p. 167). 

35 Legea privind libertatea religioasă şi regimul general al cultelor. 
Statutele cultelor religioase din România, Ediţie îngrijită de Florin Frunză, 
Ştefan Ioniţă şi Gigel Sorinel Ştirbu, Tipogrup Press, Bucureşti, 2008, p. 4. 
%! În România, pentru ca un cult să fie recunoscut trebuie să dovedească că 
există de cel puţin 12 ani şi are un număr de membri de cel puţin 0.1% din 
populaţia înregistrată la ultimul recensământ („Legea nr. 489/2006 privind 
libertatea religioasă şi regimul general al cultelor”, <http://patriarhia.ro/legea-nr- 
489-2006-privind-libertatea-religioasa-si-regimul-general-al-cultelor- 
539.html>, accesat: 13.12.2018). Această regulă este similară cu cele din alte 
țări din UE, cum ar fi Belgia şi Cehia, şi nu reprezintă un obstacol în 
recunoaşterea denominaţiunilor religioase din ţara noastră. 

se înscrie şi Ordinariatul Armeano-Catolic: la sfârşitul sec. al 
XVII-lea armenii din Transilvania s-au unit cu Biserica 
Catolică, dar şi-au păstrat ritul tradiţional cu oficiere în limba 
armeană); Arhiepiscopia Bisericii Armene; Biserica Ortodoxă 
de Rit Vechi din România; Biserica Reformată din România; 
Biserica Evanghelică de Confesiune Augustană din România; 
Biserica Evanghelică Lutherană din România; Biserica Unitariană 
Maghiară; Cultul Creştin Baptist — Uniunea Bisericilor Creştine 
Baptiste din România; Biserica Creştină după Evanghelie din 
România — Uniunea Bisericilor Creştine după Evanghelie din 
România; Biserica Evanghelică Română; Cultul Creştin 
Penticostal — Biserica lui Dumnezeu Apostolică din România; 
Biserica Adventistă de Ziua Șaptea; Federaţia Comunităţilor 
Evreieşti din România; Cultul Musulman; Organizaţia Religioasă 
Martorii lui Iehova. Alte 35 de Asociaţii religioase“? au primit 
avizul consultativ din partea Secretariatului de Stat pentru Culte 
până la data de 1 iunie 2018.52 

Ținând cont de caracteristicile specifice spaţiului 
românesc, trebuie analizate cu atenţie ultimele date privind 
structura, din punct de vedere religios, a populaţiei de pe 
teritoriul României. Astfel, analizând ultimul recensământ 
realizat în România în anul 2011 (alte două au fost realizate în 
1992 şi 2002, fără a se înregistra mari diferențe între 
informaţiile colectate — rar peste 1% —, în afară de scăderea 
populaţiei cu peste 1 milion în 2002 şi apoi cu încă 1 milion de 
locuitori în 2011), se poate constata că, la o populaţie de 
20.121.641, 86,45% (16.307.004) aparţin Confesiuni 
Ortodoxe, 4,62% (870.774) aparţin Confesiunii Romano-catolice, 
3,19% (600.932) aparţin Confesiunii Reformate, 1,92% 


382 „Asociaţia religioasă este o persoană juridică alcătuită din cel puţin 300 
de membri, cetăţeni români sau rezidenţi în România, care se asociază în 
vederea manifestării unei credinţe religioase” (Statul şi cultele religioase, 
Ediţia a II-a revizuită şi adăugită, Ed. Litera, Bucureşti, 2018, p. 164). 
35 Statul şi cultele religioase, pp. 133-169. 

(362.314) aparțin Confesiunii Penticostale, 0,80% (150.593) 
aparțin Confesiunii Greco-catolice, 0,60% (112.850) aparţin 
Confesiunii Baptiste, 0,43% (80.944) aparțin Confesiunii 
Adventiste de Ziua a Șaptea, 0,34% (64.337) aparţin 
Confesiunii Musulmane, 0,31% (57.686) aparţin Confesiunii 
Unitariene, 0,26% (49.820) aparţin Confesiunii Martorii lui 
Iehova, 0,23% (42.495) aparţin Confesiunii Creştinii după 
Evanghelie, 0,17% (32.558) aparţin Confesiunii Creştine de Rit 
Vechi, 0,11% (20.168) aparţin Confesiunii Evanghelice 
Luterane  (sinodo-presbiteriană), 0,08% (14.385) aparţin 
Confesiunii Ortodoxe Sârbe, 0,08% (15.514) aparţin 
Confesiunii Evanghelice Române, 0,03% (5.399) aparțin 
Confesiunii Evanghelice Augustană, 0,02% (3.519) aparţin 
Confesiunii  Mozaice, 0,002% (393) aparțin Confesiunii 
Armene, 0,16% (30.557) aparţin altor religii, 0,10% (18.917) 
s-au declarat fără religie, 0,11% (20.743) s-au declarat atei, în 
timp ce 6,25% (1.259.739) au fost nedisponibili.55% 


Cadrul legal al cultelor religioase în România 

În România, Secretariatul de Stat pentru Culte (SSC) este 
organul de specialitate al administraţiei publice centrale ce are 
personalitate juridică şi se află în subordonarea Guvernului 
României, sub coordonarea Primului-Ministru, prin Cancelaria 
acestuia. Secretariatul de Stat pentru Culte asigură respectarea 
şi promovarea drepturilor şi libertăţilor fundamentale 
consacrate de Constituţia României şi de Legea nr. 489/2006 
privind libertatea religioasă şi regimul general al cultelor, în 
concordanţă cu tratatele şi convențiile internaţionale cu privire 
la conştiinţa şi la credinţele religioase, la care România este 
parte. De asemenea, această instituţie „dezvoltă parteneriatul 
dintre autorităţile publice centrale şi locale şi cultele 
recunoscute de lege în domeniile social, cultural şi educaţional. 
În această privinţă, Secretariatul de Stat pentru Culte se 


334 Statul şi cultele religioase, p. 36. 

conduce după principiul fundamental conform căruia cultele 
recunoscute de lege sunt libere, autonome şi egale în faţa 
autorităţilor statului”.555 

Cultele religioase din ţara noastră sunt libere să se 
organizeze în acord cu propriile statute, cu Articolele 29 şi 30 din 
Constituţia României şi cu Legea nr. 489/2006 ce garantează viaţa 
religioasă şi relația dintre Stat şi religie în România. 

În Articolul 29 din Constituţia României se menţionează 
faptul că libertatea nu poate fi îngrădită sub nicio formă, nicio 
persoană neputând fi constrânsă să accepte sau să renunţe la 
propriile credinţe. Astfel, libertatea de conştiinţă este garantată. 
Religiile sunt libere să se organizeze în acord cu propriile statute, 
fund protejate prin lege. De asemenea, este interzisă orice acțiune 
de învrăjbire religioasă. Cultele sunt autonome faţă de Stat şi se 
bucură de suportul acestuia.5% În Articolul 30 se întăreşte ideea că 
libertatea religioasă, sub toate formele ei, este inviolabilă, ura 
religioasă şi discriminarea fiind interzise.*% 

În Articolul 1, paragraful 1 din Legea nr. 489/2006 
privind libertatea religioasă şi regimul general al cultelor este 
specificat faptul că Statul român respectă şi garantează dreptul 
fundamental la libertatea de gândire, conştiinţă şi religie al 
fiecărei persoane din România, în concordanţă cu Constituţia şi 
cu tratatele internaţionale din care face parte ţara noastră. La 
paragraful 2 se arată că nimeni nu poate fi obligat să adopte o 
opinie sau să adere la o credinţă contrară propriilor convingeri. 
Nimeni nu poate fi subiect al discriminării şi persecuției şi nu 
poate fi pus în poziţie de inferioritate din cauza religiei sale sau 
dacă nu aparţine unui anumit grup, asociaţie, religie sau cult. 
Aceste lucruri sunt garantate de libertatea religioasă. 


35 Statul şi cultele religioase, p. 9. 

386 Constituţia României. Art. 29 — Libertatea conştiinţei”, <https://Awww. 
constitutiaromaniei.ro/art-29-libertatea-constiintei/>, accesat: 13.12.2018. 

387 „Constituţia României. Art. 30 — Libertatea de exprimare”, <hitps:/Avww. 
constitutiaromaniei.ro/art-30-libertatea-de-exprimare/>, accesat: 13.12.2018. 

În articolul 2, paragraful 1 este întărită ideea că 
libertatea religioasă presupune dreptul fiecăruia să aibă sau să 
adere la o religie, să-şi manifeste această adeziune individual 
sau colectiv, în public sau în particular, prin practici specifice 
şi ritualuri de slujire, incluzând educaţia religioasă şi libertatea 
de a-şi păstra sau schimba propria religie. La paragraful 2 este 
subliniată ideea că libertatea de manifestare a credinţei 
religioase nu poate fi subiect al niciunei restricții în afară de 
cele prescrise prin lege şi este importantă într-o societate 
democratică pentru siguranța publică, protecţia şi ordinea 
publică, sănătatea şi moralitatea sau pentru protecția drepturilor 
omului şi libertăţilor fundamentale. 

În Articolul 4 se menţionează faptul că fiecare 
persoană, cult, asociaţie religioasă sau grup religios din ţara 
noastră este liber să stabilească şi să menţină legături 
ecumenice cu alți oameni, religii, grupuri religioase, cu 
organizaţii intercreştine şi interreligioase la nivel național şi 
internaţional.588 

Pentru pregătirea acestei Legi au fost consultate cultele 
religioase reprezentative din ţara noastră, precum şi 
organismele internaţionale abilitate, pentru ca România să aibă 
o legislaţie care să fie în acord cu legislaţia europeană şi, în 
acelaşi timp, să păstreze şi realităţile şi specificul naţional. În 
acest sens au fost respectate dispoziţiile Uniunii Europene care 
întăresc faptul că fiecare ţară membră a UE este liberă să-şi 
legalizeze regimul general al cultelor în acord cu propriile 
tradiţii (Articolul 17 al Tratatului de la Lisabona amendat de 
Tratatul Uniunii Europene şi de Tratatul de stabilire a 
Comunităţii Europene). Declaraţia XI a Tratatului de la 
Amsterdam din anul 1997 întăreşte ideea că Uniunea 
Europeană respectă statutul religios al fiecărei țări membre. În 


38 „Legea nr. 489/2006 privind libertatea religioasă şi regimul general al 
cultelor”,  <http://patriarhia.ro/legea-nr-489-2006-privind-libertatea-religioasa- 
si-regimul-general-al-cultelor-539.html>, accesat: 13.12.2018. 

acest sens, UE recunoaşte întâietatea legislaţiei din fiecare Stat 
membru vizavi de tratatele şi convențiile europene şi 
internaţionale (în acord cu Convenţia europeană a drepturilor 
omului, articolele 9 şi 10 şi cu Directiva nr. 97/35/C.E. art. 22 
etc.). Alte declaraţii şi prevederi internaţionale de care s-a ţinut 
cont atunci când au fost adoptate legile privind cultele 
religioase în România (recunoaştere, organizare, funcționare, 
libertate, raportul cu Statul român etc.) au fost: Declarația 
Universală a Drepturilor Omului, Art. 2, Art. 18, Art. 19 şi 
Art. 20 (adoptată şi proclamată de Adunarea general a ONU 
prin Rezoluţia 217 A (III) din 10 decembrie 1948); Pactul 
Internaţional cu privire la Drepturile Civile şi Politice, Art. 4, 
Art. 18, Art. 19 şi Art. 20 (adoptat şi deschis spre semnare la 
Adunarea generală a Naţiunilor Unite la 16 decembrie 1966, 
intrat în vigoare la 23 martie 1976; România a ratificat pactul 
la 9 decembrie 1974); Convenţia Europeană a Drepturilor 
Omului, Art. 9, Art. 10 şi Art. Il (adoptată la Roma la 4 
noiembrie 1950, a intrat în vigoare la 3 septembrie 1953; 
România a ratificat Convenţia prin Legea nr. 30 din 18 mai 
1994, publicată în Monitorul Oficial, p. I, nr. 135 din 3l mai 
1994). Mai trebuie amintit şi Tratatul de la Lisabona de 
modificare a Tratatului privind Uniunea Europeană şi a 
Tratatului de instituire a Comunităţii Europene, Art. 17, alin. 
1, 2 şi 3 (semnat la 13 decembrie 2007 şi intrat în vigoare la 1 
decembrie 2009, fiind astfel ratificat de toate statele membre). 


Educaţia religioasă în România 

În țara noastră există o strânsă legătură între istoria, cultura, 
spiritualitatea şi educaţia acestui popor de origine latină şi 
majoritar de credință ortodoxă. Pornind de la aceste realităţi, 
Biserica Ortodoxă Română a avut un rol important în păstrarea 
valorilor şi identității naţionale în faţa deselor vitregii ale 
istoriei. „În procesul de formare a poporului român, de la 
primirea Evangheliei predicate de Sfântul Apostol Andrei, 

rolul Bisericii a fost decisiv în cristalizarea conştiinţei de 
neam, în Susținerea identităţii naţionale, în formarea şi 
dezvoltarea limbii române literare, aşa cum subliniază 
mitropolitul Ardealului, Antonie Plămădeală: «Pentru vremea 
când nu existau încă şcoli ca atare, când învăţătura se preda 
oral de la om la om şi când singurele cărți erau cele de 
literatură religioasă, acestea au îndeplinit, fără nicio îndoială, 
rolul de manuale de învățământ. În primul rând, au fost cărţi de 
citire, instrumente ale ştiinţei de carte, primele arme, primele 
mijloace de lucru împotriva analfabetismului, primele semne 
ale culturii. Că a fost aşa şi că exista net conştiinţa acestei 
funcţii şi că îşi dădeau seama de importanţa ştiinţei de carte, o 
vedem limpede în multe din prefeţele cărţilor religioase»”."% 
După nefasta perioadă comunistă atee în care cultele au 
fost excluse din viaţa socială, iar educaţia religioasă a fost mult 
îngrădită şi, apoi, exclusă total din învăţământul public, în cele 
mai multe cazuri fiind prezentă doar în familiile ce transmiteau 
mai departe credinţele înaintaşilor, în timpurile noastre, odată 
cu instaurarea regimurilor democratice în România, religia şi-a 
recăpătat locul ce i se cuvenea în societate. În ultimii ani s-au 
făcut eforturi considerabile în vederea corectării greşelilor 
trecute şi, în acelaşi timp, s-a încercat respectarea libertăţilor 
religioase, aşa cum sunt prezente în întreaga Europă, fără a se 
renunţa însă la valorile naţionale. Educaţia religioasă a ajuns să 
facă iarăşi parte integrantă din structurile educaţionale, fiind 
introdusă în mediul preuniversitar şi universitar public, deşi 
există şi în prezent demersuri prin care se urmăreşte excluderea 
ei. 5% Aceasta nu este decât o altă provocare atee căreia 


3% Apostolat educaţional. Ora de religie — cunoaştere şi devenire spirituală, 
Ed. Basilica a Patriarhiei Române, Bucureşti, 2010, p. 22. 

3% În anul 2015, în urma unui demers cu valoare de referendum, peste 90% 
dintre elevii din România s-au înscris (personal sau prin tutorele legal) să 
studieze Religia la şcoală. În acest context, în perioada 3-4 noiembrie 2015 
a avut loc, la Craiova, Simpozionul Internaţional Paradigma creştină a unei 
Europe unite. Educaţia religioasă — valori, exigențe, finalităţi, la care au 

societatea românească actuală trebuie să-i răspundă prompt şi 
cu seriozitate, arătând că valorile naţionale româneşti au fost 
clădite pe valorile religioase tradiționale. Cu aceste valori 
poporul român se prezintă în faţa Europei, încercând să 
răspundă provocărilor de orice natură cu care se confruntă 
lumea de azi. Aceste deziderate depind însă de fiecare cetățean 
în parte şi numai o conştiinţă trează poate să ofere soluţii 
crizelor actuale. În acest sens, „trebuie să fim conştienţi de 
faptul că, dincolo de greutăţile întâmpinate în trecut şi de 
provocările care ne aşteaptă, învățământul teologic şi religios 
este o componentă esenţială a sistemului educaţional național, 
iar absolvenţilor le revine importanta sarcină de formare 
spirituală a semenilor, păstrarea şi cultivarea tradiţiilor 
spirituale şi culturale, însă pentru a-şi putea împlini această 
menire trebuie mai întâi de toate ca ei să se constituie în 
modele demne de urmat”.* 

Începând cu luna ianuarie a anului 1990 Statul român a 
propus, a sprijinit şi a reuşit să introducă, la dorința marii 
majorităţi a populaţiei, educaţia religioasă în şcolile publice. În 
prezent, Statul asigură în România libertatea învățământului 
religios potrivit cerințelor şi caracteristicilor celor 18 culte 
recunoscute, planurile cadru ale învăţământului incluzând 
materia Religie ca disciplină a trunchiului comun. La ora de 


participat teologi, jurişti şi pedagogi care au analizat importanţa şi rolul 
educaţiei religioase în România, încercând să ofere soluţii şi rezolvări 
problemelor actuale din viaţa Bisericii şi a societăţii. Contribuțiile acestor 
cercetători din domenii conexe au fost publicate doi ani mai târziu în vol.: 
Paradigma creştină a unei Europe unite. Educaţia religioasă — valori, 
exigenţe, finalităţi, Coordonator: Dr. Lucian Dindirică, Editori: Pr. Conf. 
Univ. Dr. Adrian Ivan, Pr. Conf. Univ. Dr. Adrian Boldişor, Pr. Lect. Univ. 
Dr. Ioniţă Apostolache, Ed. Mitropolia Olteniei, Ed. Universitaria, Craiova, 
2017). 

51 Lect. univ. dr. ADRIAN LEMENI, „Învăţământul religios şi teologic în 
fața provocărilor”, în: Învățământul religios şi teologic în România, Ediţie 
îngrijită de lect. dr. Adrian Lemeni şi Bogdan Dedu, Techno Media, Sibiu, 
200, p. 16. 

Religie participă elevii ce aparțin respectivului cult sau cei care 
doresc. Elevii ce aparţin altor culte religioase precum şi cei 
declaraţi atei sau cei care nu doresc să înveţe Religia au 
posibilitatea de a renunţa la această materie la cererea expresă a 
elevului major sau a tutorelui legal instituit pentru elevul 
minor. „Opţiunea pentru educaţia religioasă de tip confesional 
îşi are originea în tradiția juridică şi instituţională românească 
şi în nevoia de reconstituire a identităţii proprii a persoanelor şi 
comunităţilor religioase după o jumătate de secol de 
comunism. Astfel, după o lungă perioadă în care identitatea 
religioasă fusese silită să se retragă în spaţiul privat, iar 
educaţia religioasă fusese eliminată din şcoli, formula educaţiei 
confesionale era menită să asigure reconstrucţia şi consolidarea 
unor identități puternice, care să creeze solidarități puternice şi 
să participe la consolidarea legăturilor sociale la nivelul întregii 
societăţi”. 

În ceea ce priveşte ţările din Europa, se poate vorbi de 
existenţa a trei modele ce reflectă raportul dintre Stat şi cultele 
religioase: regimul de totală separare între stat şi instituţiile 
religioase (Franţa -— cu excepţiile Alsacia, Mosella şi 
Departamentele de peste mări —, Olanda, Portugalia, Irlanda); 
regimul cu o Biserică de stat dominantă din punct de vedere 
constituțional-juridic (Danemarca, Finlanda, Grecia, Malta, 
Marea Britanie); regimul de recunoaştere a unor culte, acesta 
fiind un regim de cooperare sau de parteneriat (Belgia, 
Germania, Italia, Luxemburg, Spania, Polonia, Cehia, 
România, Slovacia). Ținând cont de această clasificare, 
învățământul confesional se diferențiază de la caz la caz, având 
particularităţi în funcţie de tradiţiile religioase şi chiar de 
istoria fiecărei regiuni geografice. În Belgia, în şcolile publice, 
pe toată durata învățământului obligatoriu se desfăşoară cursuri 
de educaţie confesională sau de morală non-confesională, la 
alegere, cu posibilitatea de a nu se face deloc, la cerere; în 


52 Statul şi cultele religioase, pp. 108-109. 

Universitățile publice nu funcţionează Facultăţi de teologie, dar 
cele ce aparţin cultelor pot primi finanţare de la stat în grade 
variabile, ajungând chiar şi la 100%. În Germania, în şcolile 
publice educaţia religioasă este o disciplină egală ca statut 
celorlalte discipline; educaţia religioasă este confesională, 
şcolile fiind obligate să asigure cursuri de educație religioasă 
unde există cel puţin 12 elevi aparținând unei anume 
confesiuni; în Universitățile publice funcționează Facultăţi de 
teologie cu caracter confesional, activând în paralel şi Facultăţi 
de teologie şi Universităţi confesionale private. În Republica 
Cehă, în şcolile publice nouă culte au cursuri facultative de 
educaţie religioasă, elevii, cu acordul părinţilor, putând să 
opteze pentru educaţia confesională de orice confesiune; şcolile 
bisericeşti şi şcolile private, inclusiv cele confesionale, sunt 
finanţate parțial de stat, în timp ce cinci Facultăţi de teologie 
sunt integrate în Universitățile publice. În Danemarca, în 
şcolile publice sunt oferite cursuri de educaţie creştină sau 
educaţie religioasă conform învăţăturii şi istoriei Bisericii 
Evanghelice, cursurile fiind obligatorii pentru clasele I-X; două 
Facultăţi de teologie sunt integrate în Universitățile publice, în 
timp ce o alta a unei Universităţi private a fost acreditată. În 
Grecia, educaţia religioasă în şcolile publice se face în 
confesiunea Ortodoxă, elevii de altă confesiune nefiind obligaţi 
să participe la aceste cursuri; cultele îşi pot înfiinţa propriile 
şcoli şi instituţii de educație teologică, iar două Facultăţi de 
teologie ortodoxă se găsesc la Atena şi Tesalonic. În Franţa, 
învățământul public este laic, fiind interzisă organizarea de 
cursuri de educaţie religioasă în instituţiile de învățământ 
public; învățământul teologic se organizează în afara 
învățământului public; în Asalcia şi Mosella, statul asigură 
educaţia religioasă pentru elevii din ciclurile primar şi 
secundar, educația religioasă având statut similar celorlalte 
discipline. În Irlanda, educaţia religioasă în şcoli face parte din 
trunchiul comun al disciplinelor; două Universităţi oferă 

specializări în teologie, statul finanţând instituţiile de 
învățământ superior cu profil confesional.5%5 

În urma modificărilor constituţionale cu privire la 
statutul orei de Religie în învăţământ, România s-a alăturat 
sistemului european cu privire la această materie, ţinând cont 
de faptul că, în 25 dintre cele 47 de ţări ale Consiliului Europei, 
ora de Religie este obligatorie, în 18 ţări este opțională sau 
facultativă, doar în trei dintre ele (Albania, Macedonia şi 
Franţa — exceptând Alsacia şi Mosella) neexistând nicio formă 
de educaţie religioasă în şcolile publice. „Prin urmare, sistemul 
românesc de predare a religiei sub forma educaţiei 
confesionale, ca parte a trunchiului comun de discipline, pe 
bază de înscriere a fost articulat în forma sa actuală pentru a 
răspunde mai multor criterii şi necesități. Astfel, din 
perspectiva Secretariatului de Stat pentru Culte, sistemul actual 
întruneşte mai multe avantaje. Mai întâi de toate, se înscrie în 
continuarea unei tradiții juridico-instituționale întrerupte 
temporar pe durata regimului comunist. Apoi, alegerea sa a 
reprezentat răspunsul la nevoile de reconstrucție morală şi 
identitară a societăţii româneşti după căderea comunismului, 
aceasta fiind şi soluţia agreată de principalii actori implicaţi în 
dezbatere. În plus, acest model este o alegere rezonabilă pentru 
o ţară cu un nivel foarte ridicat de religiozitate şi de 
apartenenţă confesională şi cu o rată relativ ridicată a practicii 
religioase, în comparaţie cu alte ţări europene. În sfârşit, acest 
sistem este coerent şi compatibil din punct de vedere juridic cu 
celelalte modele europene existente în domeniu, precum şi cu 
obligaţia de respectare a libertăţii religioase în toate formele ei, 
asumată de România atât prin legislaţia proprie, cât şi prin 
tratate internaţionale”. 

Principalele legi şi acte normative după care se 
organizează în bune condiţii, după anul 1989, învățământul 


3 Statul şi cultele religioase, pp. 78-83. 
34 Statul şi cultele religioase, p. 109. 

religios în România sunt: Constituţia României, Art. 29 şi Art. 
32; Legea învățământului nr. 84 din 24 iulie 1995 (republicată 
în Monitorul Oficial nr. 606 din 10 decembrie 1999), Art. 9, 
Art. Il şi Art. 12; Legea nr. 128 din 12 iulie 1997 privind 
Statutul personalului didactic, Art. 136 (această Lege a fost 
abrogată, în prezent fiind în vigoare Legea nr. 1/2011); 
Protocolul încheiat între Ministerul Învăţământului şi Ştiinţei, 
Secretariatului de Stat pentru Culte şi Patriarhia Română 
privind includerea învăţământului teologic superior în cadrul 
Universităţilor de stat (1991); Protocolul încheiat între 
Ministerul Învăţământului şi Secretariatul de Stat pentru Culte, 
privind organizarea şi funcţionarea învăţământului preuniversitar 
teologic şi includerea acestuia în reţeaua de învățământ de stat 
(1993); Precizări privind organizarea şi desfăşurarea activităţii 
din învățământul teologic preuniversitar de stat, conform 
prevederilor Legii învățământului (1996); Precizări referitoare 
la clarificarea unor aspecte privind desfăşurarea orei de Religie 
(2005); Legea nr. 489/2006 privind libertatea religioasă şi 
regimul general al cultelor (în special Secţiunea a S-a: 
Învăţământul organizat de culte), Legea Educaţiei Naţionale 
nr. 1/2011; Protocolul de colaborare între Ministerul Educaţiei 
Naţionale, Patriarhia Română şi Secretariatul de Stat pentru 
Culte (29 mai 2014). 

În Secţiunea a 5-a a Legii nr. 489/2006, cu modificările 
ulterioare (Ordonanţa de Urgenţă a Guvernului nr. 44/2012) se 
specifică faptul că, în învăţământul de stat şi particular, 
predarea Religiei este asigurată prin Legea cultelor recunoscute 
de Statul român, personalul didactic fiind asigurat cu acordul 
cultului respectiv. În România, cultele au dreptul să înfiinţeze 
şi să administreze unități de învățământ pentru pregătirea 
personalului necesar cultului, activităţii didactice precum şi 
altor specialități importante pentru viaţa de zi cu zi a adepților. 
De asemenea, fiecare cult este liber să-şi stabilească forma, 
nivelul, numărul şi planul de şcolarizare pentru instituţiile de 

învățământ proprii, în condiţiile prevăzute de lege. Cultele îşi 
elaborează planurile şi programele de învăţământ teologic 
preuniversitar şi programele pentru predarea Religiei, trebuind 
să obțină avizul Secretariatului de Stat pentru Culte şi 
aprobarea Ministerului Educaţiei. În legătură cu învățământul 
superior, planurile şi programele de învăţământ se elaborează 
de instituţiile de învăţământ cu acordul cultului respectiv şi cu 
aprobarea Senatului universitar. 

În ultimii ani, Seminarile şi Liceele teologice, precum şi 
Facultăţile de teologie din România, indiferent de cultul cărora 
aparţin, au trecut prin transformări profunde care şi-au avut 
cauzele în realităţile internaţionale (trecerea la sistemul 
Bolognia în ceea ce priveşte învățământul universitar), politice 
(diferite legi interne care au dus la schimbări în felul în care 
s-au organizat aceste instituții de învăţământ), economice 
(crize la nivel naţional ce au condus la creşterea abandonului 
şcolar) şi sociale (scăderea numărului de elevi care aleg 
învățământul religios şi migraţia unei importante părți a 
populaţiei din România în alte ţări, în principal în cele din 
Uniunea Europeană). 

În legătură cu învățământul religios aflat sub patronajul 
Federaţiei Comunităţilor Evreieşti din România — Cultul 
Mozaic, situaţia trebuie privită în contextul mai larg al istoriei. 
Astfel, comunitatea evreilor din România a cunoscut cele mai 
considerabile creşteri şi descreşteri ale adepților din întreaga 
istorie modernă a României. Deşi au fost perioade grele în 
istoria comunităţii evreieşti din România, educaţia religioasă a 
jucat un rol capital în păstrarea tradițiilor şi a credințelor 
specifice acestui cult. „Învăţământul modern la evreii din 
România are o istorie de mai bine de un secol şi jumătate: 
începe cu şirul unor şcoli particulare sau cu educaţia dată «de 
familie» de institutori angajaţi special, se continuă cu 
trimiterea la studii în străinătate (cazul celor mai înstăriți, ce-şi 
trimiteau copiii la studii în străinătate, chiar şi la studii 

elementare şi gimnaziale) şi culminează cu apariția şcolilor 
israelito-române, sau/şi cu frecventarea şcolilor de stat 
româneşti-elementare, gimnaziale şi, chiar, superioare”. 3% 
Talmud-Tora funcţionează în ll comunităţi evreiești, 
profesorii beneficiind de cursuri de perfecţionare în România şi 
în Israel. „În ciuda faptului că numărul de membri ai 
comunității evreieşti din România este relativ scăzut, 
programul Talmud Tora şi ale celorlalte organizații şi 
departamente ale Federaţiei Comunităţilor Evreieşti din 
România reprezintă continuitatea şi dezvoltarea identității 
iudaice prin asigurarea unui nivel calitativ al educaţiei 
iudaice”.3% 

Cultul Musulman din România deţine Colegiul Naţional 
„Kemel Ataturk” din Medgidia, jud. Constanţa, care a fost 
fondat prin Protocolul semnat în anul 1995 între Turcia şi 
România. Colegiul are clase de la ciclul primar până la liceu, 
având profil vocațional-teologic şi serveşte minoritatea turco- 
tătară din România. Aşezarea sa este strategic poziționată în 
Dobrogea, acolo unde trăieşte o importantă comunitate turco- 
tătară. Colegiul are ca scop continuarea tradiției musulmane 
din România, cu obiceiurile şi istoria ei, continuând astfel 
vechile şcoli din acest teritoriu.* 

Nu trebuie trecută cu vederea nici educaţia ecumenică 
(intercreştină şi interreligioasă) din România. În Europa şi în 
întreaga lume, latura ecumenică a educaţiei religioase s-a 
dezvoltat mai ales începând cu sec. al XIX-lea, atunci când au 
început să se înființeze mai multe centre ecumenice în care 
veneau să se pregătească tineri ce aparţineau diferitelor tradiții 


5 HARRY KULLER, „Cultul mozaic”, în: Învățământul religios şi 
teologic în România, p. 238. 

3% HARRY KULLER, „Cultul mozaic”, p. 267. 

31 ONDER ABLACHIM, „Cultul musulman”, în: Învăţământul religios şi 
teologic în România, pp. 269-270. 

şi confesiuni religioase.*% Începând cu anul 1946 atunci când a 
luat ființă, Institutul Ecumenic din Bossey (Elveţia) a devenit 
unul dintre cele mai importante centre în care educaţia 
ecumenică ocupă un loc esențial în sistemul de formare al 
tinerilor şi nu numai.* De-a lungul timpului, la acest centru 
ecumenic s-au format, au predat şi au avut funcţii de conducere 
mai mulți tineri şi profesori din România (în special de 
confesiune creştin-ortodoxă) care apoi s-au întors în ţară, 
continuând în domeniile de activitate profesională formarea 
ecumenică de care s-au bucurat în spaţiul elvețian. 

Deşi educaţia ecumenică din România nu a cunoscut 
acelaşi avânt pe care îl are în alte părţi ale lumii, în ţara noastră 
s-au făcut demersuri în vederea promovării mai ales în mediile 
universitare. În acest sens poate fi menţionată întâlnirea ce a 
avut loc la Mănăstirea Sâmbăta de Sus, în septembrie 2008. La 
această întâlnire, profesorul Stefan 'Tobler de la Institutul 
ecumenic din Sibiu a prezentat un referat cu privire la rolul şi 
locul pe care îl ocupă educaţia ecumenică în mediul universitar 
din România în timpurile noastre. La acea dată, în mai multe 
Facultăţi de Teologie Ortodoxă din România se preda materia 
Misiune şi Ecumenism pe durata unui semestru, în timp ce la 
Facultatea de Teologie Ortodoxă din Craiova se preda, în 
cadrul cursurilor de Masterat, pe durata a două semestre, o 
materie ce era strâns legată de Istoria Mişcării Ecumenice. În 
cadrul Bisericilor Romano-Catolică şi Greco-Catolică exista 
Misiunea şi Ecumenismul ca materie obligatorie (Bucureşti şi 
Iaşi, pentru un semestru), materie opțională (Cluj şi Blaj), fiind 
absentă în alte părţi (Alba Iulia şi Oradea). În cadrul Facultăţii 
Luterane de la Sibiu, materia Ecumenism nu mai era prezentă în 
anul 2008, în timp ce la Facultatea Reformată din Cluj-Napoca ea 


5% JOHN S. POBEE, „Education”, în: Dictionary of the Ecumenical 
Movement, pp. 384-389. 

3 HANS-RUEDI WEBER, „Bossey, Ecumenical Institute of”, în: 
Dictionary of the Ecumenical Movement, pp. 125-126. 

era o materie opțională. Facultăţile Baptiste din Bucureşti şi 
Oradea nu aveau cursuri de Ecumenism printre cele care se 
predau, în timp ce în rândul Bisericilor penticostale nu existau 
subiecte de ecumenism pentru care tinerii puteau să opteze.*% 
Situaţia nu s-a modificat în mod considerabil din anul 2008 
până în prezent, dimpotrivă, putându-se observa cum interesul 
pentru educația ecumenică a scăzut în rândul programelor 
oferite de Facultăţile de teologie din ţară, indiferent de 
confesiune. 

O întâlnire importantă în care s-a analizat rolul şi locul 
educaţiei teologice ortodoxe în legătură cu mişcarea ecumenică 
a avut loc la Sibiu, între 9-12 noiembrie 2010: Consiliul 
Mondial al Bisericilor. Consultarea internaţională inter-ortodoxă 
despre mişcarea ecumenică în educaţia teologică şi în viaţa 
Bisericilor Ortodoxe. La această întâlnire, care s-a desfăşurat 
la inițiativa Consiliului Mondial al Bisericilor şi cu 
binecuvântarea Preafericitului Părinte Daniel, Patriarhul 
Bisericii Ortodoxe Române, s-au analizat teme ce privesc felul 
în care pot fi predate studiile despre ecumenism în diferitele 
Biserici Ortodoxe precum şi viitorul pe care trebuie să-l aibă 
studiile şi angajamentele ecumenice. Concluziile acestei 
întâlniri au reliefat faptul că Facultăţile de teologie din fiecare 
țară majoritar ortodoxă trebuie să fie adevărate laboratoare 


4% Vezi informaţiile în acest sens la: Revd. Asssoc. Prof. Dr. NICOLAE 
MOȘOIU, „Romanian Orthodox Churche: Considerations regarding the 
Ecumenical Theological Education in Romania”, în: Orthodox Perspectives 
on Ecumenical Theological Education. The Ecumenical Movement in the 
Theological Education and in the Life of Orthodox Churches, pp. 166-167. 

401 World Council of Churches. International Inter-Orthodox Consultation 
on The Ecumenical Movement in Theological Education and in the Life of 
Orthodox Churches, Sibiu, Romania, 9-12 November 2010”, în: Orthodox 
Perspectives on Ecumenical Theological Education. The Ecumenical 
Movement in the Theological Education and in the Life of Orthodox 
Churches, Edited by ţGennadios of Sassima, ţLautenţiu of Ardeal, Pavel 
Aurel, Daniel Buda, Volos Academy Publications, Volos, 2014, pp. 220-227. 

academice în care să se genereze discuţii despre problemele 
ecumenice actuale. În acest sens este necesară întreţinerea unei 
sinergii între reprezentanţii Bisericilor şi şcolilor teologice 
pentru realizarea unei mărturisiri credibile a credinţei creştine 
în societatea de astăzi. De asemenea, Bisericile Ortodoxe 
trebuie să evite orice fel de izolare, aceasta fiind contrară 
spiritului ortodox. Studiile teologice trebuie să fie la un 
standard ridicat din punct de vedere academic, în vederea 
creşterii nivelului de înţelegere pentru cei ce doresc să 
cerceteze în acest domeniu. Trebuie să se treacă de la metoda 
polemică către noi metode de cercetare şi înţelegere a altor 
tradiții religioase, iar acest lucru se poate realiza prin schimbul 
de studenţi şi profesori între Facultăţile de teologie din întreaga 
lume. Trebuie intensificată şi activitatea la nivel regional, prin 
implicare teologilor şi cercetătorilor în activitățile Bisericii 
locale şi prin promovarea acestor acțiuni prin mijloacele de 
informare în masă. Un loc important trebuie să-l ocupe 
conferințele şi seminariile intercreştine şi interreligioase la 
nivel local la care să participe reprezentanți din mai multe 
domenii de cercetare. Nu trebuie uitată nici implicarea 
creştinilor în săptămâna de rugăciune pentru unitatea tuturor, 
dar şi în alte acţiuni similare. Toate aceste deziderate sunt în 
acord cu Enciclica Patriarhiei Ecumenice din anul 1920, Cărre 
Bisericile lui Hristos de pretutindeni“0?, în care se menţionează 
în mod special rolul pe care şcolile teologice ortodoxe îl pot 
avea în promovarea la scară mondială a înţelegerii reciproce. În 
cele din urmă, întâlnirea de la Sibiu trebuie continuată cu alte 
întâlniri de acest fel, mai ales printr-o strânsă colaborare între 
Consiliul Mondial al Bisericilor şi instituţiile teologice 
ortodoxe din lume. 


4% „Unto the Churches of Christ Everywhere. Encyclical of the Ecumenical 
Patriarchate, 1920”, în: The Ecumenical Movement. An Anthology of Key 
Texts and Voices, pp. 11-15. 

În ceea ce priveşte educaţia interreligioasă în România, 
aceasta se face în şcolile publice, la disciplina Religie, acolo 
unde, mai ales la liceu, sunt prevăzute ore de Istoria religiilor 
în care se învaţă despre tradiţiile religioase din întreaga lume şi 
despre felul în care trebuie să se interacționeze cu oamenii ce 
aparţin altor confesiuni, religii şi ideologii. În învățământul 
universitar, educaţia  interreligioasă se face în cadrul 
Facultăţilor de teologie, la materia Istoria şi filosofia religiilor 
(în cadrul Facultăţilor de teologie ortodoxă Istoria religiilor se 
studiază pe durata a doi ani: un an, Religiile antice, urmate în 
cel de-al doilea an de studiu de Religiilor actuale, cu referire la 
cele ce au adepţi în zilele noastre). 

În ultima perioadă de timp, în România s-au înființat 
mai multe Institute de cercetare ecumenice. De asemenea, s-au 
înmulțit întâlnirile, simpozioanele şi conferințele naționale şi 
internaționale care au început să capete tot mai mult o tentă 
ecumenică, la acestea fiind invitați studenţi, profesori şi lideri 
religioşi ai diferitelor confesiuni şi religii din întreaga lume. 


Implicaţiile religioase ale fenomenului migraţiei în România 

Fenomenul migraţiei creşte în ţara noastră de la un an la altul 
producând schimbări importante în ceea ce priveşte realitățile 
economice, culturale, sociale şi religioase. În România se poate 
vorbi despre o creştere a migraţiei mai ales după anul 1989 şi, 
în ultimul timp, după aderarea ţării la Uniunea Europeană în 
anul 2007. Migraţia nu se referă doar la persoanele de altă 
naţionalitate care vin în ţara noastră, ci şi la numărul mare de 
români care emigrează în alte ţări. România a fost o ţară de 
tranzit şi mai puţin una de destinaţie (spre deosebire, de 
exemplu, de SUA, ce a fost clădită de imigranţi). În schimb, 
odată cu intrarea în Uniunea Europeană a apărut un fenomen 
nou: a crescut numărul imigranţilor din Asia, Orientul 
Mijlociu, Africa şi republicile din fosta Uniune Sovietică care 
se hotărăsc să rămână în România. Majoritatea migranţilor cu 

drept de şedere legală aflaţi pe teritoriul României provin din 
Republica Moldova, Turcia, China şi Siria. 

În legătură cu repartizarea pe teritoriul României, 
migranţii s-au aşezat mai ales în marile oraşe: Bucureşti, 
Timişoara, Sibiu şi Constanţa. În unele cazuri a contat foarte 
mult şi elementul religios, dacă ne referim la comunitatea 
musulmană din Dobrogea, al cărei muftiat îşi are sediul la 
Constanţa (în prezent în România trăiesc peste 70.000 de 
musulmani, după ce în anul 1992 erau 55.928, în 2002 numărul 
crescuse la 67.257, pentru ca în 2011 să se remarce o uşoară 
scădere până la 64.337). O situaţie aparte este reprezentată de 
comunitatea mozaică din România ai cărei credincioşi se 
găseau în trecut în număr mare în Moldova, crescând 
considerabil de la 134.168 în anul 1859, la 266.652 în 1899, 
pentru ca în 1930 să ajungă la 756.930. Situaţia istorică din 
perioada interbelică, cu pierderea unor teritorii, după ce au 
făcut parte din România Mare, şi mai ales tragedia 
Holocaustului au dus la reducerea considerabilă a numărului 
evreilor din ţara noastră. După perioada comunistă mai erau 
doar 9.670 de evrei în anul 1992, 6.057 în 2002, pentru ca în 
anul 2011 să ajungă la doar 3.519.%% 

Mai îngrijorător, dacă se ţine cont de consecinţele sale 
negative, este fenomenul migraţiei cetăţenilor români în alte 
țări, în principal în cele din Uniunea Europeană. Cauzele 
pentru care românii migrează sunt, în principal, de natură 
economică, mulți cetăţeni părăsind ţara în vederea găsirii unor 
locuri de muncă mai bine plătite. Astfel, motivul plecării din 
sânul familiei este dorinţa de a avea o viaţă mai bună. După 
ultimele statistici, ţara noastră ocupă primele locuri în ceea ce 
priveşte forța de muncă imigrantă în Uniunea Europeană. 
Acest fenomen are efecte negative asupra familiilor rămase în 
țară, în principal a copiilor. Astfel, la finalul anului 2017, un 
număr de 94.896 copii din România aveau unul sau ambii 


+93 Statul şi cultele religioase, pp. 27-37. 

părinţi plecaţi în străinătate, în timp ce 17.425 copii erau 
afectaţi de migraţia ambilor părinți.*0% 

Trebuie menţionat şi faptul că majoritatea emigranților 
de origine română sunt tineri ce au în jur de 30 de ani. Pe de 
altă parte, majoritatea sunt de sex masculin (63,6% în anul 
2016 şi 65,7% în anul 2017) şi provin din mediul rural (peste 
61%). În perioada 2002-2007, odată cu eliminarea vizelor 
Schengen, a apărut şi fenomenul prin care românii călătoresc în 
Europa pentru 90 de zile, după care se întorc în ţară pentru a 
pleca după o altă perioadă. 

Ca orice proces complex, migraţia are deopotrivă părți 
pozitive şi negative. Pentru familiile migranţilor români, 
beneficiile sunt mari în ceea ce priveşte partea economică, 
românii plecaţi în diferite părți ale Uniunii Europene trimițând 
bani familiilor rămase în ţară. Beneficiile se pot vedea şi în 
economia ţării, acolo unde o parte din buget este asigurată din 
aceşti bani. Cu toate acestea, românii sunt printre cei mai prost 
plătiți dintre salariaţii europeni, cu un venit mediu net lunar de 
aproximativ cinci ori mai mic decât cel din Italia, Spania sau 
Germania (ţările cu cei mai mulţi imigranţi români). Acelaşi 
fenomen al migraţiei îşi arată şi partea negativă: familiile se 
destramă, copiii rămân acasă singuri, fără sprijinul şi dragostea 
părintească, iar nivelul educaţiei în aceste familii are mult de 
suferit. 

Ținând cont de toate aceste realități, Statul trebuie să 
promoveze politici care să protejeze populațiile migrante şi să 
apere drepturile omului pentru aceste comunităţi. În acelaşi 
timp, trebuie să se implice activ în protejarea familiilor în care 
un membru sau mai mulți sunt plecaţi la muncă în străinătate şi 
în procesul de educare al copiilor ce rămân în grija rudelor. 


404 Efectele economice şi sociale ale migraţiei asupra copiilor rămaşi 
acasă: studiu experimental, Ed. Institutul Naţional de Statistică, Bucureşti, 
2018, p.9. 

În acest context, rolul Bisericii Ortodoxe Române este 
extrem de important, atât în ceea ce priveşte populaţiile de alte 
naționalități ce se stabilesc în România, cât şi cu privire la 
migranţii români şi la realităţile sociale ce se ivesc din faptul că 
tot mai mulţi români părăsesc ţara. Fenomenul migraţiei 
produce numeroase efecte de natură socială şi economică ce 
pot fi înţelese şi controlate numai printr-o conlucrare a Bisericii 
cu autorităţile Statului român, deoarece transformările produse 
de fenomenul migraţiei au şi puternice conotaţii religioase. 

Familia are cel mai mult de suferit în urma fenomenului 
migraţiei, iar Biserica, prin slujitorii săi ce cunosc cel mai bine 
realitățile, poate să ajute la prevenirea şi rezolvarea multor 
probleme ce pot apărea, între care se numără: destrămarea 
căminului conjugal, pierderea legăturilor dintre părinţi şi copii, 
o educaţie din ce în ce mai scăzută în teritoriile în care migrația 
este un fenomen general etc. 

În statele din Uniunea Europeană, Bisericile locale 
conlucrează cu instituţiile laice în vederea respectării 
drepturilor fundamentale ale omului şi integrării cât mai rapide 
a imigranţilor în noile comunităţi în care doresc să trăiască. În 
ultimul timp s-a intensificat conlucrarea Bisericii Ortodoxe cu 
Statul român în ceea ce priveşte fenomenul migraţiei, iar 
măsurile nu au întârziat să apară. Astfel, Sfântul Sinod al 
Bisericii Ortodoxe Române a stabilit ca în fiecare an prima 
duminică după data de 1 iunie (Ziua internaţională a copilului) 
să fie dedicată părinţilor şi copiilor, iar o duminică de peste an 
să poarte numele Duminica românilor imigranţi. Biserica 
noastră se roagă în Sfintele sale Slujbe pentru „binecredinciosul 
popor român de pretutindeni”, insistând astfel pe ideea că 
fiecare credincios român face parte din Biserica noastră, 
indiferent de locul unde trăieşte sau munceşte. 

Pentru a-i ajuta pe românii din întreaga lume, Sfântul 
Sinod al Bisericii Ortodoxe din ţara noastră a pus bazele mai 
multor Mitropolii şi Episcopi: Mitropolia Ortodoxă Română a 

Europei Occidentale şi Meridionale (Arhiepiscopia Ortodoxă 
Română a Europei Occidentale, cu sediul la Paris; Episcopia 
Ortodoxă Română a Italiei, cu sediul la Roma; Episcopia 
Ortodoxă Română a Spaniei şi Portugaliei, cu sediul la 
Madrid); Mitropolia Ortodoxă Română a Germaniei, Europei 
Centrale şi de Nord (Arhiepiscopia Ortodoxă Română a 
Germaniei, Austriei şi Luxembourgului, cu sediul la Niirnberg; 
Episcopia Ortodoxă Română a Europei de Nord, cu sediul la 
Stockholm); Mitropolia Ortodoxă Română a celor două 
Americi, cu sediul la Chicago (Arhiepiscopia Ortodoxă 
Română a Statelor Unite ale Americii şi Episcopia Ortodoxă 
Română a Canadei), Episcopia Daciei Felix, cu sediul 
administrativ în Vârset, în jurisdicția directă a Patriarhiei 
Române; Episcopia Ortodoxă Română din Ungaria, cu sediul 
în Gyula, în jurisdicţia directă a Patriarhiei Române; Episcopia 
Ortodoxă Română a Australiei şi Noii Zeelande, cu sediul la 
Melbourne, în jurisdicţia directă a Patriarhiei Române; 
Reprezentanţe şi comunități ale Patriarhiei Române în 
străinătate: Reprezentanţa Patriarhiei Române la Locurile 
Sfinte (Aşezământul Românesc de la Ierusalim; Aşezământul 
Românesc de la Ierihon cu Centrul de Studii şi Pelerinaje 
„Sfântul Cuvios loan Iacob”, Aşezământul Românesc de la 
Iordan), Reprezentanţa Patriarhiei Române pe lângă instituţiile 
europene (Bruxelles), Reprezentanţa Patriarhiei Române de la 
Sofia (Bulgaria), Reprezentanţa Patriarhiei Române de la 
Tokyo (Japonia) şi Comunitatea Ortodoxă Română din Osaka 
(Japonia), Comunitatea Ortodoxă Română din Turcia 
(Istanbul), Comunitatea Ortodoxă Română din Africa de Sud 
(Johannesburg), Comunitatea Ortodoxă Română din Cipru 
(Nicosia), Comunitatea Ortodoxă Română din Siria (Damasc) 
şi altele. La acestea se adaugă şi Mitropolia Basarabiei 
(Arhiepiscopia Chişinăului, cu sediul în municipiul Chişinău; 
Episcopia de Bălți (fostă a Hotinului), cu sediul în oraşul Bălți; 
Episcopia Basarabiei de Sud (fostă de Cetatea Albă-Ismail), cu 

sediul în oraşul Cantemir; Episcopia Ortodoxă a Dubăsarilor şi 
a toată Transnistria (fosta Misiunea Ortodoxă Română din 
Transnistria), cu sediul la Dubăsari." În cadrul acestor eparhii, 
parohiile ortodoxe româneşti desfăşoară activităţi pastoral- 
misionare şi cultural-filantropice pentru românii care trăiesc 
sau muncesc peste graniţele țării. 

Având mereu în vedere dificultăţile şi problemele 
ridicate de fenomenul migraţiei, creştinii ortodocşi români din 
afara graniţelor ţării sunt îndemnați „să cultive întrajutorarea şi 
respectul reciproc, să promoveze unitatea familiei şi 
conlucrarea fraternă cu toţi oamenii, indiferent de etnie şi stare 
socială, să ajute şi pe cei săraci, bătrâni şi bolnavi pe care i-au 
cunoscut în România, să ajute parohiile care zidesc biserici”.49 
De asemenea, Biserica Ortodoxă Română insistă în învățăturile 
sale pe întărirea legăturilor dintre Biserică, familie şi şcoală în 
vederea educării şi promovării adevăratelor valori creştine. 
„Familia are nevoie de binecuvântarea sfântă a Bisericii, pentru 
a se sfinţi, iar Biserica are nevoie de participarea familiei la 
viaţa şi activitatea ei pentru a se întări”.*” Între programele de 
cateheze şi asistenţă pastorală a familiilor aflate în dificultate 
pe care le desfăşoară Biserica se numără „Hristos împărtăşit 
copiilor” şi „Alege Şcoala!”. Prin acestea, „Biserica Ortodoxă 
Română se străduieşte să-i educe pe copii în sensul ajutorării 


x» 


„Organizarea Administrativă”,  <http://patriarhia.ro/organizarea- 
administrativa-763.html>, accesat: 04.12.2018. 

40% DANIEL, Patriarhul Bisericii Ortodoxe Române, „Binecuvântare 
pentru ortodocşii români din străinătate (Mesaj adresat la Duminica 
românilor migranţi, 19 august 2012)”, în: DANIEL, Patriarhul Bisericii 
Ortodoxe Române, Semne de speranţă în vreme de suferinţă. Lucrarea 
Bisericii în societate în anul 2012, Ed. Basilica a Patriarhiei Române, 
Bucureşti, 2013, p. 199. 

407 +DANIEL, Patriarhul Bisericii Ortodoxe Române, „Părinţii şi copiii în 
lumina iubirii lui Dumnezeu (Mesaj adresat la Duminica Părinților şi 
Copiilor, 3 iunie 2012)”, în: DANIEL, Patriarhul Bisericii Ortodoxe 
Române, Semne de speranţă în vreme de suferinţă. Lucrarea Bisericii în 
societate în anul 2012, p. 159. 

semenilor aflaţi în suferinţă, să prevină abandonul şcolar în 
familiile sărace şi în cele în care părinţii sunt plecaţi la muncă 
în străinătate, să descopere şi să încurajeze copiii talentați 
spre a-şi dezvolta calitățile lor în folosul Bisericii şi societăţii. 
De asemenea, prin activitățile catehetice din parohii, (...) prin 
taberele de creaţie, (...), Biserica încearcă să suplinească lipsa 
de afecțiune părintească, să cultive valorile autentice şi să 
consolideze legăturile dintre părinți şi copii, dintre şcoală şi 
Biserică. Luând aminte la îndemnul Mântuitorului nostru lisus 
Hristos, «Lăsaţi copiii şi nu-i opriți să vină la Mine, că a unora 
ca aceștia este Împărăția cerurilor» (Matei 19, 14), trebuie să 
cultivăm prin rugăciune și fapte bune legătura familiei cu 
Hristos şi cu Biserica Sa, pentru a sfinți viața părinţilor şi a 
copiilor şi pentru a ajuta societatea umană să cultive în 


interiorul ei pacea, comuniunea şi solidaritatea”.*8 


408 “DANIEL, Patriarhul Bisericii Ortodoxe Române, „Părinţii şi copiii în 
lumina iubirii lui Dumnezeu (Mesaj adresat la Duminica Părinților şi 
Copiilor, 3 iunie 2012)”, p. 160. 

